
Cuvânt înainte 



Volumul al III-lea al Caietelor Universităţii „Sextil Puşcariu" conţine 
lucrările prezentate în cadrul Sesiunii internaţionale de comunicări ştiinţifice 
„Dumitru Stăniloae" - Tema 1: „Părintele Dumitru Stăniloae - Arhiereul 
ortodoxiei româneşti". 

în cadrul acestei secţiuni au participat - inclusiv cu valoroase comunicări - o 
serie de personalităţi de primă mărime ale teologiei, culturii şi învăţământului 
românesc: 



Academician Alexandru SURDU - Preşedintele Secţiei de Filosofie şi 
Teologie a Academiei Române - preşedintele Secţiunii conferinţei 
consacrate părintelui Dumitru Stăniloaie 

° Prea Sfinţitul Episcop Vicenţiu PLOIEŞTEANU - Vicar Patriarh, 
reprezentantul Preafericitului Părinte TEOCTIST - Patriarhul Bisericii 
Ortodoxe Române 

° Profesor universitar dr. Ioan SCURTU - Consilier prezidenţial, Director 
al Institutului de Istorie „Nicolae Iorga" al Academiei Române 

Academician Profesor Mircea PĂCURARIU - reprezentantul înalt 
Prea Sfinţitului ANTONIE - Mitropolitul Ardealului 

° Ambasador Iuliu - Pancraţiu GHEORGHIU 

Academician preot Dumitru POPESCU - a prezentat şi mesajul 
Arhiepiscopului Vadului, Feleacului şi Clujului, IPS BARTOLOMEU 

Trebuie amintit şi faptul că, în cadrul şedinţei în plen, a prezentat un mesaj şi 
dl. Mihai DRÂGUŞEL, primarul comunei Vlădeni - locul naşterii Părintelui 
Dumitru Stăniloae. 

Mesajul 

Prea Fericitului Părinte 

TEOCTIST 

Patriarhul Bisericii Ortodoxe Române, 



transmis Academiei Române şi 

Universităţii „Sextil Puşcariu", 

cu ocazia organizării primei Sesiuni internaţionale 

de comunicări ştiinţifice „Dumitru Stăniloae" 

Braşov - 10 -12 mai 2002 



Mulţumesc călduros Preşedintelui Secţiei de Filosofie, Teologie, Psihologie şi 
Pedagogie din cadrul Academiei Române, domnului Academician Alexandru Surdu, 
precum şi Universităţii "Sextil Puşcariu", domnului preşedinte Liviu Pândele, pentru 
amabila invitaţie de a mă adresa participanţilor la acest prestigios simpozion, consacrat 
memoriei părintelui Dumitru Stăniloae, la centenarul naşterii sale, precum şi primei E- 
Conference realizată cu ajutorul Internetului în România. Am avut fericita ocazie să-1 
cunosc îndeaproape pe ilustrul nostru dascăl încă din perioada anilor 1950-1955, când 
am deţinut funcţia de rector al Institutului Teologic Universitar din Bucureşti, în calitate 
mea de atunci de Vicar Patriarhal. Părintele Stăniloae funcţiona la acest Institut ca 
profesor de Teologie Dogmatică, unde s-a afirmat ca strălucit teolog şi profesor prin 
cursurile sale şi prin studiile valoroase de teologie dogmatică pe care le publica în 
revistele noastre centrale sau în străinătate. Cu toate necazurile şi suferinţele pe care le-a 
avut de îndurat din partea fostului regim, a reuşit să desfăşoare o activitate publicistică 
susţinută şi să aducă o remarcabilă contribuţie la aşezarea teologiei noastre ortodoxe pe 
baze autentic biblice de mare importanţă pentru viaţa Bisericii şi pentru misiunea ei în 
lumea contemporană. 

Opera monumentală a părintelui Stăniloae a apărut în vremuri de grea încercare 
pentru Biserică şi popor şi a jucat un rol covârşitor în menţinerea culturii spirituale 
româneşti sub raza harului dumnezeesc, oricât de îndârjită a fost nâpâstuirea sufletului 
creştin al acestui popor în vremea respectivă. Cu toate dificultăţile pe care le-a 
întâmpinat, totuşi, Editura Patriarhiei Române a reuşit să publice şi prima ediţie a celor 
trei volume ale Teologiei Ortodoxe, ca sinteză a operei sale şi expresie neîntrecută a 
cugetării teologice a ilustrului nostru dascăl, adevărat reper pentru întreaga spiritualitate 
românească. După cum ne arată însuşi autorul, în cuprinsul remarcabilei lucrări, efortul 
său teologic şi spiritual s-a orientat în trei direcţii, care ne permit să descoperim valoarea 
construcţiei sale dogmatice. 

"După numeroase studii despre teme de Teologie Dogmatică, publicate în revistele 
teologice de la Bucureşti între anii 1950-1970, spune părintele Stăniloae, Bunul 

Dumnezeu ne-a ajutat să alcătuim şi o sinteză de Teologie Dogmatică Ortodoxă. Ea nu e 
o reproducere a acelor studii, ci e gândită din nou şi ca un întreg" pe baze biblice şi 
patristice. Important în această mărturisire este faptul că la baza tratatului său de Teologie 
Dogmatică Ortodoxă, marele nostru dascăl aşează o gândire holisticâ, ontologică 
relaţională, care îi permite să prezinte Sfânta Treime ca structură a supremei iubiri, şi să 
pună în evidenţă ordinea interioară sau raţională a cosmosului, ca un tot armonios în 
Logosul divin. Iar faptul că şi marii fizicieni ai lumii contemporane pornesc de la aceeaşi 
viziune holisticâ a universului, arată cât de actuală şi de relevantă este gândirea holistică 
a părintelui Stâniloae pentru dialogul dintre teologie şi ştiinţă. 

Apoi, renumitul nostru dascăl ne mai spune că "s-a străduit în această sinteză să 
descopere semnificaţia duhovnicească a învăţăturilor dogmatice şi să evidenţieze 
adevărul lor în corespondenţă cu trebuinţele adânci ale sufletului şi cu o anumită 
experienţă a lui Dumnezeu, ca supremă comuniune şi izvor la comuniuni". Pe această 
cale, părintele Stâniloae a conferit doctrinei dogmatice ortodoxe un conţinut spiritual, 
care i-a permis să depăşească o teologie abstractă, care nu mai răspunde aspiraţiilor 
spirituale ale omului, dar şi o spiritualitate care nu mai coboară în lume, pentru a susţine 
experienţa comuniunii omului cu Dumnezeu. Legătura dintre teologie şi spiritualitate a 
permis regretatului nostru dascăl să pună în lumină principiul fundamental al gândirii 
patristice, anume că "Dumnezeu s-a făcut om, pentru ca omul să se îndumnezeiască". 
Acest principiu se întemeiază pe relaţia dinamică dintre Dumnezeu şi om, şi ne permite 
să depăşim decalajul dintre progresul tehnic al lumii şi regresul ei spiritual, fiindcă omul 
nu trăieşte numai cu tehnica, ci şi cu cuvântul lui Dumnezeu. 

In fine, părintele Stâniloae ne mai spune că "s-a condus în străduinţa sa 
teologică de modul în care au înţeles învăţătura Bisericii Sfinţii Părinţi de odinioară, dar 
am ţinut seama în întreprinderea de faţă a dogmelor şi de necesităţile spirituale ale 
sufletului care-şi caută mântuirea în timpul nostru, după trecerea prin mai multe şi noi 
experienţe de viaţă, în cursul atâtor secole care ne despart de epoca Sfinţilor Părinţi. Ne- 
am silit să înţelegem învăţătura Bisericii în spiritul Părinţilor, dar în acelaşi timp să o 
înţelegem aşa cum credem că ar fi înţeles-o ei astăzi. Căci, ei n-ar fi făcut abstracţie de 
timpul nostru, aşa cum n-au făcut de al lor". Această confesiune a părintelui Stâniloae 
scoate în evidenţă rolul important şi mediator al teologiei între Revelaţia divină şi cultura 
vremii. 

Revelaţia divina, cuprinsă în Sfânta Scriptura, rămâne neschimbata peste 
veacuri, fiindcă este rezultatul lucrării lui Dumnezeu neschimbat şi etern. Cultura însă 
evoluează de la epocă la epocă, de la cea antică la cea medievală şi de la cea medievală la 
cea modernă, fiecare cu problemele ei specifice. Rolul teologiei este cel de a angaja 
dialogul cu praxisul cultural, ca să poată identifica împreuna problemele lumii în care 
trăim, dar şi cultura trebuie să dialogheze cu teologia pentru ca împreună să înalţe omul 
spre sfera valorilor ultime care îşi au temeiul lor în Dumnezeu cel personal. în viziunea 
părintelui Stâniloae, Teologia Dogmatica Ortodoxă nu este doar o expunere a 
adevărurilor de credinţă ortodoxe, ci şi un imn grandios înălţat nespusei iubiri 
dumnezeieşti a Sfintei Treimi. 

întreaga sa operă ne arată că Părintele Stâniloae a fost un strălucit teolog, 
profesor şi pedagog, care a îmbinat rugăciunea cu profunzimea de gândire şi cu valorile 
culturii. Aceste calităţi remarcabile, însoţite de o rară putere de muncă intelectuală, i-a 
permis să dea la iveală o operă monumentală, alcătuita din mii de pagini, care au pus în 

evidenţa caracterul dinamic al teologiei şi spiritualităţii răsăritene, pentru vremea în care 
trăim. "Dacă se impune o sarcină pentru gândirea de mâine, spune ilustrul nostru părinte, 
aceasta priveşte dezvoltarea unei teologii a mişcării, ca o explicare teologică a ei, după ce 
ştiinţele naturii au pus în evidenţă importanţa universală a mişcării şi a energiilor care o 
susţin în legile descoperite de ea în toată realitatea creată". Părintele Stâniloae a pledat 
pentru o teologie a mişcării, în care efortul omului se împleteşte sinergie cu cel al 
Creatorului, fiindcă aceasta ne permite să depăşim barierele confesionale din calea 
unităţii creştine şi să contribuim la întâlnirea teologiei cu ştiinţa şi cultura. Pentru 
remarcabila sa activitate teologică, părintele Stâniloae a primit numeroase distincţii şi 
premii în ţară şi străinătate, a fost proclamat "doctor honoris causa" la mai multe 
universităţi şi a devenit membru al Academiei Române după 1989. 

Credem că nu există un omagiu mai preţios adus părintelui Stâniloae decât acest 
simpozion, fiindcă el constituie un nou început pentru dialogul dintre teologie şi cultură, 
pe care regretatul nostru dascăl 1-a pregătit prin întreaga sa operă teologică şi culturală. 

Mulţumim organizatorilor acestui simpozion, Fundaţia "Dacia"- Universitatea 
"Sextil Puşcariu", Asociaţiunii Astra şi Secţiei de Filosofie, Teologie, Psihologie şi 
Sociologie din cadrul Academiei Române, consacrat comemorării centenarului naşterii 
părintelui Dumitru Stâniloae, ca un prinos de recunoştinţă pentru tot ce a reprezentat 
dânsul pentru spiritualitatea, teologia şi cultura noastră românească sau europeană. 

Rugăm pe bunul Dumnezeu să binecuvânteze pe participanţii la această prestigioasă 
întrunire, şi pentru ca lucrările simpozionului să fie încununate de succes, spre binele şi 
folosul tuturor. 

10 mai 2002 Patriarhul Teoctist 

PĂRINTELE PROF. DR. 
DUMITRU STĂNILOAE 



I.P.S. ANTONIE 

Mitropolitul Ardealului 



Se vor împlini în viitorul apropiat 10 ani de la trecerea dincolo, în împărăţia 
luminii şi la viaţa cea neîmbătrânitoare, a Părintelui teologiei dogmatice româneşti 
Dumitru Stăniloae. 

Pe aripile timpului au trecut deja 10 ani de când părintele Stăniloae nu mai este 
printre noi. 

Deşi îi simţim cu toţii lipsa, totuşi, el este prezent în inimile şi cugetele noastre, 
mai ales a celor care l-au cunoscut şi care l-au avut dascăl. 

Este prezent prin opera sa impresionantă care a depăşit graniţele ţării, făcându-1 să 
fie una dintre cele mai mari, dacă nu cea mai mare personalitate teologică a secolului 
trecut. 

Este prezent prin elocvenţa şi claritatea discursului său teologic, prin caracterul 
său deosebit, prin jertfelnicia şi dragostea cu care a slujit deopotrivă catedra universitară 
şi altarul străbun. 

Gândire originală, creatoare, îndrăzneaţă, capacitate de adâncire până la epuizare 
a tuturor posibilităţilor de exploatare a unui gând, a unui fapt, a unei prezenţe a lui 
Dumnezeu în lume, în cuvânt, în om, în univers - iată ce şi cine a fost şi rămâne Părintele 
Stăniloae. 

Nimeni ca dânsul n-a descoperit sensuri noi acolo unde nimeni nu le bănuia, n-a 
elaborat mai pe înţeles şi cu noi înţelesuri o teologie a lumii, o teologie a persoanei - 
pornind de la Dumnezeu - Persoana - o teologie a armoniei şi a echilibrului, o teologie a 
omeniei, folosindu-se în aceste din urmă elaborări mai ales de felul cum se reflectă ele în 
alcătuirea sufletului românesc. 

Pentru totdeauna şi pentru toate generaţiile care vor veni după noi, va fi Profesorul 
care ne-a învăţat taina apropierii de Dumnezeu. Când se va zice "Filocalie", se va zice 
Stăniloae. 

Am avut şansa să fiu unul din prima generaţie de studenţi ai săi la Facultatea de 
Teologie din Bucureşti. 

Atunci i-am ascultat cursul de Teologie ascetică şi mistică. 

Spiritualitatea românească i-a datorat atunci, şi de atunci încoace, instaurarea unui 
nou model de viaţă duhovnicească în mănăstiri, ca şi în sufletele preoţilor şi ale laicilor, 
mai ales în condiţiile în care viaţa duhovnicească trebuia să se ascundă în rugăciune, în 
tăcere, în meditaţie, adesea într-un incognito aproape subversiv, dar viu şi lucrător. 

A fost un "rug aprins" care ardea şi nu se mistuia. 

4 

A fost istoric, apologet, dogmatist. 

în toate a excelat. 

în spiritualitate însă, e de pe acum în rândul Părinţilor Bisericii, şi ne va rămâne 
mereu Dascăl şi îndrumător, căci n-a murit, ci a trecut prin moarte la viaţă. 

Cu acest prilej aniversar, adresăm cuvânt de felicitare şi de binecuvântare 
Academiei Române, personal domnului Acad. Alexandru Surdu, pentru organizarea 
acestui Simpozion "Dumitru Săniloae" în cetatea Braşovului. 

Cerem binecuvântarea lui Dumnezeu asupra participanţilor şi-L rugăm să 
odihnească sufletul părintelui Dumitru în latura celor vii şi să-i răsplătească după 
vrednicie ostenelile de o viaţă închinate teologiei, culturii şi Bisericii noastre Ortodoxe 
Române. 

în veci pomenirea lui. 

PĂRINTELE STANILOAE 



Arhiepiscopul BARTOLOMEU 
al Vadului, Feleacului şi Clujului 



De acum, într-adevăr, e cu noi. El e din stirpea celor ce nu se duc: intrat în 
veşnicie, se-ntoarce cu ea-n potir; preoţie lucrătoare şi dincolo de veac. 

A fost o vreme când lucram, împreună, în aceeaşi încăpere din incinta Antimului, 
pe un etaj căptuşit cu cerneală. 

Ieşiserăm de la Aiud, aşteptam să ne crească părul şi scriam pentru reviste, măcar 
că încă nu aveam "drept la semnătură": el, Stăniloae, trebuia să se iscălească nu-ştiu-cum, 
un pseudonim la adăpostul căruia îşi putea agonisi câţiva bănuţi pentru el şi familie. 

Atunci l-am văzut cum lucrează, şi nu ştiam dacă trebuie să-1 invidiez ori să-1 
admir. Mai-tânărul său coleg, învăţat să-nvârtă de douăzeci de ori cuvântul în vârful 
condeiului, se surprindea fascinat de repeziciunea cu care 

Profesorul era în stare să aştearnă câteva zeci de pagini parcă dintr-o răsuflare, 
rând după rând, filă după filă, cu scrisul său aproape imposibil, urât, lăbărţat, dezordonat, 
eliptic, în desăvârşit contrast cu ordinea de cristal a unui intelect cosmic, de-abia ghicit 
între două căpiţe de hârtie. Rar câte-o ştersătură, tot atât de rară verificarea, din fugă, a 
unui citat patristic. 

Omul nu părea că mucezise cinci ani în puşcărie; totul într-însul se păstrase rotund 
şi curat, într-un tezaur care nu mai putea fi memorie: era trăire. Ei da, când ajungi să-L 
trăieşti plenar pe Dumnezeu, nu mai e nevoie să-L ţii minte, că te ţine El. Atunci, 
urmărindu-1 pe Stăniloae cum scrie, am ştiut că există o febră a Duhului Sfânt: o 
învăpăiere a celor aleşi de Domnul să-I tălmăcească-n cuvinte ceea ce scrisese El tainic, 
pe nisip. 

Dincolo de anii academici, dincolo de muncă, dincolo de asceză şi dăruire, uriaşa 
operă a Părintelui Stăniloae este o harismă; nu, nu stare de graţie, ci revărsare de har. 

Ar fi greşit să se creadă că profesorul trăia într-un turn de fildeş teologic. 

Purta într-însul şi toate antenele gazetarului temperamental, gata să culeagă nu 
numai fapta ci şi semnul ei imediat, gata să dea o replică pe măsură unui spirit polemic 
din care nu lipseau nobleţea şi cavalerismul. 

Membru fondator al Grupului de Reflecţie de după Decembrie '89, se interesa 
zilnic de mersul treburilor bisericeşti, pe atunci cam în derivă, şi se purta precum 
secundul unei corăbii bântuite de valuri; proptit în catarg şi scrutând furtuna, răcnea cu 
furia controlată a înţeleptului peren. 

Şi rămânea optimist. 

Nu avea decât o singură tristeţe: unde ne sunt intelectualii de altădată, care săreau, 
toţi, să-şi apere Biserica în ceasuri de cumpănă?. . . 

Şi o singură patimă: iubirea pentru Biserica Neamului său. Biserică-Neam, două 
fiinţe ce nu pot fi nici împărţite şi nici despărţite. 

Să nu uităm că Părintele Stăniloae este autorul enunţului: Noi, 
Românii, reprezentăm un unicat: suntem singurul popor de origine latină şi 
credinţă ortodoxă; prin latinitatea noastră îi aparţinem Occidentului, prin 
ortodoxia noastră îi aparţinem Răsăritului; suntem puntea ideală de 
legătură între cele două lumi. Acest enunţ, astăzi loc comun, ar putea 
deveni temelia întregii noastre politici de stat în contextul reaşezărilor 
europene. 

Născut în Vlădenii Făgăraşului, Părintele Dumitru Stăniloae este darul cel mai 
preţios pe care pământul Transilvaniei 1-a făcut văzduhului nostru naţional. 

[Reprodus din voi.: Bartolomeu Valeriu Anania, 
Arhiepiscopul Clujului 
Apa cea vie a Ortodoxiei, 
Cluj-Napoca, 2002, p. 33-34] 

Apariţia, în ultimii ani, a unui număr impresionant de lucrări referitoare la religiile 
orientale nu se datoreşte vreunui interes special, mai ales al românilor, pentru acestea, nici 
vreunei confluenţe culturale, româno-orientale, cum se afirmă uneori, care ar fi acum reluată, în 
mod firesc, cu mai mult interes. 

La noi a fost şi a rămas dominantă influenţa spirituală occidentală. 

De altfel, la o privire mai atentă, se poate constata că lucrările respective, apărute la noi, 
nu provin din Orient, ci sunt traduceri, uneori foarte laxe, din limbi occidentale, autorii fiind şi ei 
occidentali sau orientali occidentalizaţi. Facem abstracţie aici de puţinele lucrări clasice, din 
filosofia indiană, în special, traduse de orientaliştii români chiar în timpul dictaturii comuniste. 
Ele ţin de domeniul culturii generale şi n-au nici o tentă propagandistă. 

Este vorba de lucrări de popularizare a unor tehnici de relaxare şi meditaţie, mult 
simplificate modului de viaţă occidental. Ele conţin multiple promisiuni de reuşită şi multe 
avantaje: confort fizic şi spiritual, frumuseţe şi sănătate, succese în viaţă, cu efort minim şi 
puţină perseverenţă. Ele pot fi practicate individual, la domiciliu, fără deplasări sau cheltuieli. 
Multe sunt prezentate ca un fel de igienă personală, ca recomandări banale de genul spălatului pe 
mâini înainte de masă. 

Faptul că situaţia nu este chiar atât de simplă îl dovedeşte interesul pentru astfel de lucrări 
ale unor secte, organizaţii şi asociaţii, tot de sorginte accidentală, care urmăresc un fel de 
transformare a individului, de pregătire a lui pentru receptarea unor concepţii, dacă nu contrare 
cel puţin diferite de cele tradiţionale şi, în special, de cele creştine. 

Oricât de simple şi banale ar fi unele recomandări, de genul „spălării creierului" înainte 
de culcare, ele presupun, implicit sau explicit, debarasarea de unele obiceiuri creştine, cum ar fi 
rugăciunea. 

Se profită de atmosfera, dacă nu ateistă, cel puţin de nepăsare pentru problemele 
religioase în genere, moştenită de la vechiul regim. 

Dar lucrurile nu stau întotdeauna aşa. Chiar la persoanele necredincioase sau pasiv- 
creştine se păstrează o anumită „decenţă" şi se fac vădite rezerve nu atât faţă de eficacitatea 
„noului" stil de viaţă, ci faţă de implicaţiile lui, totuşi religioase, dar, evident, necreştine. 

Este vorba de o situaţie cunoscută, pe care unii autori o au în vedere şi căreia îi caută 
soluţii corespunzătoare. Se vorbeşte despre „toleranţa" religioasă, despre originea comună a 
religiilor, despre elementele lor comune, despre posibilitatea unei religii comune, în care să se 
poată regăsi toate, dar al cărei fundament să-1 constituie totuşi una, dar una evident necreştină, 
de genul meditaţiei orientale. 

Pentru liniştea spiritelor se dau exemple de creştini care au adoptat practicile indiene sau 
tibetane. Mai mult, se afirmă că acestea nu numai că nu dăunează cu nimic credinţei creştine, dar 
o şi completează sau perfecţionează, căci au, în fond, o mulţime de elemente comune: 

ascetismul, anumite posturi, tehnici respiratorii, claustrări şi alte elemente care ţin de meditaţie în 
genere. 

Astfel de elemente există într-adevăr, nu numai în practicile religioase creştine, ci şi în 
cele iudaice şi islamice, cum încearcă s-o dovedească Marc de Smedt (Tehnici de meditaţie, Ed. 
Univers Enciclopedic, Bucureşti 1998), nu numai că tocmai aceste elemente, şi mai ales 
semnificaţia lor, contribuie la deosebirea dintre aceste religii, unele faţă de celelalte, dar în 
special faţă de yoga, budism şi taoism. 

Autorul amintit consideră că nu există „meditaţie creştină", expresia nefiind nici uzuală, 
ci doar astfel de „elemente", ceea ce nu înseamnă însă că s-ar fi urmărit, dar nu s-a ajuns încă la 
aşa ceva. Criteriul acesta, de altfel, aplicat religiilor, conduce la o falsă ierarhizare a lor, care nu 
mai corespunde nici criteriilor sistematice, nici celor istorice. Anumite practici şamanice, în 
ciuda eficacităţii lor personale sau colective, au fost abandonate în cursul evolutiv al religiilor, 
care nu se reduce la perfecţionarea unor astfel de „tehnici". Religiile au semnificaţii multiple, 
sociale, estetice, morale, justiţiare şi chiar politice, prin care au dăinuit şi s-au impus. 

După sistematizările uzuale, meditaţia orientală ar avea cinci faze: pregătirea, claustrarea, 
relaxarea, concentraţia şi relevaţia. Acestea conţin, la rândul lor, elemente care pot fi folosite ca 
termeni de comparaţie. Dar trebuie subliniat faptul că orice comparaţie presupune, când este 
vorba de religii diferite, precizarea prealabilă a semnificaţiei pe care ar putea s-o aibă o eventuală 
„meditaţie" în ansamblul unei doctrine religioase. Iar existenţa sau nu a unor elemente, ca şi a 
unei „tehnici" mai mult sau mai puţin perfecţionate de practicare a lor, trebuie considerată în 
funcţie de interesul, de necesitatea sau ponderea acestora. 

Cele mai multe elemente încadrabile în fazele unei „meditaţii creştine", dacă s-ar putea 
folosi această denumire, le găsim în isihasmul ortodox. Faptul că el n-a fost acceptat de către 
catolici, tocmai pentru că o parte din elementele sale, care au provocat discuţii chiar şi între 
ortodocşi, înseamnă lipsa de pretenţii faţă de catolici atât în exersarea, cât şi în perfecţionarea 
isihasmului. 

Isihasmul (de la gr. hesychia = linişte ) poate fi considerat o 
doctrină şi o practică de tip mistico-ascetic pentru obţinerea stării 
de linişte sufletească. 

Principal, isihasmul presupune credinţa creştină şi nu poate fi despărţit de aceasta, 
respectiv practicat sau experimentat de un necreştin. Termenul de „experienţă religioasă", 
frecvent în lucrările moderne de psihologia religiei, nu poate fi acceptat în acest caz. în aceasta 
constă şi deosebirea principală între isihasm şl meditaţia, simplificată sau nu, de tip oriental, care 
este chiar recomandată oricui şi socotită independentă de orice credinţă. Meditaţia orientală 
poate fi experimentală. 

Isihasmul nu este o experienţă mistică, ci o trăire mistică legată 

de trinitatea creştină. O „ trăire a lui Dumnezeu ", cum îi spunea 

Dumitru Stăniloae, realizată prin harul Duhului Sfânt şi invocarea 

lui Isus Hristos. Or, această trăire este imposibil de conceput, şi 

chiar lipsită de sens, fără credinţa în Trinitate. Isihastrul sau 

sihastrul, cum îi spunem noi, nu era o simplă persoană cu 

performanţe ascetice, ci chiar făcea parte dintr-o comunitate 

monahală, în care era primit numai dacă îndeplinea anumite 

condiţii, şi menţinut dacă ducea o viaţă corespunzătoare 

(cenobitică). Acestor călugări li se adresează, prin scrierile lor, alţi 

călugări încercaţi (eremiţi) care au cunoscut sau practicat sihăstria. 

Pregătirea sihăstriei se făcea, în cadrul vieţii monahale creştine, prin întărirea credinţei 

(rugăciuni, cântece, lecturi şi slujbe), având ca notă comună cu meditaţia orientală recomandarea 

de a-şi căuta, fiecare călugăr doritor de sihăstrie, „un povăţuitor şi un dascăl neamăgitor". Acesta 

nu este un simplu „guru" care să-1 iniţieze în credinţa creştină, ca un amator oarecare de 
„experienţă religioasă". „Povăţuitorul" trăieşte în aceeaşi comunitate monahală şi nu i se cere să 
fie un fel de sihastru „cu performanţe", căci, în genere, sihastri (cum arată şi semnificaţia 
cuvântului românesc) nu oferă „spectacole", ca fachirii. „Povăţuitorul" este mai degrabă un fel 
de duhovnic, căruia i se spovedeşte călugărul care doreşte să practice trăirea isihastră - monahul 
ortodox obişnuit (cenobit) practicând-o şi el, parţial, ca viaţă mănăstirească. 

între călugărul ortodox obişnuit şi sihastru n-a existat niciodată o diferenţă decât în 
privinţa intensităţii trăirii religioase. Se cunosc exemple de isihaşti iluştri, ca Sf. Grigore 
Palama, care îşi împărţea timpul în zile dedicate meditaţiei isihaste şi zile dedicate slujbelor 
religioase colective, ca şi unor perioade întregi dedicate disputelor teologice. 

Nici claustrarea nu era totală, şi nici permanentă. De regulă, era săvârşită în chiliile 
mănăstirilor. Uneori sihastrii trăiau în grupuri pe lângă mănăstiri, în aşa numitele „sihăstrii" care 
deveneau cu timpul mănăstiri. Trăiau uneori şi izolaţi în pustie sau păduri, fără ca această izolare 
să constituie un scop în sine sau să devină un criteriu de apreciere. Claustrarea era un mijloc de 
izolare faţă de perturbaţiile externe ale vieţii obişnuite. Este inconceptibilă însă, din perspectivă 
creştină, izolarea totală de comunitatea monahală, şi mai ales de biserică, după cum nici 
mănăstirile, prin bisericile lor, nu sunt izolate de comunitatea creştină. 

Mai mult, isihia în genere avea ca obiectiv nu numai comunitatea sihastrului cu 
divinitatea, ci şi comunicarea cu colectivitatea monahală şi creştină în genere, care se realiza prin 
frecventare reciprocă. Sihăstria nu reprezintă un obiectiv personal, individual, ci o cerinţă a 
comunităţii creştine, în folosul comunităţii. Ceea ce o distinge clar de meditaţia orientală, care nu 
ridică problema comunicării, ci devine o chestiune personală, de confruntare a individului izolat 
cu sine însuşi. 

Despre relaxare nu se poate vorbi în cadrul isihasmului, din mai multe motive. Practicare 
lui este considerată „o lucrare", o activitate, un mod de viaţă („vieţuirea în linişte"), care 
implică, „pe lângă credinţă", şi o multitudine de „fapte bune". Or, relaxarea presupune tocmai 
întreruperea activităţii. în plus, isihia se bazează pe rugăciunea permanentă, pe „chemarea cu 
credinţă a numelui Domnului nostru Isus Hristos ", care se face verbal şi mintal, urmărindu-se 
intensificarea permanentă a relaţiei credinciosului cu persoana lui Isus Hristos. „Avem aici ceva 
- observă Dumitru Stăniloae - cu totul deosebit de metodele yoghiste, care au un caracter pur 
neutral." 

Isihasmul presupune şi ceva asemănător tehnicilor de respiraţie din meditaţia orientală. 
Acelea însă, mult perfecţionate, au ca obiectiv tot relaxarea, lipsa de activitate fizică şi psihică. 
Pe când „trăirea în linişte", dimpotrivă, este în toate accepţiile legată de activitate. Pierderea 
legăturii mintale şi sentimentele cu sensul rugăciunii lui Isus coincide, practic, cu abandonarea 
isihiei, ca şi cu abandonarea activităţii fizice, a lucrului „cu mâinile". „Iar cel ce nu lucrează, pe 
măsura nelucrării îşi arată măsura necredinţei şi, după măsura necredinţei, se lipseşte de har", 
este citat Sf. Maxim Mărturisitorul, în legătură cu activitatea isihastului. Subliniat fiind faptul că 
„mai mare decât lucrarea este rugăciunea curată" (după Calist şi Ignatie Xanthopol), adică 
activitatea psihică intensă, contrară oricărei accepţii a relaxării. 

De altfel, cele cinci momente ale isihiei iniţiale sunt numite tot „lucrări", fiind activităţi 
propriu-zise succesive: rugăciunea lui Isus, cântarea şi citirea din cărţile creştine, meditarea 
asupra temelor biblice, activitatea fizică manuală şi revenirea la rugăciune. 

Rugăciunea lui Isus, numită şi „rugăciunea inimii", presupune, după unele relatări, 
imaginarea pătrunderii prin respiraţie a minţii (de fapt, a „gândirii" = nous, nu a „minţii", care 
semnifică astăzi sediul gândirii), spre inimă, considerată sediul sentimentelor. Se recomandă 
reţinerea periodică a respiraţiei pentru menţinerea „minţii în inimă", dar fără urmărirea vreunei 
performanţe de tip fachiric, cu consecinţe parapsihice. Scopul acestei „pătrunderi" îl constituie 
curăţirea inimii de pasiunile dăunătoare (pofta, grija etc). Această „curăţire" sugerează, de 
asemenea, ceva de genul relaxării, numai că nu este o „curăţire" totală, care să conducă la ceva 

asemănător apatiei obişnuite, adică lipsei de pasiuni pe care o urmăreşte orice relaxare. Este 
vorba aici mai degrabă de o „purificare", pe de-o parte, şi, pe de alta, de o intensificare a pasiunii 
curate, realizată prin „contopirea" minţii cu sufletul, a gândirii cu sentimentul, ceea ce determină 
întărirea sinergetică, mintală şi sentimentală, a iubirii întru Hristos. 

Prin aceasta dispare însă şi aspectul de transcendentalitate, de coborâre spre adâncurile 
sufletului, pe care le intenţionează meditaţia orientală, numită chiar transcendentală, adică 
îndreptată spre un dincoace de noi înşine şi justificată dogmatic prin identitatea Brahman- Atman. 

Coborârea în suflet la isihast nu înseamnă coborârea spre divinitatea ascunsă, eventual, în 
suflet. Căci divinitatea creştină transcendentă, nu transcendentală, este dincolo dincolo de noi, 
nu dincoace. Activitatea sufletului, coborârea minţii spre suflet, este doar premisa purificării lui 
în vederea înălţării treptate, scalare chiar, spre transcendenţa divină. Căci Dumnezeu, în 
accepţiunea creştină, nu numai că este transcendent, dar este şi supersistent, supersubstanţial 
(hyperousidios). 

Există ceva în sufletul curat al creştinului, din harul (puterea) Duhului Sfânt obţinut prin 
Botez, care în mod obişnuit se întinează pe parcursul vieţii pline de păcate. Este o „fărâmă" de 
dumnezeire activată prin credinţă şi rugăciune, care le permite uneori şi unora dintre isihaşti 
accesul spre cele dumnezeieşti, spre ceea ce s-a numit chiar „îndumnezeire" (theosis). înălţarea, 
sublimarea umanului spre divin, care nu se poate realiza niciodată total. Care nu poate să 
conducă la identitatea umanului (finit şi relativ) cu Dumnezeu (infinit şi absolut). Sublimaţia, 
înălţarea spre divin, identificarea fără identitate a umanului cu divinul (conceput totuşi ca 
personal, ceea ce permite comunitatea şi comunicare), diferenţiază clar isihasmul de orice 
meditaţie necreştină, de orice mistică necreştină în genere. 

Se vorbeşte şi de anumite posturi ale isihastului, mai ales în timpul rugăciunii, ca şi 
despre gesturi (semnul crucii) şi anumite mişcări (diferite tipuri de mătănii). Acestea nu au, de 
asemenea, nimic în comun cu posturile yoghine, cu poziţiile rigide, uneori deosebit de incomode 
pe care le adoptă yoghinii, urmărind, şi în aceste cazuri, performanţele. Posturile isihaste nu sunt 
urmărite în mod special şi ţin mai mult de aspectul „lucrativ", activ al sihastrului, decât de o 
eventuală „încremenire" yoghină. De altfel, printre recomandările „lucrative", sunt menţionate şi 
aproximativ trei sute de mătănii pe zi, ceea ce înseamnă foarte mult. 

Rezultatul concret al isihasmului este, de asemenea, diferit de cel urmărit prin 
meditaţia orientală: ataraxia, nirvana sau vacuitatea, adică identitatea negativă cu 
divinitatea, pierderea de sine, abandonarea. în isihasm se vorbeşte de revelarea „luminii 
dumnezeieşti", care nu este altceva decât dobândirea harului, îndumnezeirea cu Duhul 
Sfânt prin rugăciunea lui Isus. Este de neconceput obţinerea acestui har fără ajutorul 
divin, ceea ce reprezintă un alt specific al isihasmului. 

în fine, harul duhovnicesc, obţinut de foarte puţini isihaşti, care, în ciuda strădaniilor, 
sunt aleşii rari ai lui Dumnezeu, poate fi şi este utilizat în folosul comunităţii creştine (harul 
prevestitor, tămăduitor, mângâietor etc. 

Meditaţia orientală este o problemă personală, iar performanţele ei nu sunt utilizate în 
scopuri altruiste. Yoghinul rămâne retras, un izolat pentru sine, pe când isihastrul este un ascet 
devotat comunităţii creştine. 

Există încă multe elemente care diferenţiază radical meditaţia orientală transcendentală 
de isihasmul ortodox, care ar putea fi numit meditaţie transcendentală. în orice caz, ele nu au 
nimic comun, decât în aparenţă, şi sunt total opuse. 

Meditaţia isihastă reprezintă o înălţare spre superconştiinţa luminoasă a transcendenţei 
divine, pe când meditaţia orientală este o coborâre spre tenebrele adânci ale inconştientului. 

Este aproape o regulă ca filosofii de sistem să refacă istoria, teleologic. 

Hegel o hegelianiza. Comte o gândea pozitivist, Gilson şi Maritain o interpretau ca 
pregătire a tomismului şi, apoi, ca sporire în câmpul acestuia, Heidegger avea să şi-o facă, aşa- 
zicând, după chipul şi asemănarea sa. Emmanuel Mounier o afla ca devenire în conceptul 
personalismului. 

Nici o încercare în acest fel nu este discutabilă în principiul său, de îndată ce lectura este 
interpretativă, presupunând în mod necesar situări şi reevaluări distincte. 

Şi încă ceva, poate mai important. 

Tradiţia nu este inertă, sau nu trebuie socotită aşa. Orice gest în 
reconstrucţia sistematică ori în hermeneutica aplicată istoriei presupune ca pe o 
condiţie esenţială, dacă nu ca pe o regulă a metodei, trecerea faptului sau 
evenimentului filosofic în argument filosofic. Fără această transfigurare istoria 
ar fi pierdută, faptele ei nemaiputănd să coparticipe la sporirea de sine a 
conştiinţei filosofice. 

Deschise, filosofiile, aşa zicându-le istorice, determină o multiplicare a modalităţilor 
hermeneutice şi, deci, le şi legitimează epistemologic. 

Diferenţiate, după cum orizonturile de situaţie înseşi se scriu în acelaşi câmp, dar în 
tonalităţi diferite, ele nu se exclud valoric. Mai coerente, mai esenţializante, mai operaţionale 
unele decât altele, toate participă aproape organicist la întreg pentru că fiecare, în mai mare sau 
mai mică măsură, totuşi, îl aproximează. 

Una dintre cele mai aproape de întregul năzuit pare să fie aceea de sugestie personalistă, 
nu încape îndoială, că, datorită locului privilegiat pe care, aşa cum era firesc, omul şi 1-a 
„încercuit" în câmpul reflecţiei filosofice, mai de când aceasta va fi irumpt în istorie. 

De aceea Emmanuel Mounier era perfect îndreptăţit să asimileze principial, istoria 
gândirii filosofârii fiinţei noastre prin reflecţia asupră-ne. în această perspectivă, istoria 
personalistă a filosofiei dă seamă şi de ceea ce filosofia percepe din mişcarea de personalizare 
dar şi de ceea ce se adaugă acesteia. 

Faptul, în mod evident, urmează chiar felului de a fi al filosofiei (filosofilor) în acest 
concept. Putându-se vorbi de personalisme încă antice, de un personalism, aproape, ca o 
dominantă în Evul Mediu şi în Renaştere sau ca de o dimensiune esenţială a spiritului modern, în 
secolul nostru se întâmplă, dacă se poate spune aşa, o explozie. Nu intră în discuţie numai 
formele explicite (acelea care se vor fi determinat, astfel, programatic) dar şi cele implicite. 

în ordinea celor dintâi, definitorii, veacul nostru aduce un timp de culminaţie a motivului, 
atât „geografic" (în Europa dar şi în Orient sau în „lumea nouă") cât şi tipologic: personalisme în 
sugestie creştină (ortodoxă, catolică, protestantă, în personanţă iudaică sau islamică, 
personalisme bio-antropologiste, centrate într-un evoluţionism critic teologizant (P. Teilhard de 

Chardin) ori, dacă se poate spune aşa, teo-paradigmatic, adică în Dumnezeu ca Persoană a 
persoanelor început-şi-sfârşit (C. Rădulescu-Motru), dar cu dominantă scientistă. 

într-un registru atât de cuprinzător, încât par a nu se aduna, atât de 
multele personalisme sunt, totuşi, convergente într-o antropologie în care 
persoana şi personalizarea se determină presupunând transcendenţa ca model şi 
ca putere cu valoare actualizantă. In personalismele creştine, fiecare persoană 
este imagine a lui Dumnezeu, fiind chemată să formeze un imens corp mistic în 
iubirea lui Hristos. Peste persoane, de aceea, „ nu domneşte tirania abstractă a 
unui Destin, a unui cer al Ideilor sau al unei Gândiri impersonale, indiferente 
faţă de destinele individuale, ci un Dumnezeu El însuşi personal, un Dumnezeu 
care şi-a dat persoana Sa pentru asumarea şi transfigurarea condiţiei umane şi 
care propune fiecărei persoane în parte o relaţie singulară de intimitate, o 
participare la Divinitatea Sa. " (Emm. Mounier, Le personalisme, Paris, P.U.F., 
1955, p. 12, 11) 

Punct de plecare şi scop în mişcarea de personalizare, persoana se instituie şi se 
desăvârşeşte prin sporire de sine ca printr-o participaţie la transcendenţa dătătoare de sens şi 
organizatoare de sensuri, fiind paradigmatică, nu însă, aşa-zicând, în modalitate riguros 
transcendentistă ci în alta, transcendentalistă. în această perspectivă, putând admite o 
„hristologie transcendentală" (Karl Rahner), în urmarea „prezenţei Logosului în spiritul uman" 
(Dumitru Stăniloae), „personologia" presupune, deopotrivă, „procesiunea", ca mişcare în jos şi 
„conversiunea" ca mişcare în sus, ori în alte cuvinte, „trans-descendenţa" şi „trans-ascendenţa". 

Personalist într-o „lectură" filosofică, Părintele Dumitru Stăniloae, în 
orizontul creştin, poate că este cel mai aplicat principiului transcendentalităţii, 
antropologic întemeietor în însăşi ordinea formală, prin aceea că fiinţa noastră 
„în-trupând transcendenţa, este nevoie de transcendenţă, atât pe orizontală, de 
„celălalt", cât şi pe verticală, de Absolut. Ca punct de întretăiere a celor două 
planuri, la scara sa şi în modul său, omul, deci, are transcendenţa în sine ca pe o 
condiţie, de fapt ca pe cea dintâi. Astfel că, ontologic, aceasta este o perspectivă 
transcendentală, cu dominantă însă în mişcarea conversivă. 

Stare de sine „a unei firi spirituale, sau şi spirituale", „una din unităţile unei astfel de firi, 
în strânsă corelaţie cu celelalte unităţi" şi în relaţie cu Dumnezeu ...", omul ca persoană se 
instituie „ca un «cine» unitar, care este şi se ştie subiectul unei firi sau al unui fond complex de 
însuşiri din care scoate acte mereu noi şi în care suportă şi primeşte actele altor factori personali 
şi impersonali" (Dumitru Stăniloae, Teologia dogmatică ortodoxă, 1978, voi. II, p. 37). 

Subiect, fiind „centrul subzistent al actelor şi reacţiilor sale" şi „fond ce-şi actualizează 
potentele sale", este şi „natură" sau „obiect", ca „instrument pus în valoare de aspectul persoanei 
ca subiect" (ibid., p.39). în dublă determinaţie, nu este însă o realitate duală, de un fel, într-o 
parte, de altul, în alta. „Natura omului este una deşi e alcătuită din suflet şi corp" (Dumitru 
Stăniloae, Chipul nemuritor al lui Dumnezeu, 1978, p. 78). Un întreg, în întregul ei subiect şi, 
tot asemenea, obiect, dar în raport cu spiritul, deja asumat, „Omul, ca trup, poate fi considerat ca 
un obiect şi supus unui tratament asemenea obiectelor, dar faptul că cele ce se petrec în el sunt 
simţite conştient şi la actele lui participă şi el, arată că nu e numai materie, ci trupul e unit în mod 
negrăit cu sufletul liber conştient şi cugetător şi penetrat de el, rămânând ca atare totodată mai 
presus de starea de obiect ..." (ibidem, p. 82). 

Suflet şi corp ca un întreg, din condiţia ontologică a acestuia, omul este ceea ce este prin 
dominantă. în egală măsură suflet şi corp, ar ilustra doar modelul dualist, fără a mai fi el însuşi, 

adică un întreg. Astfel spus, ar trece, ca realitate, în regimul unui iraţional, tocmai ca întreg. 

Aceasta întrucât, inteligibil ca trup, inteligibil şi ca suflet el nu s-ar mai putea gândi ca 
altceva decât o entitate alături de alta. 

Cum, ontologic, întregul este în altă situare decât elementele cum nu rezultă prin simplă 
însumare, cum este mai mult decât suma, faptul de a fi ca atare depinde, ca într-o pereche 
recesivă, zicând astfel după Mircea Florian, de dominantă. Iar aici, în această diadă, 
precumpănitor este sufletul, acea componentă, deci, care ne construieşte şi ne defineşte 
ontologic. 

Suntem şi trup, altminteri n-am mai fi în lumea aceasta şi ai 
acestei lumi sau dacă da, judecând la limită, n-am mai fi în măsură să 
comunicăm cu ea. Paralelismul psiho-fizic, în mod negativ, face 
demonstraţia. Numai că trupeşte, suntem ca lucrurile, o formă în lume, 
neînstare să ne „ încercuim " în altă ontologie, deci să fim contrar fiinţei în 
sine, a metafizicii, mereu în sporire, ca o continuă re-creare ca din nimic, 
pentru că tot ceea ce suntem, suntem întrucât simbolizăm. 

Ca trup apărem; prin suflet adăugăm acea jumătate (de la symbâllein) care lipseşte 
condiţiei noastre carnale şi lumii însăşi. Sporim, adică, fiinţa lumii şi astfel, suntem după chipul 
lui Dumnezeu, paradigma noastră ontologică, temeiul, şansa noastră şi, asemenea celei de a patra 
diviziuni eriugeniene, întoarcerea (finalitatea) noastră. 

Citându-1 pe Părintele Stăniloae, poate, cel mai mare teolog al Ortodoxiei din acest veac, 
şi, oricâtă rezerva sa faţă de filosofie, totuşi, în marii filosofi ai timpului, ne încumetăm să mai 
credem în noi, paradoxal, întrebându-ne, dacă nu chiar îndoindu-ne, asupra noastră. 

Aparent definitiv în demonstraţii, el este neliniştit şi neliniştitor, provoacă, dezvăluindu- 
ne mereu ceea ce nu suntem, pentru a fi ceea ce trebuie să fim. 

Să-1 citim, deci, pentru a ne întreba ca să ne răspundem, şi pentru a ne răspunde 
interogativ! 

Acest „profil" este, doar, ca „protreptic" sufletesc pentru înţelepciune, prin acest mare 
înţelept al lumii noastre, vremelnice. 

Atunci am zice - când crede în Dumnezeu Treime. Şi atunci, ceea ce 
raţiunea percepe „scandalos" ca paradox, se asimilează ca taină şi face din această 
taină temei al existenţei sale în această lume. Prin cunoaşterea raţională percepem 
toate câte sunt „din lume", iar prin credinţă, „împlinirea raţiunii noastre" (Sf. 
Grigorie din Nazianz), putem fi în lume, fără a fi din ea, adică în robie, prin 
suferinţă, în limitările căderii. Să fii în lume dar să nu fii din lume este a întoarce 
spatele de la rău şi a începe, după cuvântul Mântuitorului, cu lepădarea de sine, de 
egofilia şi egolatria ce sfârşeşte tocmai prin pierderea sinelui, pentru a-L urma 
dincolo de lume şi de timp. Apoi, să purtăm Crucea pentru că ea „sfinţeşte lumea, 
ne sfinţeşte pe noi întrucât nimic pătimaş nu mai întinează raporturile noastre cu 
lumea; nimic egoist nu ne mai închide în noi înşine, văzuţi ca realităţi materiale şi 
ultime". Printr-un asemenea om - cum au fost de-a lungul anilor martiri, cuvioşi, 
mucenici şi sfinţi - numele Tatălui din ceruri este sfinţit „precum în cer aşa şi pe 
pământ" cum ne învaţă Rugăciunea împărătească. 

Cărţile Părintelui Profesor Dumitru Stăniloae prin valoarea şi numărul lor pot fi integrate 
într-o bibliotecă esenţială a spiritualităţii româneşti, ajutându-ne, într-un veac al rătăcirilor, să 
aflăm drumul cel drept în faţa lui Dumnezeu cel în Treime slăvit şi închinat. Este drumul pe care 
au mers atâţia înaintaşi după cum o vor face, cu siguranţă, şi cei după noi, rămânând împreună cu 

ei, înfăţişându-ne cu ei la marea Judecată a neamurilor când fiecare va primi, după cum este 
fapta lui" (Apocalipsa 22, 12). 

în cea mai nobilă tradiţie creştin-ortodoxă, opera pr. prof. Dumitru Stăniloae îşi 
împlineşte valoarea prin înnoirile pe care le aduce în concordanţă cu marile descoperiri, dar şi cu 
mai marile întrebări ale acestui veac. 

De aceea, acest Părinte spiritual al neamului nostru îşi are ucenici nu doar printre teologi, 
ci şi printre intelectuali, de cele mai diferite specializări, care astfel pot valoriza mai bogat şi mai 
frumos partea de cunoaştere la care au acces şi de unde pot începe, prin Duhul Sfânt „lucrarea 
îndumnezeirii noastre". 

Cu atât mai preţios este pentru ei cuvântul de învăţătură al pr. 
prof. Dumitru Stăniloae, cu cât, nu o dată, printre atâtea confuzii, ei atât 
de însetaţi de sine confundă uitarea de sine cu lepădarea de sine. Uitarea 
de sine duce la rătăcire, la cioplirea de tot felul de chipuri şi închinarea la 
ele odată cu înrobirea, în timp ce lepădarea de sine, luarea crucii lui 
Hristos înseamnă drumul ce prin moarte duce la înviere, la viaţă. 

Iar atunci când un popor, în ani de restrişte cum au fost acei pe care i-am trăit, este dăruit 
de Dumnezeu cu o asemenea personalitate, atunci rămâne a se arăta vrednici de un asemenea dar 
şi a face din acest timp, mai întâi şi mai întâi, unul al reînnoirii spirituale. 

DUMITRU STĂNILOAE - 
OMUL, OPERA ŞI IMPACTUL EI CONTEMPORAN 

Academician Preot Dumitru POPESCU 

I 

Părintele Dumitru Stăniloae s-a născut la 16 noiembrie 1903, din părinţii săi Irimia şi 
Reveca, fiind ultimul din cei cinci copii ai lor. Locul naşterii sale a fost comuna Vlădeni, de 
lângă Braşov, de care este legat nu numai firesc, dar şi spiritual. "în satul Vlădeni din 
Transilvania, în care m-am născut, spune dânsul, am început să iubesc pe Dumnezeu şi lumea, şi 
le iubesc şi acum" . A urmat mai întâi cursurile unei şcoli confesionale ortodoxe, şi apoi pe cele 
ale liceului "Andrei Şaguna" din Braşov, unde a învăţat germana şi franceza. După 1918, voieşte 
să devină preot şi se mută în Bucovina, la Facultatea de Teologie din Cernăuţi. îşi continuă 
studiile la Facultatea de Litere din Bucureşti, iar în 1 925 apare primul său articol, în care tratează 
problema muncii şi a proprietăţii în Noul Testament. Din îndemnul mitropolitului Nicolae Bălan, 
care deschisese Academia Teologică din Sibiu, şi-a reluat studiile sale teologice în 1926, în acest 
oraş. Ca licenţiat, tânărul Dumitru a elaborat, sub conducerea profesorului Vasile Loichiţă, o teză 
despre "Botezul copiilor", încheindu-şi astfel formarea teologică primară. 

O schimbare semnificativă în viaţa sa a avut loc între anii 1927 şi 1929, când Dumitru 
Stăniloae a fost trimis la studii în Grecia, unde a audiat cursurile lui Hristu Andrutsos, 
personalitate marcantă a teologiei greceşti. Deşi a rămas numai un an la Atena, tânărul Stăniloae 
a avut totuşi timp să constate că "teologii acestei perioade, deşi trăiau într-o epocă tulbure a 
istoriei Greciei modeme, aveau geniul, fantezia, curajul de a face o teologie creatoare, fiindcă au 
trebuit să creeze manuale şi să dea o orientare noilor ramuri ale ştiinţei teologice. Cu Andrutsos 
şi Rosis, teologia acestei perioade a făcut mai mult decât un pas." în 1928, tânărul Stăniloae a 
sosit la Miinchen, unde, printre altele, a făcut cunoştinţă cu teologia dialectică protestantă, 
extrem de populară la acel timp, reprezentată de Gogarten, Thurneysen şi Barth. Atunci s-a 
aplecat asupra ideii barthiene de diastază (Der ganze Ander), prin care teologul protestant căuta 
să reliefeze transcendenţa radicală a lui Dumnezeu şi incomprehensibilitatea lui. în spiritul 
gândirii palamite, D. Stăniloae avea să ajungă, cum vom vedea mai târziu, la concluzia că 
Dumnezeu nu este numai transcendent, dar şi imanent creaţiei. A călătorit apoi şi la Paris, Berlin, 
Belgrad sau Istambul, în 1929, dar experienţele teologice din Grecia şi Germania au pregătit 
calea pentru studiul teologiei Sfântului Grigore Palama. 

Dumitru Stăniloae şi-a susţinut, în mai 1928, teza de doctorat despre patriarhul Dositei al 
Ierusalimului, la Facultatea de Teologie din Cernăuţi, unde îşi începuse studiile teologice. în 
vârstă de 26 de ani, a început cariera sa de profesor de Dogmatică la Academia Teologică 
Andreiană din Sibiu. La 4 octombrie 1930 s-a căsătorit cu Măria Mihu, care i-a fost tovarăşă de 
viaţă timp de 63 de ani. Singura fiică care a supravieţuit, Lidia, cu înclinaţii poetice, s-a născut la 
8 octombrie 1933. La un an după căsătorie, a fost hirotonit diacon, şi începând din ianuarie 1934 
a devenit directorul ziarului "Telegraful român", în care a publicat peste 350 de titluri. Pe lângă 
numeroasele articole din "Telegraful român", care mergeau de la subiecte privind pietatea şi 
cultura până la comentarii asupra evenimentelor vremii, părintele Stăniloae şi-a dedicat o bună 



F. Stazzari - I. Prezzi, Una teologia filoealiea. Intervista a padre Dumitru Stăniloae, II Regno-attualita, 34 (1989), 
p. 107. 
2 Ibidem, p. 108. 

3 Macoiej Bielawschi, Părintele Dumitru Stăniloae. O viziune fîlocalică despre lume. Deisis, Sibiu, 1998, p. 39. 

4 Ibidem, p. 39. 

parte a activităţii sale publicistice unei teme care i-a fost deosebit de scumpă, cea a românismului 
şi Ortodoxiei. în această perioadă apar şi primele sale cărţi. 

Una din ele este cea în care tratează "Poziţia Domnului Lucian Blaga faţă de creştinism şi 
Ortodoxie", apărută la Sibiu în 1942, unde se distanţează de gândirea acestui cunoscut filosof 
român, care închidea pe Dumnezeu într-o transcendenţă inaccesibilă, şi dă expresie punctului de 
vedere ortodox cu privire la coborârea lui Dumnezeu către om, pentru a lucra împreună cu acesta 
la mântuirea lui. După zece ani de studiu şi meditaţie, apare la Sibiu, în 1938, o altă lucrare, în 
care se ocupă de "Viaţa şi învăţătura Sfântului Grigore Palama" şi ajunge la concluzia că numai 
teologia palamită poate răspunde la problemele omului contemporan, fapt care îl determină să se 
ocupe şi de Filocalie. Dintr-o astfel de orientare apare şi opera sa binecunoscută: "Isus Hristos, 
Restaurarea omului", la Sibiu, în 1943, în care descoperim numele unor teologi şi filosofi 
occidentali ai vremii (Gogarten, Buber, Jaspers, Heidegger, Bath, Brunner, Balthasar, Guardini, 
Svetlov, Bulgakov), dar şi pe cel al marilor Părinţi ai Bisericii, ca Atanasie cel Mare, Chirii al 
Alexandriei, Grigorie al Nyssei, Maxim Mărturisitorul şi mulţi alţii. Prezenţa gândirii patristice 
şi a celei europene în această carte a sa constituie o dovadă a vocaţiei universale care se 
oglindeşte în opera sa. 

Evenimentele dramatice din perioada anilor 1939-1945, şi mai ales ameninţarea pe care o 
prezenta bolşevismul pentru ţările din Estul Europei, n-au rămas străine de activitatea 
publicistică a părintelui Stăniloae. încă din 1937, a publicat o serie de articole critice la adresa 
comunismului, în care a demascat tirania unui regim care a înlocuit iubirea creştină cu ura de 
clasă. Cu toate acestea, părintele Stăniloae nu şi-a abandonat preocupările sale strict teologice, 
dând la iveală, în 1944, în Revista teologică din Sibiu, o traducere însoţită de ample comentarii la 
"Mistagogia" Sfântului Maxim Mărturisitorul şi, cu toate dificultăţile războiului, a continuat să 
lucreze la traducerea Filocaliei şi a publicat mai mult de o sută de articole în Telegraful român, 
pe teme teologice variate şi mai cu seamă referitor la identitatea românească şi Ortodoxie. în tot 
acest timp, a continuat să fie rectorul Academiei Andreiene din Sibiu. 

O dată cu instaurarea regimului comunist în România, părintele Stăniloae a avut de 
suferit. Din pricina activităţii sale academice, intelectuale şi teologice a devenit o persoană 
"neagreată" de noul regim. A pierdut funcţiile pe care le-a deţinut la Sibiu şi a trebuit să se mute 
la Bucureşti, ca profesor de teologie dogmatică, la Institutul teologic de aici. în această perioadă 
de grea încercare pentru dânsul, a reuşit să publice primele patru volume din "Filocalia", la 
Sibiu, în 1948, iar în revistele centrale ale Patriarhiei Române a publicat mai mult de treizeci de 
articole de teologie comparată, asupra mariologiei sau ecelsiologiei ortodoxe şi catolice. A 
contribuit la elaborarea unui Catheism ortodox, care a apărut la Bucureşti, în 1952, ca şi la 
elaborarea Manualului de Teologie Dogmatică, împreună cu profesorii N. Chiţescu, I. Todoran şi 
I. Petreuţă. 

Din cauza adeziunii sale la grupul "Rugul neatins", considerat ca mistic şi subversiv, 
părintele Stăniloae a fost condamnat de regimul comunist, în 1958, la zece ani de închisoare. A 
fost amnistiat în 1963, datorită unor schimbări intervenite în orientarea politică a regimului din 
acea vreme. Experienţa tristă a anilor de închisoare s-a reflectat însă chiar şi în teologia sa, unde 
a vorbit nu numai de cunoaşterea naturală şi supranaturală a lui Dumnezeu, dar şi de cunoaşterea 
lui Dumnezeu din întâmplările şi suferinţele vieţii. Noţiunea de persoană, ca fundament al 
comuniunii, şi noţiunea de icoană, ca fereastră spre eternitate, sunt arme redutabile din arsenalul 



3 Ibidem, p. 43. 
6 Ibidem, p. 45. 

7 Ibidem, p. 59. 

8 Ibidem, p. 59. 

său teologic, cu care a luptat împotriva ateismului şi colectivismului marxist, pentru menţinerea 
credinţei în popor. 

în următorii treizeci de ani a publicat mai mult de 150 de articole, în care a dezvoltat 
numeroase aspecte ale învăţăturii ortodoxe, şi a dat la iveală următoarele opt volume ale 
Filocaliei, care reprezintă una din cele mai importante realizări spirituale şi teologice din viaţa 
sa. A mai tradus numeroase opere ale unor vestiţi Părinţi ai Bisericii, ca Grigorie de Nyssa, 
Atanasie cel Mare, Grigorie de Nazianz, Maxim Mărturisitorul sau Sfântul Simeon Noul Teolog. 
Comentariile sale la traducerile filocalice sau la cele patristice sunt adevărate comori de 
spiritualitate şi gândire teologică. In 1981, publică volumul "Spiritualitatea ortodoxă", iar în 
1986, o lucrare despre "Spiritualitate şi comuniune în Liturghia ortodoxă". Pe lângă cursul de 
Teologie Dogmatică, a redactat un curs de Teologie Mistică şi Ascetică şi altul de Teologie 
Morală, pentru studenţii în teologie. A călătorit mult în străinătate, unde a ţinut numeroase 
conferinţe şi a fost distins cu numeroase titluri academice. A primit titlul de "Doctor honoris 
causa" din partea Facultăţilor de teologie din Atena, Tesalonic şi Belgrad, şi a Institutului "Saint- 
Serge" din Paris. Ca preţuire aleasă a operei sale teologice, a fost recompensat cu premiul "Dr. 
Leopold Lukas" din partea Facultăţii de teologie din Tiibingen şi cu "Crucea Sfântului Augustin" 
de către Primatul Angliei. In 1990 a devenit membru al Academiei Române, iar în 1992 a fost 
declarat "Doctor honoris causa" de către Universitatea din Bucureşti. După o intensă activitate 
teologică, desfăşurată până în ultimul an al existenţei sale, părintele Stăniloae a adormit întru 
Domnul la 5 octombrie 1993 . 

II 

în decursul prodigioasei sale activităţi, Părintele Stăniloae a dat la iveală o monumentală 
operă teologică, care însumează 90 de cărţi, 33 de traduceri, 275 de articole teologice, 22 de 
recenzii, 16 prefeţe, 35 cuvântări comemorative, 475 articole de ziar, 17 interviuri, 15 predici 
publicate şi 60 de convorbiri sau interviuri înregistrate la radio şi televiziune . Pe parcursul 
acestei impresionante creaţii teologice, părintele Stăniloae a trecut în revistă şi a comentat pe 
larg, în perspectiva autentic patristică a Revelaţiei divine, toate capitolele ce constituie obiectul 
cuprinzător al unui tratat de teologie ortodoxă. în conţinutul acestei opere descoperim ideile 
scânteietoare ale unui om inspirat de duhul lui Dumnezeu, care au contribuit la înnoirea teologiei 
şi la impactul ei asupra culturii contemporane. Motivul principal care s-a aflat la originea 
impresionantei reconstrucţii teologice pe care a întreprins-o de-a lungul întregii sale vieţi, ni-1 
arată chiar părintele Stăniloae, atunci când purcede la comparaţia dintre teologia dialectică, pe 
care a cunoscut-o în perioada studiilor sale din Germania, şi teologia Sfântului Grigorie Palama, 
însufleţită de duhul gândirii patristice. Iată ce ne spune eminentul nostru teolog, din acest punct 
de vedere: 

"Atât teologia dialectică, cât şi Sfântul Grigorie Palama m-au făcut să văd un Dumnezeu 
viu, personal; dar, în vreme ce în teologia dialectică am găsit imaginea unui Dumnezeu separat şi 
distant, în teologia palamită am întâlnit un Dumnezeu care vine spre om, se deschide spre el ca o 
lumină, prin rugăciune. îl umple de energiile Sale, rămânând incomunicabil în fiinţa Sa, 
necuprins, apofatic." întreaga operă a Părintelui Stăniloae este străbătută de dorinţa de a conferi 
învăţăturii dogmatice a Bisericii un fundament spiritual, de a crea o sinteză între teologie şi 
spiritualitate. în prefaţa tratatului său de Teologie Dogmatică, ilustrul nostru dascăl declară, în 
acest sens, că "ne-am străduit, în sinteza noastră dogmatică, ca şi în studiile noastre, să 
descoperim semnificaţia duhovnicească a învăţăturilor dogmatice, să evidenţiem adevărul lor în 
corespondenţă cu trebuinţele adânci ale sufletului care-şi caută mântuirea... în comuniunea cât 



' Ibidem, p. 68. 
10 Ibidem, p. 41. 

mai pozitivă cu semenii, prin care ajunge la o anumită experienţă a lui Dumnezeu, ca suprem 
izvor al puterii de comuniune... ne-am silit să înţelegem învăţătura bisericii în spiritul Părinţilor, 
dar în acelaşi timp să o înţelegem aşa cum credem că ar fi înţeles ei astăzi. Căci ei n-ar fi făcut 
abstracţie de timpul nostru, aşa cum nu au făcut de al lor". 

După cum am arătat, Părintele Stăniloae a alcătuit o întreagă operă filocalică, pe care a 
tradus-o în româneşte şi a însoţit-o cu ample comentarii extrem de edificatoare, prin care 
aprofundează gândirea filocalică sub aspecte inedite. Ei bine, această lucrare considerabilă nu 
constituie un domeniu de sine stătător al gândirii sale, ci este conţinutul spiritual pe care dascălul 
nostru 1-a inserat în câmpul teologiei dogmatice. A dat naştere astfel unei fericite sinteze între 
spiritualitate şi teologie, care i-a îngăduit să depăşească dimensiunea pur teoretică a cunoaşterii 
lui Dumnezeu, a cunoaşterii la distanţă, cum repetă adesea şi să pună la baza acestei cunoaşteri 
experienţa întâlnirii duhovniceşti a credinciosului cu Dumnezeu, în vederea desăvârşirii lui 
morale şi spirituale. Cunoaşterea lui Dumnezeu nu are numai o simplă dimensiune intelectuală 
sau gnostică, ci îmbrăţişează omul în totalitatea fiinţei lui psiho-fizice, pentru a-1 desăvârşi în 
Hristos. Omul creat după chipul lui Dumnezeu este menit să se înalţe spre asemănarea cu 
Creatorul său. 



Pentru a pune în evidenţă impactul operei părintelui Stăniloae asupra gândirii teologice şi 
a culturii, vom căuta să descoperim modul în care a elaborat adevărate sinteze între teologie şi 
spiritualitate, la trei niveluri diferite: la nivelul doctrinei trinitare, pentru a scoate în evidenţă 
faptul că Treimea rămâne deschisă şi coboară către om şi creaţie; apoi la nivelul creaţiei însăşi, 
pentru a sublinia că cosmosul rămâne deschis şi aspiră către Dumnezeu; şi la nivelul hristologic, 
pentru a scoate în evidenţă centralitatea lui Hristos, puternic ancorată în realitatea Treimii şi a 
cosmosului. Ne referim doar la aceste aspecte, atât din cauza spaţiului limitat pe care îl avem la 
dispoziţie, dar mai cu seamă fiindcă aceste aspecte, cu toate că sunt extrem de importante, au fost 
mai puţin explorate în adevărata lor profunzime, după cum vom vedea îndată. 

III 

Motivul principal al reconstrucţiei trinitare întreprinse de părintele Stăniloae a fost acela 
de a depăşi separaţia omului de Dumnezeu, ca să arate că Dumnezeu, care rămâne transcendent, 
coboară către om, ca Dumnezeu al iubirii. Separaţia omului de Dumnezeu este rezultatul unei 
gândiri filosofice care a rupt natura ei divină de caracterul ei ipostatic sau personal şi a pus 
accentul pe caracterul nemişcat şi neschimbabil al naturii divine, izolând Divinitatea în 
transcendent. La baza acestei gândirii se află convingerea că, în timp ce lumea se mişcă, 
Dumnezeu trebuie să rămână nemişcat. Părintele Stăniloae pune accentul pe legătura indisolubilă 
dintre persoană şi natură în Dumnezeu şi afirmă cu Sfântul Maxim Mărturisitorul că Dumnezeu 
se mişcă şi rămâne nemişcat. Sau, cum spune dânsul, Dumnezeu S-a coborât la nivelul 
temporal fără să poată să părăsească eternitatea Sa. 

Problema extrem de importantă pe care a trebuit să o soluţioneze marele nostru teolog, a 
fost aceea de a descoperi legătura interioară dintre firea divină şi persoană, în interiorul vieţii 
trinitare, pentru a depăşi tendinţa unei metafizici substanţialiste, care dădea prioritate logică 
naturii divine asupra persoanei, despărţindu-le între ele. Păşind pe calea deschisă de Sfântul 
Vasile cel Mare, părintele Stăniloae ne spune, din acest punct de vedere, următoarele: "Faptul că 
vorbim de Ipostasurile divine ca subiecte nu înseamnă că reducem natura divină la o realitate 
nesubiectivă. Persoana nu aduce caracterul de subiect ca ceva nou în natura divină, căci persoana 



Dumitru Stăniloae, Teologia Dogmatică Ortodoxă, EIBMO, Bucureşti, 1978, voi. I, p. 6. 
12 Sfântul Maxim Mărturisitorul, Ambigua, PSB, 80, Bucureşti, 1986, p. 87. 

nu e decât modul de subzistenţă reală a naturii." "E necesar să vedem fiinţa divină simultan ca 
unitate - relaţie, ca relaţie în sânul unităţii. Nici unitatea nu trebuie sfărâmată în favoarea relaţiei, 
nici relaţia anulată în favoarea unităţii". 

Ne aflăm în prezenţa unor consideraţii teologice decisive pentru înţelegerea raportului 
dintre natură şi persoană la nivelul Sfintei Treimi. Dacă natura divină ar fi redusă numai la 
unitate, fără să fie şi relaţie, atunci avem de-a face inevitabil cu o natură omogenă, cu o natură 
pură, care pierde legătura cu persoana şi rămâne închisă în ea însăşi. Această închidere a naturii 
în ea însăşi, din cauza caracterului ei omogen, constituie de altfel şi motivul principal pentru care 
nu se poate vorbi de energii necreate divine. Dimpotrivă, dacă natura divină este în acelaşi timp 
unitate şi relaţie, dacă are caracter onto-relaţional, dincolo de orice considerente filosofice şi 
metafizice, care nu au ce căuta în Sanctuarul Dumnezeirii, atunci natura dumnezeiască 
presupune cu necesitate persoana, fiindcă fiinţa nu este reală decât în ipostas. Natura divină nu 
este omogenă în constituţia ei, ci relaţională, şi tocmai această relaţionalitate constituie legătura 
interioară şi spirituală care i-a permis părintelui Stăniloae să înrădăcineze persoana în natura 
divină şi să arate Treimea ca structură a iubirii supreme. 

în virtutea caracterului ei onto-relaţional, care cere cu necesitate existenţa persoanei, 
natura divină nu mai rămâne închisă în ea însăşi, ci se deschide ipostatic pentru a deveni mijloc 
de legătură interioară între Persoanele divine, după cuvântul Mântuitorului: "Eu sunt în Tatăl şi 
Tatăl este în mine". Acest mod de existenţă al persoanelor divine, care nu rămân Una lângă Alta, 
ci se poartă reciproc, este înfăţişată de părintele Stăniloae ca intersubiectivitate divină, şi 
comentată pe larg. Şi tot în virtutea aceluiaşi caracter ipostatic al firii divine, Dumnezeu în 
Treime se deschide şi comunicării sale cu omul, fiinţă creată pentru ca acesta să se împărtăşească 
din izvorul vieţii veşnice. Dar dacă comunicarea dintre Persoanele divine la nivelul vieţii 
interioare a Sfintei Treimi se realizează prin împărtăşirea lor din aceeaşi viaţă a firii divine, în 
relaţia cu oamenii, Dumnezeu se comunică prin energiile necreate. Tatăl coboară prin Fiul, în 
Duhul Sfânt, pe firul fulgurant al energiilor necreate, pentru ca prin Duhul Sfânt, în Fiul, omul să 
se înalţe la comuniunea de viaţă veşnică care vine de la Tatăl. "Părinţii răsăriteni, spune dascălul 
nostru, au reuşit să sintetizeze cele două concepţii: neschimbabilitatea lui Dumnezeu, cu 
activitatea Lui privitoare la făpturi... Dumnezeu cel în Sine, mai presus de timp, se întâlneşte cu 
creaturile temporale prin energiile Sale". Marele merit al părintelui Stăniloae constă în faptul 
de a fi prezentat Sfânta Treime ca structură personală onto-relaţională a iubirii supreme, arătând 
că, dincolo de orice individualism şi colectivism, omul a fost creat pentru comuniune cu 
Dumnezeu, ca să se împărtăşească din energiile necreate ale eternităţii Sale. 

IV 

A doua reconstrucţie teologică pe care o întreprinde ilustrul nostru dascăl are în vedere 
deschiderea cosmosului creat faţă de Ziditorul lui. Pentru a înţelege conţinutul acestei 
reconstrucţii teologice a Părintelui Stăniloae, trebuie subliniat faptul că teologia creştină a fost şi 
este încă dominată de o concepţie mecanicistă despre lume, bazată pe existenţa lucrului în sine şi 
pe relaţia exterioară dintre cauză şi efect. Se afirmă astfel că "Dumnezeu nu conferă creaturilor 
numai existenţa lor, ci şi demnitatea lor de a acţiona prin ele însele, de a fi cauze si principii 
unele pentru altele şi de a coopera astfel la împlinirea scopului voit de Dumnezeu". Faptul că 



13 Dumitru Stăniloae, op.eit., voi. 1, p. 295. 



14 Ibidem. 

15 Ibidem. 

16 Ibidem, p. 300. 

17 D. Stăniloae, Theology and the Church, New York, 1980, p. 173. 
Cathechisme de l'Eglise Catholique, Mame-Plon, Paris, 1992, p. 74 

făpturile create devin cauze pentru altele denotă mentalitatea mecanicistă pe care se reazemă 
această concepţie, care nu vrea să ştie de Duhul Sfânt, iar faptul că această ordine funcţionează 
prin ea însăşi, fiindcă se spune că Dumnezeu a conferit lucrurilor demnitatea de a acţiona prin ele 
însele, scoate în evidenţă caracterul autonom al creaţiei în raport cu Dumnezeu. Lumea apare 
astfel ca un fel de maşină care funcţionează prin ea însăşi, autonom şi independent de Creatorul 
ei. 

Părintele Stăniloae nu a avut intenţia de a nega existenţa acestei ordini naturale sau 
mecaniciste a cosmosului văzut, fiindcă este reală, ci de a-i conferi fundamentul ei spiritual, 
capabil să o deschidă faţă de Dumnezeu. Veneratul nostru dascăl a fost însufleţit de dorinţa de a 
reconcilia viziunea cosmică a Părinţilor răsăriteni, cu o viziune ce creşte plecând de la rezultatele 
ştiinţelor naturii. Păşind pe calea urmată de Sfântul Maxim Mărturisitorul, ilustrul nostru 
dascăl ne arată că fundamentul spiritual al lumii are atât o componentă supranaturală, cât şi una 
naturală, trecută cu vederea. Componenta supranaturală se descoperă în ideile sau raţiunile 
divine, care izvorăsc din Logosul divin ca dintr-un focar al lor, potrivit cu planul de creare a 
lumii pe care Dumnezeu 1-a gândit din veci şi pe care 1-a realizat în timp. Lumea nu este, astfel, o 
copie nereuşită a Divinităţii, aşa cum este concepută în sistemele panteiste, care confundă 
Divinitatea cu lumea, ci este rezultatul gândirii şi lucrării divine. Aşa cum tabloul unui pictor nu 
provine din fiinţa acestuia, ci din lucrarea lui creatoare, plină de fantezie şi imaginaţie, tot astfel 
lumea este o creaţie originală a gândirii şi înţelepciunii divine. Lumea a fost creată de Dumnezeu 
şi are sens numai în Dumnezeu, sau cum spune ilustrul nostru dascăl, "potrivit credinţei noastre, 
lumea se realizează în relaţia ei ontologică cu Dumnezeu, care e sensul ei suprem" 

Dar dacă "raţiunile divine" alcătuiesc componenta supranaturală a lumii, componenta ei 
naturală constă în "energiile create", care alcătuiesc "raţionalitatea plasticizată a creaţiei", pe 
care părintele Stăniloae o pune în evidenţă atunci când afirmă că "lumea materială este o ţesătură 
a raţionalităţii plasticizate sau materializate cu caracter de obiect". Această afirmaţie arată că 
materia dispune de o structură raţională, care poate fi modelată şi de om aşa cum a fost modelată 
şi de Dumnezeu. "Raţionalitatea lumii îşi descoperă un sens prin faptul că se completează cu 
raţionalitatea subiectului uman, care e conştient şi de o bogăţie inepuizabilă". "Raţionalitatea 
lumii este pentru om şi culminează în om, fiindcă nu omul este pentru raţionalitatea lumii. O 
persoană s-a gândit la persoana omului când a creat lumea". "Dumnezeu a gândit raţiunile 
lucrurilor şi le-a dat o îmbrăcăminte plastică... ca să fie mijlocul de dialog dintre Dumnezeu şi 
oameni", pentru ca oamenii să sporească atât din punct de vedere tehnic, cât şi spiritual. 

Desigur, între aspectul natural şi supranatural al creaţiei există o legătură internă, fiindcă 
"energiile create", care poartă în ele "raţionalitatea cosmosului", provin din energiile necreate, în 
care sunt date raţiunile divine, cu centrul lor de gravitaţie în Logosul suprem, prin care Tatăl a 
creat lumea în Duhul Sfânt. Raţiunile divine şi raţionalitatea plasticizată a universului alcătuiesc 
astfel împreună unicul fundament spiritual al creaţiei - logosul creaţiei, cum spune Sfântul 
Maxim Mărturisitorul - sau ordinea armonioasă a întregii creaţii, după cuvântul sfântului 
Atanasie cel Mare, care i-au permis părintelui Stăniloae să depăşească autonomia mecanicistă a 
lumii şi să arate că Universul rămâne deschis către Dumnezeu. Mai mult chiar, acest fundament 
face posibilă transfigurarea întregii creaţii în Hristos. 



19 D. Stăniloae, Teology and the Church, New York, 1980, p. 224 

20 Sfântul Maxim Mărturisitorul, op. cit., P.G. 90, 901D, CCSG 23: "Raţiunea firii este atât lege naturală, cât şi lege 
dumnezeiască". 

21 Dumitru Stăniloae, Teologia Dogmatică Ortodoxă, voi. I, p. 342 

22 Ibidem, voi I, p. 346 
23 Ibidem, voi. I, p. 354-351 

y 

în al treilea rând am dori să subliniem faptul că sinteza hristologică a părintelui Stăniloae 
pune în evidenţă centralitatea lui Hristos, fiindcă Logosul întrupat constituie începutul, mijlocul 
şi sfârşitul veacurilor, fiindcă este Logosul prin care Tatăl a creat cosmosul, prin puterea Duhului 
Său. Poate că nimeni altul nu a reuşit să pună în evidenţă rolul logosului în crearea lumii, aşa 
cum a făcut-o, la vremea sa, Sfântul Atanasie cel Mare, pe care părintele Stăniloae 1-a tradus şi 
comentat pe larg în ultima parte a activităţii sale. "Cuvântul lui Dumnezeu, purtând universul ca 
pe o liră, uneşte întregurile cu părţile, alcătuind o singură lume şi o unică rânduială frumoasă şi 
armonioasă a ei". Dacă se poate vorbi de dimensiunea cosmică a mântuirii, aceasta se 
datorează faptului că Hristos ca Mântuitor este în acelaşi timp şi Logosul întregii creaţii. De 
aceea, părintele Stăniloae spune un lucru extrem de important, anume că "însăşi constituţia 
lumii, aşa cum a ieşit din gândul şi din actul creator al lui Dumnezeu, o îndrumă spre Hristos". 

în al doilea rând, Hristos este mijlocul veacurilor, fiindcă în El se întâlnesc veacurile prin 
care Dumnezeu coboară către om şi veacurile prin care omul se înalţă spre Dumnezeu, în puterea 
limbilor de foc ale Cincizecimii, care transfigurează omul prin Duhul Sfânt, în Biserică. în 
virtutea legăturii ipostatice dintre Persoana şi opera Sa de mântuire, pe care ilustrul nostru dascăl 
a subliniat-o în mod particular, Hristos însuşi este prezent şi lucrează în Biserică, prin 
Evanghelie, Taine şi preot, la restaurarea comuniunii dintre credincioşi şi Dumnezeu, sub trei 
aspecte diferite. Mai întâi, la restaurarea comuniunii dintre mădularele Trupului Său care este 
Biserica, printr-un proces de interdependenţă reciprocă, pe care părintele Stăniloae îl prezintă 
creator ca proces sobornicesc. Valoarea lui particulară constă în faptul că pune în evidenţă 
organicitatea Bisericii în multiplicitatea funcţiilor ei. 

Apoi, potrivit poruncii Mântuitorului dată Sfinţilor Apostoli, de a propovădui Evanghelia 
la neamuri, Biserica se înfăţişează ca o constelaţie de Biserici autocefale, expresie a Bisericii 
universale, care îşi are centrul ei de gravitaţie în Hristos, prin Duhul Sfânt, în calitate de cap şi 
temelie a ei. Universalul nu este dat pe deasupra localului, ci prin local sau naţional, în Hristos şi 
Duhul Sfânt, ca să afirme identitatea etnică şi culturală a fiecărui popor şi să le păstreze în 
comuniunea universală a Bisericii, spre îmbogăţirea lor reciprocă. Părintele Stăniloae a subliniat 
că Bisericile Ortodoxe au creat culturi naţionale şi că spiritualitatea poporului român, care 
îmbină latinitatea cu Ortodoxia, constituie o punte de întâlnire între spiritualităţile răsăritene şi 
cele occidentale. Desigur, suntem pentru integrare europeană, dar cu respectul identităţii 
spirituale şi culturale a fiecărui popor, cum ne arată ilustrul nostru dascăl. 

Părintele Stăniloae spune apoi că între Biserică şi cosmos există o dublă legătură în 
Hristos. Pe de o parte, creaţia este în Biserică, fiindcă face parte integrantă din ofranda 
euharistică ca jertfă a Bisericii. Lumea este darul lui Dumnezeu către om, dar şi darul omului 
către Dumnezeu, în semn de mulţumire şi recunoştinţă. Pe de altă parte însă, şi Biserica este în 
lume, ca să elibereze creaţia de sub povara stricăciunii provocate de om, şi să ajungă la mărirea 
fiilor lui Dumnezeu. "Omul nu se poate concepe în afara naturii cosmice, spune veneratul nostru 
dascăl. Prin coruperea, sterilizarea şi otrăvirea naturii, omul face imposibilă existenţa sa şi a 
semenilor săi... Natura întreagă este destinată slavei de care se vor împărtăşi oamenii în 
împărăţia cerurilor" . 

Dar Hristos este nu numai începutul şi mijlocul veacurilor, ci şi sfârşitul lor, fiindcă cerul 
şi pământul, care au fost create de Dumnezeu la început şi au fost restaurate virtual în Hristos şi 



24 Sfântul Atanasie cel Mare, Cuvânt împotriva elinilor, PSB, 15, Bucureşti, 1989, p. 79 

25 Sfântul Maxim Mărturisitorul, Răspunsuri către Tlasie, Filocalia III, Sibiu, 1948, nota 1, p. 325 

26 Dumitru Stăniloae, Teologia Dogmatică Ortodoxă, voi. II, p. 108 

27 D. Stăniloae, The Romanian Spirituality. A Syntesis between east and West, ROC 17, 1987, p. 92 

28 D. Stăniloae, The Roumanian Spirituality. A Syntesis between East and West, ROC 17, 1987, p. 92 

29 Pr. Prof. Dumitru Stăniloae, Teologia Dogmatică Ortodoxă, voi. I p. 324 

Biserică, vor fi transfigurate deplin la a doua venire a Domnului, când vor deveni cer nou şi 
pământ nou în împărăţia lui Dumnezeu. "A doua venire a Domnului, spune părintele Stăniloae 
va fi evenimentul Cincizecimii universale şi de supremă putere a lui Hristos înviat din morţi 
Strălucirea de pe Tabor se va extinde asupra lumii întregi şi lumea va fi Taborul generalizat" 
în lupta cu forţele întunericului, creştinii au datoria, spune dânsul, "să contribuie la înfăptuirea 
unor structuri de tot mai mare dreptate şi frăţietate între oameni" , să aibă un simţ al răspunderii 
istorice, pentru ca astfel întreaga omenire să înainteze spre perfecţiunea eshatologică în Hristos. 

în concluzie, putem spune că scopul sintezei hristologice a părintelui Stăniloae a fost 
acela de a aduce Persoana Mântuitorului în centrul întregii iconomii a mântuirii, ca Unul ce este 
începutul, mijlocul şi sfârşitul veacurilor. Creştinismul nu este o ideologie. "în creştinism, spune 
dânsul, nu se poate vorbi propriu-zis de o "învăţătură mântuitoare" şi nu ne mântuim prin lege, 
nici măcar prin Legea Vechiului Testament, ci prin Persoana lui Iisus Hristos. De aceea, numai 
în creştinism El se numeşte "Mântuitor" , Mântuitor cosmic sau Hristos cosmic. Centralitatea 
Mântuitorului ne arată că rolul creştinismului şi al misiunii lui nu este acela de a domina lumea, 
ci de a recapitula toate lucrurile în Hristos, logosul Creator si răscumpărător al Lumii (Efeseni 1, 
10). 

VI 

în încheiere, vom încerca să vedem impactul pe care grandioasa reconstrucţie teologică 
întreprinsă de părintele Stăniloae îl are şi îl va avea asupra teologiei şi culturii. Din punct de 
vedere teologic acest impact devine evident prin influenţa pe care concepţia sa cu privire la 
Hristos şi dimensiunea cosmică a mântuirii o are asupra multora dintre teologii diferitelor 
Biserici creştine. Unii îl citează copios, alţii i-au dedicat articole sau lucrări cuprinzătoare. 
Astfel, Jurgen Moltmann, cunoscutul teolog reformat, a publicat o lucrare: "Dumnezeu în 
creaţie", cu trimiteri la opera părintelui Stăniloae; domnul D. Nesser a studiat cu interes "Lumea 
ca dar", în teologia părintelui D. Stăniloae; domnul Emil Bartos, teolog baptist, a consacrat o 
întreagă lucrare "îndumnezeirii omului" în teologia părintelui Stăniloae; regretatul profesor 
Istvan Juhas, de la Cluj, a studiat aspectele ecumenice din lucrarea teologică a marelui nostru 
dascăl; domnul Olive Clement, teolog marcant ortodox, a scris elocvent despre "Părintele 
Dumitru Stăniloae şi geniul Ortodoxiei", ocupându-se de lucrarea sa filocalică; părintele Costa 
de Beauregard , teolog ortodox, a reliefat cu interes rolul pe care iubirea divină îl are în opera 
părintelui Stăniloae (Ose comprendre que Je t'aime); domnul A.M. Allchin, teolog anglican, 
entuziast admirator al părintelui Stăniloae, consideră că opera marelui nostru dascăl poate fi 
înţeleasă ca "Biruinţă a Crucii" (The Victory of the Cross). Avem în vedere şi studiile unor 
distinşi ierarhi ai Bisericii noastre, IPS Daniel al Moldovei, Nicolae al Banatului sau 
Bartolomeu al Clujului, în frunte cu Prea Fericitul Părinte Patriarh Teoctist, şi pe cele ale unor 
distinşi teologi ai Bisericii noastre, I. Bria, D. Radu, M. Păcurariu, Ioan Ică şi alţii, consacrate 
veneratului lor dascăl, publicate în ţară şi în străinătate, pentru a-i face cunoscută persoana şi 
opera. Există numeroase traduceri din opera magistrului nostru în diferite limbi de circulaţie: 
franceză, engleză sau germană, dintre care amintim pe cea a Dogmaticii sale, tradusă în germană 
de domnul Pitter, teolog luteran din Sibiu. 

Dar dimensiunea cosmică a mântuirii a început să intereseze şi pe alţi teologi catolici şi 
ortodocşi, de mai multă vreme. Unul dintre marii teologi catolici, Hans Urs von Balthasar, a 
analizat-o într-o lucrare cunoscută, "Liturghia cosmică, în teologia Sfântului Maxim 
Mărturisitorul"; Jean-Claude Larchet, ortodox francez, a alcătuit, la rândul său, un studiu masiv 



29 Ibidem, voi. III, p. 390 



Ibidem, voi. III, p. 368 
: Ibidem 
1 Ibidem, voi. II, p. 109 

asupra "îndumnezeirii omului la Sfântul Maxim Mărturisitorul", unde este vorba despre 
dimensiunea cosmică a mântuirii; regretatul profesor A. Halleux, de la Louvain, a dat la iveală 
numeroase articole consacrate palamismului şi scolasticii, iar Cesare Alzati, profesor catolic de 
istorie, a întocmit un studiu interesant despre "Terra romena tra Oriente e Occidente". Toate 
acestea merg în direcţia gândirii părintelui Stăniloae. Dar avem şi pe teologul catolic Maciej 
Bielawsky, care şi-a consacrat teze de doctorat "Viziunii filocalice despre lume" a părintelui 
Stăniloae, unde ne arată că ilustrul nostru dascăl priveşte lumea cu ochii lui Dumnezeu. Am 
descoperit şi un studiu interesant al teologului canadian catolic, John Mac Carthy, în care acesta 
tratează despre: "Hristos cosmic, în era ecologiei", spunând următoarele: "Potrivit epistolei către 
Coloseni a Sfântului Apostol Pavel, creaţia şi răscumpărarea sunt unite amândouă în persoana lui 
Hristos. Există un singur mijlocitor al creaţiei şi al răscumpărării. Creaţia şi răscumpărarea sunt 
intim şi necesar unite prin acţiunea lui Hristos cosmic... Suntem în luptă cu forţele care dirijează 
sistemele noastre economice, ştiinţifice, sociale, filosofice şi teologice, care se manifestă orbeşte 
şi iraţional. Credem că doar imaginea lui Hristos cosmic ne va ajuta să descoperim totalitatea 
pământului şi a cosmosului creat de El, prin El şi pentru El." Avem astfel convingerea că 
centralitatea lui Hristos şi dimensiunea cosmică a mântuirii pe care o implică, puse în evidenţă 
atât de temeinic de părintele Stăniloae, vor avea de jucat un rol tot mai important în cadrul 
ecumenismului contemporan, fiindcă vor obliga tot mai multe Biserici să iasă la largul Sfintei 
Treimi, ca structură a supremei iubiri şi la largul cosmosului care aspiră la slava împărăţiei, 
pentru a înainta pe calea adevăratei unităţi creştine şi în jurul lui Hristos cosmic. în comparaţie 
cu caracterul reducţionist al formulelor confesionaliste, catolicitatea deschisă a Bisericii coincide 
cu dimensiunea cosmică sau universală a mântuirii în Iisus Hristos, Domnul nostru. 

Dar impactul reconstrucţiei teologice a părintelui Stăniloae asupra teologiei şi asupra 
culturii se va impune şi va fi cu atât mai mare cu cît progresul fizicii fundamentale contemporane 
a descoperit că la temelia macrocosmosului văzut se află un microcosmos nevăzut, în care nu 
există nici o particulă elementară care să existe prin ea însăşi, ci toate se află în corelaţie 
reciprocă. După cuvântul celebrului fizician Fritjof Capra "evenimentele individuale (din lumea 
subatomică) nu au totdeauna o cauză bine definită, fiindcă producerea lor este determinată de 
dinamica întregului sistem atomic. în timp ce în fizica clasică proprietăţile şi comportarea 
părţilor le determină pe cele ale întregului (fiindcă se pornea de la existenţa lucrului în sine), în 
fizica cuantică lucrurile se schimbă, fiindcă întregul determină partea şi influenţa conexiunilor 
globale devine din ce în ce mai importantă şi separarea părţii de întreg devine tot mai dificilă". 
Sub impactul unor astfel de constatări surprinzătoare, mulţi dintre cei mai cunoscuţi fizicieni ai 
lumii contemporane au început să devină metafizicieni şi să declare că "o ordine implicită foarte 
profundă şi invizibilă lucrează dedesubtul dezordinii explicite... Natura modelează direct în haos 
formele complicate şi superior organizate ale viului. La originea creaţiei nu există evenimente 
întâmplătoare, nu există hazard, ci o ordine cu mult superioară tuturor celor pe care putem să le 
imaginăm, ordinea supremă care reglează constantele fizice, condiţiile iniţiale, comportamentul 
atomilor şi viaţa stelelor. Puternică, liberă, existentă în infinit, tainică, implicită, invizibilă, 
sensibilă, ordinea se află acolo eternă şi necesară, în spatele fenomenelor, foarte sus, deasupra 
universului, dar prezentă în fiecare particulă". 

De la o lume mecanicistă, închisă în ea însăşi, se ajunge astfel la lumea deschisă către 
Dumnezeu, care ne aminteşte de corelaţia şi armonia creaţiei în Logosul divin, la care se referea 
părintele Stăniloae în comentariul său asupra cosmologiei atansiene. Impactul considerabil al 
reconstrucţiei teologice a părintelui Stăniloae are toate şansele să se impună progresiv teologiei 



34 John Mac Carthy, Le Christ cosmique et Vage de V ecologie, Nouvelle Revue Theologique, nr. 1 , 1994, p.46 

35 Fritjof Capra, Taofizica. O paralelă fizică modernă şi mistică orientală, Tehnica , Bucureşti, 1999, p.234 

36 Jean Guitton, Dumnezeu şi ştiinţa, Harisma, Bucureşti, 1992, p. 57 

37 D. Stăniloae , Theology andthe Church, New York, 1980, p.173 

şi culturii contemporane, fiindcă se sprijină atât pe adevărul suprem al Revelaţiei divine, dar şi 
pe gândirea unora dintre cei mai iluştri fizicieni ai lumii actuale. Iar rezultatul conjugat al acestei 
întâlniri reconciliatoare va avea drept scop depăşirea autonomiei în care a fost închisă ordinea 
naturală, din cauza unei concepţii mecaniciste, şi deschiderea ei către transcendent, pentru a face 
posibilă coborârea lui Dumnezeu către oameni, în vederea renaşterii lor spirituale şi morale. 
Această întâlnire reconciliatoare dintre credinţă şi ştiinţă constituie aspiraţia profundă care 1-a 
însufleţit pe veneratul nostru dascăl, pe parcursul întregii sale activităţi: "Problema cea mai 
importantă pentru teologia ortodoxă de mâine, spunea dânsul, va fi aceea de a reconcilia viziunea 
cosmică a Părinţilor cu o viziune ce creşte plecând de la rezultatele ştiinţelor naturale şi exacte. 
Teologia de mâine trebuie să fie deschisă spre întreaga realitate istorică şi cosmică, dar în acelaşi 
timp trebuie să fie duhovnicească", adică deschisă către transcendent. Desigur, pentru ca 
impactul reconstrucţiei sale teologice să facă noi progrese, este nevoie ca spiritul ecumenic şi 
reconciliator al operei sale teologice grandioase să fie difuzat în cercuri cât mai largi, prin 
intermediul unor conferinţe, studii sau simpozioane, pentru a face cunoscută valoarea operei 
teologice elaborate de ilustrul nostru dascăl, extrem de important pentru teologia şi cultura 
contemporană, dar care să fie totodată şi expresia preţuirii şi cinstirii noastre faţă de cel ce va 
rămâne pentru totdeauna, prin reconstrucţia sa teologică grandioasă, cel mai mare teolog al 
vremii noastre: Părintele Dumitru Stăniloae. 

„SUBLIMUL NOSTRU PĂRINTE DUMITRU STANILOAE" 



Prof. GRIGORE ARBORE POPESCU, Ph.D. 

UNIVERSITÂ DEGLI STUDI DI FERRARA 
FACOLTA DI LETTERE E FILOSOFIA 



Mulţumesc pentru amabila invitaţie de a participa la lucrările finale ale celei de a IlI-a 
ediţii a Concursului de creaţie "Sextil Puşcariu" şi la cele ale Sesiunii de comunicări ştiinţifice 
"Dumitru Stăniloae" care se vor desfăşura sub egida Universităţii „Sextil Puşcariu" şi al 
Fundaţiei „Dacia". 

Am considerat de bun augur, pentru această iniţiativă, faptul că invitaţia mi-a fost 
transmisă de Domnul Iuliu Pancraţiu Gheorghiu cu care am avut o colaborare excelentă în timpul 
importantelor misiuni diplomatice ale Domniei Sale în Italia şi pe lângă Sfântul Scaun, misiuni 
în cadrul cărora a pus la loc de cinste aprofundarea raporturilor culturale între România şi 
subiecţii de drept internaţional în faţa cărora o reprezenta. 

Evoc acest fapt deoarece manifestările organizate la Braşov merg pe linia lărgirii 
orizontului cunoaşterii fenomenului cultural românesc dincolo de limitele didacticii rutiniere şi 
abordărilor descriptive şi encomiastice cu care ne-au obişnuit, din păcate, multe iniţiative ce se 
pretind ştiinţifice şi internaţionale. 

Este necesar ca tinerelor generaţii de intelectuali români să le fie propusă periodic 
restudierea operelor lui Sextil Puşcariu, nu doar pentru a menţine trează imaginea personalităţii 
acestuia în contextul istoriei factologice a culturii române, ci, mai ales, pentru a-i reîncadra 
periodic ideile în istoria în evoluţie rapidă a culturilor europene. într-o epocă în care în procesul 
global izării se întrevăd, pe lângă efectele pozitive legate de libera comunicare a bunurilor şi 
ideilor, şi consecinţele devastatoare ale unei demagogii politice care agravează sărăcia naţiunilor 
şi le erodează speranţele în viitor, construite şi pe conştiinţa apartenenţei la o comunitate în 
construcţie, este necesar nu doar să ne păstrăm reperele ci să facem tot posibilul pentru înscrierea 
lor şi în patrimoniul altora, printr-un uman şi generos schimb de idei şi opinii. Consideraţia de 
mai sus priveşte pe deplin şi opera sublimului nostru Părinte Dumitru Stăniloae. Aceia care în 
generaţia mea au încercat să se apropie atât de adevărul istoric cât şi de revelaţie şi-au procurat, 
în anii studenţiei, Filocalia pe căi ocolite şi am citit-o pe ascuns. Opera părintelui Stăniloae a 
fost un dar binecuvântat pentru cultura română; a contribuit la menţinerea trează a flăcării 
ortodoxismului într-un context de represiune şi de flecăreală pseudo-filozofică care anula 
gândirea creatoare şi care uneori tindea să anuleze chiar persoana ce o reprezenta, precum s-a 
tins a se face şi cu autorul nostru. Flecăreală pe care unii din cei care înainte de 1989 
supravegheau supraveghetorii intrărilor tinerilor în biserica străbună, o cultivă şi astăzi, de pe 
celălalt versant, al uitării suferinţei în numele democraţiei pungii. 

Din toate rândurile scrise de părintele Stăniloae transpare clar ideea regăsirii esenţei 
noastre umane, ca indivizi şi specie, în chipul nemuritor al Domnului nostru Isus Cristos. 
Doctrina creştin-ortodoxă interpretată de el în mod strălucit, sub semnul harului, îndeamnă la 

iubire şi iertare. In textele Părinţilor Bisericii îndemnul la Uitare priveşte, în esenţă, uitarea întru 
Domnul, prin aspiraţia la sfinţenie. 

Noi nu putem pierde memoria istorică, mai ales când faptele şi persoanele-instrumente 
ale generării suferinţei sunt încă sub ochii noştri. Nu putem uita că Stăniloae, una dintre minţile 
cele mai luminate ale Teologiei Creştine, a fost sistematic emarginat în ţară, în timp ce în marile 
instituţii de cultură ale lumii civilizate era primit cu reverenţe şi umilinţă, ca un adevărat spiritus 
rector. 

Recunoaşterea valorii operei părintelui Stăniloae în ultimii 11 ani - nu pot spune 12 
deoarece în 1990 Academia Română s-a acoperit de ridicol cooptându-1 doar membru 
corespondent, pentru a-şi „repara" greşeala în anul următor - nu a fost însoţită de o adecvată 
promovare, pe canalele „culturii laice" în sensul culturii promovate de statul laic prin instituţiile 
aferente, a valorilor conţinute de scrierile acestuia. Prob 1 ematicile filosofice, teologice sau 
istorice care au constituit subiectele cercetărilor Părintelui Stăniloae s-au racordat permanent, 
prin firul incandescent al tensiunii spirituale care le unea, la dezbaterea milenară privind esenţa 
antropologiei creştine: îndumnezeirea omului. în ani de tristă amintire, în deşertul laicismului 
extins cu forţa peste sufletul Naţiunii şi peste spiritul său, în artă şi cultură s-au simţit, indirect şi 
discret, prin clarviziunea unor tineri - acum şi ei în pragul senectuţii - dornici de a reparcurge 
drumul înţelepciunii şi iubirii de aproape urmat cu stăruinţă de părintele Stăniloae, ecourile 
stăruinţei sale de a purta printre noi Filocalia. îndrăznesc să enunţ că în absenţa posibilităţii unei 
reale dezbateri teoretice privind destinele artei, scrierile părintelui Stăniloae a fost hotărâtoare, în 
anii '60 şi în deceniile următoare, pentru întărirea curentului subteran de idei pentru care reflecţia 
asupra condiţiei umane, înţeleasă şi precum condiţie creştină, devenise problema de fond de care 
se lega reflecţia asupra menirii artei şi a mijloacelor sale. Istoria gândirii artistice româneşti nu s- 
a pronunţat încă asupra acestui fenomen - din lipsă obiectivă de timp, dar şi din lipsă de 
maturitate critică - şi ca atare şi semnificaţia sa într-un context mai larg, acela al culturilor 
naţionale din aria creştinismului ortodox, încă nu ne este suficient de clară, în pofida faptului că 
îi putem intui importanţa extraordinară. 

Pe de altă parte chiar viaţa Părintelui Stăniloae, simplă, dedicată studiului, dar plină de 
episoade semnificative pentru istoria secolului trecut, poate fi considerată, a posteriori, o operă 
de artă: reflectă un drum spre desăvârşire asemănător cu acela al Călăuzitorilor luminaţi ai 
dreptei credinţe: despre ea se pot exprima infinit mai bine decât mine, un modest cititor al 
scrierilor sale, cei care i-au fost în preajmă şi i-au împărtăşit gândurile. 

Iniţiativele de la Braşov în scopul aprofundării cunoaşterii sensului operei unor 
personalităţi de prim plan ale culturii române şi universale, precum Sextil Puşcariu şi Dumitru 
Stăniloae, fac onoare instituţiei care le-a promovat. 

TEOLOGIA PĂRINTELUI DUMITRU STANILOAE 
ŞI HERMENEUTICA ECUMENICĂ 

Pr. Prof. Ion BRIA 
Geneva 

The Impact ofFr Staniloae' s Theology on Ecumenical Hermeneutics 

- a summary by Prof. Ion Bria , Geneva - 
The present recovery of Orthodox theology in România coincides with the publication ofsome 
doctoral dissertations on Fr Staniloae 's theology (e.g. Nicholas Mosoiu, Dynamics of Theology in the 
Development of Tradition, Braşov; Paralela 45, 2000) and the English translation of his treaty of 
Dogmatics (in three volumes), under the title: The Experience of God (compiled and translated by Ioan 
Ionita and Robert Barringer, Brookline, Mass, Holy Cross Orthodox Press, 1994,2000). Fr. Dumitru 
Staniloae (1903-1993) is one of the greatest theologians and "confessors" of the Orthodox worid and his 
blessed name is an integral part of the "ecumenical pilgrims" of the 20' century (Ecumenical Piligrims, 
Geneva, WCC Publications, 1955, pp. 226-230). 

Half a century ago, Fr. Staniloae initiated, at the Faculty of Theology in Bucharest, a new 
methodology of doing theology, by recognizing the relevance of personal quest in the expression of 
church doctrines and by placing the dynamics of the Eastern Tradition in the context of a vital dialogue 
and an "open chatolicity ". This way was not valued by those who were not inclined to accept theological 
exegesis as an instrument to unfold the richness of the doctrines. In spiţe of that, he became the most 
competent author of scholia on major ecumenical events and documents in the 1960 s , 70 s and 80 s , 
including the Second Vatican Council, numerous meetings of the bilateral dialogues and of the WCC. 
Indeed, he invented the ministry of the theologian and his responsibility for the whole church. The 
theologian must help the faithful to cope both with the magisterial decision and sociological analysis. 
There are several points ofreference in his hermeneutics, asfollows: 

The history of the Church is not closed and the development of the tradition is not 
exhausted. Orthodoxy cannot be reduced to short definitions (" The church ofseven ecumenical 
councils "). It certainly implies development of tradition through daily theological reflection, 
explicit theological discourse, practice ofholiness, ecclesial experience and ecumenical dialogue. 
The restauration of the visible unity among separated churches cannot be realized without 
an exploration of the theological context of the schism of 1054. This is not a simple Byzantine 
dispute, but a controversy which divides the world in two: it refers to the patristic development of 
the doctrine of incarnation. A western theology of "distant" God, "distant" Christ , and 
created grace " constitutes a handicap for ecumenical dialogue. 

For Fr. Staniloae the "centrality of Christ ", the doctrine and spirituality of incarnation, 
Remains at the heart of ecumenical movement. There is an ontologicul unity among all human 
because their nature is shared and glorified by Christ. Without mutual Iove in Christ there is no 
communion , no solidarity, no human experience and culture. In his book: Jesus Christ - the 
restauration of the human being (Sibiu, 1942), he insisted on the link between the 
"recapitulation " of all in Christ and the apostolic diaconia of the church. 
The identity of the local church is not a simple cultural element, but a concrete, original 
modality to have access to the universality of the Church. The "catholicity" of Orthodoxy is not 
provided by a pan-orthodox dominant culture, old or new, but by the local eclesia which makes 
God's ministry visible in that place, protecting it at the same time. The Orthodox Church in 
România represents a bridge between East and West, bringing together uncreated and created 
order, grace and nature. 

At a moment when the latent installation of a diving fundamentalism menaces even at the pan- 
orthodox communion, the coming renaissance of Romanian theology is a real hope and signpost for the 
searchfor unity. The new generation of theologians inspir ed by Fr Staniloae 's theology may come to the 
point where they can change thefuture course of ecumenical history. 

Numele Părintelui Stăniloae este înscris nu numai în dipticele Bisericii şi teologiei 
ortodoxe Române, ci şi în dipticele Bisericii universale. Când în 1994, Consiliul Ecumenic al 
Bisericilor a alcătuit volumul Ecumenical Piligrims, editorii volumului n-au ezitat o clipă să 
introducă numele său în rândul "Pionierilor în Reconcilierea Creştină" din secolul trecut. El se 
află în comunicarea marilor teologi ai secolului: Karl Barth, Dom Lambert Beaudin, Paul 
Couturier, Karl Rahner, Georges Florovsky, Vladimir Lossky, John Meyenderoff, Michael 
Ramsey, Oliver Tomkins, Stephan Zankov, Suzanne de Dietrich. Din România, de aceiaşi cinste 
se bucură şi Părintele Profesor Ioan Coman. 

înainte de a expune, pe scurt, repercusiunile teologiei Părintelui Stăniloae asupra 
evoluţiei dialogului ecumenic din timpul său, voi face câteva observaţii preliminare: 

Există o veste bună: exegeza teologică şi comunicarea ecumenică a "viziunii creatoare" a 
P. Stăniloae au intrat într-un nou stadiu odată cu publicarea primelor teze de doctorat consacrate 
operei şi teologiei lui şi cu traducerea în limba engleză a Dogmaticii. O primă încercare e a 
contura opera şi personalitatea sa este volumul Persoană şi Comuniune publicat la Sibiu în 
1993 . Dar , în general, stadiul precedent, a fost dominat de o literatură de tip aghiografic şi 
bibliografic, sub formă de convorbiri, articole omagiale, profiluri de Dicţionare, cele mai multe 
scrise de cei ce fac parte din "generaţia Stăniloae" . 

Numeroase confidenţe şi consemnări notate de studenţi, jurnalişti, reporteri, teologi 
autoproclamaţi, amatori de Filocalie, nu pot fi verificate. Unii au forţat răspunsul Părintelui 
Stăniloae la întrebări rău formulate. 

Din fericire, studiile recente restabilesc simetria teologiei sale cu privire la 
definirea Ortodoxiei, la comunicarea acesteia pe scena ecumenică, la tema " Ecumenism şi 
Ortodoxie". Concluzia acestora: Părintele Stăniloae n-a conceput Ortodoxia ca un alibi pentru 
teze antiecumenice. 

Teologia Părintelui Stăniloae, metoda sa de a îmbina experienţa personală a teologului, 
practica eclezială şi receptivitatea socială, cât şi temele dezvoltate în studiile sale, constituie o 
noutate, o "altă teologie ". Predarea Dogmaticii sale în învăţământul teologic universitar a 
produs o polarizare latentă în teologia română. încă din anii '50, Dogmatica sa n-a fost 
confortabilă pentru nimeni. El trata uneori teme noi, controversate, în care teologii români aveau 
opinii şi direcţii divergente, ceea ce a produs adevărate dislocări. Pentru a marca această 
polarizare, este numit pejorativ "misticul nostru": "Rectorul Institutului nostru prin 1955 m-a 
prezentat odată, la o vizită a reprezentanţilor Departamentului Cultelor, cu cuvintele: "Iată şi pe 
Părintele Stăniloae, misticul nostru". La riposta mea că oricare teolog e şi mistic, s-a apărat cu 
furie: "eu nu sunt mistic". "Dar nu te împărtăşeşti cu mystiki thisia? "Şi apoi dacă te aperi ca de 
un lucru periculos de acest epitet, de ce mi-1 arunci mie ?". ( Scrisoarea sa din 30 decembrie 
1978). 

Pentru a arăta că învăţământul teologic din România avea nevoie de o "altă teologie", 
Părintele Stăniloae nu e de acord cu publicarea Simbolicii lui Hristu Andrutos în 1956, în 
traducerea Prof. Juistin Moisescu. (El însuşi tradusese Dogmatica aceluiaşi autor grec, la Sibiu în 
1930). în 1958, paginile scrise de el în Manualul de Teologie dogmatică şi Simbolică, au fost 
smulse şi arse ca pagini de erezie. Această tensiune între curente şi şcoli divergente a fost 
mascată de grupul teologilor "reprezentativ ", care n-au facilitat participarea lui la viaţa 
ecumenică. Dar poate că tocmai din această cauză teologia a fost sondată şi ascultată acum mai 
mult decât oricând. 

Mai trebuie să fie reţinută, tot ca observaţie preliminară, ideea că Părintele Stăniloae n-a 
înţeles redefinirea Ortodoxiei în dialogul ecumenic fără o critică a teologiei ortodocşilor din 
diaspora rusă în Occident. El recunoaşte locul important al diasporei ruse în difuzarea misticii 
răsăritene în Apus, mai ales în rândul laicilor. Dar, în multe capitole ale Dogmaticii sale, el nu 
urmează viziunea acestora, ca de pildă în eshatologie. El introduce un capitolul nou despre 
împărăţia lui Dumnezeu care poate fi simţită ca o pregustare a eshatologiei de la sfârşitul istoriei, 

deci se poate progresa mereu în această simţire şi dezvoltare a ei. Din cauza condiţiei umane în 
planul istoriei, "Istoria e sortită să rămână mereu într-o anumită imperfecţiune ceea ce pe de altă 
parte îi dă o tensiune neîncetată ". (Scrisoarea din Paris, 20 septembrie 1978). Operaţiunea 
creştinilor pentru istorie este susţinută de tensiunea eshatologică . 

Părintele Stăniloae îşi dă seama că suprasolicitarea unei culturi şi spiritualităţi dominate 
ruso - bizantine, ar putea să însemne banalizarea tradiţiilor şi spiritualităţilor locale. Când se 
elaborează raportul dintre Evanghelie şi Cultură, trebuie să se ţină seama de "înrădăcinarea în 
spaţiul propriu". Etosul Ortodoxiei române se menţine numai stând între Orient şi Occident, în 
acest saţiu de graniţă, spaţiu - punte. Identitatea ei e distinctă, dar nu e străină culturii moderne 
europene. 

Participarea şi contribuţia Părintelui Stăniloae la Mişcarea Ecumenică, la dialogul 
teologic bilateral, n-a avut totdeauna un caracter instituţional, de reprezentare. A fost discret în 
manifestările sale ecumenice, dar a fost mereu în contact cu marii teologi ai timpului său. 
"Ecumenismul este rău înţeles", de aceea nu există capitol din Dogmatica sa fără un comentariu 
asupra implicaţiilor ecumenice ale acestui capitol. Divergenţele confesionale sunt vizitate şi 
numite fără ocol, cu acurateţe şi fermitate, totuşi situate în cercul mare al unei "sobornicităţi 
deschise", al Tradiţiei patristice inclusiv ce aparţine tuturor. Consiliul Ecumenic al Bisericilor i-a 
solicitat contribuţia în diverse reuniuni, cu înţelegerea că teologia sa ecumenică modifică 
portretul Ortodoxiei care circulă în Occident în prima jumătate a secolului trecut. "Ecumenismul 
era rău înţeles şi din cauză că comunicarea ortodoxiei era deficientă, adică nu atinsese un nivel 
teologic adecvat şi relevant pentru comunitatea ecumenică în majoritatea ei protestantă. 

Printre participările şi contribuţiile solicitate de CEB să notăm următoarele: 

După conferinţa mondială a Comisiei Credinţă şi Constituţie de la Montreal din 1963, 
teologii acestei comisii organizează la Bucureşti în martie 1965 un seminar cu teologi ortodocşi, 
luterani şi reformaţi din România. Tema seminarului, atât de familiară Părintelui Stăniloae (care 
scrisese Documentele doctrinare de la Montreal ", Ortodixia , 4 (1964, 577 - 597):, "Hristos 
cosmic - întregul cosmos merge după Hristos", a fost dezbătută de : Lukas Vischer, Andre 
Benoit, Reinhard Slencza, Kurt Stadler, Heramann Binder (Sibiu), Istvan Iuhaz (Cluj), Prof. 
Teleki (Cluj). 

Comentariul la Decretul conciliar Despre Ecumenism promulgat de Papa Paul al VI- 
lea în 1964 (Ortodoxia, 2(1965), 267 - 283. De altfel graţie Părintelui Stăniloae, teologia română 
a beneficiat de cele mai competente prezentări şi analize ale documentelor conciliare (şi post 
conciliare). 

Părintele Stăniloae a avut un rol decisiv în colocviile organizate în martie şi mai 1970, la 
Bucureşti, despre consensul hristologia dintre Bisericile Ortodoxe şi cele Orientale, 
reprezentante la discuţii de Profesorii Paul Verghese (India) şi Karekin Sarkissian (Antelias 
Liban). El a propus ca hristologia convergentă existentă să fie exprimată într-o definiţie mai 
largă (Ortodoxia, 2 (1970), 205-225). 

Pentru a pregăti Adunarea generală de la Nairobi (1975), Consiliul Ecumenic a convocat 
o consultaţie ortodoxă la Mănăstirea Cernica, în iunie 1974 (Vezi: International Review of 
Mission, nr. 253, 1975, pp., la care a invitat în calitate de vorbitor principal pe Părintele 
Stăniloae. Conferinţa sa: Centralitatea lui Hristos în teologia, spiritualitatea şi misiunea Bisericii 
Ortodoxe a fost difuzată ca document la Adunării. La Cernica au fost reuniţi mari teologi 
ortodocşi ai timpului: Nikos Nissiotis, Metrop. Emilianos Timiadis, John Meyendorf, Boris 
Bobrinskoy, Metrop. George Khodre, Cyril argenti, John Zizioulas, Aram Khesishian, Fr. 
M.V.George (India). La al doilea Congres al Facultăţilor de teologie de la Atena, mai 1976, 
Părintele Stăniloae a vorbit despre "Dinamica creaţiei în Biserică" (Ortodoxia, 3-4 (1977), 281- 
291). 

Cu acest prilej a avut convorbiri cu teologi din toate Bisericile: N. Nissiotis, J. 
Meyendorf, S. Agouridis, Basil Krivocheine, Al. Schmemann, J. Karmiris, P. Trembelas, K. 

Ware, Th. Hopko, Bruce Rigdon, K. Raiser, W. de Vries, R. Slenczka, W. Kupers, Fr. Bouwen, 
Paulos Gregorios, El. Fortino, G. Galitis, Ev. Theodoru, Ignatios Hazim. 

Invitat să contribuie la un volum intitulat : Martyria - Mission editat de CEB, în 1981, 
Părintele Stăniloae a scris un eseu unic prin temă şi stil: Witness Through Holiness of Life. Orice 
creştin exercită un apostolat prin sfinţenia vieţii lui. 

în principiu toate Adunările generale ale CEB : New Delhi (1961), Nairobi (1975), 
Vancouver (1983), Canberra (1991), Harare (1998), au fost precedate de o consultaţie ortodoxă 
asupra temei centrale a adunării. înainte de Vancouver, în 1972, Philip Potter, Secretarul general, 
a ţinut să convoace un colocviu pregătitor într-un cadru de rugăciune şi meditaţie cum este 
Comunitatea de surori de la Grandchamp de lângă Neuchatel, Elveţia. Fără nici o ezitare, Philip 
Potter 1-a invitat pe părintele Stăniloae să vină la Geneva şi la Grandchamp ca să ofere o 
introducere spirituală la tema adunării: Isus Hristos - Viaţa lumii. Meditaţiile sale spirituale 
despre Isus Hristos "centrul ontologic" (Hristos distant nu liberează şi nu uneşte, nu ecumenic) şi 
despre Biserica - centrul liturgiei, al creaţiei au adus ceva inedit, excepţional. Punctul său de 
vedere a fost imediat reţinut de organizatori : teologia ecumenică trebuie să ţină cont nu numai 
de contextul în care este proclamat mesajul biblic la un moment dat (de unde tentaţia de a-1 
limita la Opţiunea preferenţială pentru săraci, ca în cazul teologiei eliberării din America Latină), 
ci şi de conţinutul total şi de spiritualitatea globală Evangheliei, care este aceea a învierii şi a 
sărbătorii, a biruinţei vieţii asupra morţii. Aceasta este spiritualitatea Bisericii universale 
generată de o hristologie conciliară. Un Hristos "distant" nu dă viaţă. Această intervenţie a fost 
esenţială pentru viitoarea adunare. De fapt, ea a determinat şi titlul raportului oficial scris de 
John Poulton : The Feast of Life. Geneva: WCC Publications, 1982. La colocviu au participat: 
Ph. Potter, Metrop. George Khodre, Metrop. Paulos Gregorios, Rubem Alves, Bill Lazareth, Paul 
Minear, Constance Parvey, Dorothee Solie, K. Stendhal. 

Stima teologică reciprocă dintre Părintele Stăniloae şi teologul german Juregen 
Moltmann este bine cunoscută. După întâlnirea lor din Bucureşti din 1979, afinităţile lor 
teologice şi spirituale au crescut. Teologul german recunoaşte că jumătate din teologia sa despre 
"compasiunea lui Dumnezeu" este inspirată de P. Stăniloae. Părintele Stăniloae recunoaşte că 
"teologia iubirii" pe care a dezvoltat-o nu este străină de "teologia speranţei" a lui Moltmann. J. 
Moltmann a fost impresionat de contribuţia Părintelui Stăniloae la conversaţiile de la Klinghental 
despre W Filioque. Doctrina ortodoxă despre Dumnezeu - Sfânta Treime face superfluă această 
clauză (Vezi: J. Moltmann, Experiences in Theology, London: SCM Press. 2000,306-8). 

Dogmatica Părintelui Stăniloae ne oferă multe puncte de referinţă pentru o hermeneutică 
ecumenică dar mai ales pentru abordarea temei Ecumenism şi ortodoxie . De exemplu: 

într-un capitol din Dogmatica sa (vol.I , pp. 92-110) scoate în evidenţă 
autoritatea şi funcţia hermeneutică a teologiei, facultatea ei de explicare şi de 
aprofundare a planului de mântuire. Aşa cum arată teologia patristică, 
explicaţiile teologice sunt de fapt explicitări ale dogmelor — şi ca atare intră în 
propovăduirea generală şi permanentă a Bisericii, adică ele se însumează în 
învăţătura Bisericii în sens larg. Părintele Stăniloae deduce aceasta din două 
argumente: Mai întâi, a cunoaşte înseamnă a interpreta : "Teologia şi în general 
spiritualitatea de azi e preocupată atât de mult de hermineutică pentru că a 
devenit conştientă că a cunoaşte înseamnă a interpreta. Dar interpretarea este o 
operă fără sfârşit, pentru că nu numai realitatea divină ci şi cea creată, e cuvânt 
sau sens divin, cuprinzător de nesfârşite sensuri sau cuvinte, adresate nouă 
pentru a le descoperi şi a ni le însuşi". Desigur, în exegeza sa explicativă, 
teologia protejează mereu misterul cuvântului lui Dumnezeu, Adevărul, tot 
Adevărul (Biblia însăşi lasă multe lucruri neexplicate), dar rolul ei este de a 
extrage "sensul spiritual al dogmelor" pentru fiecare generaţie. Orice explicaţie 
teologică, aprofundare sau exprimare teologică a doctrinei este legitimă. 

O altă motivare este concepţia sa despre caracterul dinamic al Tradiţiei. Episcopul 
Callistos Ware preferă definiţia dată Tradiţiei de Părintele Stăniloae: "Aceasta nu este o sumă de 
propoziţii învăţate pe din afară, ci experienţă trăită" (Dictionary of trie Ecumenical Movement, 
Geneva: WCC Publications , 1991, p. 1017). Tradiţia nu se epuizează în formule dogmatice , 
deoarece experienţa lui Dumnezeu în istorie este inepuizabilă. Părintele Stăniloae crede că opinia 
unor teologi după care istoria Bisericii este încheiată, ca şi tendinţa unora de a reduce Ortodoxia 
la definiţii scurte ("Biserica celor şapte sinoade ecumenice"), contravin bogăţia imensă a 
Tradiţiei, şi mai ales natura ei de "dialog" (Anthony Ugolnik, The Illuminating Icon, Grand 
Rapids, Eerdmans, 1989). înnoirea - dezvoltarea Tradiţiei are sursa în această facultate de dialog. 
Ea nu trebuie să fie deci sedimentată odată pentru totdeauna, nici silită prin decizii magisteriale 
şi conceptualizări abuzive. Ea trebuie să fie lăsată să se dezvolte energia ei inerentă, să se 
închege într-o sinteză simetrică şi coerentă în dialogul intra şi inter eclezial. 

O primă concluzie ar fi aceasta: teologia ca exegeză a dogmelor nu înseamnă a apăra în 
mod mecanic Tradiţia (tradiţionalismul), căci rolul ei este de a face transparentă şi viabilă 
doctrina de credinţă pentru fiecare generaţie, oferind şi perspective de universalitate. Istoria 
Bisericii, ca şi dezvoltarea Tradiţiei, nu este încheiată. Această dezvoltare s-a făcut în mod tainic, 
nesilit. Cu aceasta Părintele Stăniloae ne ajută să înţelegem dificultatea şi complexitatea 
convergenţelor teologice realizate în dialogul ecumenic, ca şi coeficientul lor de flexibilitate. 
"Credinţa comună în Hristos" nu poate să fie epuizată în doctrine statice, uniforme. Noi formule 
de convergenţă sunt posibile. 

Problema raportului dintre Orient şi Occident este fundamentală pentru dezbaterea 
ecumenică. Ecumenismul nu poate să evite ruptura istorică dintre cele două părţi ale 
creştinismului la începutul mileniului al II-lea. Deşi Dogmatica sa abundă în comparaţii 
"confesionale" între ortodoxie, Catolicism şi Protestantism, totuşi critica creştinismului 
occidental este axată pe comparaţia acestuia cu tradiţia patristică. Catolicitatea Ortodoxiei are 
rădăcini mult mai profunde decât consensul conciliar realizat de sinoadele ecumenice. Noţiunea 
de "Biserică nedespărţită" a primului mileniu nu trebuie să fie interpretată în mod mecanic. în 
fond, Occidentul introduce o teologie "separatistă", a distanţei, a disidenţei, un Dumnezeu 
distant, un Hristos distant, o biserică dislocată, cler şi popor, instituţie şi eveniment. Pe de o 
parte, protestantismul, cu teoria "justificării pasive" care declară lumea ca fiind justificată, 
învestită cu făgăduinţe eshatologice, dar în fond lăsată ca atare în păcat. Disidenţa ar fi inerentă 
Bisericii istorice, aceasta în numele alterităţii lui Dumnezeu şi al libertăţii omului. Pentru 
protestantismul liberal unitatea creştinilor este un mit. Pe de altă parte, catolicismul, care 
socoteşte mântuirea ca o juxtapunere de substanţe, punând pe acelaşi plan naturalul şi 
supranaturalul. Construcţia progresivă a Trupului lui Hristos în istorie se face prin centralizare. 
Pentru ortodocşi, comuniunea dintre cer şi pământ se compară cu o nuntă. Biserica se pregăteşte 
mereu să primească Mirele ei. 

Părintele Stăniloae a vrut să atragă aceste confesiuni în dezbateri hristologice şi 
ecleziologice propriu - zise, dar s-a convins că puţini teologi erau disponibili pentru o recentrare 
în aceste domenii. Pentru el, apelul la tradiţia patristică, în special la exegeza unor mari teologi 
ca Atanasie şi Chirii din Alexandria, Maxim Mărturisitorul, Simeon Noul - Zeolog, Grigorie 
Palama, este obligatoriu deoarece aceştia acceptă dezvoltarea teologică, simetrică, nesilită a 
tradiţiei diacronice. Geniul lor constă în aceea că au construit o arhitectură de conexiune şi de 
simetrie între Tradiţia structurală şi cea inedită, imprevizibilă, pentru ca astfel Biserica să nu 
piardă punctele ei de referinţă, nici cele din trecut, nici cele din prezent. Libertatea teologică a 
Părinţilor este exemplară: au dezlegat Tradiţia sacră de ambiguităţi contextuale (cazul lui 
Theodor Studitul, 759 - 826) şi de compromisuri politice (cazul Sf. Ioan Hrisostom). 

O altă concluzie: exegeza patristică asigură o simetrie organică în mobilitatea şi 
dezvoltarea Tradiţiei. 

Capacitatea Bisericii de discernământ decurge din această viziune simetrică, universală. 
Tot de aici provine şi autoritatea ei de a vorbi cu legitimitate pentru toţi. O ecleziologie 
separatistă sau o hristologie separatistă nu are această viziune. 

Ecumenismul presupune regăsirea unor criterii de referinţă comune care nu trebuie să fie 
depăşite în nici un caz. De pildă centralitatea lui Isus Hristos în revelaţia lui Dumnezeu sau 
istoria mântuirii. Este o temă care împarte creştinismul în două, iar Părintele Stăniloae e convins 
că înclinarea separatistă a Occidentului are cauza în manipularea hristologiei. în "Restaurare 
Omului" (Sibiu, 1942), Părintele Stăniloae arată că întruparea, chenoza Fiului, are o împărăţie de 
sensuri. Ea este inseparabilă de înnoirea, recapitularea şi eterizarea umanului. Există o unire 
reală, o legătură ontologică între Hristos şi uman. Există o legătură între oameni prin Hristos. 
Teologia ortodoxă vorbeşte de dezvoltarea umanului în unirea cu Hristos, de unde şi 
nedespărţirea hristologiei de antropologie. El este modul de a fi al umanului. Prezenţa lui Hristos 
, cu energia Lui necreată, se dăruieşte în Taine. "Creştinismul occidental a păstrat doar un 
Hristos distant care a satisfăcut prin cruce onoarea divină, Hristos al discursurilor, un Hristos 
separat ca prezenţă şi lucrare de viaţă omenească şi de lume. Pe când Ortodocşii simt pe Hristos 

în toate, Occidentul e dominat de un spirit separatist în raport cu Hristos "Un Dumnezeu 

distant de lume, ce rost mai are!" 

Această dezvoltare a umanului în unirea cu Hristos are două consecinţe: mântuirea este 
indivizibilă şi priveşte deci toate dimensiunile existenţei umane, atât sfinţirea interioară 
personală cât şi transformarea mediului, a creaţiei. Purificarea de egoism, despătimirea, sfinţenia 
şi îndumnezeirea creaţiei prin Duhul Sfânt sunt inseparabile de schimbarea lumii, de eliberarea 
de violenţă, nedreptate de sărăcie. Apoi, Părintele Stăniloae insistă asupra ideii că Hristos ridică 
umanul la nivelul său, la altă scară, şi umple umanul de Sine. Prin această unire cu Hristos, omul 
devine o fiinţă de comuniune, de comunitate. "Numai omul spune eu în funcţie de tu, şi invers." 
Concluzia: "Iubirea ecumenică în Hristos", aceasta guvernează iconomia Bisericii, alternarea 
manifestărilor ei în relaţiile ecumenice. 

Introducând moţiunea de "sobornicitate deschisă", Părintele Stăniloae a propus schimbări 
radicale în metodologia ecumenismului . Pe de o parte a propus ca ecleziologia ortodoxă să fie 
eliberată de postulate restrictive şi ipoteci exclusiviste atunci când abordează această temă. 
Unitatea de credinţă este o condiţie a comuniunii euharistice, dar apologia unităţii după modelul 
conciliar ortodox, nu înseamnă a reprima identitatea confesională a celorlalte Bisericii creştine, 
nici a lărgi prăpastia existentă între Bisericile separate. Pe de altă parte, el a clarificat termenii 
participării ortodocşilor la Mişcarea ecumenică: Ortodocşii să nu fie siliţi să accepte convergenţe 
doctrinare fără consensul tuturor; recunoaşterea diversităţii locale este legitimă, dar şi depăşirea 
limitelor impuse de contextele culturale particulare, anume pentru a realiza un consens coerent. 
Consiliul Ecumenic al Bisericilor să inverseze tendinţa sociologică de a trata unirea Bisericilor. 
"Sobornicitatea deschisă" presupune un puternic element de spiritualitate ecumenică. 
Ecumenismul are nevoie de o atmosferă de receptivitate ecumenică, de rugăciune comună, de 
recunoaştere reciprocă. 

Priza principală a participării Bisericii Ortodoxe la Mişcarea Ecumenică, a angajării ei în 
conferinţele panortodoxe şi în dialogurile teologice bilaterale era redescoperirea universalităţii 
Ortodoxiei. Ea poartă cu sine Mărturia apostolică, originală şi autentică a Bisericii UNA 
SANCTA . Pentru Părintele Stăniloae această redescoperire este concomitentă cu recunoaşterea 
etosului locului, a particularităţii istorice şi geografice a Bisericii locale, cu originalitatea, limba 
şi cultura ei specifică. Fiecare Biserică şi tradiţie locală are perspective de universalitate proprii, 
de aceea portretul Bisericii Ortodoxe Române nu se face cu generalităţi. 

Părintele Stăniloae a scris pagini aspre despre uniatism pe care 1-a încriminat de violenţă 
contra universalităţii Bisericii Ortodoxe. El a urmărit îndeaproape lucrările Conciluilui Vatican II 
şi şi-a dat seama că, deşi anumite porţi de dialog cu ortodocşii au fost deschise, Conciliul n-a 
făcut nici o concesie ecleziologică în ce priveşte extinderea universalităţii Bisericii UNA 

SANCTA. Postulatul că universalitatea lui Hristos şi a Bisericii ar depinde de acceptarea 
doctrinei catolice a primatului episcopului de Roma, a fost reafirmat în recenta Declaraţie 
pontificală Dominus Iesus, publicată de Congregaţia pentru doctrina credinţei condusă de 
cardinalul Joseph Ratzinger, la 6 august 2000. în repetate rânduri, teologia ortodoxă a afirmat 
însă că Biserica Romano - Catolică n-are autoritatea de a califica şi de a legitima universalitatea 
Bisericii ortodoxe după criterii proprii papalităţi. Cardinalul Ratzinger face confuzie între istoria 
Bisericii universale şi istoria papalităţii române. Postulatul amintit a stat la originea uniatismului, 
dar acesta a fost dezis ca strategie misionară şi metodă de unire între cele două Biserici, de o 
cimosie mixtă în care este angajat Consiliul Pontifical pentru unitatea creştinilor condus de 
cardinalul Edwar Cassidy (Balamand, Liban, iunie 1993). 

Biserica universală nu sacrifică nici identitatea nici libertatea Bisericii locale. Acest 
principiu este valabil nu numai în raporturile cu Catolicismul, ci şi în raporturile inter ortodoxe. 
Căci catolicitatea Ortodoxiei nu se bazează pe hegemonia unei culturi panortodoxe dominate, fie 
vechi, fie moderne , ci pe natura catolică a comunităţii ecleziale care rosteşte Crezul ecumenic 
şi celebrează Euharistia în comuniune cu pleroma Ortodoxă. Biserica locală este ea însăşi o 
punte cu Biserica universală, o poartă spre universalitate. 

Ortodoxia română are chipul ei autentic, inedit, ca parte din polifonia comuniunii 
ortodoxe. Ea nu este o copie sau o anexă a unei tradiţii dominate ruso - bizantine. Părintele 
Stăniloae a scris pagini de antologie despre portretului acestei Ortodoxii: punte între tradiţia 
orientală şi cultura occidentală, sintaxă între luciditatea latină şi percepţia misterului proprie 
spiritualităţii orientale (din nefericire, această identitate este înecată din nou în traduceri, şi 
prelucrări din literatura ortodoxă produsă în occident de autori ruşi şi de discipolii lor). 

în fine "ortodoxia românească" (se presupune că termenul are o forţă în transmiterea 
tradiţiei) nu este un alibi pentru cezaropapism, pentru compromisul cu puterile politice. Vocaţia 
ei de a fi punte între Orient şi Occident constituie un privilegiu major care trebuie să fie 
practicat, înainte de orice, în contextul ecumenic din România unde convieţuiesc marile 
confesiuni istorice creştine. " Simfonia" nu trebuie să devină un blocaj politic anti ecumenic 
dintre Biserica naţională şi Stat se plâng de "nereceptarea" Ortodoxiei de societatea 
românească. 

Biserica Ortodoxă Română se află la o răscruce istorică în care este angajată 
responsabilitatea ei pe plan naţional, regional, panortodox şi ecumenic. După Adunarea generală 
a Consiliului Ecumenic al Bisericilor de la Harare (1998), după vizita episcopului Romei, Papa 
Ioan - Paul al II-lea în România (mai 1999), mulţi cred că Biserica Ortodoxă Română este în 
poziţia de a lua iniţiative panortodoxe şi ecumenice. Participarea României la Pactul de 
stabilitate pentru Europa de sud - Est se inspiră şi din "civilizaţia ei ortodoxă". Adevărul este că 
Bisericile Ortodoxe cu vocaţie ecumenică pură şi dură au devenit rare. 

Din cauza aceasta, ea nu este indiferentă faţă de modul în care este tratat ecumenismul fie 
în învăţământul teologic universitar, fie în comisiile sinodale pentru relaţii ecumenice, fie în 
studiile de teologie ecumenică. Blocajul anti ecumenic curent exprimat adesea într-un limbaj 
excesiv, are cauze şi manifestări multiple. Unda fundamentalistă scoate la suprafaţă postulate de 
rutină ale unei ecleziologii restrictive: clasarea heterodocşilor (inclusiv a catolicilor) în rândul 
ereticilor, confuzia ecumenismului cu prozelitismul, insinuarea că Mişcarea ecumenică e menită 
să deformeze şi să relativizeze Ortodoxia. Ori, cele mai multe critici au la baza neînţelegeri, 
confuzii, persiflări (ecumenismul ar fi "cea mai elegantă glumă a secolului trecut), frustrări şi 
ofuscări personale. Tocmai de aceea , principiile şi convingerile ecumenice trebuie să fie 
resituate în inima învăţământului teologic universitar. La Harare s-a observat că aşa zisul 
comportament anti ecumenic al unor grupuri ortodoxe este cauzat de lipsa de educaţie teologică 
şi de formaţie ecumenică a acestora. învăţământul teologic are misiunea de a depista şi deviaţiile 
de limbaj în transmiterea Tradiţiei. 

Redresarea teologiei ortodoxe predată în facultăţile de teologie prin injectarea Dogmaticii 
Părintelui Stăniloae, graţie unei noi generaţii de profesori şi decani, graţie mai ales recentelor 
teze de doctorat, constituie o veste bună. Şi pentru că mulţi încearcă să-I atribuie aluzii şi opinii 
care nu-I aparţin, este timpul ca punctele de referinţă privind dialogul ecumenic ("Coordonatele 
ecumenizmului "), în Ortodoxia, 4 (1967, 494-540) să fie din nou recunoscute şi stabilite în mod 
sistematic, explicit şi coerent. Este una din sarcinile acestui simpozion comemorativ. Chiar dacă 
n-a fost de acord cu multe probleme de pe agenda Consiliului Ecumenic al Bisericilor, nici cu 
metode de a le aborda, Părintele Stăniloae era revoltat şi contra răspunsurilor ortodoxe, mediocre 
şi conformiste, înveşmântate în fraze uzate, care au facilitat dezorientarea preoţilor şi studenţilor 
în mediul ambiant din anii 80-90. 

Acest reviriment este salvator şi eliberator, deoarece etosul separatist, propriu războiului 
rece, n-a dispărut nici din Europa, nici din România. Mai mult, a apărut chiar între Bisericile 
Ortodoxe un nou clivaj motivat de atitudinea şi strategia lor ecumenică. Două Bisericii au părăsit 
Consiliul Ecumenic iar altele au anunţat suspendarea unei participări active. Solidaritatea între 
Bisericile care constituie "comunitatea conciliară" actuală este însă prea preţioasă pentru ca 
Biserica Română s-o slăbească din cauza unor frustrări şi încrâncenări interne sub presiunea unor 
voci externe. Fără această solidaritate ea nu poate să facă faţă crizelor economice şi sociale 
curente: sărăcia, rasismul, xenofobia, violenţa, intoleranţa. Contribuţia teologiei ortodoxe la 
reflexia etică naţională (democraţie, avortul, contraconcepţia, homosexualitatea) trebuie să se 
înscrie în cadrul unei Mărturii creştine comune. 

Această deschidere este susţinută de tot ceea ce Părintele Stăniloae a gândit şi scris 
despre teologie ca modalitate de dialog şi de comuniune. Energia enormă pe care el a investit-o 
în problematica ecumenică nu trebuie să fie irosită. Ea a lăsat urme în paradigma Ortodoxiei din 
România. Măria Spiropoulos scrie despre "munca sintetică" a teologiei române, astfel: "Se poate 
vorbi de o adaptare teologică, de o fidelitate inventivă a tradiţiei şi chiar de o largă practică în 
principiul ortodox de economie" . Cine şi ce motivează această acţiune: "Iubirea comună faţă de 
Hristos". 

Teolog pnevmatofor, "plin de Duhul Sfânt", mentor şi pelerin ecumenic, Părintele 
Stăniloae ne-a avertizat de toate darurile şi capcanele ecumenismului. Nu I-a fost uşor să trateze 
probleme "d-astea ecumenice". Dar a făcut-o pentru că a avut revelaţia că există o unire 
ontologică între oameni prin Isus Hristos, care se manifestă în istorie, aici şi acum. O Biserică 
interiorizată nu poate să nu fie şi una care să se manifeste şi în exterior. "Suntem pe drum; şi în 
interior suntem pe drum, şi în exterior suntem pe drum. Nu suntem perfecţi nici în interior şi nu 
suntem perfecţi nici în exterior. Acest progres merge împreunat în interior şi în exterior" . 

SI ETNICITATE 

ETNICUL IN PERSPECTIVA GÂNDIRII MODERNE 

încercările omului modern de a se cunoaşte pe sine, de a-şi înţelege propriile lui forme 
de existenţă şi manifestare, coincid în bună parte cu preocupările lui de a surprinde etnicul în 
ceea ce are specific, de a-1 încadra în categoriile logicii sale şi de a conferi o definiţie care să-i 
exprime esenţa. 

E epoca în care se vorbeşte mai mult decât oricând în istorie despre neam, popor şi 
naţiune. E vremea în care asistăm la atâtea revendicări şi lupte naţionale, la afirmarea atâtor 
doctrine naţionaliste sau anti-naţionaliste, la elaborarea numeroaselor tomuri savante de 
sociologie şi psihologie socială, precum şi la constituirea unor ştiinţe particulare, cum sunt etno- 
istoria, etnografia şi etnologia. 

Se face atâta caz de etnic în literatură şi artă, în mass-media şi investigaţia ştiinţifică, 
încât asigurarea că acest concept este pe deplin şi fidel cunoscut nu vrea să lase loc nici unei 
îndoieli. Şi totuşi, rămân o serie de întrebări. Are gândirea modernă, pozitivistă şi atomistă, 
empiristă şi formalistă, acces la înţelegerea unui mister al existenţei, cum este etnicul? Poate fi 
conceput etnicul drept o simplă categorie socială, în afara oricăror consideraţii teologice? Se 
poate formula o doctrină etnică laică, care să satisfacă pretenţiile cunoaşterii unei realităţi de 
ordin spiritual şi de aşa profunzime? Acordul sau dezacordul dintre gândirea laică şi logica 
intimă a etnicului se dă în vileag prin definiţiile care au încercat, şi încă mai încearcă, să redea 
trăsătura particulară, apriat existenţială a ideii de neam şi de naţiune. 

"Ce este etnicul"? "Ce este neamul şi naţiunea"? Cu oarecare nuanţe deosebitoare, 
întrebările acestea privesc natura uneia şi aceleiaşi realităţi. Avem de-a face cu o unitate umană 
sui-generis, supraindividuală şi supraempirică. Trecut, pământ, sânge, lege, limbă, port, datini, 
credinţe, virtuţi, muncă, aşezământ, aptitudini şi îndeletniciri fizice şi culturale, dar şi altele decât 
acestea, toate laolaltă sau numai unele, prinse într-o singură sinteză, sunt privite împreună ca 
temeiuri şi ca semne de recunoaştere ale unităţii naţionale. 

în funcţie de aceste elemente constitutive s-au formulat, în epoca modernă şi 
contemporană, cele mai multe definiţii ale etnicului. S-ar putea constata chiar o evoluţie, cu 
destul de multe zig-zaguri, în formularea acestor definiţii. Desigur, ne-ar fi foarte greu să ne 
referim la toate, chiar când am urmărit un singur fir roşu, cum ar fi acela al principiului naţional. 

Nu de puţine ori însă cu definirea etnicului s-au ocupat tocmai cei care nu au avut un 
autentic spirit etnic. Cu anumite distincţii ce s-au făcut doar între neam şi popor, între naţiune şi 
naţionalitate, etnic şi etnicitate, nu s-a înaintat prea mult. Nu mai puţin s-au săvârşit şi greşeli 
regretabile, cu ecouri profunde în ordinea politică, cum este aceea a materializării tainei etnice, 
prin degradarea etnicului şi coborârea lui la nivelul biologicului. 

Dar să nu anticipăm. 

Pentru că nu s-a făcut aproape niciodată o distincţie categorică între ceea ce înseamnă 
etnicul în starea lui "naturală" de existenţă căzută şi etnicul restaurat în Hristos, s-a ajuns la 
confuzii grave, care au dus până la o falsă înţelegere a valorilor etnic-creştine, fiind acestea 
adesea categorisite drept "naţionalism în haină spirituală". Gruparea de idei pe care o facem în 
cele ce urmează, nu are alt scop decât acela de a identifica diferite orientări moderne, din 
orizontul cărora s-a abordat, într-un fel sau altul, problema naturii etnicului. 

1 . Orientarea naturalistă, pozitivă şi empiristă. 

E vorba despre distincţia pe care o inaugurează scolastica, mai înainte chiar de 
constituirea sociologiei ca ştiinţă pozitivă. Astfel, datorită scolasticii, pătrunde în gândirea 
occidentală o înţelegere exterioară a etnicului, care este mai degrabă o neînţelegere de principiu, 
generalizată pe spaţii întinse: Părintele Stăniloae, în "Ortodoxie şi Românism", carte la care ne 
referim mai mult în acest studiu, ne demonstrează, cu deplină evidenţă, în ce constă sursa acestei 
neînţelegeri: în distincţia pe care Catolicismul o face între natură şi supra-natură. "în aparenţă 
aceste două noţiuni ar simplifica mult problema: naţiunea este naturală, Creştinismul este 
supranatural, prin urmare supra-naţional; Creştinismul nu poate fi în nici un caz naţional (după 
romano-catolici - n.n.) căci atunci nu ar mai fi Creştinism ci păgânism". 

Aşadar, dualismul ontologic romano-catolic înclină balanţa cunoaşterii etnicului spre 
naturalism, iar naturalismul devine opac, pentru etnic. Natura umană nu s-ar putea în nici un fel 
încreştina. 

A vorbi despre o etnicitate a creştinismului, ceea ce ar însemna şi a Creştinismului, ar fi o 
blasfemie. Ultimele consecinţe ale acestei gândiri de origine teologică le trage pozitivismul şi 
empirismul, pe linie sociologică şi psihologică, prin îndepărtarea de orice nuanţă religioasă. 

a) Odată cu formarea sociologiei în Occident, etnicul, în accepţiunea sa exterioară, devine 
obiect de reflexie şi teren de cercetare, întrucât apare tot mai mult drept motiv al diferitelor 
revendicări. 

în ipostaza în care este conceput o gândire pozitivistă, el se confundă cu oricare alt fapt 
social. Ceea ce ar caracteriza etnicul nu ar fi altceva decât nevoia de într-ajutorare umană şi 
apărare comună. Limba şi cultura, istoria şi geografia, nu ar conta prea mult la formarea unei 
naţiuni. Consimţământul vieţuirii laolaltă a membrilor unei comunităţi etnice atârnă de nişte 
factori ce pot fi măsuraţi şi controlaţi, pentru că în esenţă nu avem de-a face decât cu fenomene 
"naturale". 

A fost destul de uşor pentru pozitivism şi empirism să reducă totul la fenomen, după ce, 
mai înainte încă, scolastica a izolat viaţa naturală de viaţa în Dumnezeu. în evaluarea etnicului, 
se găsesc faţă în faţă două concepţii: concepţia răsăriteană şi cea apuseană. Poziţia gândirii 
ortodoxe este formulată de către părintele Stăniloae în aceşti termeni: "Aşa cum sufletul, deşi de 
substanţă deosebită în raport cu trupul, formează cu trupul un întreg, exprimă împreună un sens 
şi realizează împreună orice act, la fel şi în viaţa spirituală a omului se întâlnesc într-o unitate 
misterioasă harul dumnezeiesc cu actele sufleteşti şi trupeşti, exprimând şi realizând împreună 



Expresia îi aparţine lui Keith Hitchins. Vezi, conştiinţă naţională şi acţiune politică la românii din Transilvania - 
1868-1918, voi. II, Ed.Dacia, Cluj, 1992, pag. 207. După acest autor, o anumită unicitate românească, prin care se 
exprimă etnicul românesc, a fost exprimată la noi de către "gândirism", prin accentul pus pe ortodoxie ca forţă 
spirituală supremă în viaţa neamului, glorificarea ţăranului ca singur purtător al tradiţiei şi repulsia faţă de societatea 
burgheză tehnocratică. 

2 Dumitru Stăniloae, ortodoxie şi Românism, Sibiu, 1939, pag. 13. 

3 Ibidem, pag. 33 

viaţa deplină a naturii omeneşti". Pentru naturalism, etnicul nu are decât o valoare de accident 
efemer. Astfel, naţiunea apare sub imaginea unei maşini sociale, în sensul în care maşina însăşi 
este o creaţie raţională, un artificiu, întrucât este "făcută" printr-o intervenţie exterioară. 
Caracteristic acestei maşini este automatismul, eteronomia şi pasivitatea. Stăpânită de 
ideea pozitivistă de fenomene, gândirea apuseană pierde intuiţia vieţii, împreună cu şansa de a 
pătrunde în tainele existenţei. Repetând cuvinte precum "comunitate", "iubire", "ataşament" etc. 
consideră că se referă la esenţe. în fond, însă, cuvintele acestea devin "altele" în interiorul lor. 
Nu exprimă decât umbra palidă a realităţii profunde de care nu se pot apropia. 

b) Acelaşi naturalism apusean, ce-şi are originea în scolastică, poate fi aflat şi pe tărâm 
psihologic, afirmându-se de cele mai multe ori ca atomism spiritual şi intelectual modern. Pentru 
Părintele Stăniloae, în cartea amintită, în cauză nu e altceva decât tot cunoscuta distincţie dintre 
natură şi supra-natură. Subiectul uman, căruia în ordinea vieţii religioase i se infuză harul din afară, 
datorită raportului de exterioritate dintre omenesc şi divin, este dezbrăcat de toată individualitatea 
lui concretă, "redus la rolul unui simplu agent fizic pentru manipularea virtuţilor infuzate". 

Pe această linie, apoi, în psihologie s-a mers până acolo încât s-a ajuns, prin eliminarea 
factorului supranatural devenit inutil, să fie ameninţat principiul individualităţii însuşi. Privit în 
structura lui ontologică, individul nu mai apare ca o realitate, ci ca o simplă succesiune de stări şi 
senzaţii, de fapte şi comportamente. Având ca punct de plecare o oarecare lege a asociaţiei 
stărilor sufleteşti, încercarea psihologiei moderne de a identifica esenţa etnicului alunecă şi ea 
deasupra realului. 

Etnicul nu poate fi decât ceva foarte abstract, un general fabricat de logica asocierii, o 
"realitate" convenţională. Concepţiile privitoare la etnic, ce au apărut mai ales pe tărâmul 
filosofiei culturii de inspiraţie freudistă şi pavlovistă, oscilând între spiritual şi biologic, s-au 
îndreptat în speţă spre explorarea subconştientului. Individual sau colectiv, social sau cultural, 
geografic sau istoric, subconştientul nu este o noţiune care să poată defini etnicul. Conceptul de 
stil, formulat de către Lucian Blaga la un înalt nivel al reflexiei filosofice, se întreabă părintele 
Stăniloae, scapă oare rigorilor impuse de determinismul geografic? în cazul că nu scapă, etnicul 
nu se poate bucura propriu-zis de o spiritualitate. 

2. Orientarea idealistă, axiologică şi voluntaristă. 

Dificultăţile pe care le-a întâmpinat naturalismul, devenit cu timpul pozitivism şi 
empirism, în definirea etnicului, au îndreptat gândirea modernă spre alte ţinuturi şi spre alte zări. 
"Omul - ne spune E. Renan - nu este sclav nici al rasei, nici al limbii, nici al religiei, nici al 
cursurilor de fluvii, nici al direcţiei munţilor. O mare agregaţie de oameni, sănătoasă ca spirit şi 
caldă ca inimă, creează o conştiinţă morală care se numeşte naţiune". Şi tot Renan, a cărui 
cugetare a avut o mare înrâurire în modelarea conştiinţei contemporanilor săi, a mai spus şi 
următoarele: 



4 Ibidem pag. 1 9 

5 Pentru gândirea ortodoxă, lucrurile stau, însă, după părintele Stăniloae, altfel: "ortodoxia nu este făcută să 
strălucească în vidul absolut sau să se odihnească veşnic în sine, ci , cu toată neschimbarea dogmelor sale, ea inundă 
în suflete şi lumina ei produce în mintea şi inima credincioşilor anumite efecte, care se răsfrâng în manifestările de 
cultură, de muncă, de raporturi sociale, ale grupului etnic care-i aderă", ibidem, pag. 59 

6 Ibidem, pag. 21 

7 Cf. Vasile Pavelescu, Drama psihologiei, Bucureşti, 1972, pag. 21-118 

8 Dumitru Stăniloae, Poziţia d-lui Lucian Blaga faţă de Creştinism şi Ortodoxie, Sibiu, 1940, pag. 1 1-29 

9 Ibidem, pag. 17 

10 Ortodoxie şi Românism, pag. 151 

"Două lucruri care la urmă nu sunt decât unul, constituie acest suflet, acest 
principiu spiritual: Unul este stăpânirea în comun a unei bogate moşteniri de 
amintiri; celălalt este consimţământul actual, dorinţa de a trăi împreună, voinţa 
de a continua valorificarea moştenirii care a fost primită neîmpărţită. 
...Naţiunea, ca şi individul, este capătul unui lung trecut de silinţe şi jertfe şi 
devotamente... A fi avut glorii comune în trecut, o voinţă comună în prezent, a fi 
făcut fapte mari împreună, a voi să mai faci încă, iată condiţiile esenţiale spre a fi 
un popor ". 

Cu aceste idei ar fi de acord Părintele Stăniloae. în sensul acesta se întreabă ce este 
naţionalismul. "El este conştient că aparţii cutărui grup etnic, iubirea respectivului grup şi 
activarea acestei iubiri în slujba binelui lui". Dar de data aceasta, naţiunea şi naţionalismul ar fi 
tot una; păstrarea unei moşteniri de amintiri comune, dorinţa de vieţuire comună, pe temeiul 
acestei amintiri, cu intenţia, desigur, a unei împreună-lucrări viitoare. 

Pentru Renan, însă, moştenirea de amintiri comune nu înseamnă altceva decât o sumă de 
valori ce se păstrează şi chiar sporesc în existenţa unui neam. în acest fel, naţiunea s-ar defini printr- 
un mod axiologic de existenţă. Prin urmare, nu ar fi decât unitatea pe care o creează schimbul 
conţinuturilor de conştiinţă între membrii unui anumit grup social. Am avea de-a face, aşadar, cu o 
solidaritate de grup, care după Renan, ar fi afirmată mereu ca un "plebiscit" de fiecare clipă. 

Orientarea idealistă, mergând în direcţia evaluării unui fapt moral, care în nici un caz nu 
poate fi omis, aduce cu sine avantajul de a putea defini naţiunea drept "un suflet", un "principiu 
spiritual". Ş totuşi, rămâne în continuare să ne întrebăm: reprezintă oare o fiinţă etnică autentică, 
ceea ce presupune o comunitate reală, dotată cu existenţă proprie, de sine stătătoare, 
răspunzătoare de un destin, o simplă sumă de indivizi animaţi de sentimentul unei descendenţe 
comune? A reduce etnicul la faptul unui "consimţământ" actual şi la "voinţa" de a continua în 
viitor viaţa neamului pe unul şi acelaşi drum ce s-a dovedit a fi prielnic în trecut, nu înseamnă 
oare a sărăci această realitate de un alt belşug de viaţă care, de asemenea, îi defineşte sufletul, 
prin înrădăcinarea într-un anumit pământ şi într-o anumită ordine divină? Orientarea idealistă, la 
care ne-am referit, cedează uşor locul unei alte orientări, mai realiste, de care se va ocupa 
Părintele Stăniloae într-un studiu intitulat "Legea neamului". 

3. Orientarea realistă, organicistă şi spiritualistă. 

La înţelegerea naţiunii ca un organism viu s-a ajuns pe mai multe căi. Dintre acestea, una 
mai laterală ar fi aceea care priveşte etnicul într-o legătură mai deosebită cu rasa. Desigur, e 
vorba despre o tendinţă ce îşi are izvorul în pozitivismul gândirii moderne, căreia i se adaugă un 
anumit spirit imperialist, din domeniul practic. Reducerea etnicului la rasă este o coborâre, o 
materializare a tainei etnice. 

Când misterul etnicului e suprimat de către materializarea rasială, unitatea pe care el o 
mai reprezintă devine, în esenţă, fără sens şi fără valoare, mai precis, devine în mod inevitabil un 
idol. Numai aşa s-a putut concepe un etnic şi un naţionalism fără Dumnezeu, iar uneori chiar 
împotriva lui Dumnezeu. în cartea Părintelui Stăniloae "Ortodoxie şi Românism" se face dovada 
fermă a adevărului că numai religia, iar de data aceasta prin religie înţelegând Ortodoxia, este în 
măsură să confere etnicului suprema lui spiritualizare, scutindu-1 de atâtea devieri prăpăstioase şi 
de atâtea excese patologice. 



Emest Renan, Qu 'est-ce qu 'une Nation? Discurs et conferences, Paris, 1 895, pag. 306. 
nlbidem, pag. 307-309 
13 D. Stăniloae, Legea Neamului, în "Luceafărul", Sibiu, febr. 1 942, pag. 42-48 

Viaţa umană, în întregul ei, se desfăşoară în timp şi poartă pecetea unei finalităţi. 

De fapt, continuităţii în timp îi corespunde o integrare activă în spaţiu. Orientarea 
realistă, din afara interpretărilor biologiste-reducţioniste, consideră naţiunea ca o structură umană 
organică, cu o dublă orânduire, în timp şi în spaţiu, ce se descoperă ca atare printr-o activitate 
creatoare, punând în evidenţă finalitate şi sens, conţinut şi valoare, forme şi tendinţe specifice 
unui adevărat organism. 

în felul acesta, definirea ei se face cu mai multe elemente, cuprinzând pe toţi aceia care 
au o origine comună, sunt de acelaşi neam şi au trăit din moşi-strămoşi pe acelaşi pământ. La 
Părintele Stăniloae aflăm sensul în care aceste elemente dobândesc printr-o transfigurare 
lăuntrică o valorificare deplină, după cum se şi structurează, într-o armonie proprie finalităţii lor. 
Căci toate atârnă de o lege căreia îi spune "legea neamului". Mai presus de orice, legea aceasta 
onorează relaţiile între membrii comunităţii respective, afinităţile dintre ei şi pământul pe care 
locuiesc. 

în ce priveşte etnicul prin care se menţine şi se afirmă o comunitate de viaţă, este de 
remarcat adevărul că el nu este natură, ci spirit; mai precis, o natură rezidită în Hristos; nu este 
numai masa care are lipsă de conducere, ci şi "purtătorul anumitor puteri ale începutului, puteri 
veşnice, puteri nu numai reproductive, ci şi productive". Ceea ce leagă pe fiii unei naţiuni şi îi 
face catene ale istoriei, ceea ce îi determină să persiste în zbuciumul veacului şi în mijlocul 
nevoilor vieţii naturale, nu este instinctul, ci o lege a vieţii spirituale, care împreună cuvântul cu 
fapta. Naşterea şi durata popoarelor nu este instinct întunecat şi năzuinţă oarbă, ci vedere 
spirituală şi modelare conştientă. 

"Un neam nu se menţine prin forţele instinctuale, precizează 
Părintele Stăniloae, prin subconştient, prin natură. El este o realitate 
spirituală, voluntară în primul rând şi se menţine prin păzirea unei ordini 
orale. Nu sângele produce etosul unui neam şi nu el asigură acest etos... 
Imoralitatea poate pătrunde în viaţa unui neam chiar când sângele s-a 
păstrat acelaşi". 1 Voia lui Dumnezeu în viaţa unui neam este o lege 
severă care îi impune o rânduială precisă. 

La rândul său, pământul ca parte componentă a fiinţei unui neam nu este pentru acesta 
numai o necesitate fizică exterioară, ci, în primul rând, o realitate de profunde determinări 
spirituale. "Pământul se spiritualizează, se încarcă de sensuri şi conţinuturi sufleteşti abia prin 
lege". "Aceasta arată că nu pământul pe care locuieşte un neam I-a dat legea de viaţă, ci invers, 
când şi-a însuşit el o astfel de lege s-a statornicit pe pământul unde 1-a surprins acel moment". 

Aşadar, etnicul este un întreg format dintr-o comunitate înrădăcinată într-un pământ, nu 
mai puţin însă şi într-o transcendenţă, respectiv în Dumnezeu. "Comunitatea, transcendenţa 
divină şi pământul propriu sunt părţile organice ale neamului". Dacă două dintre acestea, 
comunitatea şi pământul, sunt în mod curent recunoscute ca atare, transcendenţa divină însă este 
recunoscută mai puţin. 

4. Perspectiva transcendentă. 

în primele decenii ale veacului trecut filosoful Fr. Paulsen, schimbând denumirea de 
"etnic" cu cea de "patrie", formulează o serie de întrebări prin care deschide o nouă perspectivă 
în înţelegerea subiectului nostru. 



14 Ibidem, pag. 47 
lilbidem, pag. 42 

Astfel se întreabă: 

"Ce este patria, căreia i te consacri pe tine însuţi, puterea şi viaţa ta? Este oare 
totalitatea indivizilor pe care îi întâlneşti? Sunt oamenii cu care te pun în contact 
realităţile zilnice, cu care îţi pui la cale treburile sau ai de-a face în slujba pe 
care o ocupi? Desigur că nu; pe lângă cei mai mulţi dintre ei treci nepăsător şi 
pe mulţi te necăjeşti... Unde este dar acest popor? Este în inima mamei tale, este 
în limba pe care ai învăţat-o de la ea, este în cântecele care te cuprind până în 
adâncul sufletului, este în privirea copilului tău, este în credinţa unui prieten, în 
iubirea unei femei, este în amintirea morţilor tăi, în chipul marilor bărbaţi ale 
căror caracter te-a înălţat, ale căror idei te-au îmbogăţit, el însuşi este un chip pe 
care ţi l-ai plăsmuit tu, o fiinţă ideală ale cărui trăsături le-ai scos şi le-ai 
îmbinat din ce în ce mai scump, mai bun şi mai vrednic de cinste. Şi acum zici, 
lăsând la o parte toate celelalte: acesta este poporul meu, aşa este el cu adevărat, 
în aceasta se manifestă fiinţa lui adevărată - şi nu este încă totul, căci bogăţii 
nesfârşite şi nesfârşite adâncimi îmi rămân tăinuite ". 

Se întrezăreşte în aceste rânduri un efort ce se depune în vederea depăşirii unui univers al 
valorilor individuale, precum şi în vederea sesizării etnicului ca ceva profund esenţial, ontologic 
şi aristocrat. în datele fluide ale existenţei, ar vrea să ne spună acest autor, pot fi identificate nişte 
noduri divine, punţi de legătură ontologică, şi chiar intervenţii ale transcendenţei divine, fără să 
le numească. 

în concepţia noastră ortodoxă, însă, acestea din urmă apar în deplină evidenţă. 

S-a afirmat mai înainte că patria - neamul, etnicul - reprezintă o închipuire ideală 
alcătuită din ceea ce "am întâlnit mai scump, mai bun şi mai vrednic de cinste", în trecutul 
nostru, dar şi în mijlocul nostru. 

Nu putem însă rămâne la atât. Patria este o icoană proprie fiecărei naţiuni. 

în acest sens fiecare naţiune şi-o făureşte din realizările proprii, ca şi din aspiraţiile sale, 
aşezat fiind pe un anumit pământ. Astfel, icoanele ce şi le făuresc diferite neamuri sunt mai 
degrabă simboluri şi vocaţii decât oarecari preînchipuiri privitoare la ele însele, existând la 
modul ontologic şi real, mai mult decât la cel axiologic. Ce rezultă de aici? Ne întrebăm 
împreună cu Părintele Stăniloae. Toate naţiunile, precum toate persoanele umane, îşi au modelele 
lor eterne în Dumnezeu, "modelele care nu sunt nişte idei statice, ci forţe care lucrează la 
alcătuirea chipurilor lor în lume creată, punând la contribuţie şi puterile imanente, ale lumii". 
Conştiinţa naţională, care se afirmă printr-o forţă de atracţie a modelului ei, devine ea însăşi 
dovada transcendenţei divine la care ne referim. Normele ei au autoritate divină şi trebuie să fie 
împlinite. 

ETNICITATE ŞI AFIRMAREA EI PRIN LEGEA NEAMULUI 

1. Etnicitatea ca dimensiune a existenţei umane. 

Transcendenţa divină conferă neamului un model ideal. 

Când condiţiile existenţei umane, istorice şi geografice, ajung în mod providenţial la 
punctul prevăzut să apară un nou neam pe pământ, acesta apare atât ca un rezultat al factorilor 
imanenţi din istorie, cât şi ca un efect al modelului-forţă din transcendenţă. Ceea ce părintele 
Stăniloae spune despre om, în general, se poate spune şi despre neam, în special. "Fiecare om 
(citeşte "neam" - n.n.) vine cu o schemă originală apriorică, determinată numai în parte de 



16 Fr. Paulsen, Einleitung in die Philosophie, Ed. XIX, pag. 287 

17 Ortodoxie şi Românism, pag. 7 
ortodoxie şi românism, pag. 7 

trecut, şi în cadrul căreia are să-şi manifeste libertatea creatoare, umplând-o cu un conţinut sau 
altul. Ipostasul fiecărui om (neam) vine de la Dumnezeu, dar vine străbătând prin mediul unui 
trecut acumulat în părinţii pământeşti, şi acest drum se integrează în actul constituirii sale după 
imaginea ce o are în ceruri". Calitatea naţională, ceea ce noi numim etnicitate, atârnă de aceşti 
doi factori: unul imanent (care de fapt este un grup de factori) şi altul transcendent. Etnicitatea se 
afirmă printr-un singur act, natural-dumnezeiesc, întru totul simultan. 

Cu referire la etnicitate ca dimensiune umană, vom putea constata că ea nu este o 
facultate în plus a omului, nu este un organ oarecare, nu este o simţire mai deosebită, nu este un 
adaus accidental pe lângă umanul pur. "Calitatea naţională este însuşi umanul într-o anumită 
formă a lui". "Ea este gândirea, iubirea, bucuria, tristeţea, acţiunea, conştiinţa purtând o 
anumită dispoziţie, o anumită vibraţie, un anumit iz comun unei grupe de oameni şi neîntâlnit la 
celelalte grupe... Intre naţional şi uman nu este nici un antagonism. Dimpotrivă, cu cât îţi 
adânceşti, simţirile umane, cu atât te adânceşti mai mult în miezul calităţii tale naţionale". 
Luat fiecare om în parte, etnicitatea face parte din destinul fiinţial al lui, după cum se cuprinde şi 
în determinantele lui eterne. 

Cu ea se naşte şi cu ea moare, cu ea trăieşte şi tot cu ea se înfăţişează înaintea Dreptului 
Judecător. Nimeni nu-şi poate schimba etnicitatea, tocmai pentru că face una cu ea. 

2. Etnicitatea privită din unghiul de vedere al factorului transcendent. 

Modelul ceresc al unui neam este modelul său concret, precizat ca atare istoriceşte în 
timp şi în spaţiu. 

După cuprinsul lor, neamurile apar ca fiind eterne în Dumnezeu. 

"Sub raport religios - afirmă mitropolitul Nicolae Bălan — naţiunile se 

tălmăcesc ca tot atâtea idei ale lui Dumnezeu, realizat în evoluţia creatoare a 

istoriei. Prin urmare, naţiunea, pentru noi, nu este un accident trecător, nu este 

ceva ce astăzi există, iar mâine poate să dispară ca o umbră, ci este o realitate 

care se încadrează în planurile veşnice ale raţiunii dumnezeieşti". 

înainte de apariţia sa în imanenţă, un neam nu există decât prin modelul său, care îi 

pregăteşte terenul pentru lansarea în istorie. în etnogeneză, mai întâi, îşi dezvăluie toate 

determinantele, inclusiv cele pe care le primeşte prin mijlocirea trecutului apropiat sau mai 

îndepărtat. Datorită unei puteri ce i se conferă din partea modelului său, neamul continuă să-şi 

exercite virtuţile în toate transformările vieţii istorice şi peste toate piedicile ce se ivesc înaintea 

lui. Venind de la Dumnezeu şi având un ideal care reflectă modelul divin, el îşi află o patrie, care 

este "partea lui de cer", după cum primeşte diferite misiuni care îi precizează şi conturează 

destinul. 

Felul în care e concepută ideea că transcendenţa divină îi conferă neamului un model, în 
funcţie de care este privită etnicitatea, poate aduce cu sine o primejdie. 

Este vorba despre căderea în ispita monismului panteist, care bântuie de la romantism 
încoace. Legătura dintre Absolutul divin şi creaţie, respectiv dintre Dumnezeu şi neam, este 
înţeleasă în orientarea romantică ca o lume ideală, intermediară, cu existenţă proprie, datorită 
căreia universul văzut nu este decât o răsfrângere a celui ideal. Accent platonism romantic, 
susţinut adesea chiar de către unii gânditori creştini, cu neputinţă însă de împăcat cu adevărata 
concepţie creştină privind creaţia "ex nihilo" constituie, fără îndoială, o reală primejdie. Lumea 



Ibidem, pag. 9 

19 Ibidem, pag. 11 

20 Ibidem, pag. 11-12 

21 După Nichifor Crainic, Mitropolitul Nicolae, glasul Ortodoxiei noastre, în "Omagiu înalt Prea Sfinţiei Sale dr. 
Nicolae Bălan, Mitropolitul Ardealului la 20 de ani de arhipăstorie", Sibiu, 1940, pag. 274 

de faţă este privită, în întregul ei, în acest orizont platonician, drept un exil, iar trupul o 
închisoare a sufletului. Etnicul, la rândul său, nu ar fi decât un efect al coderii. Cu alte cuvinte, 
nu i s-ar putea recunoaşte nici o valoare cu care să nobileze lumea aceasta, aducând în ea un spor 
de bine. 

In viziunea ortodoxă, etnicul şi etnicitatea apar într-o altă lumină. Ca făptură a lui 
Dumnezeu, neamul poartă chipul Logosului divin care este mai mult decât un simplu model 
divin. 

Dar acest lucru înseamnă, în primul rând, să facem o distincţie. 

Raţiunile divine din sânul Sfintei Treimi, care sunt în acelaşi timp modele eterne, dar şi 
energii dumnezeieşti necreate, nu sunt ele însele fiinţa lui Dumnezeu; ele sunt chiar despărţite de 
această fiinţă prin voinţă divină. în acest fel, raţiunile preexistente lucrurilor, la care ne referim, 
purtate de către Logosul divin, a doua persoană din Treime, nu determină prin simpla lor 
existenţă apariţia făpturii, respectiv a fiinţei create. Ca atare, pe de o parte, se exclude orice 
interpretare panteistă, iar, pe de altă parte, nu se poate vorbi nici despre o realitate autonomă 
între Dumnezeu şi făpturi. Lumea fiind o creaţie autentică, raţiunile divine, ce stau la baza 
realizării ei, primesc "o formă" numai prin intervenţia Sfântului Duh în desfăşurarea procesului 
ce are loc. E important de luat în seamă adevărul că, în actul creaţiei, Sfântul Duh împărtăşeşte 
făpturii chipul Fiului, a cărui strălucire este El însuşi. Această "formă" sau frumuseţe este o 
noţiune ce exprimă unitatea dintre viaţa creaturii şi imaginea divină a Logosului ce se odihneşte 
în ea. Din punct de vedere religios, "forma" este principiul ideal al existenţei unui lucru, ceea ce 
înseamnă că fiinţa (făptura) ce poartă chipul Logosului are, prin Sfântul Duh, propria sa sursă de 
lumină, care este frumuseţea sa şi care îi justifică rolul în creaţie. în ce priveşte neamul (etnicul), 
această formă ideală a sa este etnicitatea. 

3. Degradarea etnicului prin cădere. 

Pentru a preveni o eroare în interpretarea degradării etnicului se cuvine, mai întâi, să 
spunem că diversificarea omenirii în naţiuni în nici un caz nu poate fi o urmare a căderii în 
păcat. Acest lucru ar însemna o deviere de la drumul pe care vrea Dumnezeu să se dezvolte 
omenirea. Păcatul este de alt ordin decât unitatea sau divinitatea. în situaţia de faţă, păcatul 
înseamnă desfigurarea etnicităţii, coruperea integrităţii originare a acesteia. Nu etnicul propriu- 
zis se prezintă adesea ca ceva trunchiat şi viciat, lipsit de înălţime şi curăţie în vibraţie şi simţire, 
ci etnicul denaturat. Şovinismul, rasismul şi xenofobia, cu tot cortegiul lor de triste devieri, sunt 
formele denaturate ale etnicismului. în tot cursul istoriei, omenirea a avut de-a face cu astfel de 
desfigurări şi stâlciri ale etnicităţii. Nu mai puţin, cosmopolitismul şi "internaţionalismul", alte 
tipuri ale manifestării umane viciate se arată şi ele ca nişte ieşiri din comunitatea de iubiri a 
neamului, pe care acestea îl trădează, neglijându-1 şi renegându-1, tot printr-o perversiune, cu 
sens însă contrar. Devierile etnicităţii sunt cu atât mai grave cu cât, în vremea noastră, căderea 
are loc de la etnicul restaurat în Hristos. Spaţiul restrâns al acestei prezentări nu ne permite să 
arătăm în ce constă această restaurare a etnicului prin moartea şi învierea Mântuitorului, ca şi 
prin venirea în lume a Sfântului Duh, pentru a putea să observăm şi înălţimea de la care se 
produce căderea. 



22 Un capitol din Ortodoxie şi Românism, anume "Naţionalismul sub aspect moral", se referă la atitudinea categoric 
negativă a părintelui Stăniloae privitoare la ideea etnicului ca rezultat al căderii în păcat, pag. 143-179 

23 Cu privire la naţionalism, părintele Stăniloae spune: "Naţionalismul, în sine luat, nici nu mântuie, nici nu pierde. 
Dar în practică orice naţionalism sau mântuie sau pierde, după cum este sau nu străbătut de credinţa creştină", pag. 

177 

24 Aprecieri de acest gen vezi şi la D. Stăniloae, Legea Neamului, pag. 44 

44 



Caietele Universităţii „SEXTIL PUŞCARIU" - Braşov Anul II • Nr.2 • vol.III - 2002 

Căderea din etnicitatea primordială are o întreită înfăţişare: căderea din transcendenţa 
propriu-zisă, care înseamnă o desprindere din izvorul vieţii; căderea din orânduirile dumnezeieşti 
de conservare a lumii şi căderea din spaţiul originar sau paradisul dintâi. 

a) Dependenţa noastră de Dumnezeu constă, în perspectiva etnicităţii cu care suntem 
înzestraţi, în fidelitatea faţă de chipul lui Dumnezeu din noi, imprimat nu doar în constituţia 
noastră ca ins, ci în făptura noastră ca neam. în acest chip este ascuns elanul spre asemănarea 
omului cu Dumnezeu, iar în asemănare rodirea acestui dar, la care ia parte omul prin conştiinţă şi 
libertate. Dumnezeu este supremul subiect care ne revendică, întrucât toate darurile existenţei le- 
am primit de la El, prin chipul care 1-a imprimat în noi. Revendicarea divină priveşte, însă, 
lucrarea noastră în favorul comunităţii şi prin mijlocirea naturii pusă actual în slujba ei. Surparea 
temeliei existenţei unui neam porneşte totdeauna de la slăbirea credinţei în Dumnezeu. 
Decăderea neamului este una cu pierderea răspunderilor faţă de comunitate, în urma deteriorării 
caracterului religios al tuturor normelor de viaţă care îi orânduiesc destinul. 

b) Slăbirea temeiurilor divine ale existenţei, în lipsa recunoaşterii unei autorităţi divine, 
este tot una cu atenuarea unei răspunderi efective faţă de soarta neamului. Naţiunea se 
transformă astfel într-o masă de indivizi, "unitate" care şi-a pierdut cheagul interior. Nimic nu o 
face să se încadreze în orânduirile dumnezeieşti de conservare a lumii. Ajungând într-o simplă 
stare de supravieţuire, în afara ordinii morale, ea nu se mai menţine în existenţă decât prin 
măsuri administrative. Orice fel de forţe exterioare care îi sunt ostile, pot face ca realitatea ei 
istorică şi faptică să se pulverizeze şi să se topească, dacă nu intervine o redresare spirituală de 
înnoire lăuntrică prin credinţă. 

c) în al treilea rând, slăbirea puterii de înrădăcinare într-un pământ, care este în acelaşi 
timp trupul neamului şi fereastră prin care acesta străvede pe Dumnezeu, este efectul căderii sau 
al păcatului. Statornicia în spaţiu este o descoperire a statorniciei adânci a fiinţei etnice în 
straturile ultime ale existenţei. Pierderea viziunii sacramentale a lumii văzute aduce cu sine de 
fapt pierderea unui dar al stării primordiale. Decăderea în acest caz se produce atât prin barbarie, 
cât şi prin civilizaţia de stil modern. 

4. Afirmarea etnicităţii prin legea morală. 

Factorul imanent, ca si cel transcendent, care definesc şi condiţionează fiinţa unui neam, 
susţinându-i liniile directoare ale vieţii, se înseriază într-o anume ordine şi se constituie ca o lege 
a existenţei sale. "Legea neamului" este o noţiune care priveşte numai acele norme morale pe 
care oamenii pământului le respectă în comportamentul lor, în conformitate cu structura lor 
interioară, în aşa fel, încât ei devin, în manifestarea lor în afară, ceea ce sunt de fapt în esenţa lor. 
Pentru aceşti oameni, legea neamului este de nedespărţit nu numai de conştiinţa lor, ci şi de fiinţa 
lor. Numeroasele încercări făcute în cugetarea vremii, în istoria poporului român, bunăoară, de a 
despărţi fiinţa neamului de legea ei, care este structura sa spirituală, modul ei creştin-ortodox de 
a fi, s-au izbit de puterea uneia şi aceleiaşi conştiinţe, pentru care legea în sine nu poate fi 
separată de întruparea ei faptică. E adevărat, însă, şi aceea că legea la care ne referim nu este 
doar aşa-zisa "lege morală naturală", aparţinătoare stării umane primordiale, în sânul căreia a 
apărut păcatul. Aceasta este "legea veche". Din momentul în care binele se rupe de fiinţă, nici un 
fel de normă nu mai poate susţine unitatea etnicităţii. în Hristos, respectiv în legea lui Hristos, 
legătura cu dumnezeu se reia din nou, harul divin triumfă asupra rupturii introducând binele 
existent în interiorul firii. Dezrădăcinând răul şi păcatul, legea nouă eliberează omul din jugul 
"legii vechi". în acest fel, etnicitatea dobândeşte o nouă strălucire. Fără deschiderea acestei noi 



3 Ibidem, pag. 42 

5 Numeroase aprecieri la K. Hitehins, op. cit., pag. 238-248 

perspective, după cum am mai spus, prea multe taine ale etnicului românesc ne rămân 
necunoscute. 

Legea neamului, de a cărei autoritate atârnă îndeobşte orice popor creştin, are menirea să 
descopere toată măreţia şi toată frumuseţea etnicităţii reînnoite în Hristos. Primirea acestei 
lumini în conştiinţă nu-i conduce pe fiii unui neam doar la contemplare, ci îi - "predestinează" la 
împlinire, asigurându-le totodată deplina libertate în realizarea marilor idealuri la care sunt 
chemaţi. 

[„Persoană şi comuniune. Prinos de cinstire preotului profesor academician Dumitru 

Stăniloae, 1903-1993", Sibiu, 1993, p. 120-130.] 

PREOTUL PROFESOR şi ACADEMICIAN 
DUMITRU STANILOAE 

Câteva coordonate biografice 

Pr. prof. dr. Mircea PĂCURARIU 

Sibiu 

I 

Prezentarea vieţii şi activităţii oricărui om de cultură nu este un lucru uşor. Mai ales când 
este vorba de o personalitate de excepţie a teologiei româneşti contemporane, cum este Părintele 
Profesor şi Academician Dumitru Stăniloae. Dacă încercăm să facem acest lucru în paginile ce 
urmează o facem cu convingerea că viaţa sa exemplară de preot şi dascăl de teologie, dar mai cu 
seamă opera sa teologică de excepţie trebuie să fie cunoscută cât mai mult, nu numai de cei de 
azi, ci mai ales de generaţiile care vor veni după noi, căci, după cuvântul episcopului-cronicar 
Macarie al Romanului (sec. XVI), avem datoria morală ca "lucrurile întâmplate în vremile şi 
domniile trecute" să nu fie "acoperite de mormântul uitării". în adevăr, o viaţă de neîncetate 
strădanii, desfăşurate aproape pe parcursul unui veac, nu poate să fie uitată, ci "pusă în sfeşnic", 
ca "să lumineze" celor de azi şi de mâine. 

Profesorul şi academicianul de azi Dumitru Stăniloae este un fiu distins al Ardealului 
românesc. Ca atâţia alţi mari cărturari ai acestui zbuciumat pământ din perioada premergătoare 
unirii şi din cea imediat următoare, provine din mediul rural, din ţărănimea legată de glie care, la 
vreme, a dat neamului atâţia preoţi "cu crucea în frunte" sau cărturari mireni care şi-au avut 
rostul lor în ridicarea spirituală-culturală a neamului, precum şi în lupta lui de emancipare 
naţională, culminând cu unirea din 1918. A văzut lumina zilei aproape o dată cu veacul nostru, la 
17 noiembrie 1903 în satul Vlădeni, din fostul judeţ Făgăraş (azi Braşov), un frumos şi străvechi 
sat românesc situat între Ţara Bârsei şi Ţara Oltului, înconjurat de păduri şi ape. Părinţii săi, 
Irimie şi Reveca, ţărani cu o frumoasă gospodărie (tatăl a fost o vreme în America), s-au străduit 
să dea o bună educaţie românească şi creştinească celor 5 copii cu care i-a binecuvântat 
Dumnezeu: Măria (1889-1910), Ilie (1891 + în America), Gheorghe (1893-1974), Reveca (1896- 
1977), cu patru copii (dintre care două fiice sunt azi călugăriţe la mănăstirea Ţigăneşti) şi 
Dumitru. 

A făcut şcoala primară confesională de şase clase în satul natal, între anii 1910-1916, 
bucurându-se de aprecierea tuturor dascălilor săi, care au putut constata uşor că este vorba de un 
elev înzestrat cu frumoase însuşiri pentru carte, cu posibilităţi de a-şi continua studiile la şcoli 
"mai înalte". Dar tocmai în august 1916 România a intrat în război împotriva Austro-Ungariei, 
trupele noastre trecând Carpaţii şi instituind de îndată administraţia românească pe teritoriile din 
sudul Transilvaniei eliberate de sub stăpânirea străină. în curând însă, forţele armate austro- 
ungare au respins trupele româneşti care au fost nevoite să se retragă la sud de Carpaţi şi apoi în 
Moldova. Mulţi preoţi, învăţători, alţi intelectuali şi chiar ţărani români din Ţara Bârsei, din 
părţile Făgăraşului şi Sibiului, au fost nevoiţi să-şi părăsească locurile natale şi să plece odată cu 
armata română. 

Tânărul Dumitru Stăniloae s-a putut înscrie în clasa I-a a Liceului confesional ortodox 
"Andrei Şaguna" din Braşov abia în februarie 1917. Tradiţiile şaguniene din acest liceu erau 
deosebit de puternice; funcţionau profesori de mare prestigiu, ca directorul Iosif Blaga (mai 
târziu protopop), teologul şi istoricul Sterie Stinghe, Axente Banciu la Limba română, Aurel 
Ciortea la Fizică, Gheorghe Dima la Muzică, preotul istoric Candid Muşlea la Limba franceză şi 
alţii. Prestigiul şcolii crescuse mult prin profesorii Andrei Bârseanu (până în 1911), membru al 
Academiei Române şi preşedinte al Astrei, Virgil Oniţiu (+ 1915), membru corespondent al 
Academiei şi mulţi alţii. 

A terminat cursurile liceale într-un timp "record": clasa a Ii-a a pregătit-o "în particular" 
în vara anului 1917, încât în septembrie acelaşi an s-a înscris în clasa a IlI-a. Clasa a IV-a a 
început-o în toamna anului 1918, pe când se prăbuşea imperiul austro-ungar, iar la 1 decembrie 
se proclama unirea pe veci a Transilvaniei cu România. Rezultatele excepţionale la învăţătură au 
determinat Consiliul profesoral al şcolii să-i admită să dea examenele de clasa a V-a din 
septembrie până în decembrie 1919. Clasa a Vi-a o urmează din ianuarie până în iunie 1920. 
Acelaşi lucru se va repeta şi cu clasa a VH-a, primind o aprobare specială de a da examenele în 
sesiunea septembrie 1920. Doar ultima clasă, a VUI-a, a urmat-o în mod normal, în 1921/1922, 
având de pregătit şi examenul de bacalaureat. De notat că începând cu clasa a IV-a a beneficiat 
de o bursă din fundaţia marelui mecenat de origine macedo-română Emanuil Gojdu, - 
administrată de Biserica Ortodoxă -, despre care va scrie mai târziu, cu recunoştinţă, în paginile 
Telegrafului Român. 

Pentru proaspătul absolvent de liceu se deschideau frumoase perspective, ca de altfel 
pentru întreaga generaţie de tineri de după 1918. Nu l-au tentat, însă, cariere "laice", ci sfătuit de 
unchiul său după mamă, preotul Iordan Curcubătă din Budila - Braşov, s-a decis să urmeze 
studii teologice. Era în tradiţia satelor ardelene ca fiii de preoţi, dar şi ţărani, să urmeze studii de 
teologie pentru a deveni preoţi, de regulă, în satul lor. Cu o bursă oferită de Arhiepiscopia 
Sibiului, cârmuită pe atunci de marele mitropolit Nicolae Bălan (1920-1955), în toamna anului 
1922 s-a înscris la Facultatea de Teologie din Cernăuţi. Prestigiul ei atrăsese şi până atunci mulţi 
tineri ardeleni, între care şi viitorul mitropolit Nicolae, care a îndrumat - la rândul său, pe alţi 
tineri ca să urmeze cursurile acestei venerabile Facultăţi. La vremea respectivă funcţionau aici 
reputaţi profesori, ca Vasile Tarnavshi la Vechiul Testament, Vasile Gheorgheiu la Noul 
Testament, Romulus Cândea, originar din Avrig, la Istoria bisericească, Nicolae Cotos la 
Apologetică, bănăţeanul Vasile Loichiţă la Dogmatică, Valerian Şesan la Drept bisericesc. Şi 
totuşi, cursurile acestora nu l-au satisfăcut, încât după un an s-a înscris la Facultatea de Litere din 
Bucureşti. O întâlnire întâmplătoare cu mitropolitul Niolae Bălan în Capitală va schimba pentru 
totdeauna destinul tânărului Dumitru Stăniloae, care a fost sfătuit să se reîntoarcă la Cernăuţi, ca 
să-şi reia studiile. Urmează anii II - IV între 1924 şi 1927, cursurile fiind încununate cu o teză de 
licenţă la profesorul Vasile Lochiţă, intitulată Botezul copiilor. 

în august 1 927 mitropolitul Nicolae Bălan acordă câte o bursă de studii la Facultatea de 
Teologie ortodoxă din Atena tinerilor Nicolae Popoviciu (1903-1960), viitor episcop al Oradiei 
şi Dumitru Stăniloae. Este bine cunoscută grija acestui mare ierarh pentru formarea de tineri care 
să fie folosiţi apoi de învăţământul teologic superior, îndeosebi la "Academia teologică 
Andreiană" din sibiu. Se va forma urând o adevărată "şcoală teologică" în jurul mitropolitului 
Nicolae Bălan, continuatoare a „şcolii şaguniene" de teologie. 

Dumitru Stăniloae urma să facă studiile de specializare pentru teologia istorică. în cele 
câteva luni petrecute la Atena, în anul universitar 1927/1928 nu numai că şi-a însuşit limba 
greacă vorbită şi şi-a desăvârşit cunoştinţele de greacă patristică, dar a strâns şi un preţios 
material pentru teza de doctorat în teologie. întors în ţară în mai 1928, şi-a susţinut, la Cernăuţi, 
aşa-numitele examene "riguroase" în vederea doctoratului, iar în toamnă, teza însăşi, intitulată 
Viaţa şi activitatea patriarhului Dosoftei al Ierusalimului şi legăturile lui cu ţările 
româneşti. A apărut iniţial în revista Facultăţii de Teologie "Candela", apoi în extras (1929), cu 
o prefaţă a profesorului Vasile Lochiţă. Deşi de proporţii reduse, totuşi, pe baza unor izvoare 
greceşti, pune în lumină, pentru prima oară, personalitatea acestui mare patriarh, dar mai ales 
legăturile lui cu cele două ţări româneşti extracarpatice, în speţă cu domnitorul Constantin 
Brâncoveanu, în preajma căruia a stat ani în şir. 

în noiembrie 1928, cu o nouă bursă din partea Arhiepiscopiei Sibiului, pleacă la 
Munchen, tot împreună cu Nicolae Popoviciu, pentru studii de Bizantinologie şi Dogmatică; aici 
a urmat îndeosebi cursurile profesorului August Heisenberg. în primăvara anului 1929 a plecat la 
Berlin, apoi la Paris, în vederea unor cercetări privitoare la viaţa şi opera Sfântului Grigorie 

Palama, care începuse să-1 preocupe. în drum spre ţară, va rămâne două luni în Belgrad, pentru 
studii istorice şi patristice. Cu aceasta se încheie perioada studiilor şi îşi va începe cariera 
didactică. 

La 1 septembrie 1929, deci la vârsta de 26 de ani, a fost numit profesor suplinitor la 
Academia teologică "Andreiană" din Sibiu. în cei 17 ani de activitate la această străveche 
instituţie de învăţământ teologic ortodox, va preda Dogmatica (1929-1946), Apologetica (1929- 
1932 şi 1936-1937), Pastorala (1932-1936) şi Limba greacă (1929-1934). în 1932 a fost numit 
"titular provizoriu", iar în 1935 "titular definitiv". îndată după alegerea profesorului şi rectorului 
Nicolae Colan ca episcop al Clujului (30 aprilie 1936), profesorul Dumitru Stăniloae a fost numit 
rector al Academiei teologice "Andreiane" (ord. Cons.Arh. nr. 4992 din 29 mai 1936), funcţie de 
mare răspundere pe care o va deţine cu cinste până în anul 1946. 

La Sibiu, a fost coleg cu teologi de mare prestigiu, ca Nicolae Colan (până în 1936), Ilie 
Beleuţă (1920-1940), slovacul Iosif Hradil (1924-1943), Nicolae Terchilă (1924-1952), Nicolae 
Neaga (1928-1973), Nicolae Popoviciu (1932-1936), Grigorie Marcu (1936-1982), Spiridon 
Cândea (1936-1968), Liviu Stan (1937-1948), Teodor Bodogae (1940-1952), Corneliu Sârbu 
(1940-1977), Gheorghe Şoima (1941-1976), Nicolae Mladin (1943-1967), Dumitru Călugăr 
(1943-1955) şi alţii. Cu excepţia lui Ilie Beleuţă şi Iosif Hradil, toţi erau formaţi de acelaşi mare 
mitropolit Nicolae Bălan, care le oferise burse de studii în ţară, dar mai ales peste hotare. 

La un an după numirea sa la Academia teologică sibiană, mai precis la 1 octombrie 1930, 
profesorul Dumitru Stăniloae s-a căsătorit cu Măria Mihu, originară din Şura Mică, şi care îi va 
fi o preavrednică tovarăşă de viaţă timp de 63 de ani (+ martie 1993). Au avut trei copii: Dumitru 
şi Măria (gemeni, n. în 1931, băiatul mort în acelaşi an, iar fetiţa în 1945) şi Lidia (n. 1933), 
viitoare profesoară de Fizică, poetă şi romancieră, care trăieşte şi azi în Germania (având un 
singur fiu, azi tot în Germania). La scurt timp după căsătorie, a fost hirotonit diacon (16 
octombrie 1931) şi preot (25 septembrie 1932). 

în tot cursul deceniului al patrulea , mitropolitul Nicolae Bălan a făcut repetate încercări 
pentru a obţine pe seama Academiei teologice "Andreiane", acum cu patru ani de studii, dreptul 
de a conferi licenţa în teologie. Multe din memoriile înaintate Ministerului Educaţiei Naţionale 
de atunci în vederea soluţionării acestui deziderat, erau întocmite de retorul Dumitru Stăniloae şi 
apoi revăzute de mitropolitul Nicolae (păstrate în Arhiva Arhiepisopiei Sibiului). Lupta acestor 
doi mari teologi - ierarh şi rector - secondaţi şi de ceilalţi profesori, a fost încununată de izbândă 
abia în 1943. La 23 mai 1943 a avut loc festivitatea de ridicare a Academiei la rang universitar, 
în prezenţa ministrului Culturii Naţionale şi al Cultelor de atunci, profesorul şi filozoful Ion 
Petrovici. 

în calitate de rector, a primit la Academia teologică vizitele unor pesonalităţi teologice de 
peste hotare: episcopul anglican Harold Buxton al Gibraltarului (28 octombrie 1937), episcopul 
auxiliar catolic al Parisului, Roger Blaussart (3 aprilie 1939), profesorul şi anonistul Ştefan 
Ţancov de la Facultatea de Teologie din Sofia (10 aprilie 1940 şi 18-19 mai 1943) care a rostit 
trei conferinţe în aula Academiei. 

Paralel cu activitatea didactică, tânărul profesor s-a impus curând în literatura noastră 
teologică şi în presa bisericească. După teza de doctorat menţionată mai sus, la îndemnul 
mitropolitului Nicolae, traduce în româneşte Dogmatica marelui teolog grec Hristu Andrutsos, 
care va fi tipărită la Sibiu, în 1930 (XVI + 480 p.). Urmează o prezentare a situaţiei Bisericii 
catolice în deceniul al treilea, în volumul intitulat Catolicismul de după război (Sibiu, 1933, 
204 p.). în 1939 a publicat o nouă carte Ortodoxie şi război (Sibiu, 1939, 395 p.) în care erau 
strânse o bună parte din studiile publicate în "Telegraful Român" şi în "Gândirea" lui Nichifor 
Crainic. Este primul teolog de prestigiu care a luat atitudine faţă de filosofia lui Lucian Blaga, în 
lucrarea Poziţia dlui Lucian Blaga faţă de creştinism şi Ortodoxie (Sibiu, 1942, 150 p.) care 
cuprindea o serie de materiale publicate în "Telegraful Român", între anii 1940-1942. 

în perioada interbelică au apărut o serie de cercetări privitoare la problema uniaţiei în 
Transilvania, datorate mai cu seamă istoricilor clujeni Ioan Lupaş şi Silviu Dragomir. Profitând 
de faptul că a găsit în arhivele sibiene unele documente inedite legate de această temă, profesorul 
Dumitru Stăniloae a publicat trei interesante studii privind încercările de revenire la Ortodoxie în 
timpul împăratului Iosif II, a unor parohii declarate abuziv ca unite de generalul Bukow. Este 
vorba de studiile: Din urmările Edictului de toleranţă în ţinutul Haţegului (în voi. "Fraţilor 
Alexandru şi Ioan Lapedatu", Bucureşti, 1937, p. 837-842), O luptă pentru Ortodoxie în 
Ţara Haţegului (în Anuarul XV al Academiei teologice "Andreiane", Sibiu, 1939, p. 5-76) şi 
Din urmările Edictului de toleranţă în ţinutul Făgăraşului (în voi. "Omagiul lui Ioan Lupaş 
la împlinirea vârstei de 60 de ani", Bucureşti, 1943, p. 826-833). 

Astăzi, aceste lucrări cu caracter filozofic, polemic şi istoric ale Părintelui Profesor 
Dumitru Stăniloae par oarecum "secundare", dacă le raportăm la operele sale dogmatice devenite 
"clasice", care l-au făcut cunoscut nu numai în ţară, ci şi în cercurile teologice de peste hotare, 
încă din anii studenţiei, apoi cu ocazia unei călătorii de studii la Istanbul (Constantinopol) în 
vara anului 1930, a strâns material pentru o viitoare monografie închinată Sfântului Grigorie 
Palama. în primul an de activitate a publicat studiul Calea spre lumina dumnezeiască la 
Sfântul Grigorie Palama (în Anuarul VI al Academiei teologice "Andreiane", 1929/30, p. 55- 
72), continuând cu Două tratate ale Sfântului Grigorie Palama (în Anuarul IX 1931/32, p. 5- 
7). Rezultatul final al cercetărilor va fi concretizat în lucrarea masivă Viaţa şi învăţătura Sf. 
Grigorie Palama. Cu trei tratate traduse (Sibiu, 1938, 250 + CLX p.). Cu acest studiu se începe 
o adevărată renaştere a studiilor palamite şi despre isihasm în epoca modernă. 

Câţiva ani mai târziu apărea lucrarea Isus Hristos sau restaurarea omului (Sibiu, 1943, 
404 p.), iniţial în "Anuarul XIX al Academiei teologice "Andreiane" pe anul 1942-43" (p. 5- 
406), cu o nouă viziune în gândirea teologică românească. Unul din discipolii săi o prezenta ca 
"o carte de mare importanţă în toată literatura teologică a epocii, pentru că pune pe prim plan 
unul dintre aspectele fundamentale ale învăţăturii ortodoxe despre răscumpărare: aspectul 
ontologic, prezent şi bine ilustrat de Părinţii din Răsărit ai Bisericii şi pe care autorul îi foloseşte 
la tot pasul, într-o expunere de adâncime teologică şi filosofică. Este pentru prima dată în 
teologia românească când se pune în valoare acest aspect fundamental şi specific învăţăturii 
ortodoxe despre mântuire şi când se trece de la o expunere tributară manualelor şi catehismelor 
la o aprofundare teologică ştiinţifică, dar şi duhovnicească" (D. Radu, în "Studii Teologice", an 
XXXV, 1983, nr. 9-10, p. 688-689). 

Tot în perioada "sibiană" a activităţii sale începe traducerea şi tipărirea unor opere ale 
marilor "părinţi duhovniceşti". Este cartea - ajunsă azi la 12 volume - intitulată Filocalia sau 
culegere din scrierile Sfinţilor Părinţi care arată cum se poate omul curaţi, lumina şi desăvârşi, 
toate însoţite de introduceri şi felurite note. La Sibiu, au apărut primele patru volume, chiar după 
ce Părintele Profesor a fost nevoit să plece la Facultatea de Teologie din Bucureşti (voi. I, 1946, 
XII + 408 p. şi ed. II, 1947, XX + 285 p.; voi. II, 1947, XX + 285 p.; voi. III, 1948, XVI + 460 p. 
şi voi. IV, 1948, VII + 325 p.). Sunt traduceri din Antonie cel Mare Evagrie, Ioan Casian, Nil şi 
Marcu Ascetul, Diadoh al Foticeii (voi. I), Sf. Maxim Mărturisitorul: Cuvânt ascetic, 400 capete 
despre dragoste, 200 capete teologice, Tâlcuite la Tatăl nostru ş.a. (voi. II), Sf. Maxim 
Mărturisitorul: Răspunsuri către Talasie (voi. III), Talasie Libianul, Isichie Sinaitul, Filotei 
Sinaitul, Sf. Ioan Damaschin, Teodor şi Edesei şi alţii (voi. IV). Peste aceste volume a voit să 
arate că "fără o teologie mistică, fără spiritualitate, Ortodoxia devine un creştinism-surogat, că 
fără Filocalie, creştinismul răsăritean nu este decât o colecţie de canoane şi rituri bizantine". 
(I. Bria în "Ortodoxia", an XXX, 1978, nr. 4, p. 638). în adevăr, prin toate aceste lucrări, 
părintele D. Stăniloae pune bazele unei "abordări spirituale a învăţăturii ortodoxe, prin 
apropierea acesteia de izvoarele patristice şi prin dezvăluirea sensurilor ei existenţiale pentru 
Biserica de azi". Un imbold puternic în tălmăcirea acestor opere filocalice în româneşte a primit 

- după cum însuşi mărturiseşte în prefaţele lor - din partea ieromonahului Arsenie Boca de la 
mănăstirea Sâmbăta de Sus. 

Toate aceste lucrări l-au impus în cercurile teologice şi chiar în cele filosofice din 
perioada respectivă. Era apreciat de Nichifor Crainic, care îl numea "puternicul gânditor religios 
de la Sibiu", considerându-1 promotorul unei noi faze în evoluţia teologiei româneşti, aceea a 
lucrărilor originale (cf. "Gândirea", an. XXI, 1942, nr. 1, p. 56). Acelaşi lucru îl făcea şi Emilian 
Vasilescu, viitorul său coleg la Sibiu şi Bucureşti, care i-a făcut un excepţional medalion în 
galeria celor mai de seamă teologi şi filosofi creştini de totdeauna (voi. Apologeţi creştini, 
Bucureşti, 1942, p. 76-90). 

Paralel cu publicarea atâtor opere originale sau traduceri, părintele profesor Dumitru 
Stăniloae a fost prezent şi în alte sectoare ale vieţii culturale-bisericeşti de la Sibiu. încă de la 
1 ianuarie 1934, mitropolitul Nicolae îi încredinţase conducerea prestigiosului ziar şagunian 
"Telegraful Român", care, după 1918, se va reprofila, în sensul că va aborda mai multe teme de 
interes bisericesc, mai ales misionar. După ce ani în şir fusese redactat de consilierul 
arhiepiscopesc Dr. George Proca (1920-1933) trebuia găsit un bun teolog, prin care foaia 
şaguniană să-şi recâştige prestigiul de altădată. Prin sutele sale de articole de fond, noul redactor 
a făcut din "Telegraful Român" o adevărată tribună de apărare a intereselor Bisericii ortodoxe, 
dar şi ale neamului şi culturii româneşti. 

Concomitent, a făcut parte din comitetul de redacţie al noii reviste "Luceafărul", editată 
la Sibiu, alături de cunoscuţii oameni de cultură din perioada interbelică: Victor Papilian, 
Grigore Popa, Mihai Beniuc şi alţii. 

în calitatea sa de rector, a publicat "Anuarele Academiei teologice Andreiane", începând 
cu anul 1936 până în 1946. Pe lângă obişnuitele "date şcolare", a publicat în multe din ele 
felurite studii de specialitate. 

Tot la Sibiu a fost ales, în câteva rânduri, membru în Adunarea eparhială a Arhiepiscopiei 
şi în Consiliul eparhial. La Rusaliile anului 1940, cu ocazia împlinirii a 20 de ani de arhipăstorire 
a mitropolitului Nicolae Bălan, a fost hirotesit întru "iconom staveofoe" alături de venerabilul 
protopop Ioan Moţa de la Orăştie, primele hirotesii întru această treaptă din Arhiepiscopia 
Sibiului. 

O serie de conferinţe - mai ales în cadrul Astrei -, predici în catedrala mitropolitană sau 
în alte biserici din Arhiepiscopie, completează multipla activitate desfăşurată de profesorul şi 
rectorul Dumitru Stăniloae la Sibiu. 

Instaurarea unui nou regim politic în România, în anii 1944-1945, a pus capăt 
prodigioasei activităţi a Părintelui Profesor D. Stăniloae la Sibiu. Articolele sale din "Telegraful 
Român" şi din "Gândirea", atitudinea sa autentic românească, inadaptabilă la compromisuri cu 
noul regim, ca şi legăturile cunoscute pe care le-a avut cu profesorul Nichifor Crainic, l-au făcut 
incomod şi pe rectorul Dumitru Stăniloae. în mai 1945 a fost înlocuit de la conducerea ziarului 
"Telegraful Român". în mai multe rânduri, însuşi primul ministru de atunci, Petru Groza, a cerut 
mitropolitului Nicolae Bălan înlăturarea sa din postul de rector al Academiei teologice 
"Andreiane". La 25 ianuarie 1946, directorul cabinetului primului ministru adresa o scrisoare 
confidenţială mitropolitului Nicolae, în termeni foarte duri, prin care îl informa că existau dovezi 
privitoare la legăturile profesorilor Dumitru Stăniloae şi Emilian Vasilescu cu Nichifor Crainic, 
în continuare i se reproşa că nu a ţinut seama de "recomandările", "care i s-au făcut de un timp 
destul de îndelungat", în vederea "înlocuirii" rectorului Dumitru Stăniloae. în sfârşit, i se atrăgea 
atenţia că neîndeplinirea acestei dorinţe a guvernului "comportă grave consecinţe". Desigur, 
după ce mitropolitul Nicolae şi-a informat rectorul de aceste lucruri, la 7 februarie 1946, printr-o 
lungă scrisoare trimisă marelui său binefăcător, rectorul Dumitru Stăniloae îşi prezenta demisia, 
apărându-se şi de acuzaţiile nefondate care i se aduceau. (Arhiva bibliotecii mitropolitane, actele 
nr. 1028 şi 1035). Consiliul Arhiepiscopesc a luat act de această cerere de demisie, dar 1-a 

încredinţat că până la numirea unui nou titular să poarte şi pe mai departe agendele de rector. 
Probabil se mai spera într-o schimbare de ordin politic, aşa cum credeau mulţi pe atunci. . . 

Abia la 19 septembrie 1946, Consiliul profesoral al Academiei a ales un nou rector, în 
persoana preotului profesor dr. Nicolae Neaga (recunoscut de Consiliul Arhiepiscopesc Sibiu la 
data de 1 octombrie 1946). Părintele profesor Stăniloae a rămas, în continuare, la catedra sa de 
Dogmatică până în decembrie 1946. 

în ianuarie 1947 a început o nouă etapă în viaţa sa, aceea de profesor la Facultatea de 
Teologie din Bucureşti. Fusese transferat "prin chemare", la catedra de Ascetică şi Mistică, 
deţinută mult timp de marele filosof, poet şi teolog Nichifor Crainic. Desigur, tot considerente de 
"ordin politic" l-au obligat să părăsească Sibiul şi să plece la Bucureşti. A funcţionat la noua 
catedră până în 1948, când Facultatea din Bucureşti a devenit institut teologic de grad 
universitar. Aici va avea colegi pe câţiva teologi de renume, ca Petre Vintilescu (decan) la 
catedra de Liturgică, Teodor M. Popescu la Istoria bisericească universală, Ioan Coman la 
Patrologie, Iustin Moisescu - viitorul patriarh - la Noul Testament, Nicolae Chiţescu la 
Dogmatică, Grigorie Cristescu la Omiletică, asistenţii Ene Branişte, Gheorghe Moisescu, Ioan 
Rămureanu, Constantin Pavel, care, în anii următori vor deveni profesori titulari. După 1948, va 
fi coleg cu câţiva profesori veniţi de la fosta Facultate de Teologie din Cernăuţi - Suceava: Orest 
Bucevschi, Vladimir Prelipceanu, Petru Rezuş, Nicolae Nicolaescu, Alexandru Ciurea şi chiar 
doi de la Sibiu: Liviu Stan şi Emilian Vasilescu. Fără îndoială că prestigiul şcolii teologice 
bucureştene a sporit mult cu asemenea profesori de elită. După 1948, în cadrul Institutului 
teologic universitar, părintele profesor Stăniloae va preda Dogmatica şi simbolica, mai ales la 
cursurile "de magisteriu" (doctoratul de mai târziu). 

Doi mitropoliţi - înalt Prea Sfinţiţii Antonie al Ardealului şi Nestor al Olteniei - ca şi 
mulţi dintre viitorii profesori de la Facultăţile de Teologie din Bucureşti şi Sibiu, l-au avut 
profesor în această perioadă la cursurile de doctorat. 

Şi-a continuat activitatea ştiinţifică, publicând o seamă de studii de teologie dogmatică 
mai cu seamă în două periodice bisericeşti din Bucureşti: "Ortodoxia" şi "Studii teologice". Sunt 
mai ales teme tratate de viziune interconfesională: învăţătura despre Maica Domnului la 
ortodocşi şi catolici ("Ort." II, 1950, nr. 4, p. 559-609), Maica domnului ca mijlocitoare 
("Ort." IV, 1952, nr. 3-4, p. 79-129), Dumnezeiasca Euharistie în cele trei confesiuni ("Ort." 
V, 1953, nr. 1, p. 46-115), Starea sufletelor după judecata particulară în învăţătura 
ortodoxă şi catolică ("Ort." V, 1953, nr. 4, p. 545-614), Motivele şi urările dogmatice ale 
schismei ("Ort." VI, 1954, nr. 3, p. 218-259), Faptele bune în învăţătura ortodoxă şi catolică 
("Ort." VI, 1954, nr. 4, p. 507-533), Mărturisirea păcatelor şi pocăinţa în trecutul Bisericii 
("B.O.R." 73, 1955, nr. 3-4, p. 218-250), Judecata particulară după moarte ("Ort." VII, 1955, 
nr. 4, p. 532-559), Fiinţa tainelor în cele trei confesiuni ("Ort.", VIII, 1956, nr. 1, p. 3-28), 
Numărul tainelor, raporturile între ele şi problema tainelor din afara Bisericii ("Ort.", VIII, 
1956, nr. 2, p. 191-215), Starea primordială a omului în cele trei confesiuni ("Ort.", VIII, 

1956, nr. 3, p. 323-357), Doctrina ortodoxă şi catolică despre păcatul strămoşesc ("Ort.", IX, 

1957, nr. p. 3-40), Doctrina protestantă despre păcatul originar judecată din punct de 
vedere ortodox ("Ort.", IX, 1957, nr. 2, p. 195-215 şi multe altele. 

A făcut parte din "colectivul" de ierarhi şi profesori de teologie care au alcătuit acel 
masiv catehism intitulat învăţătura de credinţă ortodoxă, care a apărut prin purtarea de grijă a 
răposatului patriarh Justinian în 1952, retipărită în 1992 (îi aparţin paginile 68-116, 116-133 şi 
163-189 din ed. I, capitolele: Despre Dumnezeu Fiul, Despre Duhul Sfânt şi Despre viaţa 
viitoare). Potrivit îndrumărilor Sfântului Sinod, în perioada regimului totalitar au apărut mai 
multe manuale pentru învăţământul teologic universitar, alcătuite de profesori de specialitate de 
la cele două Institute teologice existente atunci, din Bucureşti şi Sibiu. Rod al unor strădanii de 
câţiva ani, în 1958 a apărut la Bucureşti Teologia dogmatică şi simbolică, în două volume (560 
+ 448 pagini), într-un tiraj de 3000 de exemplare. Ca autori erau trecuţi doar profesorii Nicolae 

Chiţescu, Isidor Todoran şi Ioan Petreuţă. Numele celui de al patrulea autor, Părintele Dumitru 
Stăniloae, lipsea, pentru că tocmai în acel an începea un capitol dramatic în viaţa sa: arestarea şi 
detenţia sa în câteva din insulele "arhipelagului" concentraţionar M.A.I., rezervate de regimul 
comunist opozanţilor săi (Jilava, Aiud). 

Nu este un secret pentru nimeni că în toată perioada regimului totalitar slujitorii Bisericii 
au fost supuşi unor permanente persecuţii şi urmăriţi din partea organelor de stat de atunci, în 
primul rând din partea Securităţii. Se înţelege că între cei mai atent supravegheaţi erau ierarhii - 
îndrumătorii direcţi ai clerului şi credincioşilor - profesorii de teologie - ca îndrumători ai 
viitorilor preoţi - dar şi preoţii parohi. Părintele profesor Dumitru Stăniloae n-a fost scutit de 
asemenea "atenţii". Avem toate motivele să credem că a fost urmărit chiar de la începutul 
activităţii sale la Bucureşti, mai ales că încă de atunci a început să participe la întrunirile unui 
grup de monahi cărturari şi intelectuali credincioşi, cunoscut sub numele de "Rugul aprins". Din 
el făceau parte arhimandriţii Benedict Ghiuş şi Sofian Boghiu, fizicianul Alexandru Mironescu, 
profesorul Constantin Joja, poetul Vasile Voiculescu, poetul şi ziaristul Sandu Tudor, scriitorul şi 
ziaristul Ion Marin Sadoveanu, tânărul asistent Andrei Scrima şi alţii. Ei se întâlneau periodic, fie 
la mănăstirea Antim, fie la câte unul din cei menţionaţi, încercând să ţină trează conştiinţa 
ortodoxă şi cea autentic românească în noile condiţii de viaţă politico-socială din ţara noastră. în 
1958 a început ultimul mare val de arestări, mai ales în rândurile intelectualităţii. în vara anului 
1958 au fost arestaţi arhimandriţii Benedict Ghiuş şi Sofian Boghiu, poetul Vasile Voiculescu şi 
Alexandru Mironescu. în zorii zilei de 5 septembrie 1958, a avut loc arestarea părintelui Dumitru 
Stăniloae, după o percheziţie la domiciliu care a durat între orele 1 şi 4, când i-au fost confiscate 
mai multe manuscrise. 

Ca şi în cazul altor arestaţi, a fost dus iniţial în închisoarea din strada Uranus din 
Bucureşti, unde a fost anchetat timp de o lună, după care a urmat o altă lună într-o închisoare pe 
strada Plevnei. Era obligat să dea declaraţii, aproape în fiecare zi, intimidat şi ameninţat cu 
moartea, dacă nu va recunoaşte că a dus o politică "reacţionară", prin criticarea regimului 
comunist. După două luni de cercetări, a urmat procesul, la Bucureşti, în ziua de 4 noiembrie 
1958, în care au fost judecaţi 16 călugări, intelectuali şi studenţi: arhimandriţii şi ieromonahii 
Benedict Ghiuş, Sofian Boghiu, Roman Braga, Felix Dubneac, Arsenie Papacioc, apoi Vasile 
Voiculescu, Sandu Tudor, câţiva studenţi şi alţii. Apărarea părintelui profesor Stăniloae a fost 
zadarnică, întrucât sentinţa era cunoscută dinainte. Toţi au fost condamnaţi la închisoare pe 
diferite termene (până la 10 ani), fiind acuzaţi de "uneltire împotriva statului oamenilor muncii 
din România". Părintele profesor a primit o condamnare de cinci ani. 

După proces a fost dus în închisoarea de la Jilava, unde a stat până în martie 1959. Din 
aprilie a fost dus în cunoscuta închisoare de la Aiud, unde a stat până în ianuarie 1963. Acolo a 
întâlnit o serie de alţi teologi şi oameni de cultură întemniţaţi: Liviu Galaction Munteanu, fost 
profesor şi rector al Institutului teologic din Cluj (+ 1961), Ilarion Felea, fost profesor şi rector al 
Academiei teologice din Arad (+ 1961), arhimandriţii Sofian Boghiu şi Benedict Ghiuş, preotul 
rus Lazarov, care păstorise într-o parohie din Dobrogea (+ în închisoare), studentul teolog de la 
Sibiu Alexandru Munteanu, cu o detenţie mai veche, azi preot în Ciugud-Alba, filosoful Petre 
Pandrea şi alţii. Din septembrie 1961 până în martie 1962 a fost dus din nou la Jilava, pentru alte 
anchete şi declaraţii, după care a fost readus la Aiud. în pofida faptului că deţinuţii erau urmăriţi 
şi în închisoare, totuşi, în ascuns se ţineau acolo adevărate "conferinţe" de către aceşti străluciţi 
cărturari, consideraţi, "duşmani ai poporului". Părintele Alexandru Munteanu, de pildă, îşi 
aminteşte şi astăzi de astfel de conferinţe ale părintelui profesor Stăniloae, cu care făcea şi lecţii 
de limba greacă. Din cauza acestora a fost supus, timp de câteva luni, la un regim de izolare 
totală. A fost eliberat în ianuarie 1963. 

La scurt timp după eliberarea din închisoare, patriarhul Justinian - cunoscând restricţiile 
care se impuneau pentru foştii "deţinuţi politici" - i-a oferit un modest post în administraţia 
Arhiepiscopiei Bucureştilor (după ce refuzase un post de preot la biserica Sf. Vineri din 

Capitală). Reîncadrarea la catedra deţinută la Institutul teologic va veni abia în toamna anului 
1965, dar numai pentru cursurile de doctorat. A funcţionat până în 1973, când a fost pensionat 
pentru "limită de vârstă". După această dată, a rămas la Institut ca "profesor consultant" pentru 
doctoranzi. A fost "conducător ştiinţific" al tezelor de doctorat susţinute de mitropoliţii de azi 
Antonie al Ardealului (1972) şi Daniel al Moldovei şi Bucovinei (1980), preotul profesor 
Dumitru Radu (1977), arhimandritul Chesarie Gheorghiescu (1980), episcopul de azi al Oradiei 
Ioan Mihălţean (1985), pastorul reformat Mezey Lorând; de asemenea, a fost referent pentru 
tezele de doctorat susţinute de preoţii profesori de azi Ion Bria (1968), Constantin Galeriu 
(1973), Dumitru Popescu (1973), Ioan Ică (1974), Ilie Moldovan (1974), Remus Rus (1978) şi 
alţii. 

încă din anul eliberării începe să publice din nou felurite studii în revistele noastre 
bisericeşti, mai cu seamă în "Ortodoxia". Temele principale pe care le abordează privesc toate 
capitolele mari ale Teologiei Dogmatice şi Simbolice: Revelaţia dumnezeiască, îndeosebi Sfânta 
Tradiţie, Sfânta Treime, adaosul Filioque şi implicaţiile lui, Sfintele Taine, Iconomia 
Dumnezeiască şi altele. 

Chiar şi o simplă selecţie a lor ar fi subiectivă, fapt pentru care considerăm că e mai 
potrivit ca să lăsăm fiecărui cititor posibilitatea de a parcurge bogata listă bibliografică ce va 
urma. 

Din 1976 s-a reluat apariţia Filocaliei la Bucureşti: volumele V (1976, 391 p.), VI (1976, 
391 p.), VII (1977, 527 p.), VIII (1979, 646 p.), IX (1980, 645 p.) şi X (1981, 523 p.). După 
1981 patriarhul Justin 1-a sfătuit să colaboreze la traducerea unor opere patristice pentru colecţia 
"Părinţi şi scriitori bisericeşti". Aşa se explică prezenţa Părintelui Profesor cu câteva volume 
incluse în această colecţie: Sf. Grigorie de Nissa, Scrieri (1982, 493 p., o parte fiind tradusă de 
preotul Ioan Buga), Sf. Maxim Mărturisitorul, Ambigua (1983, 372 p.), Sf. Atanasie cel Mare, 
Scrieri, 2 volume (1987-1988, 416 + 256 p.), Sf. Maxim Mărturisitorul, Scrieri şi epistole 
histologice şi duhovniceşti (1990, 368 p.), Sf. Chirii al Alexandriei, Scrieri, 2 voi. (1991 şi 
1992, 616 + 464 p.; alte două volume sub tipar). 

Pagini numeroase a publicat în cunoscutul volum de Convorbiri duhovniceşti al 
Părintelui Ioanichie Bălan de la mănăstirea Sihăstria (voi. II, Roman, 1988, p. 13-120 cuprinzând 
un număr de 91 de astfel de convorbiri, utile atât pentru credinciosul de rând, cât şi pentru 
intelectuali). 

în 1978 au apărut cele trei volume masive din Teologia dogmatică ortodoxă, pentru 
institutele teologice (504 + 380 + 463 p.), considerată ca "o sinteză amplă a teologiei dogmatice 
a Bisericii Ortodoxe cu deschideri ecumenice, culme a gândirii dogmatice româneşti şi punct 
sigur de plecare pentru noi dezvoltări în gândirea dogmatică". ("Studii teologice", an. XXXV, 
1983, nr. 9-10, p. 690). 

în 1981 apare volumul III din Teologia morală ortodoxă, sub titlul Spiritualitatea 
ortodoxă (320 p.), primele două volume fiind alcătuite de profesorii de Morală de la cele două 
Institute de atunci. în anii urători, au văzut lumina tiparului alte două lucrări de prestigiu în 
Editura centrului mitropolitan din Craiova: Spiritualitate şi comuniune în liturghia ortodoxă 
(1986, 440 p.) şi Chipul nemuritor al lui Dumnezeu (1987, 391 p.). 

Situaţii deosebite i-au cerut să-şi spună cuvântul şi în probleme de istorie bisericească a 
românilor, legate mai ales de problema uniaţiei în Transilvania: Lupta şi drama lui Inocenţiu 
Micu Clain ("B.O.R.", an. LXXXVI, 1968, nr. 9-10, p. 1137-1185), Uniatismul din 
Transilvania, opera unei întreite silnicii ("B.O.R.", an, LXXXVII, 1969, nr. 34, p. 356-390), - 
ambele studii fiind incluse în volumul mai dezvoltat Uniatismul din Transilvania încercare de 
dezmembrare a poporului român (Bucureşti, 1973, 207 p.). A tratat, într-o perspectivă nouă, 
termenii de origine latină privind vechimea creştinismului românesc, în studiile: Rolul 
Ortodoxiei în formarea şi păstrarea fiinţei poporului român şi a unităţii naţionale (în 
"Ortodoxia", XXX, 1978, nr. 4, p. 584-603) şi Vechimea şi spiritualitatea termenilor creştini 

români în solidaritate cu cei ai limbii române în genere ("B.O.R.", an, XCVII, 1979, nr. 3-4, 
p. 563-590). 

Cunoscut încă din perioada "sibiană" a activităţii sale în diferite cercuri teologice de 
peste hotare, numele Părintelui Profesor Dumitru Stăniloae începe să fie tot mai preţuit în lumea 
teologilor apuseni, mai ales în perioada postbelică, deşi ani în şir n-au existat contacte cu teologi 
de peste hotare. In perioada de relativă destindere de după 1964, începe să fie invitat să susţină 
conferinţe în diferite centre universitare din Apus, dar iniţial n-a obţinut acordul autorităţilor 
comuniste pentru a le onora. Abia în 1968 poate să răspundă la invitaţia profesorului de origine 
română Paul Miron de la Universitatea din Freiburg, precum şi uneia din partea Universităţii din 
Heidelberg, unde biserica noastră are până azi doi prieteni sinceri, pe profesorii de teologie 
Friedrich Heyer şi Adolf Martin Ritter. 

în 1969 este delegat, împreună cu regretatul preot profesor Ene Branişte să conferenţieze 
la Oxford. Aici încheie legături de prietenie cu teologul anglican reverendul Donald Allchin, 
datorită căruia va putea publica articole în revista "Sobornost" din Londra. Alte conferinţe vor 
urma după 1970, la Koln, Tubingen, Bonn, Freiburg, Heidelberg, Paris, Berna, Strasbourg, 
Geneva, Oxford, Belgrad, Atena, Tesalonic, Bossey, Ierusalim şi în alte părţi. In noiembrie - 
decembrie 1982, la iniţiativa unor comunităţi româneşti din S.U.A. şi a unor organisme 
religioase internaţionale, a conferenţiat la New York, Boston, Detroit, Washington şi Chicago. A 
făcut parte din Comisia ortodoxă română pentru dialogul teologic cu Biserica evanghelică din 
Germania, participând la diferite întruniri în ambele ţări. 

Numeroşi teologi români şi străini i-au prezentat personalitatea şi opera ştiinţifică în 
diferite publicaţii teologice de peste hotare (Antonie Plămădeală, Ion Bria, Dumitru Radu, Dan 
Cibotea, Daniel Nesser, A.M. Allchin, John Meyendorff, Olivier Clement, Alf Johansen şi mulţi 
alţii). De pildă, părintele profesor Ion Bria, îi făcea următoarea caracterizare succintă: "Numele 
său este asociat cu producerea unei opere de proporţii vaste, în care a abordat toate subiectele 
cheie ale doctrinei ortodoxe, de crearea unei teologii verticale şi personale, de căutare a unor 
rădăcini noi, în omul şi în cultura de azi, ale spiritualităţii ortodoxe tradiţionale" ("Ortodoxia", 
an, XXX, 1978, nr. 4, p. 638). 

în acelaşi timp i s-au tipărit un număr apreciabil de lucrări peste hotare: Rugăciune, 
libertate, sfinţire (în limba greacă, Editura Leion, Atena, 1980, 112 p.), Dieu est amour 
(traducere, prefaţă şi comentarii de Daniel Nesser, Geneve, Ed. Labor et Fides, 1980, 122 p.), 
Theology and the Church (traducere de Robert Bassinger, cu un cuvânt înainte de prof. John 
Meyendorff, St. Vladimir Seminary Press, New York, 1980, 240 p.), Priere de Jesus et 
experience du Saint Esprit (preface Olivier Clement, Paris, 1981, 136 p.), Marc Antoine Costea 
de Beauregard, Dumitru Stăniloae. Ose comprendre que je faime (Paris, 1983, 221 p.), Le 
genie de l'Orthodoxie (traduit du roumain par Dan Ilie Ciobotea, Paris, 1985, 144 p.), 
Orthodoxe Dogmatik (Ubersety von Hermann Pitters, 1985, 1985, 458 p.). în Grecia, 
profesorul Nellas a publicat două volume din opera Sfântului Maxim Mărturisitorul, cu 
introducere şi comentarii datorate Părintelui Dumitru Stăniloae. O serie de studii în reviste de 
specialitate de peste hotare completează acest număr impresionant de cărţi apărute în atâtea ţări 
şi diferite limbi de circulaţie. 

La rândul său, a tradus, din limba germană, lucrarea teologului catolic, prieten al Bisericii 
noastre, părintele Wilhelm Nyssen, Pământ cântând în imagini. Frescele exterioare ale 
mănăstirilor din Moldova (Buc, 1978, 196 p.). 

Bogata activitate teologică a Părintelui Profesor Dumitru Stăniloae pusă în slujba 
Bisericii ortodoxe în genere şi a celei româneşti în special, dar şi a unităţii creştine, a fost unanim 
apreciată nu numai în ţară, ci şi în afara hotarelor ei. Dovadă sunt numeroasele titluri onorifice şi 
distincţii care i s-au acordat: "doctor honoris causa" al Facultăţii de Teologie din Tesalonic 
(1976), al Institutului teologic "St. Serge" din Paris (1981), al Facultăţii de Teologie din Belgrad 
(1982), al Facultăţii de Teologie din Atena (1991). I s-au mai atribuit: premiul "Dr. Leopold 

Lukas" al Facultăţii de teologie evanghelică din Tiibingen "Crucea Sf. Augustin de Canterbury" 
din partea primatului Angliei (1981). 

în ţară, i se acordă cinstirea cuvenită abia după evenimentele din decembrie 1989. în 
1990 a fost ales membru corespondent al Academiei Române, iar în 1992 membru activ. Tot în 
1992 Universitatea din Bucureşti i-a conferit titlul de "doctor honoris causa", elogierea sa 
solemnă fiind făcută de rectorul Emil Constantinescu. 

Din decembrie 1989, numărul volumelor publicate a sporit în chip vertiginos. S-a reluat, 
înainte de toate, apariţia Filocaliei, volumul XI, cu Scrisorile duhovniceşti ale Sfinţilor 
Varsanufie şi Ioan (în Editura Episcopiei Romanului şi Huşilor, 1990, 698 p.) şi volumul XII, cu 
cele Douăzeci şi nouă de cuvinte ale Cuviosului Isaia Pustnicul (Bucureşti, 1991, 296 p.). 

La Craiova apare un volum masiv intitulat Studii de teologie dogmatică ortodoxă 
(Editura Mitropoliei, 1991, 705 p.), la care se adaugă un mic volum cu titlul Reflexii despre 
spiritualitatea poporului român (Editura Scrisul românesc, 1992, 161 p.), după care a urmat un 
Comentariu la Evanghelia de la Ioan (1993), iar la Sibiu Chipul evanghelic al lui Iisus 
Hristos(1992). 

La Bucureşti apar: Şapte dimineţi cu părintele Stăniloae (convorbiri realizate de Sorin 
Dumitrescu, 1992, 267 p.), Iisus Hristos viaţa lumii (1993), şi recent reeditatele: Viaţa şi 
învăţătura Sf. Grigorie Palama (1993, 304 p.), Ortodoxie şi românism (1993) şi Poziţia lui 
Lucian Blaga faţă de creştinism şi ortodoxie (1993, 128 p.) şi altele. 

Tot după decembrie 1989 a scris zeci de articole la diverse ziare, din toată ţara, a dat 
numeroase interviuri în presă şi la radio, interviuri şi expuneri la Televiziune. O bogată activitate 
predicatorială desfăşurată pe parcursul a peste 60 de ani, la Sibiu şi Bucureşti, îi completează 
profilul cultural şi spiritual deosebit. 

Pentru toate acestea, după 1989 începe să fie omagiat nu numai în presa bisericească, ci şi 
în cea "laică", de mari oameni de cultură de la noi, ca Virgil Ierunca, Sorin Dumitrescu, Zoe 
Dumitrescu-Buşulenga, Gheorghe Vlăduţescu şi alţii de peste hotare. 

Socotim că nu putem încheia aceste rânduri omagiale fără a-i prezenta chipul luminos de 
dascăl şi părinte duhovnicesc aşa cum 1-a văzut, la vârsta de 85 de ani, unul din "ucenicii" săi, 
părintele Ioanichie Bălan: 

"înconjurat de cărţi şi manuscrise, aşezat la aceeaşi modestă masă de lucru, sub icoana 
Prea Sfintei Treimi şi a Maicii Domnului, cărora le-a închinat viaţa şi munca, Părintele Profesor 
scrie mereu. Scrie din iubire pentru Dumnezeu, scrie din râvnă pentru Biserică, din respect 
pentru Ortodoxie, din recunoştinţă pentru ţara în care s-a născut şi s-a format, şi dintr-o datorie 
de conştiinţă pentru credincioşi, pentru toţi oamenii de pretutindeni, dornici de o călăuză spre 
Hristos şi lipsiţi de cuvânt şi de hrană duhovnicească. Camera sa de lucru este mai degrabă o 
chilie călugărească, simplă, tăcută, plină de cărţi; iar Părintele Dumitru, ca un sihastru neobosit şi 
luminat de har, caută să-şi facă datoria de preot al lui Hristos, de teolog şi părinte duhovnicesc, 
până în ultimul ceas" (Convorbiri duhovniceşti, II, Roman, 1988, p. 14). 

O evaluare a muncii acestui titan al teologiei româneşti contemporane este greu de făcut 
acum. O vor face, parţial, ierarhii şi dascălii de teologie care îl omagiază, cu veneraţia cuvenită, 
în acest volum. Dar o judecată obiectivă o va face, cu timpul, istoria. 

Ceea ce putem afirma cu certitudine , noi cei de azi, este doar atât: că Părintele Profesor 
Dumitru Stăniloae va avea un loc de cinste în panteonul marilor teologi ai neamului nostru. 
Şi dacă în istoria Bisericii noastre româneşti se vorbeşte despre o "epocă" a lui Antim Ivireanul, 
a lui Veniamin Costachi ori a lui Andrei Şaguna, va trebui să se vorbească şi de o "epocă 
Dumitru Stăniloae" în teologia românească. O "epocă" ce însumează peste 65 de ani de strădanii 
cărturăreşti şi duhovniceşti. 

["Persoană şi comuniune. Prinos de cinstire preotului profesor academician Dumitru 

Stăniloaie. 1903-1993", Sibiu 1883, p. 1-13] 

DESĂVÂRŞIREA OMULUI IN CONCEPŢIA 
FILOCALICĂ A PĂRINTELUI DUMITRU STĂNILOAIE 



Prof.dr. MIHAI VASILE 



Desăvârşirea este viaţă în istorie, o istorie a vieţilor sfinţilor care nu se trasează după un 
plan, ci descoperind în ea înţelepciunea polimorfă a lui Dumnezeu (cf. Efeseni 3, 10). Pentru a 
putea explora evoluţia imensă a nevoinţelor către desăvârşire trasăm cărări în diverse direcţii, pe 
teren duhovnicesc, unde nu rămâne decât caracterul intrinsec al vieţii spirituale însăşi. E vorba 
de viaţa dumnezeiască ce se realizează în viaţa omului, iar aceasta, inserată în cosmosul creat, se 
dezvoltă în societate. Scopul vieţii duhovniceşti este îndumnezeirea deplină şi desăvârşită şi 
poate fi considerată drept scop unic. Dar modul de a privi şi realiza acest scop ia diferite forme, 
potrivit conştiinţei pe care o are omul cu privire la umanitatea sa, dacă se va simţi în deplină 
posesiune a forţelor sale în acţiunea exterioară sau dezvoltându-şi capacitatea de a-L cunoaşte pe 
Dumnezeu, contemplând cu ajutorul minţii sau al inimii, singur sau ajutat de cosmosul vizibil şi 
de societatea omenească. Există, în mod cvasigeneral acceptate cele cinci tendinţe fundamentale 
ale spiritualităţii ortodoxe către desăvârşire şi fapte concrete atestă realitatea acestor tendinţe . 

Prima caracteristică se referă la faptul că creştinismul a apărut mai întâi ca o mişcare 
iudaică. Teme teologice şi instituţii creştine sunt larg tributare mediului lor de origine . Relaţia 
lui Dumnezeu cu poporul Său a fost modelată în chip tradiţional în categoriile Alianţei sau 
Legământului ca o relaţie ce nu invită la speculaţie intelectuală ci la practicarea poruncilor . 
Astfel, câtă vreme nu se vor întâlni cu filosofi care să încerce să toarne revelaţia creştină în 
tiparele unui sistem, creştinii au crezut şi şi-au trăit credinţa lor în simplitatea ascultării numai 
faţă de tradiţia evanghelică. Această perioadă a durat mai mult sau mai puţin în funcţie de 
regiuni. Ea a avut o mai lungă durată în ţările în care creştinismul a pătruns înintea filosofiei 
elenistice, ca: Siria, teoriile de limbă siriană (Afraate, Efrem şi, încă la începutul secolului VI, 
Iacob din Sarug), unde se întâlneşte o psihologie măsurată şi discretă, o învăţătură dogmatică 
completă, o morală străbătută de la un capăt la altul de iubire. De altfel, această tendinţă 
"practică" nu va dispărea niciodată şi ea va găsi adepţi convinşi printre cei mai mari dascăli 
duhovniceşti ai Răsăritului. 

A doua trăsătură porneşte de la constatarea că o astfel de concepţie nu putea satisface 
gânditorii îmbibaţi de elenismul care, declarase de multă vreme că scopul vieţii este theoria, 
cunoaşterea, ştiinţa, speculaţia - cuvânt-axiomă pe care 1-a păstrat Clement Alexandrinul . De 
acum înainte se produce acest fenomen uimitor, credinţa şi faptele nu mai conduc direct spre 
desăvârşire, ci ele introduc numai spre contemplaţie, singura "practică" adecvată omului. 

Cadrele acestei theoria au fost fixate în secolul al IV-lea de Evagrie Ponticul, care nu i-a 
inventat însă şi conţinutul. Mulţi alţii ca el şi-au adus contribuţia la aceasta. Valorificarea 
bogăţiei acestei lungi tradiţii contemplative 1-a împins pe Sfântul Macarie al Corintului (f 1805) 
şi pe prietenii săi la întreprinderea editorială al cărei rezultat a fost faimoasa Fllocalia: 
"instrumentul însuşi al îndumnezeirii", cum scrie Pr. Dumitru Stăniloae în Prefaţa ei . S-a pus 
uneori întrebarea dacă entuziasmul Părinţilor greci pentru theoria vine din Biblie sau dacă n-ar fi 
mai degrabă o moştenire a filosofiei . Un lucru e sigur, anume că încă de la început o gravă 
problemă s-a pus în faţa contemplativilor creştini, anume dacă experienţa divină trebuie situată 
numai pe planul raţiunii sau trebuie admis un contact nemijlocit cu Dumnezeu, dincolo de orice 
intermediar, concept sau imagine . Din ce în ce mai mult s-a conştientizat faptul că trăirea întru 
desăvârşire, în sens creştin, nu poate fi identică cu catarctica "intelectuală" în sensul grec. La 
clarificarea problemei a contribuit imaginea tradiţională a lui Moise urcând pe Sinai . 

Contemplativul se înalţă cu anevoie din concepte intelectuale în concepte intelectuale şi, odată 
ajuns pe ultima treaptă a speculaţiei, vede că Dumnezeu este încă departe. Atunci alege o altă 
cale, cea a "necunoaşterii" şi cea a "iubirii" sau a extazului" . Experienţa Duhului este rezervată 
stărilor mistice. Termenul experienţă este unul din cuvintele cheie ale gândirii secolului al XX- 
lea: omul este o conştiinţă psihologică, o apercepţie ce sesizează orice realitate ca interioară. Nu 
la fel trebuie să se înţeleagă şi harul divin. 

Tendinţa spre supranatural conştient este binecunoscută în Răsărit din vechime . Există 
autori care vor merge până la a afirma cu energie că încetarea simţirii lucrării Duhului Sfânt 
înseamnă încetarea posesiunii Duhului Sfânt: Aşa cum o femeie însărcinată simte mişcările 
copilului în sânul ei, tot aşa şi noi, prin bucuria, veselia şi săltarea simţită în adâncul inimii, 
ştim că Duhul lui Dumnezeu sălăşluieşte în noi . Insistând prea mult pe necesitatea simţirii stării 
de har, mesalienii au fost condamnaţi de Biserică spre sfârşitul secolului al IV-lea . Părinţii 
ortodoxiei nu se vor gândi niciodată să nege transcendenţa lui Dumnezeu, caracterul tainic al 
prezenţei Lui în noi. Dacă sentimentele vii nu sunt manifestarea unică şi infailibilă a vieţii 
dumnezeieşti în om, "e/e sunt însă un semn al sănătăţii duhovniceşti desăvârşite" , notează 
Sfântul Teofan Zăvorâtorul . Sfântul Diadoh al Foticeei e un adversar al mesalienilor, şi, cu 
toate acestea, cuvintele pe care le foloseşte cel mai frecvent sunt: oucr9r|cn^, simţire, 7tsipa, 
experienţă, 7tXr|po<t>opia, plenitudine . Acest limbaj este propriu tuturor autorilor care au citit 
cu predilecţie Omiliile duhovniceşti atribuite Sfântului Macarie cel Mare, precum şi isihaştilor şi 
tuturor ce insistă pe valoarea inimii în viaţa duhovnicească . 

Intelectualismul mistic de origine iudaică condamnă imaginile, expresiile sensibile. 
Realitatea materială a acestei lumi este pentru el o distragere. Pentru ca omului să i se deschidă 
ochii minţii, trebuie ca el să închidă mai înainte ochii trupului . Dar, pe de altă parte, o dată ce 
vederea duhovnicească a fost luminată de credinţă, o dată ce privirea a fost purificată prin 
renunţarea la lucrurile văzute, gnosticul se întoarce la starea iniţială fericită, în care tot ceea ce îl 
înconjoară nu mai este pentru el o seducţie periculoasă, ci o voce care îi vorbeşte despre Creator. 
Toţi marii trăitori duhovniceşti ai Răsăritului au expus principiile unei theoria physike , dar cel 
mai adeseori asceţii simpli, ieşiţi din popor, "pelerinii", sunt cei care trăiau intens această 
"bucurie pascală a Bisericii Răsăritului" şi care vor reuşi să menţină o amintire vie a prezenţei 
lui Dumnezeu, a lui Hristos, în toate locurile şi în faţa oricărei creaturi . Acesta este şi sensul 
iconografiei răsăritene: şi anume acela de a ajuta la descifrarea sensului formelor văzute care cad 
sub privire pentru a descifra în ele sensul dumnezeiesc. 

Cea de-a treia caracteristică a trăirii duhovniceşti răsăritene este tendinţa comunitară 
(chinovială) ca spiritualitate eclezială. Isihaştii, cei mai mari reprezentanţi ai literaturii 
duhovniceşti a Răsăritului , sunt convinşi că rugăciunea desăvârşită înfloreşte exclusiv în pustie, 
în singurătate. Dar crucea lui Hristos reabilitează întreaga realitate şi atunci creştinul nu mai 
poate exclude şi această posibilitate: aceea de a vieţui împreună cu oamenii, de a vorbi cu 
oamenii şi de a rămâne, în acelaşi timp, împreună cu Dumnezeu: de a se deschide multitudinii 
gândurilor omeneşti şi a voinţelor deosebite ale fiecăruia şi, în acelaşi timp, de a fi sigur că face 
numai voia lui Dumnezeu. într-un anume sens afirmaţia Sfântului Ioan Cassian care urca 
originile vieţii chinoviale în timpul apostolilor, văzând în comunitatea primilor creştini tipul 
ideal al acestei vieţi, poate fi admisă. Dar chinovialismul propriu-zis a luat naştere o dată cu 
Sfântul Pahomie cel Mare (|346), şi a avut drept mare legislator pe Sfântul Vasile cel Mare 
(|379) . Idealul fixat în Regulile vasiliene va deveni aproape imuabil în Răsărit. La fixarea 
modelului vasilian a contribuit şi legislaţia lui Iustinian şi, mai târziu, „reforma sudistă" care a 
exercitat o profundă influenţă asupra monahismului bizantin, şi care se inspira din fidelitatea faţă 
de Sfinţii părinţi ai Bisericii de Răsărit . E suficient să-i parcurgem istoria pentru a ne da seama 
în ce măsură monahismul răsăritean, regulile lui, obiceiurile lui, vocabularul lui, dreptul lui etc, 
sunt tributare operei acestor mari legislatori. Chinovialismul vasilian presupune o viaţă 
evanghelică în comun, în care societatea fraţilor nu va mai constitui o primejdie în calea unirii cu 

Dumnezeu, ci dimpotrivă va fi un preţios ajutor pentru a nu o mai pierde. De altfel, ceea ce e 
valabil pentru o mănăstire e un ideal pentru întreaga Biserică de Răsărit. Vor exista deci 
întotdeauna creştini care vor vorbi cu căldură despre obligaţia de trăi în Biserică, de a simţi 
împreună cu Biserica, de a participa la întreaga viaţă a Bisericii, „fiindcă i-a plăcut Domnului să 

. „ „ ,,2A 

aşeze in ea, şi numai in ea, tot ceea ce este necesar pentru mântuire 

A patra caracteristică a trăirii spre desăvârşire se referă la numele aplicate învăţăturii 
duhovniceşti ca 'înţelepciune venită de la Dumnezeu" (I Corinteni 1, 30) spre a aduce lumină şi 
unitate în existenţă, cuvântul inspirat intervine în istoria gândirii într-o epocă cu totul impregnată 
de spiritul grec, de idealul elinei philosophia. Părinţii Bisericii îi prezintă deci pe adevăraţii 
creştini care îşi trăiesc credinţa lor, drept modele realizate de filosofie , iar viaţa filosofică nu 
este nimic altceva decât viaţa desăvârşită a asceţilor . De origine greacă antică sunt de asemenea 
termenii asceză şi mistică. însă ca titluri ale unor lucrări tratând sistematic despre viaţa 
duhovnicească, ei nu apar în Răsărit decât într-o epocă destul de recentă. Potrivit accepţiunii 
curente astăzi, teologia înseamnă această ştiinţă globală a credinţei ce se raportează la ansamblul 
relevaţiei şi credinţei care îi corespunde . Adeseori s-a făcut distincţie între două ramuri ale 
acestei ştiinţe: una tratând despre Dumnezeu în sine, alta despre lucrările lui Dumnezeu {de 
operibus divinis). Teologia spirituală a desăvârşirii omului aparţine acestei a doua ramuri, căci 
sfinţirea omului este o „lucrare" a lui Dumnezeu. Această terminologie nu corespunde însă 
vechii tradiţii a Părinţilor greci. Pentru ei Oeo^oyia este „ştiinţa Sfintei Treimi" . „Lucrările" lui 
Dumnezeu aparţin aşa-numitei oircvma. în lumina acestei tradiţii vom vorbi despre nevoinţa spre 
desăvârşire, sau mai degrabă despre învăţătura Sfinţilor Părinţi duhovniceşti, căci adevărata 
„ştiinţă a desăvârşirii" nu este fructul învăţăturii ci al rugăciunii personale. 

1. Categoria teologică a desăvârşirii creştine 

„Omul desăvârşit e alcătuit din trei elemente: carnea, sufletul şi Duhul: unul, 
cel care mântuieşte şi dă chip, e Duhul; celălalt, care e unit şi primeşte chip, este 
carnea; între ele e sufletul, care atunci când se alipeşte de Duhul, e înălţat de el, iar 
atunci când cedează cărnii, cade în poftele pământeşti. Mulţi oameni nu au Duhul 
care mântuieşte şi dă un chip; sunt cei pe care Pavel îi numeşte carne şi sânge ... 
Dar toţi cei care se tem de Dumnezeu, care cred în venirea Fiului său şi care prin 
credinţă atrag în inimile lor Duhul lui Dumnezeu, merită să fie numiţi 
duhovniceşti, căci au în ei Duhul Tatălui, care îl curăţă pe om şi-1 înaltă la viata lui 
Dumnezeu" . 

Un studiu atent al trăirii creştine duhovniceşti întru desăvârşire a descoperit faptul că 
credinţa în Duhul n-a făcut decât să se consolideze ulterior; omul e calificat drept 7rve(iaxiKO<; 
prin asistenţa sau lucrarea Duhului (ano xon nv£Vj(iaxo<; svspyeiac;), după cum spune Sfântul 
Irineu de Lugdunum. Şi aici, în trăirea efectivă rezidă a cincea caracteristică a vieţii 
duhovniceşti, numită de Sfinţii Părinţi sălăşluirea personală a Duhului. Dacă urmărim 
dezvoltarea învăţăturii despre Duhul Sfânt în Biserica veche constatăm că declaraţiile cele mai 
nete privesc divinitatea Duhului şi personalitatea Sa. Odată cu Sinodul II Ecumenic de la 
Constantinopol (381) o definiţie va confirma identitatea naturii dintre Duhul, Fiul şi Tatăl, deci 
personalitatea şi Divinitatea Sa . Această concepţie se vede de exemplu în operele Sfântului 
Efrem Şirul. în primele, cum sunt de exemplu De paradiso şi Sermones de fide, Persoana 
Duhului nu apare decât puţin. Numai în imnele De fide i se dedică o odă . 

Teologia occidentală vorbeşte despre un dar necreat, care este sălăşluirea Duhului Sfânt 
în noi, şi despre un dar creat, ce constituie o calitate nouă a sufletului, temei real pentru noile 
raporturi de har cu Duhul Sfânt, dar care e produsul unei lucrări divine ad extra, comune celor 
trei Persoane treimice . 

2. Comunitatea personală cu Hristos ca desăvârşire 

Părinţii greci şi răsăritenii în general, prezintă Duhul Sfânt drept autorul principal şi 
veritabil al sfinţeniei noastre şi vorbesc de o unire personală, de o comuniune „fiinţială" chiar 
acolo unde scolastica latină vorbeşte mai degrabă despre har ca habitus supranatural, sau dar 
creat . Sfinţii Părinţi vorbesc despre trăitorul creştin ca fiind „un singur duh cu Domnul". Dar 
prezenţa unui Suflu nevăzut în sufletul omului pune o problemă: nu rămâne oare Duhul Sfânt 
exterior sufletului nostru omenesc? Pe măsură ce se precizează diferenţa între duh şi creatură, 
Duhul dumnezeiesc ajunge să fie considerat un oaspete perfect distinct de suflet. Omniile 
duhovniceşti atribuite Sfântului Macarie cel Mare sunt o mărturie elocventă (în mesalianism, 
acest „oaspete divin" poate chiar coabita împreună cu demonul într-un singur suflet). Insistenţa 
asupra distincţiei este necesară. Taina iubirii lui Dumnezeu e o taină a unirii, dar şi a distincţiei. 
Sufletul nu se pierde într-o „nirvana", el îşi afirmă, din contră, personalitatea şi o dezvoltă până 
la treapta ei cea mai înaltă. Dar, pe de altă parte, deşi uneori stângace şi ambiguă, vechea 
libertate de expresie reţine proximitatea Duhului, sau mai bine spus, transformarea creştinului şi 
intrarea sa în viaţa personală a lui Dumnezeu. Duhul lui Hristos ne este dat până într-acolo încât 
El devine ceea ce este mai spiritual în noi, eul nostru adevărat . Astfel cei osândiţi vor fi, spune 
Sfântul Vasile cel Mare, „tăiaţi în două", în sensul „unei separaţii desăvârşite de Duhul" . Marea 
taină a vieţii creştine (care e o participare la Unitatea şi Trinitatea divină) este deci aceea a 
multiplelor relaţii ale duhului uman cu Duhul lui Dumnezeu. Sunt momente în care aceste 
realităţi par atât de unite încât aproape se confundă, ca mai apoi să le separe o distanţă infinită: 
sufletul se vede într-un abis de slăbiciune, ignoranţă, spre a se simţi numaidecât tare, luminat, 
cuprinzând în el însuşi „izvorul oricărei sfinţiri, lumina duhovnicească" (ibid.) 

Există simboluri ale Duhului Sfânt care explică venirea Sa din afară; astfel, de exemplu, 
formula arhaică „îngerul Duhului Sfânt" , sau cea a Dăruitorului . Dimpotrivă, atunci când 
Sfântul Vasile cel Mare spune că duhul este Lumina, el explică: Aşa cum puterea de a vedea se 
găseşte în ochiul sănătos , tot aşa şi lucrarea Duhului se găseşte în sufletul curăţit ... , în felul 
în care se găseşte „arta în artist" . Sfântul Vasile nu ezită să numească Duhul ca logos-\i\ 
nostru (ceea ce s-ar putea traduce prin „raţiune formală") . Origen a definit unirea noastră cu el 
drept o avaKpa iq (amestec) . în trihotomie, aşa cum este ea explicată de Sfântul Irineu , 
pentru ca omul să fie desăvârşit, Duhul trebuie să se unească cu sufletul şi prin el cu trupul. în 
linia acestor reflecţii o mare bogăţie de sensuri dobândeşte pentru Sfântul Teofan Zăvorâtul 
expresia: Duhul devine „sufletul sufletului omenec" . „în ziua Cincizecimii - scrie P. 
Evdokimov - El se coboară în Persoană şi devine activ înăuntrul naturii instituindu-se într-un 
fapt interior al naturii umane" 4 . Efectele Duhului se văd în suflet, în trup şi în univers. 
Lucrarea Duhului Sfânt, ca şi cea a Fiului, este exprimată prin titlurile pe care i le dă Biserica. El 
este Sfinţitorul. La Origen găsim formula ce va cunoaşte un mare succes în teologia Sfinţilor 
Atanasie cel Mare şi Vasile cel Mare: creaturile care nu sunt sfinte prin fiinţă, pot deveni sfinte 
prin împărtăşirea de Duhul Sfânt . El este Făcător-de-viaţă, cum recităm în Crez, Suflu de 
viaţă; antifonul utreniei duminicilor glasului IV cântă: Jn Duhul Sfânt tot sufletul viază şi cu 
curăţie se înalţă; luminează-se întru Unimea Treimii cu sfinţenie de taină". El ete Luminător. 
Versetul 10 al Psalmului 35: „Intru lumina Ta vom vedea lumină" este explicat de Sfântul 
Vasile cel Mare astfel: „în luminarea Duhului vom vedea Lumina cea adevărată care luminează 
pe tot omul ce vine în lume (Ioan 1, 9)". Duhul este Curaţilor, Duhul iartă păcatele. Curăţă 
trupurile în asceză, în feciorie ; dă putere mucenicilor, lacrimi celor ce se căiesc, face cu putinţă 
ţinerea poruncilor şi învaţă toate virtuţile. Apropierea între duhul nostru şi Dumnezeu se 
stabileşte mai cu seamă în rugăciune. Ea se face deci „în Duhul" . în acest sens, fiecare 
rugăciune conţine o epicleză implicită, pentru ca ea să fie rostită în puterea Duhului Sfânt. Dar 
fiindcă rugăciunea prin excelenţă este rugăciunea euharistică, această invocaţie este explicită în 
liturghiile Răsăritului. Rezumând, e de ajuns să spunem că Duhul Sfânt ne introduce întru 

Hristos. Lucrarea sa urmăreşte să reproducă în noi viaţa Mântuitorului . El îi uneşte pe toţi 
credincioşii în singurul Trup al lui Hristos care este Biserica , El revarsă strălucirea Sa asupra 
întregului cosmos. Din această perspectivă înduhovnicită viaţa creştină este o „desăvârşire" 
progresivă. Rezumând învăţătura tradiţională, Sfântul Teofan Zăvorâtul scrie: ,Jisenţa vieţii în 
Iisus Hristos, a vieţii duhovniceşti, constă în transformarea sufletului şi a trupului, în 
introducerea lor în sfera Duhului, adică înduhovnicirea sau spiritualizarea sufletului şi a 
trupului " . 

Viaţa spirituală are însă o influenţă determinantă asupra relaţiei noastre cu aproapele, 
precum şi asupra raporturilor noastre cu natura iraţională, cu întregul cosmos. Omul aşezat în 
lumea văzută îşi realizează scopul său spiritual prin „spiritualizarea cosmică" . în consecinţă, 
putem „admite că scopul ultim al evoluţiei lumii este spiritualizarea ei; la creaturile raţionale 
aceasta se manifestă prin ordinea morală, iar la celelalte printr-o altă ordine oarecare ..." . 
acest progres spiritual este lent, dar el corespunde structurii „naturale" a fiecăruia: „Omul ascuns 
în inimă" (II Corinteni 4, 16; este Duhul) se naşte şi creşte. Dezvoltarea sa se face cu aceleaşi 
elemente ce îl constituie încă de la naşterea sa. Orice preot de mir, explică astfel această taină 
fiilor săi duhovniceşti: Mergeţi la biserică, rugaţi- vă lui Dumnezeu, păziţi poruncile lui 
Dumnezeu, faceţi binele. Iată scopul vieţii creştine! Rugăciunea, postul, privegherile şi toate 
celelalte fapte ale creştinului, oricât de bune ar fi ele însele, nu sunt ca fapte, scopul vieţii 
creştine deşi sunt mijloace neapărat necesare pentru a-1 atinge. Adevăratul scop al vieţii noastre 
creştine stă în dobândirea Duhului lui Dumnezeu, a harului Duhului Sfânt. 

Norma fundamentală a nevoinţei către desăvârşire în viziunea ortodoxă constă în faptul 
că viaţa creştină este hristologică. "Tot ce e înnăscut în sufletul omenesc — scrie Origene - a fost 
semănat în ele la început la Dumnezeu şi toate acestea sunt seminţe ale împărăţiei lui 
Dumnezeu " . Nu se poate imagina unire mai strânsă, mergând până la identificarea atât de bine 
exprimată în cuvântarea pascală a Sfântului Grigorie din Nazianz: ,Jeri m-am răstignit împreună 
cu Hristos, astăzi sunt preamărit împreună cu El; ieri am fost mort împreună cu El; astăzi sunt 
viu împreună cu El; ieri am fost îngropat împreună cu El, astăzi înviez împreună cu El ... Să ne 
facem ca şi Hristos, fiindcă Hristos S-a făcut ca şi noi; să ne facem dumnezei pentru El, fiindcă 
El S-a făcut om pentru noi" . Prin urmare, „Mântuitorul ne este mai intim decât însuşi sufletul 
nostru " . 

Atât în tratatele polemice cât şi în predicile lor, Scopul Sfinţilor Părinţi în faţa acestei 
taine este mai întâi teologic. Ceea ce li se cere de regulă creştinilor în faţa lui Hristos este 
credinţa în dumnezeirea Sa, în misiunea Sa, adică trăirea în Hristos. 

Părinţii Bisericii Ortodoxe n-au ezitat să exprime taina lui Hristos cu noţiuni filosofice 
(de exemplu cele ale neoplatonismului) , dar valoarea acestora rămâne extrem de limitată. în 
plus, întrebuinţarea lipsită de moderaţie a acestor noţiuni conducea la erezie. Eroarea principală, 
estimează Sfântul Grigorie din Nazianz, a fost aceea de a construi speculaţii înalte pe baza a 
câtorva termeni. într-adevăr, Scriptura îl desemnează pe Cel Unul-Născut sub multiple nume: 
„Fiu al lui Dumnezeu, Chip, Abur, Revărsare, Strălucire, Creator, împărat, Cap, Lege, Cale, 
Uşă, Temelie, Piatră, Mărgăritar, Pace, Dreptate, Sfinţire, Mântuitor, Om, Slujitor, Păstor, 
Miel, Arhiereu, Ofrandă, Întăi-Născut dintre toate cele făcute, Întăi-Născut din morţi " . Dacă 
trebuie reţinută o preferinţă, trebuie să punem în frunte numele care ni se pare mai evocator. 
Iisus Mântuitorul. Ceea ce predomină cel mai mult în mediile monastice ale răsăritului e plânsul 
(penthos). De aici se naşte afecţiunea faţă de Iisus. "Pentru noi, cei începători şi nedesăvârşiţi - 
scrie un trăitor în Filocalie — (de-Dumnezeu-purtătorii Părinţi) au poruncit pe drept cuvânt să 
spunem (după chemarea dulce a lui Iisus) şi «Miluieşte-ne pe noi!».'" 

S-a afirmat că în biserica Răsăritului, întruparea a fost concepută ca Răscumpărare şi că 
Dumnezeu Cuvântul s-a făcut om pentru ca omul să se îndumnezeiască . Există temerea că 
termenul de Răscumpărare ar fi prea juridic . Evident concepţia creştină despre răscumpărare se 
distinge net de toate ideile de răscumpărare străine Bibliei şi de tot ceea ce ar zădărnici credinţa 

în creaţie. Din acest motiv, Biserica Ortodoxă a văzut în Răscumpărare restaurarea şi împlinirea 
creaţiei „recapitularea" sa, eliberarea sa, sfinţirea sa, îndumnezeirea sa. 

Hristos - Lumina şi înţelepciunea. Hristos deschide pentru totdeauna „porţile luminii 
celor care, fiind fii ai întunericului şi ai nopţii, năzuiau să se facă fii ai zilei şi ai luminii". Pentru 
Sfinţii Părinţi nenorocirea păcătosului constă în „ignoranţă". Astfel se înţelege mai bine 
vigurosul accent pe care aceştia îl dau funcţiei revelatoare a Cuvântului întrupat. Tradiţia reţine 
plenitudinea titlurilor biblice: Adevăr, înţelepciune, învăţător, Cuvânt, Lumină . 

Nu poate exista diferenţă mai mare decât cea care există între Creator şi creatură, şi 
totuşi, în taina lui Iisus Hristos apare o unire desăvârşită a celor două. De aceea, El este în mod 
fiinţial Unificatorul. Nevoia unei „medieri" apare în filosofia greacă. Cum să unim materialul şi 
spiritualul, cele două realităţi antitetice? Gravă problemă, şi dacă Dumnezeu trebuie să rămână 
transcendent, indiferent la tot ceea ce se afla sub El, trecerea de la divin la pământesc nu este de 
conceput fără un mijlocitor . Pe această linie filosofică, Filon Alexandrinul are o teorie asupra 
Logosului-Mediator deosebit de dezvoltată: opyavov 9eorj, un instrument, o putere lucrătoare a 
lui Dumnezeu . O astfel de noţiune nu putea fi însă aplicată lui Hristos. Noul Testament nu 
utilizează frecvent cuvântul „mijlocitor". L-am căuta în zadar la Părinţii apostolici şi apologeţi. 
Iisus Hristos nu stă între Dumnezeu şi popor, nu este reprezentantul lui Dumnezeu aşa cum ar 
putea fi un înger, fiindcă El însuşi este „pricină a mântuirii veşnice" {Evrei 5, 9). însă nu putem 
să diminuăm valoarea mijlocirii lui Hristos, dimpotrivă, dar trebuie să ne dăm seama că ea diferă 
de doctrinele antice mai cu seamă în două puncte: 1) în sistemele filosofice Dumnezeu este cel 
care în virtutea transcendenţei Sale absolute, are nevoie de un mediator pentru a comunica cu 
lumea. în Biblie, dimpotrivă, această comunicare nu este posibilă decât prin condescendenţa 
divină. Iisus se situează net de partea lui Dumnezeu; Dumnezeu însuşi face mântuirea şi o face 
tocmai prin omul- Dumnezeu Iisus, Fiul Său. 2) Această mântuire nu se poate realiza decât prin 
intermediul unei asumări totale de către Dumnezeu a condiţiei umane. Axioma „ceea ce nu este 
asumat (de Dumnezeu) nu este mântuit" şi care cuprinde deja dezvoltările Sfântului Irineu , se 
găseşte în mod încă şi mai explicit la Origen. "Omul n-ar fi fost mântuit în întregime dacă 
Mântuitorul şi Domnul nostru n-ar fi îmbrăcat omul întreg" . Unirea între divin şi uman este o 
„mixtură" (\x\fyc,), un „amestec" (icpacnc;), dar una extrem de specială: cele două naturi nu se 
confundă. Hristos este singurul care realizează întâlnirea între trascendenţa divină şi finitudinea 
umană fără a o sacrifica şi a o ignora pe cealaltă. Iisus ţine în mod autentic de două rânduieli ale 
existenţei, cea a lui Dumnezeu şi cea a omului. „Dumnezeu şi omul au devenit una". Taina 
mijlocirii este deci taina unirii lucrată de Fiul Care este „una" cu Tatăl. Biserica Creştină este o 
unitate socială: Hristos este noul şi adevăratul Adam al neamului omenesc (Romani 5,12 - 21), 
Cap al trupului Bisericii (Coloseni 1, 18). Afirmaţia paulină a Trupului lui Hristos revine 
frecvent în scrierile Părinţilor. Atunci când spune: „Suntem concorporali cu El, trăind viaţa lui şi 
deveniţi mădularele Lui", Nicolae Cabasila rezumă această tradiţie, dar el adaugă o expresie 
nouă: Hristos este inima Trupului tainic, principiul intim al forţelor vitale ale Bisericii şi al 
fiecărui creştin în parte . 

în şi prin Cel mai Întâi-Născut decât toată zidirea (Coloseni 1, 15) sfinţirea lumii 
culminează şi se încheie în unirea întregului Univers. Această stare finală a fost numită De 
Sfinţii Părinţi apokatâstasis, şi ea ar fi putea definită prin această constatare a Sfântului Grigorie 
din Nazianz: „în El toate au ajuns la unitate" . Sfântul Maxim Mărturisitorul cercetează 
adeseori care sunt pentru cosmos consecinţele biruinţei câştigate de Hristos asupra diviziunii. 
Pentru el, ,JLristos este centrul în care converg toate liniile" . Răsăritul a aşezat imaginea 
Pantocratorului în vârful cupolelor, unde apare drept centrul în acelaşi timp al întregii 
iconografii şi al ordinii cosmice. Ideea lui Hristos - principiu al unităţii - revine adeseori în 
reflecţia teologilor ortodocşi sub diferite aspecte: ca unitate a lumii vizibile, a societăţii umane, a 
Bisericii, a istoriei umane, a culturilor umane şi a întregii evoluţii cosmice. ,f)acă se neagă 

realitatea acestui eveniment (întruparea lui Hristos), a scris Soloviov, s-ar dărâma sensul şi 
finalitatea universului" . 

Dogma trăită înseamnă desăvârşire. De aceea, chiar în mijlocul discuţiilor ce divizează 
adversarii se trece în mod spontan la atitudini personale mult mai apropiate de ceea ce am numi o 
devoţiune comună a tuturor creştinilor. N-ar trebui, în sens strict, să ne rugăm „lui Iisus" ci „prin 
Iisus" avertizează Origen , şi totuşi el însuşi nu se ţine de această regulă. Nu e de mirare că 
creştinii îl iubesc pe Hristos. Liturghiile antice îl laudă, îi mulţumesc, îl adoră, îl imploră. 
Accentul de afecţiune şi familiaritate nu apare la început decât discret: la martiri, la pelerinii la 
Ierusalim, în poezia religioasă a sirienilor . Există însă chiar la scriitori patristici un „Acatist al 
prea dulcelui Iisus": InaonTaxe. Din întreagă această tradiţie să cităm măcar un anonim admis în 
Filocalie şi care celebrează virtuţile faimoasei „rugăciuni a lui Iisus": ^ceasta ne-au transmis-o 
de-Dumnezeu-purtătorii Părinţi ... ; toată viaţa lor ei s-au străduit neîncetat să se umple de 
dulceaţa lui Iisus; pretutindeni flămânzeau după Iisus. Astfel s-au umplut de bucurie 
duhovnicească negrăită şi au primit daruri dumnezeieşti, şi au ieşit din trup şi din această lume 
. . . prin preadulcea chemarea a lui Iisus " . 

Cultul omenităţii lui Hristos este calea desăvârşirii omului. Două căi pot încă să conducă 
la afecţiunea de iubire pentru Mântuitorul: blândeţea lui Dumnezeu, pentru că El este Dumnezeu; 
şi compasiunea Sa omenească, pentru că niciodată n-a vorbit om ca El. Aceste două căi nu sunt 
decât una singură, aşa cum Domnul însuşi nu este decât o singură Persoană divino - umană. 
Erezia dokeţilor i-a determinat pe dascălii ortodocşi ai Bisericii să reamintească realitatea 
existenţei pământeşti a lui Hristos. însă reflecţia teologică e cea care a dus la acordarea unei mai 
mari atenţii acestei umanităţi pe care Cuvântul n-a dispreţuit-o. Se poate spune că preocuparea 
Sfinţilor Părinţi este „devoţiunea" faţă de această umanitate şi că ei ar păstra o viziune 
precumpănitor dogmatică. în acest sens, V. Lossky scrie: "Cultul umanităţii lui Hristos nu e 
străin tradiţiei răsăritene " . Fără îndoială este greu de vorbit de o pietate explicită a primelor 
secole creştine faţă de omenitatea Iu Hristos. Rugăciunea lor se adresa „lui Hristos ca unui 
Dumnezeu", după mărturia pe care o dă încă Pliniu cel Tânăr în faimoasa sa epistolă către 
Traian. O trăsătură ce i-a uimit mult pe păgâni a fost faptul că aceste omagii religioase se 
adresează unui om răstignit. E adevărat că liturghia avea rolul de a pune în valoare divinitatea lui 
Hristos. Dar sărbătorile au dat prilejul poeţilor creştini să alcătuiască imne în cinstea 
Dumnezeului - om. Pelerinajele au permis venerarea locurilor vieţii Mântuitorului, acordarea 
unui cult particular instrumentului mântuirii, Crucea, şi mai târziu „sfintele sale Feţe" în cultul 
icoanelor. Acest interes al poporului pentru faptele vieţii lui Hristos îl manifestă apocrifele şi 
arta. Destul de lent a acceptat pietatea creştină să privească la Mântuitorul în umilinţele sale 
omeneşti. Sfântul Ioan Damaschin (f749) justifică astfel această adoraţie: „Unul este deci 
Hristos, Dumnezeu desăvârşit şi om desăvârşit adorat împreună cu Tatăl şi cu Duhul cu o 
singură adoraţie împreună cu trupul Său neprihănit, fiindcă pentru noi trupul lui nu este nedemn 
de adorare. într-adevăr, îl adorăm în Persoana unică a Cuvântului Care e Ipostasul Lui; nu ne 
închinăm unei creaturi, fiindcă nu adorăm trupul ca atare, ci întrucât e unit cu Dumnezeirea 

în istoria desăvârşirii creştine tema urmării lui Hristos deţine un loc important. în reacţia 
sa împotriva pietăţii medievale, Reforma occidentală opune „imitării", care ar fi o tentativă 
orgolioasă a omului, „urmarea lui Hristos" ca răspuns la chemarea Lui. în viaţa spirituală a 
Bisericii Răsăritului - estimează V. Lossky - „calea lui Iisus n-a fost niciodată practicată... 
Aici aceasta părea să aibă o anumită lipsă de plinătate, să fie o atitudine exterioară faţă de 
Hristos". Desăvârşirea creştină răsăriteană „se defineşte mai degrabă ca viaţă în Hristos" . 

într-adevăr, spre deosebire de lumea greacă care atribuie imitaţiei o mare importanţă fie 
în reflecţia ei filosofică (Platon), fie în concepţia ei despre artă ca şi copie a naturii (Platon şi 
Aristotel), fie în pedagogie (valoarea atractivă a exemplului), Biblia pare să ignore virtuţile 
imitării. în realitate, această noţiune se exprimă într-un alt registru, în termeni concreţi: vechii 

nomazi, evreii folosesc mai degrabă tema căii, a drumului. Omul trebuie „să meargă în căile 
Domnului" . Tema imitării apare în gândirea Sfântului Apostol Pavel. Ea pare a se fi dezvoltat 
aici în principal ca prelungire etică a unui principiu fundamental, adică al unirii credinciosului cu 
Hristos pe care o exprimă prepoziţia ar/v, „împreună" (a muri cu Hristos, a fi cu Hristos etc). E 
foarte posibil ca occidentalii, mai înclinaţi spre acţiune, să fi înţeles adeseori conformitatea cu 
Hristos mai degrabă în sens ascetic şi moral, decât într-un sens ontologic şi mistic. Dar dacă 
Hristos este Dumnezeu, atunci nu-L putem imita ca pe un erou uman; între El şi imitatorii Săi 
există o participare cu totul diferită, care asumă în mod fundamental un caracter sacramental şi 
eclezial. Cartea care face să apară cel mai bine diferenţa între viaţa în Hristos şi imitarea lui 
Hristos este Viaţa în Hristos a lui Nicolae Cabasila. Or autorul afirmă cu toată simplitatea dorită 
că între ele nu există opoziţie, ci identitate reală: ,^i imita pe Hristos şi a vieţui potrivit Lui 
înseamnă a vieţui în Hristos, şi aceasta este lucrarea voinţei libere atunci când se supune voilor 
dumnezeieşti" . Noţiunea de imitaţie apare suficient de limpede. „Un creştin - spune Sfântul 
Ioan Scărarul — e o imitare a lui Hristos, pe cât e cu putinţă omului în cuvinte, în fapte şi în 
cuget" . Imitarea lui Hristos se leagă de învăţătura despre „chip şi asemănare". Ea coincide cu 
realizarea progresivă a „asemănării". A urma pe Hristos înseamnă pentru Origen a păzi virtuţile. 
Şi el întocmeşte o listă de virtuţi: „înţelegere, înţelepciune, adevăr, dreptate...". Acestea sunt 
atributele vieţii divine a Logosului. Se ştie că în Occident s-a preferat imitarea Cuvântului 
întrupat privit în misterele vieţii Sale pământeşti. Aceeaşi viziune se manifestă şi la Origen spre 
sfârşitul vieţii lui . Pentru Sfântul Grigorie din Nazianz, a imita pe Hristos înseamnă a deveni 
„tot ceea ce El S-a făcut pentru noi". Fiecare detaliu al misterelor evocate în predici cheamă la o 
participare: „Am alergat călăuziţi de stea, ne-am închinat împreună cu magii, ne-am uimit 
împreună cu păstorii, am cântat slava dumnezeiască împreună cu îngerii..." Acest aspect 
corespunde bine esenţei anamnezei liturgice, Hristos e viu în riturile Bisericii: „de Crăciun se 
naşte cu adevărat, iar de Paşti moare cu adevărat" . Conştient de unicitatea absolută a lui 
Hristos, credinciosul creştin scapă de primejdia mimetismului, a formalismului. Nu e vorba de a 
reface material gesturile lui Hristos, ci de a-I imita atitudinea spirituală, de a face din 
sentimentele lui Hristos modelul propriilor noastre sentimente. Prin urmare, imitarea lui Hristos 
se diversifică după vocaţia personală a fiecăruia. 

Creştinii primelor veacuri aveau conştiinţa că Hristos îşi are imitatorii Săi însemnaţi 
printre sfinţii şi mărturisitorii lui şi că mai cu seamă prin exemplul acestora Biserica devine un 
semn între neamuri. 

Rolul „exemplelor" a fost considerabil în literatura moralizatoare a anticilor, mai cu 
seamă în cea care provine din diatriba cinico-stoică. în ce măsură un creştin putea uza de 
exemplele împrumutate din istoria profană se leagă de problema raporturilor dintre cultura antică 
şi creştinism. 

în faţa acestor eroi profani se constituie în curând un tezaur de exemple din Vechiul şi 
Noul Testament ce vor deveni repede tradiţionale: Avraam, Moise, Ilie..., Ioan Botezătorul; 
marile modele sunt apostolii. Sfântul Apostol Pavel îndeamnă expres la imitarea lui, aşa cum el 
la rândul lui imită pe Domnul (I Tesaloniceni 1, 6). Nimic surprinzător de aceea că tradiţia 
creştină a considerat întotdeauna lectura Vieţilor Sfinţilor „folositoare sufletului" 
(TuxcoOe^riţ) . Primele sale monumente, cum ar fi Viaţa Sfântului Antonie cel Mare, au născut 
din dorinţa de a avea modele de imitat, după cum se spune în cuvintele folositoare din Patericul 
Egiptean: „In această carte se găsesc însemnate nevoinţa virtuoasă şi vieţuirea minunată şi 
zicerile sfinţilor şi fericiţilor Părinţi, pentru a povăţui şi îndemna la imitarea lor" . Dar ele nu 
trebuie imitate în chip material, remarcă Sfântul Ioan Scărarul . 

naiâeia divină reprezintă treapta supremă a desăvârşirii creştine, când Dumnezeu însuşi 
ne ia în grijă şi ne conduce pe cale. Analogia cu paideia atleţilor subliniază la Sfântul Ioan 
Hrisostom duritatea încercărilor pe care ni le trimite Dumnezeu. Comparaţia cu paideia şcolară, 
pune în evidenţă progresul în cunoaştere, în contemplaţie, în aprecierea suferinţei. E aici o temă 

esenţial hrisostomiană: la originea suferinţei stă o eroare de judecată, o falsă „opinie" (So^oc). El 
reia ideea stoicilor: "Multe lucruri ne dor din pricina neştiinţei noastre, dar dacă am avea o 
gândire dreaptă despre ele, s-ar risipi întristarea noastră". Marea problemă a vieţii creştine 
constă deci în a corecta această eroare prin intermediul contemplaţiei lui Hristos în suferinţă sau 
- cum spune N. Berdiaev - a transforma suferinţa obscură având drept capăt pierzania omului 
într-o suferinţă transfigurată care e calea mântuirii. 

Când e vorba de suferinţele ce-i ating pe copii, răspunsul îl dă apropierea între botez şi 
moartea pentru Hristos în martiriu. Botezul nu poate pretinde nimic de la cei ce nu au încă uzul 
raţiunii, şi astfel a procedat pietatea creştină în venerarea şi canonizarea „inocenţilor", victime 
ale unor crime; fiindcă sângele vărsat e ca o „baie curăţitoare spălând victimele de toate păcatele 
şi întinăciunile lor", căci „Prin suferinţă - spune la Dostoievski - se ispăşeşte totul" . 

In faimosul său opuscul Nimeni nu poate suferi vătămare decât numai de la sine însuşi, 
Sfântul Ioan Hrisostom împrumută fondul şi forma învăţăturii sale de la Chrysip şi Epictet, dar o 
plasează în contextul creştin al unei experienţe trăite a Providenţei divine, căci „cu harul lui 
Dumnezeu" nimeni nu ne poate face nefericiţi. 

Teza opuscului se poate rezuma astfel: 1) înţeleptul nu suferă nici nedreptate, nici pagubă 
cât timp îşi păstrează integritatea morală prin constanta voinţei sale; 2) dacă înţeleptul suferă în 
mod real o nedreptate, aceasta e din pricina unei neglijenţe din partea sa, dar atunci el înceteazăa 
mai fi înţelept; 3) departe de a suferi un prejudiciu real, adevăratul înţelept dobândeşte 
dimpotrivă câştig şi profit moral din nedreptăţile ce-i sunt făcute; 4) cel ce suferă o nedreptate e 
în realitate omul lipsit de minte şi nedrept ce pricinuieşte nedreptate înţeleptului. Pe scurt, aflăm 
aici convingerea fermă că singurul rău e păcatul şi că păcatul depinde numai şi numai de voinţa 
noastră liberă . 

Scopul desăvârşirii creştine este să pună în evidenţă vocaţia cosmică a omului şi misiunea 
omului în lume. Sentimentul religios înnăscut în inima omului - afirmă V. Soloviov - a făcut 
popoarele să rezerve zeilor guvernarea lumii, iar din acest motiv cezarii romani, ce credeau că 
guvernează întreaga oikoumene, pretindeau onoruri divine . Pentru a înţelege ce anume Sfinţii 
Părinţi despre misiunea omului în lume, trebuie să ne întoarcem nu numai la perspectivele lor 
cosmice, ci şi la problema antropologică. 

Orice ar spune ei despre unirea tainică a sufletului şi a trupului, aceasta a trebuit desigur 
să aibă un scop precis în intenţia Creatorului. Această stranie asociere între suflet şi rup îi pune 
neîncetat o problemă Sfântului Grigorie din Nazianz. Ea relevează într-un mod cu totul şi cu 
totul special înţelepciunea lui Dumnezeu. Prin unirea celor două elemente ale sale atât de 
diferite, unul vizibil, iar celălalt invizibil, omul este oarecum un microcosm, un cosmos redus (o 
uiicpoc; koouoc;) 93 . Ca un ecou regăsim la Părinţi, adeseori edulcorate de context, diversele teorii 
ale anticilor. In măsura în care ele exprimă o comunitate de natură între om şi lume, putem vedea 
aici un reflex al textelor stoicismului. Pe urmele lui Filon însă, 

Părinţii dau microcosmosului o preemineţă asupra macrocosmosului. Fiinţa acestuia, 
omul o împărtăşeşte cu toate categoriile de fiinţe. El este deci chemat să se unească cu Hristos în 
întreaga creaţie. Responsabilitatea omului în raport cu creaţia este adeseori exprimată de sfântul 
Ioan Hrisotom în termeni mai curând mitici: „Monarhul e necesar supuşilor şi supuşii 
monarhului, aşa cum capul e necesar picioarelor". Dumnezeu, care e meşteşugarul şi lucrătorul 
lumii, a rânduit lui Adam în paradis lucrarea pământului şi urmaşilor lui le-a poruncit 
purificarea lumii şi îndumnezeirea ei progresivă. în concepţia biblică omul păcătos antrenează şi 
lumea în păcatul său. Iar drepţii, la rândul lor, pregătesc o înnoire profundă a lumii. E ceea ce 
Părinţii spun adeseori: pentru răutatea oamenilor a fost blestemat pământul" . Dar dacă a 
suferit mult din pricina noastră - crede Sfântul Ioan Hrisostom - creaţia n-a fost totuşi 
îndreptăţită, căci tot din pricina noastră se va face iarăşi nestricăcioasă. Acesta e scopul 
desăvârşirii omului: idealul ascezei creştine nu este des-preţuirea lumii, ci acceptarea ei 

bucuroasă, care face lumea mai bogată, ridicând-o la un nivel superior, până la plenitudinea unei 
vieţii transfigurate. 

3. Teologia darului ca desăvârşire 

Desăvârşirea omului este lucrul lui Dumnezeu în om. Cartea facerii istoriseşte marea 
"lucrare a lui Dumnezeu", creaţia (Facerea 2, 2). Pentru Iisus, lucrul lui Dumnezeu sau lucrările 
lui Dumnezeu: epya , înseamnă viaţa Sa întreagă, tot ceea ce umple viaţa Lui. Astfel, atunci 
când cei ce îl ascultau îi pun întrebarea ce îi privea în mod direct pe ei înşişi: „Ce să facem ca să 
împlinim lucrurile lui Dumnezeu?" , El le răspunde: acesta este lucrul lui Dumnezeu: ca voi să 
credeţi în Cel pe care L-a trimis" (Ioan 6, 28 - 29). „Lucrul lui Dumnezeu" este deci viaţa de 
credinţă, urmarea lui Hristos. 

în literatura monastică expresia „lucrul lui Dumnezeu" are o extensiune foarte largă şi o 
înţelegere extrem de bogată. în textele greceşti, xo Epyou tovj 9sorj nu înseamnă liturgia (opus 
dinum în latină), ci asceza în general. După Sfântul Atanasie cel Mare, „lucrul lui Dumnezeu" al 
unei fecioare cuprinde tot ceea ce e necesar pentru ca aceasta să-şi păstreze fecioria. Avva Isaia 
revine neîncetat asupra acestui gând: „Ah! Câtă osteneală (KOTtoţ) e calea lui Dumnezeu!" 
Epyou, lucru se opune aici lui 7capEpyou, lucru accesoriu, secundar, care nu e „lucrul suflului" . 
Monahii nu sunt convinşi că viaţa duhovnicească e adeseori anevoioasă : „Trebuie multă 
osteneală (kotioc;), şi dacă nu este osteneală nu-L poţi avea pe Dumnezeu cu tine" . Avva Isaia va 
merge până la a defini în mod laconic monahul printr-un singur cuvânt: kotioc;. „Fiindcă monahul 
osteneşte în toz lucrul său (sic; 7tav kottkx). Aşa este monahul" . După Sfântul Vasile cel Mare 
bunurile duhovniceşti se dobândesc „prin osteneli şi sudori" (tiovoic; kou i§pcoai) 100 . Trebuie „să 
se facă luptă şi război" (tioieiv aycova Kai 7ro^£uov) spun Omiliile duhovniceşti atribuite Sfântului 
Macarie cel Mare . 

Nevoinţa către desăvârşire este o activitate umană eminamente practică. S-a spus că 
theoria era idealul grecilor, şi e fără îndoială adevărat. Nici o afirmaţie nu trebuie însă 
generalizată prea mult. Vechea tendinţă „practică" va rămâne mereu vie, după ce a predominat 
cum era şi firesc, „la începuturi". La sfârşitul antichităţii opoziţia între viaţa activă şi viaţa 
contemplativă devenise un exemplu clasic. Pentru a desemna acţiunea, limba greacă are doi 
termeni specifici: Tioincnc; şi Tipa^iţ. Elementul de „osteneală", de efort uman, de chin, rămâne 
asociat evoluţiei celui de-al doilea termen. Pentru Plotin, praxis defineşte o acţiune „impură", 
„amestecată", întinată de materia spre care înclină; e acţiunea omului în trup. Acţiunea lui 
Dumnezeu este Ttoinaiţ . în vocabularul creştin, praxis ar putea fi în sensul său cel mai larg 
întreaga operă de mântuire. Utilizarea cuvântului praktikos pentru a desemna „monahul" ce se 
distinge prin viaţa sa duhovnicească se întâlneşte frecvent la awa Evagrie. Şi pentru că în ce 
priveşte climatul rugăciunii, în viaţa duhovnicească domneşte o unanimitate desăvârşită 
contempalţia adevărului şi exegeza sunt pentru Origen „lucrul cel mai desăvârşit al lui 
Dumnezeu". Dar, pe urma grecilor antici care prin praxis circumscriau activitatea exercitată de 
trup în lumea materială iar prin theoria activitatea minţii, creştinii au început şi ei să distingă cu 
grijă între theoria şi praxis. în acelaşi timp însă aceşti termeni sunt înălţaţi la un nivel superior. 
Theoria a devenit spirituală pentru a desemna „gnoză adevărată". Iar praxis a dobândit şi ea o 
semnificaţie extrem de particulară pe care i-a dat-o avva Evagrie: astfel „cunoaşterea lui 
Dumnezeu se împarte în două în praxis şi theoria". Şi tot el dă această definiţie: "Praktika este 
metoda duhovnicească ce purifică partea pătimaşă a sufletului" . 

Oricât de celebră ar fi, această definiţie rămâne încă negativă. Explicaţia sfântului 
Grigorie din Nazianz e mai generală, deci mai extensivă: „Theoria înţelege-o ca pe o luare în 
considerare a realităţii inteligibile (ok£V|ac; vonxcov), praxisul fiind domeniul acţiunii" . Evident, 
obiectivul acestei acţiuni nu este un viciu, ci o acţiune virtuoasă şi, dat fiind că practica virtuţilor 
este pentru creştin paza poruncilor, dintre care cea dintâi e iubirea, praxis-ul nu va fi nimic 

altceva decât viaţa potrivită credinţei, viaţa lui Hristos şi în imitarea Mântuitorului. Curăţirea de 
păcat este primul ei aspect. Astfel se va vorbi de o praxis negativă, atunci când ea tinde să 
suprime obstacolele (păcatele) şi să combată gândurile rele, şi de o praxis pozitivă, când ea 
urmăreşte dezvoltarea virtuţilor. în spiritualitatea creştină, conţinutul practicii ca nevoinţa spre 
desăvârşire înseamnă în primul rând asceză. Etimologia cuvântului grec aaiceco, aaicnaic;, 
aaKr\Tr\q, rămâne obscură. Homer îl foloseşte pentru a exprima ideea unei munci artistice sau 
tehnice. Cuvântul a făcut carieră în aplicarea lui: 1) la exerciţiul trupului în sensul fizic 
(exerciţiile atleţilor şi ale soldaţilor), 2) la exerciţiul inteligenţei şi voinţei, al simţului moral 
(unde îl vedem alternând cu sinonimul său u£?i£Tn, căruia îi lipseşte încă o aplicare deosebit de 
atentă şi progresivă), şi 3) la cultul şi la viaţa religioasă, unde askeseis numeşte „practicile 
evlaviei" instituite în Egipt. Sfântul apostol Pavel foloseşte termenul aaKco o singură dată (Fapte 
24, 26), dar realitatea însăşi revine de mai multe ori în gândirea sa: el numeşte astfel gymnasia 
exerciţiul vieţii sfinte (I Timotei 4, 6 - 7). La Părinţii apostolici şi apologeţii secolului II, 
creştinul nu e numit aaKr\xr\q, ci aQhr\xr\q. O dată cu Clement Alexandrinul şi Origen, cuvântul 
dobândeşte la limbajul creştin accepţii curente şi precise, mai cu seamă prin intermediul lui 
Filon. în analogie cu pitagoreicii, Origen numeşte aaicnxou, pe cei care fac făgăduinţa vieţii 
desăvârşite. Se creează şi derivate: aaicnxpia (monahia) şi aaicr|Tr|piov (mănăstire, forma latină 
asceterium), aaicnxiKov (scrierile care tratează despre viaţa duhovnicească şi mai cu seamă 
monastică). Ascetismul implică un antrenament conştient şi perseverent. Pentru Sfântul Atanasie 
cel Mare, asceza înseamnă o tensiune care nu cunoaşte odihnă şi nu tolerează nici o relaxare. în 
acest sens îl face pe Sfântul Antonie să-şi înceapă discursul către monahii egipteni . Fără 
îndoială, desăvârşirea este altceva decât o simplă gimnastică. Este o căutare a vieţii cu 
Dumnezeu. Pe de altă parte, se crede cu fermitate în eficacitatea acestei colaborări a divinului cu 
umanul. Ea nu este numai punerea în rânduială a componentelor psihologiei noastre, ci, mai ales, 
sporirea lui Hristos în suflet. Se poate deci spune că unitatea asceză-mistică e fundamentul 
doctrinar al tuturor formelor monahismului . 

Praxis-ul ascetic e desemnat în Noul Testament prin mai mulţi termeni: tăgăduire de sine, 
lepădare, renunţare, dezbrăcare, „răstignire" împreună cu Iisus... Fiecare exprimă o nuanţă 
specială venită pe un fond comun. La Luca 14, 33 apare termenul (XTioxaaasaOai, renunaţre, 
lepădare. Cuvântul grec e de altfel folosit de mai multe ori în Noul Testament în sensul de 
separaţie, de părăsire (Luca 9, 62; Fapte 18, 18; II Corinteni 2, 13). în scrierile ascetice, regimul 
direct al cuvântului e xco koo(j.co xuxco, lepădare de lumea aceasta, sau Ttaaiv, de toate lucrurile, 
sau xpr||iaxcov, de bunurile materiale. Substantivul corespunzător este în vechime ootoxoi^ic;.- 
Pentru Sfântul Iustin Martirul şi Filosoful, detaşarea de toate bunurile, ba chiar şi de viaţă, pe 
care o realizează creştinii în martiriu, e de ajuns să dovedească nevinovăţia şi virtutea lor . 
Pentru monarhi, apotage înseamnă renunţarea reală la orice proprietate, sărăcia, neagoniseala, 
aKxr|(ioawr|. Lepădarea sau renunţarea lăuntrică e necesară tuturor creştinilor, şi distinge trei 
trepte ale detaşării: lepădarea trupească: părăsirea posesiunilor; lepădarea sufletească (psihică): 
dezbrăcarea de patimi; lepădarea duhovnicească (spirituală): părăsirea opiniilor . Evangheliştii 
folosesc de asemenea şi verbul (XTrapviaOou,, cu sensul de se tăgădui pe sine însuşi (Matei 16, 24 - 
26; Marcu 8, 34 - 36; Luca 9, 23 - 25). Luca foloseşte verbul ekSuco care înseamnă pur şi 
simplu a se retrage, a ieşi (Luca 10, 10). Compusul ootskSixb are un sens mai puternic şi e folosit 
figurat: „Aţi dezbrăcat pe omul cel vechi" (Coloseni 3, 9). Noţiunea de dezbrăcare se lămureşte 
din natura a ce anume se îmbracă: e vorba de armele creştine (Romani 13, 12; Tesaloniceni 5, 8; 
Efeseni 6, 11; 6, 14) sau de anumite sentimente (Coloseni 3, 12), mai pe larg de o viaţă nouă 
(Corinteni 5, 4), sau mai profund de Hristos însuşi (Galateni 3, 17: Romani 6, 11; 6, 5; oloseni 
3,5; 3, 3). Dezbrăcarea de viaţa păcatului a fost exprimată extrem de energic în liturghia 
Botezului: pentru a coborî în scăldătoarea baptismală, catehumenul se dezbracă de hainele sale 
şi, odată botezat, este îmbrăcat în haină nouă. Asceţii creştini, pentru a-şi arăta voinţa de a nu 
mai avea nimic comun cu viaţa lumii, vor adapta un veşmânt şi un mod de a vieţui în sărăcie. 

Adeseori binecuvântată, haina lor marchează consacrarea unei vieţi noi. Aceasta este 
semnificaţia hainei monahale şi, într-un anume sens, a veşmântului liturghie. în textul de la Luca 
14, 33 unde se vorbeşte despre lepădare, se găseşte şi formula „a-ţi lua crucea". în sens propriu, 
ea înseamnă „a merge la supliciul" infamant al crucii. Expresia „a-ţi pierde sufletul" revine de 
mai multe ori în Evanghelie . sufletul pe care trebuie să ştim să-1 pierdem este v|/uxn, sinonom 
cu viaţa; trebuie deci să fim gata să sacrificăm viaţa prezentă şi să ne asigurăm viaţa veşnică. „A- 
ţi urî sufletul" are acelaşi sens (Ioan 12, 25; Luca 14, 26): a muri pentru a trăi. Trebuie să 
„omoram" în noi lucrurile trupului (Romani 8, 13), mădularele noastre pământeşti împreună cu 
patimile lor (Coloseni 3, 5). 

Termenul „mortificare", întrucât este roadă a crucii, poartă la Sfântul Simeon Noul 
Teolog un epitet extrem de frumos şi semnificativ: (^cootioioc; veicpcoaic;,, „omorâre făcătoare - de 
viaţă" . Sfântul Pavel foloseşte termenul eyKpax£\)£a9ai (I Corinteni 9, 25; 7, 9) ca înfrânare ce 
apare pe lista virtuţilor din GalateniS, 3; dar „stăpânire de sine" apare extrem de frecvent în 
literatura greacă şi elenistică. Pentru Filon, înfrânarea se opune iubirii de plăcere ((|)i^r|5ovia) ea 
conduce la cer şi la nemurire . în literatura creştină Clement Alexandrinul dă o teorie oarecum 
dezvoltată şi coerentă a înfrânării. în ce pare a fi în concordanţă cu dreapta raţiune . Sfântul 
Vasile cel Mare consacră înfrânării două capitole din Regulile Mari şi are de grijă să o 
raporteze la Sfântul Pavel. Termenul se găseşte destul de des la marii dascăli ai monahismului. 
Sfântul Ioan Scărarul distinge înfrânarea sensibilă (oaa9r|Tn) de înfrânarea spirituală (vonin) . 
Se remarcă mereu tendinţa de a restrânge cuvântul la înfrânarea carnală şi chiar la înfrânarea 
desăvârşită şi absolută. în sectele encratice această tendinţă va merge până la deprecierea valorii 
trupului şi creaţiei, pentru dobândirea curăţirii, a purificării de păcate. Concepţie comună 
religiilor antice, curăţia e dispoziţia cerută pentru apropierea de lucrurile sacre. Potrivit 
concepţiei arhaice, care de regulă tinde să se adâncească, ea este conferită nu de actele morale, ci 
de rituri şi se pierde prin contacte materiale. în Biblie, noţiunea de curăţie tinde să devină 
interioară şi morală. Filozofia greacă insistă asupra purificării în vederea contemplaţiei (theoria): 
numai cel curat se poate atinge de Cel Curat . Tema e reluată de Părinţi, dar într-un cotext mai 
larg. Adeseori ei prezintă desăvârşirea drept restabilirea stării uniţiale, originare. în această 
perspectivă, desăvârşirea coincide cu KaBapaiţ, dar aceasta include plinătatea vieţii veşnice: 
Maica lui Dumnezeu este „prea-curată" şi ca atare pe deplin îndumnezeită. Dar în mod obişnuit, 
acest termen este rezervat primei trepte a vieţii duhovniceşti, făptuirii (praxis), care e „metoda 
duhovnicească care curăţă partea pătimaşă a sufletului" . 

Pentru a determina elementele esenţiale ale acestei curăţiri, trebuie stabilit mai întâi ce 
anume este considerat drept rău: trupul, simţurile sau patimile? Pentru creştini, singurul rău 
adevărat este păcatul. El va fi deci obiectul principal al curăţirii. Dar aceasta se va extinde în 
curând la tot ceea ce constituie o seducţie spre păcat şi la tot ceea ce îi urmează drept consecinţe. 

Trăirea duhovnicească este un progres continuu pe calea curăţirii de păcate. Necesitatea 
progresului duhovnicesc este evidentă la Sfântul Apostol Pavel care proclamă necesitatea 
creşterii duhovniceşti pe care o desemnează prin cuvinte ca au^avetv (II Corinteni 9, 10), 
oax^naic; (Efeseni 4, 16), PaOuoc; (I Timotei 3, 13). „Să creştem în orice chip prin iubire în cel ce 
este capul, Hristos" (Efeseni 4, 15). ... „până când Hristos va lua chip în voi" (Galateni 4,19). 
Cuvântul folosit aici, uopOcnc; (a da formă, în sensul plastic şi biologic al termenului), dă bine 
seamă de devenirea şi etapele unui har în desăvârşire perpetuă. Gnosticii îi clasificau pe oameni 
în categorii mai mult sau mai puţin statice, definitive (cei materiali, cei sufleteşti şi cei 
spirituali; hilici, psihici, pnevmatici). Preocuparea Sfântului Irineu e dimpotrivă aceea de a 
prezenta revelaţia într-un zbor la mare înălţime în care se străduieşte să evidenţieze atât 
continuităţile cât şi noutăţile. Adevăratul Dumnezeu este Dumnezeul dintotdeauna, Care 
împiedică lumea să îmbătrânească, fiindcă El este viaţa, fiindcă El recreează neîncetat, aşa cum a 
creat la început. Creşterea organică a creaturii raţionale este, pentru Origen, întemeiată pe 
caracterul dinamic al temei „chip - asemănare". Când este vorba de întoarcerea de la păcat, 

Sfântul Vasile cel Mare insistă întru câtva excesiv pe o schimbare rapidă. Se remarcă aici 
influenţa stoicilor care nu admiteau progresul moral, fiindcă la ei logosul sau este drept sau nu 
este deloc. Dar opinia comună a învăţaţilor duhovniceşti este aceea a unui progres (TipoKOTrn) 
continuu , ano uucpcov 7tpo<; \xeyaka (de la cele mici la cele mari). Harul se aseamănă unei 
seminţe aruncate în grădina inimii noastre. Prin urmare, există trepte bine ordonate şi distincte ce 
îngăduie smereniei omeneşti să ajungă pe culmi . Pentru a schiţa progresul în cutare sau cutare 
virtute, se enumera adeseori trepte extrem de dezvoltate: în smerenie, în iubire, în rugăciune, 
renunţare, nepătimire etc. Dar ele nu pot fi decât un reflex al creşterii integrale a vieţii în 
Dumnezeu. 

împărţirea cea mai des folosită este cea în începători sau novici, înaintaţi şi desăvârşiţi: 
„Există trei trepte prin care înaintează omul: a începătorilor, a celor din mijloc şi a celor 
desăvârşiţi" . 

începutul vieţii se numeşte copilărie (vnTiiov), mai târziu vine adolescenţa (vsavia), în 
fine maturitatea deplină sau bătrâneţea (I Corinteni 3, 1-2; Efeseni 4,13). Toate limbile creştine 
au folosit termenul de „bătrân" pentru a-1 desemna pe expertul în viaţa duhovnicească: yepcov, 
senex. Creştinul este în drum spre Dumnezeu. Această cale este îndelung descrisă în concordanţă 
cu rătăcirile în pustiu ale lui Israel. Cele 42 de opriri în deşert ale evreilor corespund celor 42 de 
generaţii enumerate de evanghelistul Matei şi înseamnă o pătrundere mai adâncă în secretele 
divine. Aceasta este ideea dominantă din Viaţa lui Moise a Sfântului Grigorie al Nyssei: o 
descriere a vieţii desăvârşite folosind schema Exodului, utilizată mai târziu şi de atâţia alţii. Când 
e vorba de progresul în rugăciune se invocă mai cu seamă muntele vederii şi iubirii lui 
Dumnezeu care se urcă în trepte. Vedenia lui Iacob (Facere 28, 12 - 13) va rămâne marele 
simbol al scării spirituale şi el va fi mereu utilizat începând cu Clement Alexandrinul . Multe 
manuscrise medievale ale scării Sfântului Ioan Scărarul au miniaturi în care ascensiunea pe scara 
virtuţilor este pitoresc reprezentată. 

O dată cu progresul se schimbă şi atitudinea omului faţă de Dumnezeu: de la treapta de 
rob, trece la treapta de fiu (Galateni 4, 7). Pentru a păstra triada, Clement Alexandrinul distinge 
robul, năimitul, fiul. După virtutea ce domină în aceste trei etape, se distinge între „învăţătura 
prin teamă", „nădejdea, care ne face să dorim binele mai bun; şi iubirea, care asigură în cele din 
urmă desăvârşirea" . 

în vreme ce avva Evagrie voia „să tăgăduiască trupul şi sufletul" şi „să vieţuiască după 
minte" , pentru Ioan Scărarul e vorba de a începe practicarea virtuţilor proprii trupului, apoi 
cele ale sufletului, pentru a sluji, în fine, lui Dumnezeu în duh. Cadrul general al învăţăturii sale 
duhovniceşti este deci împărţirea oamenilor trupeşti, sufleteşti şi duhovniceşti (somatici, psihici, 
pnevmatici). în acest punct el se vrea ucenic fidel al Sfântului Pavel (I Corinteni 3, 3). 

Principiul celor trei căi: purificare, iluminare şi unire, se găseşte în platonism . Dar 
această diviziune a devenit faimoasă în Occident prin intermediul lui Dionisie Areopagitul care 
apropie aceste căi de triadele ierarhiei bisericeşti: diaconii purifică, preotul luminează, episcopul 
desăvârşeşte; iniţiaţii sunt purificaţi, poporul sfânt este luminat, monahii sunt desăvârşiţi . 

Pentru un mistic ca Sfântul Grigorie al Nyssei, urcuşul sufletului spre Dumnezeu se face 
mai întâi în lumină, apoi prin nor, în fine cel desăvârşit îl contemplă în întuneric . 

npaKTuen, Orjaucn, Oeo^oyucn este o schemă de origine stoică, întâlnită de exemplu la 
Seneca (moralem, naturalem, rationaem), se găseşte la Porphyrios, de la care s-ar putea să o fi 
împrumutat Origen. Ceea ce la origini nu era decât o simplă clasificare a ştiinţelor, a devenit o 
distincţie a treptelor vieţii duhovniceşti. O bună mărturie cu privire la această evoluţie avem la 
Origen. El pune pe fiecare din cele trei ştiinţe în legătură cu una din cele trei cărţi biblice 
atribuite lui Solomon distingând astfel între r|9ucn (Proverbe), Ouucn (Ecleziast) şi STiOTmicn sau 
9soJioyia (Cântarea Cântărilor) . 

împărţirea se afla deci la capătul unei lungi istorii atunci când avva Evagrie o împrumută 
pentru a-i da o semnificaţie tehnică precisă care, prin el şi după el, era chemată să devină clasică 

în literatura duhovnicească bizantină: practică, fizică şi teologică. Cele două din urmă formează 
împreună gnostike, astfel că schema tripartită se poate reduce la doi termeni: Trpa^iţ-yvcoan; 
(capitole practice: xa 7cpaKxvKa şi gnostice: xa yvcoaxuca), ceea ce ne readuce la vechea diviziune: 
Ttpa^iţ -9ecopia. în secolul X, Sfântul Simeon Noul Teolog alcătuieşte şi el Imnele dumnezeieşti 
unde „teologia" este piscul gnozei (sau theoriă), physike este prima ei treaptă . 

Semnificaţia treptelor în viaţa duhovnicească este tipic biblică: cuvântul lui Dumnezeu, 
legea, proorocii, timpurile se împlinesc. Nici o treaptă nu e definitivă. Departe de a-şi îngădui 
vreodată cea mai mică odihnire în desăvârşirea dobândită, asceţii repetă oricui că nu sunt decât 
nişte începători. Scara spre Dumnezeu trebuie urcată mereu . 

Dar în acest urcuş trebuie evitate două pericole: 1) acela de a te plasa pe o treaptă 
superioară înainte de a fi trecut prin cele precedente (de exemplu a căuta theoria iară praxis); 2) 
şi acela de a crede că eşti dispensat de treptele inferioare pentru că le practici pe cele superioare; 
or primele nu sunt abolite, ci mai degrabă conţinute în următoarele; de altfel dinamismul 
desăvârşirii creştine implică o ascensiune continuă ce revine mereu la primul punct de plecare. 
Chiar şi piscul vieţii mistice se realizează printr-un progres infinit. Pentru Sfântul Grigorie al 
Nyssei, sufletul care şi-a stăpânit agitaţia patimilor dobândeşte o stabilitate pe stânca - Hristos. 
Dar „stabilitatea sa este pentru el ca o aripă". Ea apare nu ca o imobilitate, ci drept calmul unui 
fluviu. E o „mişcare stabilă", o epectază . 

Viaţa şi conştiinţa sunt intim legate între ele. Dar „viaţa veşnică" e o viaţă divină, tainică, 
ascunsă. Se pune atunci întrebarea: cade atunci această viaţă în câmpul conştiinţei, constituie ea 
o trăsătură observabilă în experienţa creştină? 

în filosofia secolelor XIX şi XX termenul experienţă este unul din cuvintele-cheie. în 
accepţia lui actuală, „experienţa este prezenţa nemijlocită şi directă în ceea ce ni se arată" . 
Experienţa se opune astfel modului cunoaşterii în care realitatea vizată nu este nemijlocit 
prezentă conştiinţei, ci se face prezentă într-un mod indirect şi mijlocit prin intermediul unei 
învăţături, al unei idei abstracte. în domeniul vieţii creştine, V. Lossky afirmă că „tradiţia 
răsăriteană nu a făcut niciodată distincţie între mistică şi teologie", între experienţa personală a 
tainelor divine şi dogma afirmată şi învăţată de Biserică. Numai spiritul căzut „devenit kantian" e 
mereu gata să respingă „în domeniul... obiectelor credinţei" (adică al unei doctrine învăţate) 
experienţa creştină autentică, dovedind astfel că tendinţa sa este „antignoza, antilumina, opoziţia 
faţă de Duhul Sfânt" 132 . 

Problema experienţei religioase a rămas mereu actuală în Răsărit. Mesalienii insistaseră 
asupra necesităţii de a avea mereu sentimentul de a fi în stare de har. Ei au fost condamnaţi spre 
sfârşitul secolului IV fiindcă au mers prea departe. Reacţia ortodocşilor (Diadoh al Foticeei, 
Marcu Ascetul) este netă: „Harul se aşeză în chip tainic în adâncul minţii din însăşi clipa 
Botezului, sustrăgându-şi prezenţa simţirii" . Experienţa directă a prezenţei Duhului nu poate fi 
deci identificată cu gradul îndumnezeirii. Negativ este răspunsul la problema privitoare la 
siguranţa mântuirii. Cei mai iluştri dascăli ai vieţii de obşte (chinoviarhii) par să se fi temut ca 
monahii lor să nu-şi facă cumva iluzii cu privire la siguranţa mântuirii. Dacă sentimentele 
duhovniceşti nu sunt singura manifestare a vieţii dumnezeieşti în om, totuşi ele sunt un semn al 
sănătăţii spirituale. Ultima biruinţă asupra păcatului este câştigată numai atunci când începem să 
simţim sentimente contrare ispitelor, când nu mai gustăm decât lucrurile dumnezeieşti. Termenii 
avaiaOnxoc;, avaiaOnxsw, avaiaOnaia înseamnă insensibilitatea, indiferenţa faţă de lucrurile 
vieţii duhovniceşti, nepăsarea şi împietrirea desăvârşită . Sfântul Ioan Scărarul descrie pe larg 
acest viciu într-un capitol special în care spune: „Insensibilitatea este moartea sufletului înaintea 
morţii trupului". Se vorbeşte de asemenea de învârtoşare, durita cordis, obduratio (Isaia 6, 9-10). 
E o maladie ce începe prin „întunecarea inimii". E o încercare orchestrată de Satana, gata să aţâţe 
în suflet întârzierea, lâncezeala, plictiseala. 

Astfel vorbesc Diadoh al Foticeei, Dorotei, Ioan Scărarul, Simeon Noul Teolog şi alţii, 
însă nici cei care doresc cu ardoare „sentimentele duhovniceşti", nu pot nega faptul că „simţirea 

divinului" este supusă unor multiple variaţii. După explicaţia pe care o dă Diadoh al Foticeei, 
pedagogia divină este cel mai adeseori următoarea: 

1. harul e prezent încă de la început: aproape inseparabil de om, formează cu el o 
singură substanţă; 

2. la începutul vieţii duhovniceşti el se face adeseori simţit ca o mângâiere, ca o 
răsplată pentru fapte; 

3. mai târziu el se ascunde adeseori şi Dumnezeu îi lasă pe sfinţii săi în suferinţă; 

4. la sfârşit când se încheie perioada curăţirii, Dumnezeu dă din nou sfinţilor 
mângâierile Sale şi plinătatea Duhului sfânt. 

însă Diadoh avertizează: numai harul lui Dumnezeu dă naştere adevăratelor sentimente 
sfinte. Şi când harul lui Dumnezeu dă ceva, el dă cui vrea, cum şi când vrea el". Cel ce ar vrea să 
ajungă prea repede la experienţa lăuntrică a vieţii harului, se expune primejdiei de a avea 
sentimente false şi amăgitoare. Sfântul Simeon Noul Teolog scrie: „Sufletul e nevăzut, nu se 
vede dacă e sănătos sau nu... Sunt însă semne care fac vădită tuturor starea sa..." Duhul sfânt 
aduce roade (Galateni 5, 22), or acolo unde se văd aceste roade, acolo rămâne Dumnezeu. 
Pentru Sfântul Pavel, viaţa în Duhul nu este încă o simţire intuitivă a Duhului, este o viaţă în 
credinţă, dar ea constituie o experienţă reală prin intermediul semnelor, o certitudine concretă a 
unei prezenţe. Harismele, cum sunt darul limbilor sau al vindecării (I Corinteni 12, 28 sq; 14, 
12), fac să se simtă o prezenţă personală, prezenţa Cuiva Care „locuieşte" {Romani 8, 11), Care 
„dă mărturie" (8, 16), Care „se alătură duhului nostru" (8, 16) şi „strigă în inimile noastre" 
(Galateni 4, 6). Aceste semne sunt extrem de variate. Citind Vieţile Sfinţilor, avem impresia că 
miraculosul, extraordinarul, insolitul câştigă importanţă. Cu cât ne îndepărtăm de timpurile 
antice, cu atât sporeşte reputaţia Părinţilor care au ajuns să învie până şi morţii, care au făcut 
minuni mari şi au dobândit putere împotriva demonilor. Dar aceste fapte miraculoase nu sunt 
citate decât ca semne ale aprobării date de Dumnezeu vieţii marilor strămoşi ai vieţii monastice 
pentru că „atunci domnea iubirea". O povăţuire de acest gen poate fi citită deja în marele discurs 
din Viaţa Sfântului Antonie cel Mare: celor ce se laudă nu cu virtutea lor, ci cu reuşita minunilor, 
li se aduce aminte că această capacitate nu este decât un dar, că virtutea şi conduita noastră sunt 
de fapt cele care fac ca numele noastre să fie înscrise în ceruri. O minune atestă puterea 
rugăciunii, dar nu în chip nemijlocit sfinţenia persoanei. Acest lucru îl explică limpede Nicolae 
Cabasila: sufletul pătruns de exemplele lui Hristos, care conlucrează cu harul Tainelor, acela se 
vede transformat; şi această transformare, care e adevărata virtute sau adevărata sfinţenie, stă în 
voinţă, nicidecum în minuni sau harisme extraordinare . 

în ce priveşte vedeniile, fără a le respinge absolut, majoritatea Părinţilor Bisericii arată 
faţă de ele o rezervă extremă. E de ajuns să vedem cu câtă oroare vorbesc bizantinii şi sirienii 
despre mesalieni sau euhiţi. Cea de-a 7-a Omilie duhovnicească atribuită Sfântului Macarie cel 
Mare recurge la o clasificare a acestor fenomene distingând între ele simţirea spirituală 
(aia9r)ai<;), vederea (opaac;), iluminarea ((pcoxiauoc;), descoperirea (a7ioica?a)V|/i<;) 137 . împotriva 
acestui vizionarism, citim o respingere absolută a viziunilor corporale şi pretinselor revelaţii 
întemeiate pe ele din gura Sfântului Pavel. Atunci când aceste harisme extraordinare erau 
adevărate, exista obligaţia de a le ascunde. 

în fruntea lucrărilor harismatice care manifestă prezenţa lucrătoare a Duhului, stă iubirea 
(I Corinteni 12, 13 - 14, 1). Ea rezumă întreaga desăvârşire creştină. Dar cum trebuie dovedită 
desăvârşirea iubirii? „Cât timp este în acest trup - spune Cuviosul Diadoh al Foticeei - nimeni 
nu poate să dobândească desăvârşirea, ci numai sfinţii care au ajuns la martiriu şi la mărturisirea 
desăvârşită" . 

Că martiriul e expresia fidelităţii faţă de Dumnezeu, o afirmaseră Macabeii. Pentru primii 
creştini martiriul aduce dovada prezenţei lui Dumnezeu. Sfântul Ignatic al Antiohiei ne 
furnizează elementele unei teologii şi chiar ale unei mistici a martiriului. Pentru Sfântul Irineu, 
acesta este dovada iubirii desăvârşite şi a prezenţei Duhului: „Mucenicii dau mărturie şi 

dispreţuiesc moartea nu prin carnea lor neputincioasă, cât prin neastâmpărul Duhului" . Dar 
mărturia sângelui reprezintă o situaţie limită. Pe de altă parte, creştinul este chemat să se facă 
martor al iubirii dumnezeieşti oricare ar fi împrejurările legate de timp şi de loc. Tot mai 
frecvent vor fi asimilaţi martirilor cei ce au ales „calea strâmtă" a ascezei, respectiv monahii. 
Experienţa duhovnicească a Sfântului Antonie cel Mare arată bine felul în care căutării 
martiriului i se substituie spontan asceza deşertului care îngăduie sfântului martir să fie „în 
fiecare zi martir prin conştiinţă şi atlet al luptelor credinţei" . Autorii duhovniceşti nu omit să 
sublinieze analogiile dintre martiriu şi asceza monastică . Prin făgăduinţa sa monahul „poartă 
crucea", i-o aminteşte însăşi haina sa, spune Sfântul Teodor Studitul. Dar dincolo de martiriul 
sângeros şi de asceza figuroasă, autentica viaţă creştină rămâne un argument valabil al prezenţei 
Duhului Sfânt. Căci Duhul se păstrează prin credinţă şi printr-o vieţuire neprihănită. Credinţa 
este un dar al Duhului (I Corinteni 12, 13) iar virtuţile sunt o împărtăşire de Hristos, deci o 
mărturisire sigură a prezenţei divine. Pentru Sfântul Ioan Scărarul mai cu seamă castitatea 
desăvârşită îl arată pe „Pricinuitorul firii" printr-o biruinţă asupra „firii" (naturii). 

Atunci când „omul duhovnicesc" devine, în terminologia lui Clement Alexandrinul, 
„adevăratul gnostic", „adevărata gnoză" este un semn sigur al prezenţei Duhului. Nu vorbim de 
„gnoza mincinoasă", cunoscută din polemica Sfântului Irineu. Ştiinţa nu e recomandată omului 
duhovnicesc dacă nu o revarsă în Duhul Sfânt ca răsplată a vieţii ascetice. Această gnoză 
mincinoasă care îngâmfă, care îl face pe om să cadă din iubire, inspiră posesorilor ei pretenţia de 
a fi desăvârşiţi. Mai bine să fii om simplu şi să ajungi la unirea cu Dumnezeu prin iubire . 
Adevărata gnoză este theoria, contemplaţia creştină. Dar există şi o gnoză specială, dată 
profeţilor, a căror titulatură veche e aceea de „văzători" (I Samuel 9, 9) sau „vizionari" (Amos 7, 
12). Descrierea acestei harisme, aşa cum apare ea la Sfântul Pavel (I Corinteni 12), apoi în 
Dihadie sau Păstorul lui Hermas, nu se deosebeşte cu nimic de cea pe care o va schiţa Sfântul 
Irineu: „Am auzit pe mulţi fraţi în Biserică care aveau harisme profetice, vorbeau prin Duhul în 
toate limbile, arătau cele ascunse ale inimilor spre folos" . Dar montanismul (secolul II) e un 
caz tipic pentru concepţia exaltată a unei „noi profeţii" care lovea în ierarhie. Prin conţinutul şi 
condiţiile ei psihologice aceasta era apreciată ca fiind în opoziţie cu credinţa. „Noua profeţie", 
cum se numea ea, a sfârşit însă prin a discredita profeţia însăşi. în Occident titlul de profet a 
dispărut din Biserică. în Răsărit titlul de profet va mai fi acordat încă, câteva secole mai târziu, 
marilor povăţuitori duhovniceşti, ca de pildă în secolul V Sfântului Zenon Profetul. în secolul VI 
avva Dorotei din Gaza va găsi în mănăstire doi „bătrâni" remarcabili: Varsanufie şi „avva Ioan, 
supranumit Profetul, pentru darul străvederii pe care îl primise de la Dumnezeu" . Această 
harismă a străvederii {diorasis) rămâne deci un semn al Duhului şi ea conţine două elemente 
principale: cunoaşterea tainelor lui Dumnezeu (theologia) şi cunoaşterea celor ascunse ale 
inimilor (kardiognosia). E vorba de o perspicacitate spirituală care vede prin trup, sprin spaţiu, 
prin timp. Mari „dioratici" existau ca o răsplată firească a curăţiei sufletului, după declaraţia 
Sfântului Antonie cel Mare: "în ce mă priveşte, cred că un suflet curăţit din toate părţile şi aşezat 
după (rânduiala) firii, ajunge dioratic şi poate vedea mai multe şi mai departe decât demonii" . 
Dar ceea ce caracterizează un astfel de om desăvârşit este mai cu seamă acea §iaicpiaic;, 
discernământul sau deosebirea duhurilor, care pentru Origen este unul din semnele distinctive ale 
sfinţeniei: „Sufletul care va fi înaintat îndeajuns pentru a începe să aibă discernământul 
vedeniilor, va arăta că este duhovnicesc dacă este în stare să discearnă toate" . 

Este însă unanim acceptat că Mântuitorul Hristos este izvorul tainelor, că El a dezlegat şi 
natura şi Legea cea veche, fiindcă trupul Său, deşi zămislit pentru înţelegerea omenească, a fost 
firesc şi s-a dezvoltat în natură şi Lege, cu toate efectele. Şi dacă Mântuitorul a avut două firi: 
dumnezeiască şi omenească, tot aşa şi tainele au două aspecte: văzut-ceremonial, şi nevăzut- 
lucrarea harului. 

Tema Sfintelor Taine face parte din misiunea Bisericii şi din vocaţia preotului de a 
învăţa, de a sfinţi şi de a conduce. Prin însăşi esenţa ei, Biserica creştină ortodoxă a rămas, este şi 

va fi sfmţitoare, de aceea ea păstrează nu numai originalitatea Sfintelor Taine, ci şi practicarea 
lor aşa cum le-a lăsat Iisus Hristos, cum le-au primit şi au fost investiţi cu ele Apostolii, cum le- 
au experimentat Sfinţii Părinţi şi cum se găsesc şi astăzi ca mijloace şi căi sigure ale mântuirii 
oamenilor în Biserică. De-a lungul istoriei zbuciumate a creştinismului, s-au produs „diferenţe" 
doctrinare, astfel că au apărut „neconcordanţe" confesionale cu privire la marile teme teologice, 
devenite preocuparea majoră a specialiştilor doctrinari care au pus semnul îndoielii asupra 
„eficacităţii" mântuitoare asupra unora dintre ele. Studiul atent şi obiectiv pune în evidenţă faptul 
că Biserica creştină a primelor veacuri insista permanent în catehizare nu numai pe înţelegearea 
tainelor, ci şi pentru acceptarea, primirea şi încorporarea lor în Hristos şi în Biserica Sa. „La baza 
concepţiei despre Taine a Bisericii Ortodoxe stă încrederea în putinţa lucrării Duhului 
dumnezeiesc al lui Hristos printr-un om asupra altui om, prin mijlocirea trupurilor şi a materiei 
dintre ele, în ambianţa Bisericii, ca trup tainic al lui Hristos: Este încrederea că Duhul 
dumnezeiesc poate lucra prin mijlocirea spiritului omenesc asupra materiei cosmice în general 
şi asupra altor persoane. Prin mâna omului se scurg puteri spirituale asupra altui om fie direct 
prin trup, fie prin altă materie. Cel ce transmite această putere... prin mână este subiectul care 
gândeşte şi voieşte: şi puterea ce se scurge... merge până la spiritul celui din urmă... Este 
puterea Duhului dumnezeiesc... Care Se deschide prin credinţa în ambianţa Bisericii. In Taină 
nu se poate trage o frontieră între mişcarea omului care lucrează şi puterea Duhului 
dumnezeiesc", a evidenţiat părintele Stăniloae în celebrul său tratat de Teologie dogmatică 
ortodoxă (III, 1997, p.7). 

VIZIUNEA PĂRINTELUI PROFESOR 
DUMITRU STĂNILOAE DESPRE ECUMENISM 

- o introducere - 

Pr. lect. univ. dr. Nicolae MOŞOIU 

Facultatea de Teologie "Andrei Şaguna" din Sibiu 

Rezumat 

Expresia sobornicitate deschisă a fost propusă de Părintele Stăniloae într-un moment în care 
Bisericile angajate în mişcarea ecumenică, dar mai ales în dialogul teologic bilateral, erau prea 
ancorate în propriile lor modele de unitate propuse în vederea apărării identităţii lor confesionale. 
Această "crispare" defensivă a dus la confesionalism, prozelitism, antiecumenism. Părintele Stăniloae 
este extrem de sever cu integritatea dogmatică a Bisericii Ortodoxe în dialogul ecumenic, de aceea o 
numeşte "Biserica deplină", dar niciodată n-a negat sau denigrat tradiţiile confesionale pozitive, 
instituţiile şi structurile apostolice care există în afara comuniunii ortodoxe. In ultimii ani, Părintele 
Stăniloae a cultivat relaţii de prietenie cu mari teologi catolici şi protestanţi, iar după traducerea 
Dogmaticii sale în limbile europene, sintezele sale teologice sunt receptate în eforturile celor care caută 
o nouă cale ecumenică. Părintele Stăniloae a încurajat cu toată tăria nu numai rugăciunea ecumenică 
pentru unitate, ci şi formaţia ecumenică a preoţilor şi credincioşilor ortodocşi. La a opta Adunare 
generală a Consiliului mondial desfăşurată la Harare (decembrie 1998) s-a văzut că aşa-zisul 
comportament antiecumenic al unor grupuri ortodoxe este cauzat, de lipsa de educaţie teologică şi 
ecumenică, de aceea Adunarea a aprobat constituirea unei Comisii speciale, care să redefînească locul şi 
rolul Bisericii Ortodoxe în Consiliul Ecumenic al Bisericilor. 

Abstract 

The expression open conciliarity was proposed by Father Stăniloae in a moment when the 
Churches which werw involved in the ecumenical movement and especially in the bilateral theological 
dialogue, were centredon their own models of unity proposed for the defence oftheir cofessional identity. 
This defensive "contraction" led to cofessionalism, proselytism, anti-ecumenism. Father Stăniloe is 
extremely severe with the dogmatic integrity of the Orthodox Church in the ecumenical dialogue. This is 
the reason why he calls it " the complete Church ", but has never denied or disparaged the positive 
confessional traditions, the apostolic institutions and structures which exist outside the Ortodox 
communion. During his lastyears, Father Stăniloae had among hisfriends great Catholic and Protestant 
theologians. Furthermore, after the translation of his Dogmatics into the European languages, his 
theological syntheses are of great interest for those who seek a new ecumenical way. Father Stăniloae 
encouraged through all possible means not only the ecumenical prayer for unity but also the Orthodox 
priests' and belivers' ecumenical education. At the Eighth General Assembly of the World Council of 
Churches which took place in Harare (December 1998) there was reveled thefact that the so-called anti- 
ecumenical behavior of some Orthodox groups is caused by lack of an ecumenical and theological 
education, but the Assembly enabled a Special Commission to deal with the meaning of the presence of 
the Orthodox Church in the World Council of Churches. 

în multe cercuri bisericeşti, ortodoxe cât şi ne-ortodoxe, este răspândită ideea că 
mişcarea ecumenică s-ar fi născut din interiorul lumii protestante, ca un rezultat al situaţiei sale 
interne şi în urma unui efort de a găsi soluţii la problemele existenţiale la care trebuiau să facă 
faţă, cu privire la viaţa cotidiană şi la mărturie. Din această cauză mulţi ortodocşi sunt surprinşi 
de prezenţa ortodoxă în mişcarea ecumenică, şi de participarea activă a Bisericii Ortodoxe la 



George Tsetsis, The Meaning of the Orthodox Presence in the Ecumenical Movement, în: Orthodox Visions of 
Ecumenism, compiled by Gennadios Limouris, WCC Publications, 1994, p.272 

Consiliul mondial al Bisericilor. în acelaşi timp nu puţini protestanţi, nefamiliarizaţi cu 
creştinătatea răsăriteană, sunt tentaţi să-i considere pe ortodocşi ca aparţinând unei "lumi" şi 
culturi diferite, străine preocupărilor mişcării ecumenice, şi care constituie, adesea, un obstacol 
în calea unităţii creştine. 

încercând schiţarea unei cronologii a prezenţei ortodoxe, autorul citat scrie că istoria 
mişcării ecumenice şi în special a Consiliului Mondial al Bisericilor, este strâns legată de 
Biserica Ortodoxă. Prima propunere concretă, "fără precedent în istoria Bisericii" , pentru 
stabilirea unei "koinonia de biserici", a fost făcută de Patriarhia Ecumenică, care în 
binecunoscuta enciclică din anul 1920 în care odată cu apelul de a se renunţa la prozelitism, se 
accentua convingerea că iubirea va face posibilă cooperarea bisericilor, şi chiar constituirea unei 
ligi - koinonia a acestora, după exemplul Ligii Naţiunilor, dar modelul să fie cel nou-testamentar. 

Văzută dintr-o perspectivă ortodoxă, fondarea Consiliului Mondial al Bisericilor odată 
cu prima adunare ţinută la Amsterdam în anul 1948, poate fi considerată într-un fel ca împlinirea 
unei propuneri făcută de Constantinopol cu 28 de ani în urmă, cu atât mai mult cu cât modele de 
cooperare proiectate atunci au devenit bază pentru colaborare, cel puţin pentru primul deceniu de 
viaţă şi activitate al Consiliului. Este adevărat că la adunarea inaugurală dintre ortodocşi au 
participat doar delegaţi ai Patriarhiei ecumenice, ai Bisericii din Cipru, Grecia şi ai Episcopiei 
Ortodoxe Române din Statele Unite ale Americii. Celelalte Biserici Ortodoxe, deşi participaseră 
la mişcarea ecumenică între anii 1920-1938 (cu excepţia Bisericii din Rusia, care se confrunta cu 
marile necazuri cauzate de revoluţia bolşevică) nu au luat parte la adunare, ca rezultat al 
recomandărilor conferinţei de la Moscova ţinută doar cu o lună înainte, unde se decisese 
neparticiparea , nu din motive teologice sau ecclesiologice, ci din cauza "războiului rece". S-a 
reuşit depăşirea situaţiei, şi între anii 1961 şi 1965 toate Bisericile ortodoxe autocefale şi 
autonome au devenit membre ale Consiliului. 

Prezenţa ortodoxă a reprezentat şi reprezintă foarte mult pentru mişcarea ecumenică. 
Biserica Ortodoxă a participat activ la unitatea "Faith and Order", mărturisind "credinţa 
Apostolilor"; "Life and Work" s-a îmbogăţit prin conceptele morale şi sociale promovate; a 
accentuat semnificaţia şi rolul cultului, şi mai ales al Euharistiei în viaţa Bisericii; a dat expresie 
experienţei asceticii şi misticii prezente în viaţa corpului ecclesial; a avut şi are o contribuţie 
unică la continuarea dezbaterilor despre unitatea văzută. Dar, în acelaşi timp, Ortodoxia însăşi 
s-a îmbogăţit, atât din punct de vedere teologic, cât şi al dragostei creştine şi al solidarităţii 
umane. Consiliul a dezvoltat multe programe şi a pus în mişcare resurse în multe părţi ale lumii, 
în domeniile diakoniei, educaţiei teologice şi dialogului între biserici, teologii ortodocşi reuşind 
astfel să studieze în cele mai bune centre universitare din lume. 



Ibid. Din păcate, această atitudine s-a făcut simţită şi la Harare, unde a avut loc cea de a opta Adunare generală 
a Consiliului (4-13 decembrie 1998), cauza constituind-o retragerea, intenţia de a se retrage sau nesemnificativa 
participare a unor Biserici ortodoxe. După ce s-a explicat - reprezentantul Georgiei având o mişcătoare intervenţie în 
acest sens - că aceste hotărâri s-au luat ca ultimă soluţie la presiunea puternicelor grupuri conservatoare, anti- 
ecumeniste, a căror acţiuni au dus şi ar fi putut duce în continuare la schismă internă, situaţia a început să fie 
înţeleasă şi s-a hotărât constituirea unor comisii care să analizeze foarte serios problemele apărute şi să redefinească 
prezenţa şi participarea ortodoxă. 

3 W.A.Visser't Hooft, The Genesis and Formation of the World Council ofChurches, Geneva, WCC, 1982, p.l, la 
G. Tsetsis, op. cit., p. 272. într-o predică rostită în Catedrala Sfântul Petru la 8 noiembrie 1967, cu ocazia vizitei 
Patriarhului ecumenic Athenagora, W.A.Visser't Hooft afirma: "Biserica din Constantinopol a fost în istoria 
modernă prima care ne-a reamintit că creştinătatea din toată lumea ar fi neascultătoare faţă de dorinţa Domnului şi 
Mântuitorului său dacă nu s-ar strădui să facă vizibilă în lume unitatea poporului lui Dumnezeu şi a trupului lui 
Hristos" - la G. Tsetsis, L'Eglise orthodoxe et le mouvement oecumenique, în: Le monde religieux, voi. 32, 1975, 
p.l 52 

4 Encyclical of the Ecumenical Patriarchate, 1920, în: The Ecumenical Review, vol.XII, octombrie 1959, p. 79-82; 
reed. în : The Orthodox Church in the Ecumenical Movement, editor Constantin Patelos, Geneva, WCC 
Publications, 1978, p.40-44 

Actes de la Conference des Eglises autocephales orthodoxes, voi. II, Moscova, 1952, p.450 
6 G.Tsesis, The Meaning of Orthodox Presence..., op. cit., p.273 

Dacă avem în vedere cele de mai sus nu poate decât să ne surprindă faptul că un grup de 
"ucenici" pretind că Părintele Profesor Dumitru Stăniloae ar fi declarat, cu puţin înainte de 
trecerea sa din această lume, că ecumenismul ar fi : "pan-erezia timpului nostru" . Chiar dacă ar 
fi adevărată, această afirmaţie, cu siguranţă ruptă din context, este cel puţin prezentată în mod 
evident tendenţios, şi, în nici un caz, nu poate rămâne ca o amprentă pe întreaga operă a celui 
mai cunoscut teolog român, cu atât mai mult cu cât munca de traducere din opera sa în diferite 
limbi continuă, iar propagarea unei astfel de declaraţii ar afecta enorm procesul receptării operei 
sale de către ne-ortodocşi. Numele său este deja înscris în dipticele "pelerinilor ecumenici" 
împreună cu alţi mari pionieri ai mişcării pentru unitate din secolul nostru. în consecinţă este 
foarte necesară examinarea atitudinii sale faţă de "ceilalţi". Tema fiind foarte sensibilă şi de mare 
actualitate, vom prefera, adesea, parafrazărilor redarea cuvintelor Părintelui. 

într-un studiu intitulat: Mişcarea ecumenică şi unitatea creştină în stadiul actual 
Părintele precizează de la început: 

"Mişcarea ecumenică s-a născut dintr-o nelinişte şi nemulţumire a conştiinţei 
creştine contemporane, care se vede confruntată cu două fenomene îngrijorătoare ale 
creştinătăţii de azi: a)cu modul nesatisfăcător în care răspunde năzuinţelor şi frământărilor 
umanităţii moderne şi b)cu dureroasa fărâmiţare din sânul său propriu. Ea a luat fiinţă dintr- 
un sentiment de vinovăţie al formaţiunilor creştine pentru cele două neajunsuri amintite şi din 
voinţa de a le vindeca. De aceea nu se poate să nu se vadă în apariţia şi acţiunea ei lucrarea 
lui Dumnezeu". 

1. Fundamentele biblice ale Bisericii universale 

în precedentul studiu citat Părintele aduce în discuţie comentariile făcute de Adunarea 
de la New-Delhi punctelor cuprinse în declaraţie, considerate elemente constitutive ale viitoarei 
unităţi bisericeşti: a) "Numai în Hristos", b) "în fiecare loc", c) "Sunt botezaţi în Hristos", 
d) "Conduşi (aduşi) de Sfântul Duh într-o deplină comuniune", e) "Aceeaşi credinţă apostolică", 
f) "Frâng aceeaşi pâine", g) "Uniţi în rugăciune", h) "Slujitorul şi membrii recunoscuţi de toţi", 
i) "în toate locurile şi timpurile" . 

Plecând de aici considerăm că este relevant, pentru scopul prezentării de faţă, să se 
structureze materialului conform succesiunii din Faptele Apostolilor 2,42. După ce istoriseşte 
evenimentul întemeierii Bisericii, Sfântul Evanghelist Luca ne spune că primii creştini: "stăruiau 
în învăţătura Apostolilor - te didahe ton Apostolon, doctrina Apostolorum - şi în părtăşie - te 
koinonia, communicatione -, în frângerea pâinii - te klasei ton arton, fractionis panis - şi în 
rugăciuni - tais proseuhais, orationibus " (F.Ap.2,42). Dacă este considerată corectă afirmaţia 
potrivit căreia orice Biserică locală, ar trebui să se identifice prin constituţia sa cu Biserica 
universală - sau altfel spus că toţi cei convertiţi ulterior celor trei mii din Ierusalim, s-au alăturat 
de fapt acestora din urmă, Biserica fiind Trupul lui Hristos care se extinde neîncetat, pentru a-i 
cuprinde pe toţi oamenii şi în mod actual nu doar virtual, ca toţi să trăiască plenar comuniunea cu 
Sfânta Treime — se va deduce faptul că cele patru elemente menţionate sunt premisele 
fundamentale pentru orice concluzie teologică rezultată din dialogurile ecumenice. Mărturisirea 
comună a învăţăturii Apostolilor, trăirea plenară a vieţii de comuniune - koinonia, 
împărtăşirea din acelaşi Potir, rugăciuni pentru "unirea tuturor" formează o simfonie în care se 
exprimă identitatea şi integritatea Bisericii. 



7 Vestitorul Ortodoxiei, an.IX, nr.189, l-15oct., 1997, p.3 

v. Ecumenical Pilgrims-Profiles of Pioneer s in Christian Reconciliation, edited by Ion Bria & Dagmar Heller, 
WCC Publications, Geneva, 1995, p.226-230( profil realizat de Pr.Prof.Dr.Ion Bria) 

9 v.Ortodoxia,nr.3-4,1963p.544-589 

10 Ibid.p.544 

11 Ibid.,p.573-585 

A. învăţătura Apostolilor - infinitus progresus in idem 

Sintagma învăţătura Apostolilor se referă la realitatea istorică, dinamică a credinţei 
creştine, revelate de Mântuitorul, statornicită prin mărturia normativă a Sfintei Scripturi şi a 
Sfintei Tradiţii, explicată, transmisă şi proclamată în şi prin Biserică sub asistenţă Sfântului Duh. 
De fapt "dialogul viu al Bisericii cu Hristos se poartă în mod principal prin Sfânta Scriptură şi 
prin Sfânta Tradiţie" , Sfânta Tradiţie fiind "permanentizarea" acestui dialog . Biserica 
Ortodoxă este cunoscută ca o Biserică a Tradiţiei, deoarece a păstrat cu fidelitate conţinutul 
kerygmei apostolice şi practica sacramentală apostolică în întregimea lor. După cum se ştie, 
problemele apar atunci când diverse confesiuni sau grupări creştine îşi arogă, adesea în 
exclusivitate, exact această fidelitate deplină faţă de "începuturi", susţin că s-au întors şi sunt în 
conformitate cu perioada primară a Bisericii, când exista o "unitate în diversitate". Comentând 
documentul: "Scripură şi Tradiţie" al comisiei "Faith and Order" a Consiliului Ecumenic al 
Bisericilor, Părintele Stăniloae arată că autorii - teologi protestanţi şi anglicani - reduc 
diversitatea tradiţiilor deosebite ale diferitelor Biserici actuale la acea diversitate de tradiţii 
existente chiar în Sfânta Scriptură - există însă pericolul subminării unităţii Revelaţiei divine 
după acceptarea canonului, n.n.-, de aceea "căutarea unităţii între diferitele tradiţii ale Bisericii 
va trebui să-şi însuşească unitatea Evangheliei, aşa cum o reflectă pluralitatea diferitelor mărturii 
biblice". Mai mult, se consideră că: "varietatea de gândire în interiorul Bibliei reflectă 
diversitatea acţiunilor lui Dumnezeu în diferite situaţii istorice şi diversitatea răspunsurilor 
umane la acţiunile lui Dumnezeu", prin urmare "este important ca cercetătorul să nu se ataşeze la 
o singură cugetare biblică, chiar dacă i se pare centrală. Căci aceasta l-ar conduce la o 
neînţelegere a acestei varietăţi şi a acestei bogăţii" . Părintele Stăniloae vede în această 
recomandare adreasată nu doar exegeţilor, ci şi Bisericilor, posibilitatea apropierii ecumenice, 
deosebirile actuale dintre Biserici datorându-se faptului că au adoptat unilateral unele sau altele 
dintre afirmaţiile Sfintei Scripturi, nesocotindu-le pe celelalte la fel de importante , respectarea 
acestei recomandări deschizând calea spre sobornicitate - considerăm că avem aici o concepţie 
hermeneutică deschisă şi o maximă disponibilitate pentru dialog . Imaginile şi simbolurile 
folosite în Sfânta Scriptură au dus la bogăţia sensurilor. Dacă limbajul acestor imagini şi 
simboluri e transpus într-unui conceptual "se riscă să li se îngusteze prea mult sensul" şi prin 
aceasta să le şi "falsifice", se precizează în documentul citat (p.61). Părintele Stăniloae îşi 
continuă comentariul arătând că orice simbol sau imagine spune mai mult decât se poate exprima 
prin concepte, având ceva indefinit, "de aceea, trebuie folosite alte imagini sau o pluralitate de 
cuvinte prin care să se exprime cu aproximaţie, sau să se sugereze bogatul lui conţinut imposibil 
de definit exact. Pentru că imaginea sau simbolul, fiind un termen luat din ordinea materială, 
exprimă ceva din ordinea spirituală, sau şi din ordinea spirituală, imposibil de definit exact. 
Recunoscând acest principiu ermineutic, numeroasele grupuri de teologi protestanţi şi anglicani, 
care au pregătit documentul, şi însăşi Comisia "Credinţă şi Constituţie" proclamă insuficienţa 
interpretării pur literale, lăudată mult timp în Occident ca singura exegeză "ştiinţifică" şi 
recunosc valoarea vechii interpretări patristice spirituale, dispreţuită până de curând de exegeza 
"ştiinţifică" pur literală . Un alt principiu ermineutic recunoscut de documentul în discuţie ar fi: 



12 Pr.Prof.D. Stăniloae, Dogmatica I , p.53 

13 Ibid.p.58 

Idem, Concepţia ortodoxă despre Tradiţie şi despre dezvoltarea doctrinei, Ortodoxia, nr. 1, 1975,p.5 
din \o\.:"Nouveaute dans l 'oecumenisme,Les Presses de Taise,1970 

16 Pr.prof.D. Stăniloae, Sobornicitate deschisă, Ortodoxia, nr.2, 1971, p.165, doc. cit.p.58 

17 Ibid. 

18 Ibid.p.165 
'"lbid.p.167 
20 Ibid.p.166 

"nici o parte nu-şi descoperă sensul ei decât pe fundalul ansamblului iar relaţia unui pasaj cu 
ansamblul textului revelează semnificaţii noi care nu ies la iveală dacă pasajul este privit izolat" 
(p.62). 

Adoptarea unor sensuri unilaterale s-a manifestat de la început în creştinism. Erezia este 
de fapt alegerea oarecum arbitrară a unui aspect din unitatea complexă sau dialectică a două sau 
mai multe aspecte şi negarea celorlalte, sărăcindu-se astfel realităţile teologice bogate şi 
complexe. Dar în timp ce în Răsărit, cu excepţia ereziilor hristologice, toate celelalte s-au 
resorbit până la urmă în Biserică, atât datorită ajutorului dat de Imperiul bizantin, cât mai ales 
faptului că "Biserica nu s-a plasat pe o altă poziţie unilaterală şi contradictorie faţă de poziţia 
unilaterală a unei erezii sau a alteia, ci s-a menţinut pe o poziţie de largă îmbrăţişare a tuturor 
aspectelor credinţei" , în Apus, dacă Roma a ales pentru legitimarea autorităţii sale textele 
scripturistice care păreau să cuprindă ideea unui primat al Sf.Ap. Petru, reformatorii le-au ales, 
pentru legitimarea respingerii oricărei structuri în Biserică, pe acelea care vorbesc despre preoţia 
generală, viaţa comunităţii primare, varietatea slujirilor, nesocotindu-le pe cele care vorbesc 
despre preoţia slujitoare, Sfintele Taine şi celelalte aspecte controversate ulterior. "Protestului 
anticatolic dintr-o parte îi răspundea antireforma din cealaltă. S-a pierdut astfel orientarea după 
"complexitatea suplă, echilibrată a realităţii exprimată de Evanghelie, şi a unei vieţi bogate şi 
autentice", dominând "un spirit de alternative dure, tranşante, obişnuit cu simplificările unui 
raţionalism simplist, inferior" . 

în continuare Părintele Stăniloae găseşte de cuviinţă să prezinte spiritul Ortodoxiei care 
nu s-ar caracteriza prin tendinţa spre confruntare , ci dimpotrivă, spre îmbrăţişarea învăţăturii în 
integralitatea sa, de aceea "în setea după învăţătura şi viaţa creştină complexă" creştinii 
occidentali se întâlnesc cu Ortodoxia, mulţi considerând că "unitatea creştinismului nu se poate 
realiza în afara Ortodoxiei, că nu se poate realiza decât sub semnul Ortodoxiei, sub semnul 
revenirii la plenitudinea iniţială" . Din cauza acestei afirmaţii autorul nu poate fi acuzat de 
exclusivism sau de idealizarea realităţii, deoarece imediat se pronunţă critic în legătură cu modul 
actualizării valenţelor Ortodoxiei pe planul spiritualităţii şi al eficienţei în viaţa credincioşilor, 
pledând pentru îmbogăţirea sobornicităţii ortodoxe şi cu valorile pe care le-au actualizat mai 
mult creştinii occidentali. Găseşte chiar scuzabilă accentuarea unităţii în catolicism, întrucât în 
Răsărit nu s-ar mai fi trăit cu toată intensitatea unitatea creştină sub forma superioară a 
comunităţii universale între Bisericile locale. însă, pe de altă parte, afirmarea juridic-centralistă a 
unităţii creştinismului, i-a determinat pe ortodocşi să accentueze independenţa Bisericii lor locale 
decât formele de menţinere a unităţii lor - ajungându-se la situaţii penibile cum este cea a 
calendarului (n.n.), iar după apariţia protestantismului "a preluat în practică de la catolicism un 
fel de anti-reformă, accentuând Tradiţia în dauna Sfintei Scripturi şi importanţa actelor obiective 
ale Tainelor şi a ierarhiei în dauna trăirii personale şi în comuniunea legăturii cu Dumnezeu" . 
Această analiză lucidă trebuie să constituie un îndemn pentru ortodocşi să fie într-adevăr 
dreptmăritori şi drept-făptuitori - Ortodoxia înseamnă implicit ortopraxie, iar pentru ceilalţi să-şi 
reanalizeze aspectele credinţei care nu mai sunt în concordanţă cu perioada primară. Totodată 
transpare deschiderea spre dialog, refuzul de a emite judecăţi apriorice, dorinţa de a valoriza 
tendinţele de apropiere de învăţătura autentică a Bisericii. 



2l Ibid.p.l67 

22 Ibid. 

23 Ibid.p.169-170 

24 în acest sens P.S.Kallistos Ware scrie: "Iată un scriitor ortodox care tratează Occidentul contemporan, fie creştin, 
fie cel necredincios, fără agresivitate şi fără frică. Chiar dacă critica sa referitoare la Romano-catolicism, la 
prozelitism, sau la teologia radicală poate să apără uneori antagonică şi schematică, dincolo de această structură e o 
intenţie pozitivă", în prefaţa la: Dumitru Stăniloae, The Experience ofGod, translated and edited by Ioan Ioniţă and 
Robert Barringer, Holy Cross Orthodox Press, 1989,p.XXIV 

25 Pr.Prof.D. Stăniloae, Sobornicitate deschisă,op.cit., p.171 

26 Ibid. 

în acest sens considerăm că este important să se analizeze, un studiu publicat când 
Părintele împlinea venerabila vârstă de optzeci de ani. De la început se arată că în pofida faptului 
că manualele de Dogmatică ortodoxă prezintă justificarea luterană ca un act prin care omul este 
asigurat că păcatele lui sunt iertate, fără a fi şterse (simul justus et peccator), sau fără a se 
produce vreo schimbare în fiinţa lui (actus forensis), din studiile teologilor protestanţi din epoca 
mai recentă şi chiar din textele din opera lui Luther pe care se bazează, se poate constata că 
"justificarea este înţeleasă de Luther adeseori ca un act care produce o viaţă nouă în fiinţa 
omului" . Este citat teologul Peter Stuhmacher care suţine că: "Justiţia Dei înseamnă pentru 
Luther actul creator-eficient al graţiei lui Dumnezeu care justifică, şi nu o însuşire a lui 
Dumnezeu" . Viaţa nouă, despre care vorbeşte Luther, este,după teologul citat, rezultatul 
sintezei între cele două concepţii despre dreptatea lui Dumnezeu relativă la om: "dreptatea ca un 
atribut al lui Dumnzeu, care se manifestă faţă de om conform comportării omului, şi dreptatea 
care iartă pe om şi produce în el o viaţă nouă prin mila Lui sau prin graţie". Chiar dacă teologii 
luterani nu ajung întotdeauna la concluzia, la care a ajuns uneori Luther, că dreptatea lui 
Dumnezeu îl poate face pe om după chipul Lui, dându-i posibilitatea colaborării cu El pentru a 
înainta în asemănarea cu El, spunând că numai Dumnezeu este activ în noua viaţă a omului, 
"Luther ţine cu putere să considere justificarea ca un act creator şi prin aceasta e înlăturată orice 
posibilitate de a concepe credinţa şi prin aceasta justificarea şi ca o operă a omului" , de aceea 
"este o bucurie pentru noi să constatăm în această afirmaţie că chiar credinţa este considerată 
implicit ca o putere produsă în om de Dumnezeu şi nu ca ceva care nu aduce nici o schimbare în 
viaţa omului" . Iar dacă omul devine subiect al acestei noi puteri, însemnă că participă, 
colaborează. Karl Barth însuşi recunoaşte acest fapt, întrucât nu afirmă că omul nu are nici o 
responsabilitate în opera mântuirii sale: "în explicarea justificării "numai prin credinţă", noi am 
admis că trebuie spus clar şi aceasta: că noi în credinţă avem de-a face şi cu o imitaţie a lui 
Hristos. Că credinţa ca atitudine umană, cum rezultă din întrebuinţarea dublă a cuvântului pistis, 
este o imitaţie a lui Dumnezeu, o analogie cu lucrarea şi cu comportarea lui Dumnezeu, noi am 
menţionat adesea. Ea este o încredere a omului, care dă răspunsul corespunzător şi potrivit 
fidelităţii lui Dumnezeu care se revelează ca eficientă în judecata Lui. Dar ea este în special şi în 
concret şi o imitaţie a lui Hristos, o asemănare cu activitatea şi cu comportarea lui Hristos". 
Părintele Stăniloae citează apoi din opera ascetului din Gaza secolului al Vl-lea, Varsanufie, şi 
spune, în mod surprinzător, că: "în acest pasaj, sensul imitării coincide în chip uimitor cu ceea ce 
zice Barth" chiar dacă Varsanufie este mai explicit şi mai concret. Şi prezentarea paralelă 
continuă cu Moltmann şi Varsanufie. Dacă Moltmann declară că după Luther "drumul spre 
Dumnezeu este umilinţa" , Varsanufie zice: "Dumnezeu a ales întotdeauna pe cei smeriţi (ICor. 
1,27). Să ai smerenie şi Dumnezeu îţi va veni în ajutor" , "deci se poate spune că Părinţii 
răsăriteni, ca şi Luther au înţeles că smerenia nu înseamnă că noi nu avem nici un rol în 
mântuirea noastră, ci ea este conştiinţa că dacă putem face vreun bine, aceasta ne vine din 



Idem, Doctrina luterană despre justificare şi cuvânt şi câteva reflecţii ortodoxe, Ortodoxia nr.4, 1983, p. 495-508 

28 Ibid.p.495 

29 "Justiţia Dei bezeichnet fur Luther also das schopferischwirksame Ereignis der rechfertigenden Gnade Gottes und 
nieht eine gottliehe Eigenschaft", Gerechtigkeit Gottes bei Paulus, Gottingen, 1966, p.20 

30 Ibid..p. 18, "Keiner der Vater ist darauf aufmerksam geworden, dass Paulus selbst Rechtfertigung und 
Schopfungssgen ineinander interpretiert zuordnet. Das Miteinander zu gewahren und von daher justiţia als das 
Gottes Werk zu interpretieren ist Luthers Eigentliche exegetische Leitstung",la Pr.Prof. D. Stăniloae, op.cit.p.495 

31 Ibid.p. 21, "...Luther an der Rechtfertigung als einem Schopfungsvorgang fasthalt und so jede Moglieheit verlegt 
wird, den Glauben als Leistung des Menschen und damit die Rechtfertigung als Werk des Menschen aufzufassen", 
la Pr.Prof.D. Stăniloae, op. cit.,p.496 

32 Pr.Prof.D. Stăniloae, op.cit.,p.496 

33 Die Kirchliche Dogmatik IV/l,EVZ-Verlag, 1960,p.709 

34 Therese von Avila und Martin Luther,m Stimmen der Zeit, Heft 7,1982, p. 457 

35 Biblos Barsanouphiou £a/foa««o«,Thessalonique, 1974,Ep.665,p.311 

puterea pe care ne-o dă Dumnezeu...". Mai mult, un alt teolog luteran, E.Jungel, consideră 
necesare pentru menţinerea legăturii cu Hristos prin justificare, nu numai iubirea, ci şi faptele 
bune. După aceaste fapte va fi omul justificat, acestea nemaifiind în Hristos fapte ale Legii, deci 
ale fricii, ci ale libertăţii şi ale bucuriei, deci au un caracter cu mult mai interior. Se revine apoi 
la Jurgen Moltmann, care vorbeşte de un adevărat dialog între Dumnezeu şi om, omul fiind 
înălţat de Dumnezeu la demnitatea unui partener în acest dialog. "Cuvântului (lui Dumnezeu) îi 
corespunde răspunsul (omului), făgăduinţei, speranţa, Evangheliei, credinţa şi graţiei divine, 
mulţumirea omului"; "Prin Scriptură vorbeşte nu numai Dumnezeu oamenilor, ci vorbesc si 
oamenii lui Dumnezeu" . 

Dar "îmbinarea dintre darul lui Dumnezeu şi folosirea lui activă de către noi este 
exprimată şi în toate rugăciunile şi cântările cultului divin luteran" , exemplificându-se prin 
câteva citate din care s-ar putea desprinde următoarele: 

- posibilitatea şi necesitatea pocăinţei 

- chiar dacă e activat cu ajutorul lui Dumnezeu, acest ajutor nu anulează lucrarea omului 

- omul justificat nu rămâne încărcat de păcate, Dumnezeu neputând să i le ierte, cum se 
spune în "Dogmaticile noastre de şcoală", dimpotrivă el cere să i se ierte toate păcatele săvârşite, 
pe care ar fi putut să nu le săvârşească 

- necesitatea manifestării credinţei prin fapte bune, "un om se cunoaşte din fapte" - "an 
Werken wird erkannt ein Mann " 

- folosirea expresiei "acoperă păcatele noastre" nu poate însemna că ar putea rămâne 
neatinse, dimpotrivă se exprimă credinţa că Hristos le ia şi le poartă El însuşi 

- viaţa nouă dobândită de omul justificat, manifestată prin fapte bune, nu poate fi 
înţeleasă, având ca subiect numai pe Dumnezeu, omul rămânând doar un simplu spectator, 
deoarece aceasta ar însemna să se admită "un dualism ireconciliabil în interiorul omului şi în 
raporturile lui cu alţii" , şi prin urmare credinciosul nu l-ar mai cere lui Dumnezeu să-1 scape de 
deznădejde, să-1 umple de bucurie, de iubire faţă de alţii, să-1 vindece de ceea ce e necuvenit în 
pornirile lui şi să-i întărească puterile. 

Cu toate acestea este criticată tendinţa de a acorda o importanţă uneori exclusivă 
cuvântului, care provine dintr-un fel de dispreţ al trupului, considerându-se cuvântul ca o 
manifestare directă şi exclusivă a spiritului. Se pierde astfel şi legătura indisolobilă dintre cuvânt 
şi Taină, aşa cum o reliefează Sf.Ev.Luca: "... ei, auzind acestea, au fost pătrunşi la inimă şi au 
zis către Petru şi ceilalţi apostoli: Bărbaţi fraţi, ce să facem? Iar Petru le-a zis: Pocăiţi-vă, şi să 
se boteze fiecare dintre voi în numele lui Iisus Hristos, spre iertarea păcatelor voastre, şi veţi 
primi darul Sfântului Duh (F.Ap.2,37,38) - Mărturisire, Botez, Mirungere. în acest sens 
A.Schmemann remarca: "Prin Taină, noi devenim părtaşi Aceluia Care vine şi rămâne cu noi în 
Cuvânt: destinaţia Bisericii constă în a binevesti pe Acela. Cuvântul consideră Taina ca fiind 
împlinirea sa, căci în Taină Hristos Cuvântul devine viaţa noastră. Cuvântul adună Biserica 
pentru a se întrupa în ea. Prin ruperea Cuvântului de Taină, Taina este ameninţată să fie înţeleasă 
ca magie, iar Cuvântul fără Taină este ameninţat să fie redus la doctrină." De fapt "fiecare 
sacrament este un mijloc corporal prin care Hristos ne Transmite printr-un gest o putere 
provenită din trupul Său înviat." 



Pr.Prof.D Stăniloae,op.cit.,p.501 
37 Gesetz zwischen Aclam und Christus, Zeitschrift fur Theologie und Kirche, 60, 1963, p.73, la 
Pr.Prof.D. Stăniloae,op.cit.p.503 

Die Gemeinschaft des Heiligen Geistes. Trinitarrische Pneumatologie. Conferinţă ţinută la Congresul de 
Pneumatologie de la Roma, 26 martie 1982(mms.) la Pr.Prof.D. Stăniloae, op.eit. p.503 
39 Pr.Prof.D.Stăniloae,op.cit.p.504 

40 Ibid.p.505 

41 Ibid.p.504-506 

Euharistia, Taina împărăţiei, Ed. Anastasia, fa., p.74 
43 Pr.Prof.D.Stăniloae, op.cit.p.509 

Părintele Stăniloae nu a ignorat nici tendinţele de apropiere de învăţătura ortodoxă 
manifestată de unii teologi romano-catolici. într-o conferinţă remarca cu satisfacţie pasul 
pozitiv din referatul teologului J.M.Garrigues prin care se ajunsese la a se considera acceptabilă 
pentru Biserica romano-catolică formula lui Bolotov potrivit căreia: "Duhul Sfânt purcede de la 
unicul Tată întrucât El naşte pe unicul Fiu". Garriguez modifică formularea: "Duhul care din 
Tatăl şi din Fiul purcede" - qui ex Patre Filioque procedit propunând: "Duhul care purcede din 
Tatăl şi de la Fiul" - qui ex Patre et a Filio procedit. Se afirmă astfel o distincţie între Tatăl şi 
Fiul în actul purcederii Sfântului Duh, în timp ce învăţătura despre "Filioque" duce la 
confundarea Tatălui şi a Fiului în substanţa comună, după interpretarea provenită de la Anselm 
de Canterbury şi Toma d'Aquino, conform căreia Duhul purcede de la Tatăl şi de la Fiul ca 
dintr-un principiu- tamquam ex uno principio. Totodată foloseşte pentru relaţia Fiului numai cu 
Tatăl cuvântul originare, iar pentru relaţia Duhului cu Tatăl prin Fiul, pe cel de purcedere, ca 
echivalenţi ai termenilor greceşti ekporeuetai şi proeisi, folosiţi de Părinţi: "Derivându-şi 
originea de la Unicul Tată care naşte pe Unicul Fiu, Duhul purcede de la Tatăl ca origine prin 
Fiul Său" - ek monou tou Patros, ton Monoghene ghennontos ekporeuomenon, ek autou kai apo 
tou Yiou proeisi ; ex unico Patre generante Unicum Filium, ortus ex Patre et a Filio procedit." 
Această formulă explicitează pasul pozitiv real pe care Părintele Garrigues îl face spre întâlnirea 
cu învăţătura din Răsărit. Dar socotim că ar fi bine să nu se mai folosească pentru relaţia Duhului 
cu Fiul cuvântul "purcede" care poate da naştere la ideea confundării acestei relaţii cu cea a 
purcederii Duhului din Tatăl. Ci să se folosească pentru relaţia cu Tatăl cuvântul "purcedere", iar 
pentru relaţia cu Fiul, cuvântul "ieşire", însoţit de alţi termeni ca "strălucire", "arătare", cum au 
fost folosiţi de unii Părinţi din Răsărit" 

Aceeaşi încercare de valorizare o întâlnim şi în legătură cu învăţătura despre energiile 
dumnezeieşti necreate. Dacă Sf.Grigorie Palama a fost una din cele mai hulite figuri răsăritene 
din partea istoricilor catolici, mai recent - arată Părintele Stăniloae - "mai ales după afirmarea 
puternică a doctrinei energiilor necreate de către Vladimir Lossky, în "Essai sur la Theologie 
mystique de l'Eglise orientale" şi a studiului lui J.Meyendorff - "A study of Gregory 
Palamas ' - este cunoscută şi foarte valoroasa contribuţie a Părintelui Stăniloae însuşi (n.n) - 
nu numai teologii ortodocşi au valorificat pe multe planuri doctrina energiilor necreate, ci chiar 
şi printre teologii catolici se observă o atitudine mai pozitivă faţă de această doctrină. Revista 
"Istina" în editorialul citat zice: "Pentru anumiţi teologi catolici palamismul oferă chiar azi 
principiul de bază al unei teologii nescolastice, atât de căutate". O astfel de atitudine care găseşte 
simpatii printre teologii catolici cei mai cunoscuţi a fost remarcabil sintetizată de părintele 
Halleaux în articolul "Palamisme et scolastique" , care acceptă ca punct de plecare indiscutabil 
şi de autoritate teza lui Meyendorff, sau: "Teza după care doctrina patristică a îndumnezeirii 
creştinului implică distincţia palamită între esenţa şi energiile divine se impune din ce în ce mai 
mult ca o evidenţă" (p.259) . 

Scriind despre Apropierea doctrinară a Bisericilor prin deschiderea lor spre lume, 
Părintele Stăniloae remarca: "Catolicismul a început să nu mai considere natura umană închisă în 
graniţele strâmte şi de nemişcat, ci ca o natură mobilă, capabilă de devoltare, de desăvârşire 



Purcederea Duhului Sfânt de la Tatăl şi relaţia lui cu Fiul, ca temei al îndumnezeirii şi înfierii noastre, conferinţă 
ţinută la a doua reuniune ecumenică de la Klingenthal, în 26.V.1979, pe tema "Filioque", Ortodoxia,nr.3- 
4,1979,p.583-592 

45 These uber das Filioque, în Internationale kirchliche Zeitschrift, 1895, la Pr.Prof.D. Stăniloae, op.cit.p.583 

46 Pr.Prof.D. Stăniloae,op.cit.p.585,586 - a se vedea şi o altă contribuţie foarte importantă: "Studii catolice recente 
despre Filioque", Studii Teologice, nr.7-8, 1973, p.471-505 

Paris, Aubi 
London, 19 
m nr.3,1974 

50 Revue theologique de Louvain, III, 1973 , pp .409-442 

51 Filocalia ( F.R.) 7, EIBJ977, p.216,217 

84 



Caietele Universităţii „SEXTIL PUŞCARIU" - Braşov Anul II • Nr.2 • vol.III - 2002 

indefinită, de realizare a unor relaţii interumane tot mai înalte. In legătură cu aceasta a început să 
vadă şi natura cosmică pe de o parte într-un proces de evoluţie, pe de alta înzestrată cu 
elasticitate şi posibilitate indefinită de modelare şi combinare. Drept urmare, ideea de Dumnezeu 
a încetat şi ea să mai fie o idee statică. Prin aceasta antropologia catolică se apropie de cea 
ortodoxă, iar ideea catolică despre Dumnezeu de cea palamită despre energiile divine" . 

De asemenea, subliniază faptul că "un teolog catolic, Georg Koepgen, a pus cel mai 
bine în relief baza trinitară a spiritualităţii creştine, iar odată cu aceasta, şi faptul că această 
spiritualitate a fost păstrată cel mai bine în Biserica răsăriteană, pentru că aceasta singură a 
păstrat în modul cel mai nealterat învăţătura biblică despre Sfânta Treime şi locul central al 
acesteia în evlavia creştină". 

Conciliul II Vatican, eveniment istoric pentru Biserica romano-catolică, cu implicaţii 
majore în viaţa creştină 1-a preocupat mult pe Părintele Stăniloae, chiar dacă nu a putut participa, 
şi nici măcar semna studiile respective cu numele său, ci folosind pseudonimul Pr. Barbu Gr. 
Ionescu. 54 

Poate este superfluu să amintim satisfacţia cu care Părintele a scris despre: Posibilitatea 
reconcilierii dogmatice între Biserica Ortodoxă şi Vechile Biserici Orientale . In studiul citat 
afirmă de la început: "despărţirea Vechilor Biserici Orientale de Biserica Universală în secolul al 
V-lea d.Hr., a avut cauza într-o neînţelegere terminologică referitoare la doctrina despre persoana 
lui Iisus Hristos şi în tensiunile de ordin naţional, politic şi social dintre Imperiul bizantin şi 
populaţiile de la răsăritul lui. Pe de o parte, acest eveniment dureros trebuie regretat pentru toate 
urmările nefericite pe care le-a avut pentru creştinismul răsăritean în ansamblul lui. Dar, pe de 
altă parte, trebuie să semnalăm cu mulţumire că despărţirea nu s-a adâncit mai departe, ci a 
rămas până azi o despărţire de suprafaţă, o neînţelegere pe chestiuni de termeni nu o despărţire în 
credinţă." Biserica ortodoxă Română, scrie în continuare Părintele Stăniloae, a recunoscut 
ortodoxia armenilor. Sinodul de la Bucureşti califica, la 15 mai 1891, acuzaţiile de monofizitism 
aduse armenilor de Eutimie Zigabenul în secolul al XH-lea ca invenţii izvorâte din ură. Sunt 
amintiţi şi teologii români: Dimitrie Dan, I.Rămureanu, N Chiţescu, Liviu Stan, care din diverse 
perspective au apărat ortodoxia Bisericilor Vechi Orientale, în pofida unor diferenţe aproape 
neglijabile. Mai mult Biserica noastră a avut relaţii prieteneşti cu Biserica Armeană, mulţi 
armeni vieţuind de secole în România. 

Este evocată apoi consfătuirea de la Aarhus (Danemarca- august 1964) unde într-o 
formă "mai argumentată şi într-un consens mai larg" s-a manifestat convingerea că principala 
divergenţă dogmatică, cea hristologică, rezidă de fapt într-o chestiune de terminologie. în 
referatul său J.Mayendorff afirma: "Noi toţi credem că o unire [între ortodocşi şi necalcedonieni] 
este posibilă, întrucât suntem de acord că atât în trecutul îndepărtat cât şi în cel apropiat 
deosebirea între noi a constat mai mult în terminologie decât în teologia însăşi." Opinia a fost 
împărtăşită şi de I.Karmiris şi I.Romanides. Din păcate la aceeaşi consfătuire s-a exprimat din 
partea unor teologi necalcedonieni opinia că Biserica Ortodoxă ar fi nestoriană! 

Rezumând poziţia de la acea vreme a teologilor necalcedonieni Părintele Stăniloae 
scrie: 



Coordonatele ecumenismului din punct de vedere ortodox, [Coordonatele .. .], Ortodoxia, nr.4, 1967, p.536 

53 Ascetica şi mistica ortodoxă, Ed.Deisis, 1993, vol.I, p.35 

54 Conciliul II Vatican - Dezbaterile şl hotărârile primei sesiuni, Ortodoxia, nr.l, 1964, p. 

55 în Ortodoxia, nr.l, 1965, p.5-27 

56 Ibid., p.5 

57 Monitorul Oficial, nr.l 1/1891, p.2939, la Pr.Prof. D.Stăniloae, op.cit, p.5,6 

58 Pr.Prof. D.Stăniloae, op.cit., p.6 

Ibid., p. 7, citat din: Unofficial Consultation berween Theologians of Eastern Ortodox and Oriental Orthodox 
Churches. Minutes and Papers of the Consultation held at the University of Aarhus, Denmark (11-15 august,1964), 
Part. II,p.l2 

1 . Unii admit identitatea învăţăturii necalcedoniene cu cea calcedoniană şi consecvenţi 
cu aceasta, admit o îmbinare a formulelor lor cu cea de la Calcedon; 

2. Alţii admit identitatea învăţăturii lor cu învăţătura ortodoxă, dar şovăie în a admite 
îmbinarea formulelor lor cu cea de la Calcedon; 

3. A treia categorie nu admite nici măcar identitatea învăţăturii necalcedoniene cu cea 
ortodoxă, deşi din felul cum îşi expune învăţătura nu constatăm nici o deosebire între ea şi cea 
ortodoxă. 

Iar pentru Biserica Ortodoxă s-ar impune următoarele sarcini: 

1. Să convingă în întâlniri teologice şi prin studii pe toţi teologii Vechilor Biserici 
Orientale despre identitatea învăţăturii ortodoxe cu cea necalcedoniană; 

2. Să-i convingă de necesitatea unei formule comune în care să fie îmbinate formulele 
lor cu formula calcedoniană, arătându-le, din însuşi faptul că deosebirea terminologică i-a ţinut 
atâtea secole şi continuă să-i ţină pe unii şi acum în greşita părere că între Bisericile Vechi 
Orientale şi Biserica Ortodoxă există o divergenţă hristologică reală, efectul păgubitor al unei 
separaţii terminologice. 

In continuare se ocupă pe larg de posibilitatea îmbinării expresiilor calcedoniene şi 
necalcedoniene, iar în concluzie scrie că s-ar putea ca, lăsând definiţia calcedoniană în 
valabilitatea ei, să se stabilească o formulă mai explicită a ei, aşa cum Sinodul al II-lea ecumenic, 
lăsând valabilă definiţia niceeană, a stabilit pe baza ei, Simbolul mai complet şi de un perfect 
echilibru în problema trinitară. Formula hristologică mai explicită care s-ar stabili de comun 
acord cu necalcedonienii n-ar face decât să dezvolte conţinutul definiţiei calcedoniene care 
cuprinde în sine numărul singular şi plural. Propune chiar o definiţie comună pe care o redăm 
integral: 

"Mărturisim pe Unul şi Acelaşi Fiu, Domnul nostru Iisus Hristos, desăvârşit în 
Dumnezeire şi desăvârşit în omenitate, Dumnezeu cu adevărat şi om cu adevărat, pe Acelaşi din 
suflet raţional şi trup, de o fiinţă cu Tatăl după Dumnezeire şi de o fiinţă cu noi după omenitate, 
după toate asemenea nouă afară de păcat, înainte de veci născut din Tatăl după Dumnezeire şi în 
zilele de pe urmă Acelaşi pentru noi şi pentru a noastră mântuire din Fecioara Măria, 
Născătoarea de Dumnezeu, după omenitate; pe Unul şi Acelaşi Hristos, Fiu, Domn Unul-Născut 
cunoscut din şi în două naturi, adică din şi în două esenţe, în chip neamestecat, neschimbat, 
neîmpărţit şi nedespărţit, deosebirea naturilor sau esenţelor nefiind desfiinţată nicidecum din 
cauza unirii, ci salvându-se mai degrabă proprietatea fiecărei naturi sau esenţe şi alcătuind o 
persoană sau un ipostas, sau o natură a lui Dumnezeu Cuvântul întrupată (Dumnezeu Cuvântul 
asumând şi păstrând în ipostasul său natura umană în integritatea ei, în mod neschimbat şi 
neconfundat şi nedespărţit în unire cu natura sa dumnezeiască şi săvârşind prin ele în mod 
nedespărţit şi neconfundat lucrările Sale teandrice, adică cele umane în chip dumnezeiesc şi cele 
dumnezeieşti cu participarea omenităţii Sale)" . Partea subliniată în paranteză - explică autorul 
- poate lipsi, restul fiind definiţia de la Calcedon în care sunt intercalate expresiile subliniate ale 
necalcedonienilor. Intercalându-se aceste expresii în definiţia de la Calcedon, aceasta va fi pusă 
la adăpost de orice interpretare nestoriană, iar expresiile necalcedoniene vor fi ferite de orice 
interpretare monofizită. Echilibrul dogmei hristologice, care în expresiile necalcedoniene înclină 
spre exclusiva unitate, iar în definiţia de la Calcedon poate lăsa impresia că înclină spre o 
accentuare mai mare a dualităţii, şi-ar găsi o exprimare mai adecvată. Şi încheie cu speranţa că 
necalcedonienii vor începe să se preocupe şi ei şi să propună modalităţi mai concrete privitor la 
dorita reconciliere, odată ce piedicile istorice din calea împăcării au dispărut, iar diferenţele 
dogmatice între noi şi ei, chiar după opinia celor mai mulţi dintre ei, sunt neesenţiale. 



u Ibid.,p.ll 

1 Ibid., p.26-27 

2 Ibid., p.27 

Speranţele exprimate de Părintele Stăniloae cu privire la posibilitatea apropierii 
doctrinare fapt ce ar face posibilă intercomuniunea, neexistânt probleme privind koinonia între 
membrii celor două biserici, au fost îndreptăţite, deoarece dialogul a continuat fructuos. De 
exemplu Comisia mixtă de dialog teologic între Bisericile Ortodoxe şi cele Orientale (reunită la 
Mănăstirea Amba Bishoi, Egipt, iunie 1 989 şi apoi la Centrul ortodox de la Chambesy, Elveţia, 
în septembrie 1990) a adoptat o declaraţie comună referitoare la hristologia ortodoxă . Astfel, 
ambele familii de Biserici mărturisesc: 

- O ousia în trei hypostases sau trei prosopon 

- Logosul, consubstanţial cu Tatăl după dumnezeire, S-a întrupat de la Duhul Sfânt şi 
din Fecioara Măria - Theotokos, şi a devenit om, consubstanţial cu noi după umanitate, afară de 
păcat. Adevărat om şi adevărat Dumnezeu, perfect în divinitate şi perfect în omenitate. Deoarece 
Cel care S-a născut din Măria e în acelaşi timp deplin Dumnezeu şi deplin om, pe Măria o 
numim Theotokos. 

- O persoană compusă - synthetos a lui Hristos, nu înseamnă că s-au unit o persoană 
umană şi una divină, ci că persoana - hypostasis, persoana a două a Treimii, a asumat firea 
umană creată, şi a unit-o cu firea divină necreată, ca să constituie o fiinţă divino-umană, naturile 
fiind deosebite una de alta, inseparabile şi fără confuzie, cunoscute astfel numai prin 
contemplaţie - theoria : Persoană compusă înseamnă unitate compusă. 

- Hypostasul Logosului existent înainte de întrupare nu e compus. Persoana - prosopon 
unică teandrică este ipostasul etern care a asumat natura umană. Physis şi hypostasis nu trebuie 
să fie confundate şi folosite una pentru cealaltă. Hypostasis înseamnă fie persoană fără natură, fie 
persoană cu natură, deoarece o ipostază fără natură nu există. 

- A doua persoană fiind Dumnezeu S-a făcut om. Misterul unirii ipostatice (personale) 
constă în unirea divinului, cu toate proprietăţile şi funcţiile divine necreate, cu natura umană 
creată cu toate proprietăţile şi funcţiile acesteia, inclusiv voinţa şi energia naturală. Logosul 
întrupat este deci subiectul voinţei şi acţiunii lui Iisus Hristos. 

- Nu separăm nici nu împărţim natura umană în Hristos de natura Sa divină 
(nestorienii), nici nu credem că natura umană a fost absorbită de cea divină şi a încetat să existe 
(eutihienii). 

- Unirea ipostatică operează fără confuzie - asyngchytos, fără schimbare - atreptos , fără 
separare - achoristos, fără împărţire - achiairetos. Cei care vorbesc de cele două naturi în Hristos 
nu neagă unirea lor indivizibilă. Cei care vorbesc de o natură divino-umană unită în Hristos nu 
neagă prezenţa divinului şi umanului în Hristos, fără schimbare şi fără confuzie. Comisia mixtă 
s-a întâlnit din nou la Chambesy, noiembrie 1993, pentru a recomanda o procedură de restaurare 
a comuniunii depline între Bisericile respective. 

L-au preocupat mult şi relaţiile Bisericii Ortodoxe cu cea Anglicană . Tratativele 
dintre delegaţia Bisericii Ortodoxe Române şi delegaţia Bisericii Anglicane din 1935 au avut loc 
în vederea recunoaşterii şi din partea Bisericii noastre a hirotoniilor anglicane. Această 
recunoaştere se obţinuse din partea Patriarhiei de Constantinopol încă din 1922, iar după un an şi 
din partea Patriarhiei Ierusalimului şi Bisericii din Cipru. Biserica noastră a arătat de la început o 



Pr.Prof.univ.Dr. Ion Bria, Curs de Teologie Dogmatică şi Ecumenică, Ed.Universităţii "Lucian Blaga" Sibiu 
1997,p.l49 

64 Ibid., p. 149-150; pentru evoluţia recentă a dialogului a se v. Î.P.S.Dr.Antonie Pămădeală, După 15 secole de 
separare, Biserica Ortodoxă şi Bisericile Vechi Orientale se unesc, interviu realizat de Aurel Nae, public. In 
Vestitorul Ortodoxiei, V(1994), nr.122; Pr.Leet. Ştefan Buchiu, Vizita oficială in Armenia a P.F.Patriarh Teoctist, 
în V.O.,VIII(1997), nr.171 Pr.Prof.Dr.Nicolae D.Necula, Este posibilă coliturghisirea între Biserica Ortodoxă şi 
Bisericile Vechi Orientale? , în V.O.X(1998), nr.197; Idem, Biserica Ortodoxă şi Bisericile Vechi Orientale. A doua 
întâlnire a subcomitetelor liturgic şi pastoral din cadrul Comisiei mixte pentru dialog teologic, Damasc, 2-6 
februarie 1998, în : V.O., nr.cit. 

ex: Tratativele dintre Biserica Ortodoxă Română şi Anglicană privite sub raport dogmatic, Ortodoxia, nr. 2, 
1958,p.236-251 

anumită prudenţă, cerând, în anul 1925, "ca Biserica anglicană să-şi precizeze ea însăşi doctrina 
despre Sfintele Taine şi în special despre cea a hirotoniei: o consideră ea Taină sau nu ?" 
Reticenţa manifestată, care a ajuns să fie numită "teza română ", a fost îndreptăţită, nu numai 
dacă avem în vedere situaţia actuală din Biserica anglicană, dar era vorba despre preeminenţa 
doctrinei. Nu putea fi recunoscută ca validă o Taină, fără a cunoaşte învăţătura despre ea. 
Consecventă acestui principiu, delegaţia română prezentă la Conferinţa episcopatului anglican de 
la Lambeth - unde se dorea oferirea unui răspuns la întrebarea ortodocşilor români, pentru a se 
obţine recunoaşterea hirotoniilor din partea tuturor Bisericilor Ortodoxe, şi chiar o comuniune 
sacramentală - a insistat ca anglicanii să dea răspunsuri mai aprofundate privitor la doctrină, 
poziţie însuşită de întreaga delegaţie ortodoxă, în frunte cu patriarhul Macarie al Alexandriei. 

"întrebările au fost: 1) Dacă condiţiile comuniunii în Taine propuse de delegaţia 
anglicană Patriarhiei de Constantinopol la 1921 sunt în consensul întregii Biserici anglicane. 
2) Care este în Biserica anglicană organul care decide în problemele de credinţă? 3) Care este 
situaţia unui membru al Bisericii anglicane care exprimă opiniuni de credinţă diferite de cele ale 
Bisericii şi cum hotărăşte Biserica anglicană aceasta? 4) Socoteşte Biserica anglicană Preoţia o 
Taină şi că e necesară păstrarea succesiunii apostolice? 5) Admite Biserica anglicană că pâinea şi 
vinul se prefac în trupul şi sângele Domnului şi că Euharistia e o jertfă care aduce mântuirea şi 
pentru cei vii şi pentru cei morţi?" 

Răspunsurile date de delegaţia anglicană şi aprobate de Conferinţa de la Lambeth au 
fost apreciate de delegaţia ortodoxă, care s-a angajat să recomande recunoaşterea validităţilor 
hirotoniilor anglicane de către întreaga Biserică Ortodoxă, şi chiar o comuniune sacramentală 
limitată la cazurile de necesitate. 

Prudenţa Bisericii noastre s-a manifestat din nou, de aceea s-a ajuns la organizarea unei 
conferinţe la Bucureşti între 1-8 iunie 1935. Temele fixate au fost: 

1. Succesiunea apostolică şi validitatea hirotoniilor anglicane din punct de vedere 
istoric. 2. Necesitatea preoţiei şi caracterul ei sacramental. 3. Sfânta Scriptură şi Sfânta Tradiţie. 
4. Sfânta Euharistie şi caracterul ei sacrificial. 5. Sfintele Taine şi ierurgiile bisericeşti. 
6.Procesul de îndreptare a omului. 7. Viaţa creştină ca imbold spre ecumenicitate. 

Prioritate au avut temele: Sfânta Scriptură şi Sfânta Tradiţie în învăţătura anglicană în 
comparaţie cu învăţătura ortodoxă şi Procesul de îndreptare a omului după învăţătura celor 
două Biserici. După prezentarea referatelor şi discuţii s-a ajuns, în legătură cu prima temă la 
următoarea formulare: 

"Revelaţia lui Dumnezeu este transmisă prin Sfânta Scriptură şi prin Sfânta Tradiţie. 
Tot ce este necesar pentru mântuire poate fi întemeiat pe Sfânta Scriptură, aşa cum e 
completată, explicată, interpretată şi înţeleasă în Sfânta Tradiţie, sub conducerea Sfântului Duh 
care sălăşluieşte în Biserică. Noi suntem de acord că prin Sfânta Tradiţie înţelegem adevărurile 
care vin de sus de la Domnul nostru Iisus Hristos şi de la Sfinţii Apostoli şi au fost definite de 
Sfintele Sinoade sau învăţate de Sfinţii Părinţi, care sunt mărturisite unanim şi continuu în 
Biserica Ecumenică (în textul englez: Biserica neîmpărţită) şi sunt învăţate de Biserică sub 
conducerea Sfântului Duh ". 

In legătură cu cea de a doua temă partea română a propus : 

"Prin opera de mântuire a Domnului Iisus Hristos, omenirea a fost împăcată cu 
Dumnezeu. Omul se face părtaş graţiei de mântuire prin credinţă şi fapte bune şi ajunge la 
sfinţire cu ajutorul Bisericii şi al Sfintelor Taine ". O astfel de formulă n-ar mai mulţumi astăzi, 
mai ales rezumarea la aspectul juridic: "omenirea a fost împăcată cu Dumnezeu". Anglicanii au 

cerut un adaos foarte important, uitat de ortodocşi, şi anume reliefarea lucrării Duhului Sfânt - 
Sfmţitorul: 

"Prin opera de mântuire a Domnului Iisus Hristos, omenirea a fost împăcată cu 
Dumnezeu. Omul se face părtaş graţiei de mântuire prin credinţă şi fapte bune şi prin lucrarea 
Sfântului Duh ajunge la sfinţire cu ajutorul Bisericii şi al Sfintelor Taine ". 

Datorită acordurilor survenite delegaţia română a recomandat Sinodului de la Bucureşti 
recunoaşterea validităţii hirotoniilor anglicane, fapt concretizat la 19 martie 1936, dar cu 
precizarea că "această omologare devine definitivă după ce autoritatea supremă a Bisericii 
anglicane va ratifica concluziile delegaţiei sale relative la sacramentul hirotoniei, cu toate 
momentele sale în doctrina Bisericii Ortodoxe." 

Recunoaşterea hirotoniilor era una limitată, deoarece nu ar fi însemnat în nici un caz 
intercomuniunea, decât în cazul ajungerii la deplina unitate de credinţă, pentru care - observa 
Părintele Stăniloae - va fi necesară şi o evoluţie fericită în sânul Bisericii anglicane, în sensul 
unificării în acest spirit a tuturor curentelor ce se mai manifestă încă în ea, dintre care unele 
sunt foarte apropiate de Reformă. Din păcate această evoluţie n-a avut loc, dimpotrivă, în 
noiembrie 1992 forurile deliberative au admis hirotonirea femeilor, fapt ce a dus la stagnarea 
dialogului, chiar dacă foarte bunele relaţii anterioare se repercutează pozitiv, (prin burse - este 
cunoscută bursa "Michael Ramsey", în memoria unuia dintre cei mai mari susţinători ai bunelor 
relaţii cu ortodocşii - schimburi de studenţi, şi altele) . 

Tratativele de la Bucureşti şi rezultatele obţinute au constituit un pas important spre 
apropierea celor două Biserici şi au descoperit vocaţia ecumenică a Bisericii noastre reprezentate 
de teologi cu largă deschidere, dar şi cu maximă circumspecţie faţă de tot ce înseamnă tendinţă 
de relativizare a doctrinei şi implicit a succesiunii âm Faptele Apostolilor 2,42. 

a.Biserica deplină 

Chiar dacă nu poate fi de acord cu mitropolitul Platon, care considera că toate 
confesiunile sunt despărţăminte egale ale aceleiaşi unice Biserici, Părintele Stăniloae spune 
totuşi că "s-au format într-o anumită legătură cu Biserica deplină şi există într-o anumită 
legătură cu ea, dar nu se împărtăşesc de lumina şi de puterea deplină a soarelui Hristos. într-un 
fel deci Biserica cuprinde toate confesiunile despărţite de ea, întrucât ele nu s-au putut despărţi 
deplin de Tradiţia prezentă în ea. în altfel, Biserica în sensul deplin al cuvântului este numai cea 
ortodoxă. într-un fel creaţia întreagă se află obiectiv încadrată în razele aceluiaşi Logos 
preincarnaţional, deci în faza Bisericii dinainte de Hristos, chemată să devină Biserica lui 
Hristos. Obiectiv şi subiectiv întreaga omenire de diferite credinţe cunoaşte într-o oarecare 
măsură pe Logosul preincarnaţional.... O anumită biserică subzistă şi azi în afară de creştinism, 
întrucât există încă legături ontologice ale forţelor umane între ele şi cu Logosul dumnezeiesc" , 
de fapt "Duhul Sfânt nu e absent din nici o făptură şi mai ales din cele ce s-au învrednicit de 
raţiune. El o susţine în existenţă pe fiecare... .Căci se întâmplă să aflăm şi dintre barbari şi 
nomazi mulţi care duc o viaţă de fapte bune şi resping legile sălbatice care stăpâneau odată în ei. 
Astfel se poate spune în chip general că în toţi este Duhul Sfânt" . "Cu atât mai mult există 
această biserică în celelalte formaţiuni creştine, dată fiind legătura lor prin credinţă cu Hristos, 
Logosul întrupat, şi dat fiind că au în parte o credinţă comună în Hristos cu Biserica ortodoxă, 
Biserica deplină" 

Ortodoxă Română, teză de doctorat, în Ortodoxia, nr. 4, 1985, p. 549-634, şi nr.l, 1986, p.8-157 

72 Dogmatica II, p.267,268 

73 Sf.Maxim Mărturisitorul, Răspunsuri către Talasie,l5, F.R.,3,p.48 

74 v. şi: Pr.Prof.D. Stăniloae, Câteva trăsături caracteristice ale Ortodoxiei, Mitropolia Olteniei, nr. 7-8, Craiova, 
1970 p. 730-742 



Caietele Universităţii „SEXTILPUŞCAR1U" -Braşov Anul II • Nr.2 • vol.IIl - 2002 

Cu toate că celelalte confesiuni creştine sunt numite "biserici nedepline" , unele mai 
aproape de deplinătate, altele mai îndepărtate, este folosit totuşi termenul "biserică", datorită 
credinţei lor în parte comune, cu Biserica deplină. Mai mult punând întrebarea dacă în situaţia de 
nedeplinătate bisericească, celelalte confesiuni pot oferi posibilitatea mântuirii, Părintele 
răspunde: "în diferite confesiuni creştine sunt mulţi credincioşi a căror viaţă creştină nu s-a redus 
la formulele doctrinare oficiale ale confesiunilor lor. Tradiţia veche creştină a fost mai tare decât 
inovaţiile de doctrină aduse de întemeietorii lor şi susţinute în mod oficial până azi de acele 
formaţiuni şi de teologii lor. în catolicism de exemplu se practică până azi Tainele însoţite de 
convingerea credincioşilor că prin ele se unesc intim şi nemijlocit cu Hristos, deci că Hristos este 
lucrător în sânul Bisericii, deşi teoria teologică a dat lui Hristos un locţiitor şi concepe mântuirea 
adusă de Hristos ca înfăptuită prin simpla satisfacţie dată de El lui Dumnezeu, pe Golgota, sau 
declară că harul primit în Taine este o graţie creată, nu o lucrare izvorâtoare din dumnezeirea 
necreată a lui Hristos şi ca prelungire a ei în fiinţa credincioşilor". Totuşi, deşi: "credincioşii 
diferitelor confesiuni creştine s-au pomenit fără voia lor în cadrul acelor denominaţiuni cu 
credinţe despre un Hristos care nu e prezent cu toată eficienţa Lui mântuitoare în sânul lor, 
participarea lor nedeplină la Hristos, şi aceasta în mare măsură fără vina lor, poate avea ca 
urmare o participare nedeplină la El şi în viaţa viitoare, conform cuvântului Mîntuitorului: "în 
casa Tatălui Meu multe locaşuri sunt...". Vina esenţială o au ereziarhii, care nu au aprofundat 
credinţa moştenită, ci fiind dominaţi de patima trufiei au contribuit la lucrarea demonică de 
sfâşiere a creştinismului. 

în concluzie am putea spune că se face distincţia clară între cei născuţi în familii 
aparţinând diferitelor denominaţiuni, şi ereziarhii şi credincioşii de rând care au părăsit Biserica 
deplină din diferite interese, sau poate din ignoranţă, care este însă un mare păcat, şi se 
apreciează că Mişcarea ecumenică, în încercarea sa de restabilire a unităţii Bisericii, "trebuie să 
tindă spre cea mai intimă prezenţă a lui Hristos întreg în sânul credincioşilor. Dar gradul celei 
mai intime prezenţe lucrătoare a lui Hristos în sânul ei, îl mărturiseşte şi îl experiază Biserica 
ortodoxă, care a păstrat tradiţia de viaţă a Bisericii primare" . 

B. Koinonia - condiţie primordială a Bisericii 

într-un amplu şi interesant studiu despre koinonia intitulat : Growing together towards a 
fitil koinonia , semnat de arhiepiscopul Aram Keshishian se arată de la început că aceasta 
aparţine fiinţei Bisericii, Biserica fiind sancta communio. Termenul koinonia provine din limba 
greacă , koinos însemnând "comun", iar koinoo "a pune împreună". Koinonia se referă la 
acţiunea de a avea ceva în comun, a împărtăşi, a participa la o realitate comună, a activa 
împreună. Echivalentul latin este communio. 

Avându-şi rădăcinile în Vechiul Testament - legământul dintre Dumnezeu şi poporul 
său era expresia angajamentului reciproc (Ieremia 24,7), în Noul Testament koinonia este 
fundamentală pentru înţelegerea realităţii Bisericii atingând diferite concepte de bază cum ar fi: 
viaţa împreună (F.Ap. 2,44,47), a fi într-o inimă şi într-un cuget (4,32), a avea toate în comun 
(2,44)... . Koinonia se referă la "trupul lui Hristos" (ICor, 12), "a fi în" şi "a rămâne în" Hristos 
(In. 14,20,23; I In. 3,19-24). Alte imagini ale Bisericii ca : "poporul lui Dumnezeu", "templu" al 
Sfântului Duh şi "mireasă" sunt expresii variate ale koinoniei. Astfel koinonia înseamnă atât 
participarea poporului lui Dumnezeu la viaţa Sfintei Treimi, cât şi comuniunea din cadrul 

poporului care constituie koinonia . în continuare sunt evidenţiate mai multe trăsături 
caracteristice ale koinoniei pe care le redăm rezumativ : 

- koinonia nu este doar o realitate hristologică sau pnevmatologică, ci viaţa de 
comuniune a Sfintei Treimi este prototipul şi sursa sa. De fapt Biserica este icoana koinoniei 
intratrinitare. 

- koinonia nu este o realizare omenească, este un dar al Sfântului Duh. Este 
'''împărtăşirea Sfântului Duh" (IlCor. 13,13). Koinonia cu Hristos este koinonia în Duhul Sfânt. 
Koinonia este o realitate dată în Hristos o dată pentru totdeauna, o realitate trăită în trupul lui 
Hristos. 

- Botezul este temeiul koinoniei şi sursa unităţii sale. Prin Botez, oamenii sunt 
încorporaţi koinoniei Sfintei Treimi (Rom. 6,4-11). Botezul este unire "cu Hristos" (Rom. 6,8), 
încorporare "în Hristos" (Gal. 3,27) şi existenţă "în Hristos" (IPt. 5,14). Prin Botez creştinii 
sunt uniţi cu Hristos, unul cu altul şi cu Biserica din toate timpurile şi locurile. Botezul are o 
semnificaţie ecclesiologică deoarece crează şi susţine koinonia. 

- koinonia este stabilită prin Botez şi susţinută de Euharistie. Euharistia este suprema 
manifestare a koinoniei. Prin Euharistie Biserica devine koinonia. 

- ca şi concept koinonia ţine împreună dimensiunea verticală, sursa dumnezeiască, cu 
cea orizontală, adunarea văzută a poporului lui Dumnezeu. 

- koinonia nu este niciodată parţială sau incompletă, ci îmbrăţişează plenitudinea 
Bisericii, în toate aspectele, dimensiunile şi manifestările sale. Implică integralitate, plinătate şi 
sobornicitate. O Biserică locală nu este o parte a koinoniei, este manifestarea sa deplină într-un 
loc anume. în ea este prezentă Biserica cea una, sfântă, sobornicească şi apostolească. 
Catolicitatea koinoniei nu se referă doar la extensiunea sa geografică, ci şi la diversitatea 
bisericilor locale şi la participarea lor la unica koinonia. 

- koinonia înseamnă integritate şi fidelitate faţă de o tradiţie ecumenică ce aparţine 
tuturor într-o diversitate de expresie 

- koinonia este o realitate concretă. Biserica este o koinonia în fiecare şi în toate 
locurile şi timpurile. Se manifestă atât local cât şi universal. Biserica este o koinonia conciliară 
de biserici locale, fără un centru geografic sau administrativ. 

- chiar dacă este o realitate prezentă aici şi acum, koinonia are şi o dimensiune 
eshatologică, doar în eshaton se va realiza plenar (ICor. 9,23; I In. 3,2). Prin urmare, koinonia 
este o realitate care se dezvoltă mereu. 

Teologia contemporană se referă la koinonia atunci când foloseşte expresia 
"ecclesiologia comuniunii", aceasta devenind o temă centrală şi o abordare aproape ireversibilă 
pentru orice ecclesiologie. A fost un corectiv la Vatican II pentru o înţelegere "piramidală" a 
Bisericii, şi este o perspectivă ecumenică de bază în dialogurile bilaterale. După diferite stadii 
cum ar fi: "chemarea la unitate" - "caii to unity", "căutând unitatea" - "seeking unity", "modele 
ale unităţii" - "models of unity", "natura unităţii" - "nature of unity", "făcând paşi spre unitate" - 
"taking steps towards unity", la Canberra s-a declarat: "Unitatea Bisericii la care suntem chemaţi 
este o koinonia" , afirmaţie dezvoltată astfel: "Koinonia este dată şi exprimată în mărturisirea 
comună a credinţei apostolice; într-o viaţă sacramentală comună inaugurată printr-wn Botez şi 

celebrată împreună printr-o comuniune euharistică; în viaţa comunitară în care credincioşii şi 
slujitorii se recunosc reciproc şi sunt împăcaţi; şi într-o misiune comună mărturisind Evanghelia 
harului lui Dumnezeu pentru tot poporul şi slujind întreaga creaţie." - se poate observa că s-a 
schimbat parţial succesiunea din Faptele Apostolilor 2,42. 

In continuarea studiului în discuţie autorul tratează despre : koinonia credinţei koinonia 
euharistică şi koinonia conciliară, o biserică locală menţinându-şi ecclesialitatea şi catolicitatea 
-sobornicitatea, în relaţie conciliară cu celelalte biserici locale. Communio ecclesiarum exprimă 
natura reală a Bisericii. De fapt Biserica universală nu este o organizaţie mondială, ci o koinonia 
de biserici locale unite în mod real. 

Se ştie prea bine că bisericile care fac parte din Consiliul ecumenic nu sunt încă în 
deplină koinonia. Consiliul ecumenic nu este Sinodul Bisericii, ci este o " comunitate conciliară" 
- conciliar fellowship , Din perspectiva koinoniei se pot identifica cel puţin trei probleme pentru 
Consiliul ecumenic: 

- există tendinţe crescânde în Consiliu - cum ar fi înmulţirea priorităţilor în ceea ce 
priveşte programul şi structura, impuse de situaţii de criză, care-1 fac să devină mai degrabă o 
organizaţie pentru a asista Bisericile membre în nevoile lor concrete, decât o koinonia a 
participării. Simplu spus prea multă energie, timp şi bani sunt cheltuiţi pentru activităţi 
programatice decât pentru zidirea koinoniei. 

- chestiunea caracterului "ecclesial" al Consiliului este pusă adesea în interiorul său, cât 
şi în cercurile ecumenice. Nikos Nissiotis răspunde în felul următor: "Tot ce fac creştinii 
împreună are semnificaţie ecclesiologică, dar depinde de felul de "semnificaţie" la care ne 
referim. Dacă înţelegem prin această koinonia că o nouă biserică cu o nouă bază confesională 
este pe punctul de a apărea, atunci eu sunt în total dezacord. După mine, aceasta reprezintă exact 
opusul naturii şi scopului acestei asociaţii (fellowship). Dar dacă considerăm că prin această 
asociaţie şi prin dialogul său ecumenic bisericile ajung să înţeleagă că există o singură Biserică 
în continuitate neîntreruptă, atunci eu sunt de acord că această koinonia a bisericilor are o 
semnificaţie ecclesiologică şi îşi împlineşte misiunea principală dată de Dumnezeu, de a fi 
instrumentul bisericilor locale care încearcă să restaureze unitatea Bisericii prin a trăi şi a se ruga 
împreună." 

- koinonia ecumenică nu se fondează pe o ecclesiologie comună, ci pe un angajament 
comun de a creşte împreună spre "unitatea văzută într-o singură credinţă şi într-o singură 
comuniune euharistică" . Calea spre acest obiectiv este barată încă de obstacole majore. 
Bisericile nu au făcut paşi concreţi în procesul receptării BEM-Baptism, Eucharist, Ministry 
(1981). Textul: Confessing One Faith ( Mărturisind o singură credinţă) nu şi-a găsit încă un 
ecou semnificativ în viaţa Bisericilor. Cu toate că Mişcarea ecumenică a pregătit intrare unor 
biserici în diferite forme ale koinoniei suntem încă destul de departe de koinonia euharistică - 
deplina şi suprema manifestare a koinoniei. 

Chiar dacă koinonia nu este monolitică, ci implică diversitatea (ICor. 12, 4-6 ,27-31), ca 
dar al Sfântului Duh, dar ce contribuie la bogăţia şi plinătatea koinoniei, unitatea şi diversitatea 
apărând ca dimensiuni inter-condiţionate ale koinoniei, tot Canberra avertiza că "există limite ale 
diversităţii" . Dar cum se vor putea determina limitele unei diversităţi acceptabile din moment 
ce au fost dezvoltate diferite criterii ale diversităţii? Diversităţi nelimitate şi necontrolate pot 
ameninţa unitatea koinoniei. Va trebui să se facă foarte tranşant distincţia între diversităţi 

"legitime" şi "separaţii păcătoase", aceasta fiind o problemă crucială căreia trebuie să-i facă faţă 
mişcarea ecumenică. 

C. Frângerea pâinii - Taina unităţii ecclesiale 

Sfânta Euharistie a constituit de la început centrul cultului creştin, prezenţa reală a 
Domnului Iisus Hristos, fiind reliefată prin înseşi cuvintele de instituire: "Acesta este Trupul 
Meu ", "Acesta este Sângele Meu ". La Cina cea de Taină, Mântuitorul a trăit mistic anticipat 
Jertfa Sa de a doua zi. Apostolii s-au împărtăşit atunci prima dată, acesta rămânând modul 
desăvârşitei uniri cu Hristos. Cei doi ucenici au mers spre Emaus împreună cu Iisus Cel înviat, 
dar, cu toate că le-a vorbit, le-a explicat sensul slujirii mesianice, nu L-au recunoscut decât după 
ce s-au împărtăşit : " ...luând pâinea a binecuvântat şi frăngănd, le-a dat. Şi s-au deschis ochii 
lor şi L-au cunoscut; dar El li S-a făcut nevăzut' '(Le. 24, 30-31). Cei doi II căutau pe Hristos 
istoric şi dintr-o dată li Se descoperă Cel euharistie. 

Caracterul anamnetic, de jertfă şi de taină al Euharistiei a fost înţeles de creştini de la 
început, aşa cum reiese din cuvintele Sf.Ap.Pavel: "Fiiindcă de câte ori veţi mânca pâinea 
aceasta şi veţi bea paharul acesta, moartea Domnului vestiţi până când El va veni. Astfel, 
oricine va mânca pâinea sau va bea paharul Domnului cu nevrednicie, vinovat va fi faţă de 
Trupul şi de Sângele Domnului. Să se cerceteze omul pe sine şi aşa să mănânce din Pâine şi să 
bea din Pahar. Căci cel ce mănâncă şi bea cu nevrednicie, vinovat va fi faţă de Trupul şi 
Sângele Domnului. Să se cerceteze omul pe sine şi aşa să mănânce din Pâine şi să bea din 
Pahar. Căci cel ce mănâncă şi bea cu nevrednicie, osândă îşi mănâncă şi bea, nesocotind 
Trupul [şi Sângele] Domnului. Pentru aceasta sunt mulţi dintre voi neputincioşi şi bolnavi şi 
mulţi au murit" (I Cor. 11, 26-30). 

Ne împărtăşim cu Trupul şi Sângele Domnului, cu firea Sa umană pe care Şi-a asumat-o 
din Preacurata Fecioara Măria, şi pe care a îndumnezeit-o prin întrupare, viaţa de ascultare, 
patimi, răstignire - pe Cruce, Trupul Său se frânge, iar sângele Său se varsă în semn de 
compasiune şi de solidaritate cu umanitatea noastră frântă - moarte, înviere şi înălţare. Dar în 
momentul zămislirii - când Fecioara a rostit acel fiat - firea Sa dumnezeiască S-a unit cu cea 
omenească în mod neîmpărţit şi nedespărţit, neamestecat şi neschimbat, deci firea Sa 
dumnezeiască nu se mai desparte niciodată de cea omenească - dimpotrivă, El S-a înălţat la 
ceruri cu firea Sa umană în care ne-a cuprins virtual pe toţi, fiind şi Noul Adam - şi cum cele 
două naturi nu pot exista de sine, ci sunt ipostaziate de o sigură persoană, cea a Fiului lui 
Dumnezeu, înţelegem că în Sfânta Euharistie este prezentă mistic-sacramental şi firea 
dumnezeiască a Mântuitorului, de aceea o numim: dumnezeiasca Euharistie, şi Persoana cea 
unică, de aceea mărturisim că ne împărtăşim cu Hristos, ne unim cu El. De aceea spune 
Sf.Ap. Petru: u Cu dumnezeiasca Lui putere ne-a dăruit toate cele ce sunt spre viaţă şi evlavie, 
făcăndu-ne să-L cunoaştem pe Cel Ce ne-a chemat prin propria lui slavă şi prin virtutea Sa, prin 
care ne-a dăruit preţioase şi foarte mari făgăduinţe pentru ca, scăpaţi fiind voi de stricăciunea 
poftei care e în lume, să deveniţi părtaşi ai firii celei dumnezeieşti - ghenesthe theias koinonoi 
physeos, efficiamini divinae consortes naturae " (llPt. 1, 3-4). 

Euharistia este sursa şi suprema manifestare a koinoniei. Baza koinoniei noastre în 
Sfânta Treime este mărturisirea comună a credinţei Apostolilor, koinonia euharistică avându-şi 
temeiul în koinonia credinţei. Numai cei botezaţi, care împărtăşesc aceeaşi credinţă ca membrii 
ai aceleiaşi adunări euharistice sunt invitaţi să participe împreună la Masa Domnului. In Biserica 
primară Euharistia nu era considerată drept mijloc de restaurare a unităţii sfărâmate, ci 



A.Keshishian, op.cit, p.238, a se vedea şi voi. Om the way to fuller koinonia - Official Report of the Fifth World 
Conference on Faith and Order, Santiago de Compostela, 1993, edited by Thomas F.Best and Gunther Gassmann, 
WCC Publication, Geneva 1994, în special, Metropolitan John of Pergamon, The Church as Communion, p.103-1 1 1 

era semnul unei reale unităţi în credinţă, aceasta pentru că natura ei este aceea de 
cuminecare sacramentală cu Cuvântul predicat. 

Placide Deseille, urmându-1 pe Sf.Chiril al Alexandriei, subliniază caracterul 
sobornicesc al încorporării noastre în Hristos: "Din moment ce fiecare creştin se identifică mistic 
cu Trupul slăvit al lui Hristos, prin energia Sfântului Duh de care este pătruns atunci când devine 
părtaş al Trupului euharistie, putem conchide că toţi credincioşii devin, prin această împărtăşire, 
"co-trupeşti" (cf.Ef. 3, 6). Şi fiindcă sufletul fiecărui credincios, cu toate însuşirile sale, este 
pătruns de nergiile dumnezeieşti, se va statornici între toţi cei care împărtăşesc această viaţă o 
"unire duhovnicească", înţeleasă într-un sens extrem de realist. "Amestecându-se" cu omul, 
Focul dumnezeiesc îl face pe acesta să biruie limitele sale individuale şi, paradoxal, îl face să 
acceadă la plinătatea vieţii sale personale, determinându-1 să se lepede de preamărirea 
individualităţii sale, după pilda Persoanelor Dumnezeieşti" . Citează apoi din opera Sf.Chiril : 
"Pentru ca să ne îndreptăm spre unitatea cu Dumnezeu şi totodată între noi toţi, şi să fim 
amestecaţi laolaltă, rămânând în acelaşi timp indivizi deosebiţi prin sufletele şi trupurile noastre - 
unitate în diversitate In.n.-, Fiul unic a rânduit, prin propria înţelepciune şi prin povaţa Tatălui, o 
cale. Dăruindu-le credincioşilor harul îndumnezeitor într-un singur Trup, şi anume al Său, prin 
cuminecare mistică, I-a făcut un singur Trup cu Sine, dar şi între ei. Cine oare i-ar putea despărţi 
şi îndepărta de această uniune fizică pe cei care sunt lipiţi de Hristos la a fi un singur Trup cu El? 
Căci dacă împărtăşim cu toţii o unică pâine, formăm cu toţii un singur Trup. Iar Hristos, cu 
adevărat, nu poate fi împărţit. De aceea Biserica se numeşte şi ea Trup al lui Hristos, iar noi 
mădulare ale ei (cf.ICor. 12, 27)... Cu toate că, luaţi separat suntem mulţi, şi că, în fiecare, 
Hristos face să locuiască Duhul, al Tatălui şi al Său, cu toate acestea, Duhul este unul şi 
nedespărţit, Cel Care adună în El duhurile fiecăruia, cu toate deosebirile existenţei individuale, şi 
le face pe toate să apară ca făcând o singură fiinţă cu El însuşi...." . în continuare după ce 
citează din mai mulţi Părinţi ai Bisericii, teologul catolic, convertit la Ortodoxie, desprinde 
câteva concluzii importante: "în toate [textele citate], Sfânta Euharistie, împărtăşania cu Trupul 
şi Sângele sfinţite ale Domnului, apare ca mijlocul predilect de a le încredinţa creştinilor, 
trupului şi sufletului lor, viaţa cea veşnică şi îndumnezeitoare pe care Dumnezeu, în marea Sa 
milă, a dorit să le-o dăruiască. Ea constituie astfel şi Sfânta Taină a unităţii ecclesiale: cum 
fiecare credincios face un singur Trup şi un singur Duh cu Hristos, toţi se topesc în unitate. 

învăţătura aceasta se situează deplin pe linia ecclesiologiei euharistice a Părinţilor 
veacului al II-lea şi al III-lea. Fiecare Biserică locală, adică fiecare grup de creştini care se adună 
în acelaşi loc în jurul preotului lor legiuit, pentru a săvârţi Sfânta Euharistie, nu ete doar o parte a 
Bisericii universale, ci se identifică complet cu ea, o face prezentă în plinătatea ei, în acel loc, 
îndată ce rămâne în întregime fidelă credinţei propovăduite de această Biserică. 

Aşa se explică de ce noţiunile de "intercomuniune" şi "ospitalitate euharistică" au fost 
necunoscute Bisericii vechi, care nu le-ar fi putut găsi vreun înţeles... Se poate observa cât de 
important era pentru Părinţi, atunci când apăreau neînţelegeri între Biserici, să identifice exact 
natura acestora. Era vorba de chestiuni de importanţă minoră, sau de tradiţii deosebite, dar 
autentice? Atunci menţinerea sau restabilirea comuniunii se impunea, fără ca vreuna dintre părţi 
s-o poată constrânge pe cealaltă să se plece în faţa dorinţelor sale sub ameninţarea rupturii. Dar 
atunci când era vorba, dimpotrivă, de chestiuni care vizau esenţa credinţei şi a Tradiţiei 
apostolice? în acest caz, atâta vreme cât neînţelegerile dăinuiau, separaţia rămânea cea mai 
dureroasă, dar, în acelaşi timp, cea mai urgentă dintre necesităţi, nu numai în numele adevărului, 
ci şi în cel al adevăratei iubiri de Dumnezeu şi de aproapele. Pentru Sfinţii Părinţi, tezaurul de 
credinţă este indivizibil, nu este cu putinţă să deosebeşti părţi fundamentale şi părţi de importanţă 



A. Keshishian, op.cit.,p.238 
1 Nostalgia Ortodoxiei, Ed.Anastasia,1995, p.l 17 
1 Sf.Chiril al Alexandriei, InJn., 11,11, în P.G.74, 560A-561B 

mai mică, asupra cărora se poate negocia. Pentru ei, întregul adevăr revelat de Dumnezeu are o 
importanţă de nepreţuit" . 

Dacă fiecare Taină este un eveniment în Biserică, pentru Biserică şi prin Biserică, 
Euharistia este Taina Bisericii, deoarece constituie, manifestă şi dă expresie esenţei Bisericii , 
care este locul vizibil al împărăţiei lui Dumnezeu, Basileia. 

Din nefericire, există încă obstacole serioase în calea deplinei koinoni. Pentru multe 
Biserici koinonia euharistică este expresia supremei unităţi în credinţă în timp ce pentru altele 
este posibilă, totuşi, atunci când există deja o comuniune "parţială", sau un acord teologic. 
Există, de asemenea, biserici care încurajează "comuniunea euharistică provizorie" - "interim 
eucharistic communion", "comuniune progresivă" -"progressive communion", sau "ospitalitate 
eucharistică" - "eucharistic hospitality" ca mijloace de a-i pregăti pe credincioşi pentru 
comuniunea euharistică deplină . 

Expresia "ospitalitate euharistică" a apărut în contextul mişcării ecumenice moderne 
pentru a desemna posibilitatea participării la "Cina Domnului" în condiţiile divizării existente 
între creştini. Mulţi cred că aceasta este posibilă fie în sine, fie ca măsură intermediară care să 
conducă la unitate desăvârşită. 

Abordând problema "ospitalităţii euharistice", Mitropolitul Paulos Mar Gregorios arată 
că pentru un ortodox apar două întrebări: Cine este această gazdă atât de ospitalieră? Ce şi cui 
oferă această gazdă? Sfânta Euharistie este jertfa de mulţumire oferită lui Dumnezeu de către 
Biserică pentru toată creaţia, de aceea nu poate apare problema ospitalităţii. A oferi comuniune 
celor care nu sunt în comuniune, ar însemna a percepe Sfânta Euharistie ca un ospăţ oferit de 
Biserică, la care poate invita oaspeţi în plus. Dar Biserica se oferă pe sine lui Dumnezeu prin 
Trupul şi Sângele Domnului, de aceea nu poate fi vorba de ospitalitate în administrarea Sfintelor 
Taine. Mai mult termenul "ospitalitate" devine chiar ofensiv, deoarece bisericile care nu oferă 
acest gen de ospitalitate pot fi catalogate drept neospitaliere. Ortodoxia poate aplica doar 
principiul oikonomiei, care permite autorităţilor canonice să facă excepţii din motive pastorale şi 
misionare. Dar nici "ospitalitatea euharistică", nici intercomuniunea nu au nici o relevanţă pentru 
un ortodox . 98 

în ceea ce priveşte intercomuniunea lucrurile sunt clarificate în teologia românească. 
Părintele Profesor Ion Bria oferă în capitolul: Unitate şi intercomuniune, din teza de doctorat 
intitulată: Aspecte dogmatice ale unirii Bisericilor o foarte utilă prezentare a problematicii, 
arătând că din punct de vedere al condiţionării dogmatice, s-au formulat patru concepţii despre 
intercomuniune: 

a) Concepţia "totală" (ortodoxă), după care între Biserici nu poate să existe decât 
"comuniune totală", deplină (după terminologia de la Lund, 1952), ceea ce implică unitatea de 
doctrină şi unitatea de slujire sacramentală. Deci unirea trebuie înţeleasă ca unitate totală într-o 
singură Biserică văzută; b) Concepţia "ministerială" sau a slujirii (anglicană), care pune accentul 
pe unitatea preoţiei hirotonite. Numai Biserica aceea care păstrează succesiunea istorică a 
episcopatului are o preoţie capabilă să celebreze valid Euharistia; c) Concepţia "doctrinară" 
(luterană), care accentuează credinţa în doctrina euharistică, condiţia intercomuniunii fiind 
unitatea de credinţă în prezenţa reală, deci un consens doctrinar asupra Euharistiei; d) Concepţia 



Placide Deseille, op.cit, p.127, 129 
94 Gennadios Limouris, The Eucharist as the Sacrament of Sharing: An Orthodox Point of View, în: Orthodox 
Visions of Ecumenism, p. cit., p.249 
9S A.Keshishian, op.cit.p.239 

Robert G. Stephanopoulos, Eucharistic Hospitality: Implications for the Ecumenical Movement, în Orthodox 
Visions of Ecumenism, op.cit. p.263 

" Paulos Mar Gregorios, Eucharistic Hospitality : Not a Question of Hospitality, în: Orthodox Visions of 
Ecumenism, op. cit., p. 231 

"deschisă" (reformată), conform căreia Hristos este Domnul şi săvârşitorul Cinei, adică El invită 
pe toţi şi de aceea nici o doctrină sau disciplină nu poate să-i împiedice pe creştini să primească 
darul oferit de El gratuit. 

Părintele Stăniloae a scris un studiu în care intercomuniunea este calificată drept un 
"produs al unui spirit de tranzacţie, conceptul intercomuniunii cuprinde în sine mai întâi o gravă 
contradicţie logică şi reală. Nu o coincldentia oppositorum, prin care e constituită orice unitate 
de bogată complexitate, ci o non-coincidentia oppositorum în care contrariile se anulează pur şi 
simplu, în care negaţia face imposibilă afirmaţia sau îi reduce considerabil deplinătatea" , după 
ce cu câţiva ani înainte luase o poziţie radicală faţă de un act care ar fi putut avea repercusiuni 
greu de prevăzut: "intercomuniunea" dintre patriarhul ecumenic şi papă cu ocazia vizitei de la 
Roma în octombrie 1967. 

La producerea acestui ipotetic eveniment ar fi contribuit substanţial Prof. M.Afanassieff 
de la Institutul Sf.Serghie din Paris, prin teoria ecclesiologiei euharistice opusă ecclesiologiei 
universaliste . El afirmă că, după ecclesiologia universalistă, este imposibil de realizat o unire 
a bisericilor, pentru că în afară de Biserica cea unică universală, care cuprinde tot ce este 
Biserica, nu mai există vreo Biserică, calitatea de Biserică universală arogându-şi-o în 
exclusivitate atât Biserica Romano-Catolică, cât şi cea Ortodoxă. De aici imposibilitatea 
realizării unirii. Dar după teoria lui Afanassieff, "nu există o Biserică Universală, o Biserică 
întinsă pretutindeni, din care să facă parte toate Bisericile locale. Apartenenţa la o Biserică 
Universală nu e necesară unei Biserici locale, pentru a fi Biserică deplină. Orice comuniune în 
care se săvârşeşte Euharistia şi are ca centru un episcop este Biserica deplină, indiferent dacă se 
află în comuniune cu alte comunităţi care săvârşesc şi ele Euharistia şi au ca centru un 
episcop" . Avem aici un exemplu concludent pentru pericolul reprezentat de folosirea 
jumătăţilor de adevăr. într-adevăr, în concepţia ortodoxă, nu poate fi vorba de o apartenenţă 
jurisdicţională a bisericilor locale faţă de Biserica Universală, sau mai degrabă universalistă - 
cum este Biserica Romano-catolică, dar aceasta nu înseamnă că nu trebuie să fie în unitate de 
credinţă, în relaţii frăţeşti, în unitate de cult în general, pentru a putea fi şi în comuniune 
euharistică. Biserica este redusă la o monadă ecclesială închisă în sine. De fapt ecclesiologia 
euharistică oscilează între catolicism care reduce ecclesiologia la o unitate închisă şi 
protestantism care supradimensionează rolul bisericilor locale fără a fi într-o relaţie strânsă de 
comuniune bazată pe adevăr şi iubire, cu celelalte Biserici sau cu Biserica universală . După ce 
expune în continuare teoria lui Afanassieff, şi îi arată carenţele, Părintele Stăniloae o califică 
drept o: pledoarie "dogmatică" şi "istorică" pentru intrarea Bisericii Ortodoxe în comuniune cu 
Biserica Romei, cu ocolirea discuţiei punctelor dogmatice deosebitoare, cu minimalizarea 
acestor diferenţe, pentru ca, creând în conştiinţa ortodocşilor intraţi în comuniune cu Roma, 
această atitudine relativistă faţă de diferenţele dogmatice între Biserica Ortodoxă şi cea Catolică, 
să se ajungă treptat ca ortodocşii să accepte ulterior şi învăţăturile dogmatice ale Romei, "dându- 
i prin iubire mai mult decât prin drept" . Cât de gravă a considerat Părintele Stăniloae această 
teorie, putem deduce şi din faptul că o menţionează din nou, după mulţi ani, într-o carte despre 



100 Ibid.p.66-67, ef. Ion Bria, The Liturgy after the Liturgy, Geneva, WCC Publications, 1996, p.28-30 

102 Ibid., p. 561 

Sfânta Liturghie , subliniind faptul că Liturghia nu începe cu Euharistia, ci abia după ce 
preotul spune: "Să ne iubim unii pe alţii...", şi se rosteşte Crezul, deci se realizează comuniunea 
de iubire şi de credinţă, se ajunge la prefacerea cinstitelor daruri şi apoi la împărtăşirea din 
acelaşi Potir. în studiul citat este criticată şi poziţia lui A.Schmemann, care "pornind de la baza 
ecclesiologiei euharistice, contrară ecclesiologiei juridic -universaliste şi centraliste a Romei, a 
ajuns pană la urmă să recunoască în fond primatul papal în sensul lui aproape deplin" . 

Părintele Stăniloae a urmărit şi a scris în mod amănunţit despre vizitele reciproce 
întreprinse de papa Paul al Vl-lea şi de patriarhul Atenagora (iulie, respectiv octombrie 1967). Se 
pare că papa a făcut primul vizita din cauza opoziţiei ortodocşilor conservatori. îngrijorarea 
începuse deja cu puţin înainte de vizita papei, când patriarhul ecumenic declara: "Noi suntem în 
unitate cu Biserica Romei şi în numele lui Hristos noi căutăm să stabilim intercomuniunea. . ." . 
Nu a fost o expresie protocolară, ştiindu-se că afirmase adesea că după ce se va crea o atmosferă 
de mare iubire - prin intercomuniune, n.n., teologia va rezolva cu mai multă uşurinţă problema 
diferenţelor dogmatice, în sensul acesta cristalizându-se o adevărată "doctrină Atenagora" . 
Pregătindu-şi vizita la Roma patriarhul Atenagora anunţa că intenţionează, ca în acord cu toate 
Bisericile Ortodoxe, să convoace un mare sinod, pentru a putea duce la Roma un acord al întregii 
Ortodoxii în problema dialogului cu Biserica Romano-Catolică. Totodată a hotărât să-i viziteze 
pe întâistătătorii Bisericilor Ortodoxe autocefale în toamna anului 1967. întâlnirile de la Belgrad, 
Bucureşti şi Sofia, ca şi declaraţiile anterioare ale patriarhului Moscovei şi mitropolitului 
Leningradului, l-au determinat pe patriarh să înţeleagă că din moment ce Roma nu a renunţat la 
vechile sale pretenţii, "premisele unui dialog, "pe picior de egalitate",aşa cum îl înţelege Biserica 
Ortodoxă şi cum s-a hotărât şi la cea de a treia Conferinţă Panortodoxă de la Rodos nu sunt încă 
create şi, ca atare, începerea unui astfel de dialog teologic nu este încă cu putinţă" , şi prin 
urmare cu atât mai puţin intercomuniunea. Chiar dacă la Roma se făcuseră pregătiri pentru o 
"misă de comuniune", "fermitatea întâlnită de Patriarhul Atenagora la Belgrad, Bucureşti - 
Părintele Stăniloae a avut în acest sens un rol foarte important n.n.- şi Sofia, a determinat 
scoaterea în ultima clipă, din această misă a părţii referitoare la consacrare şi împărtăşire" . 
Patriarhul şi-a exprimat dorinţa de a se realiza comuniunea euharistica, dar a precizat patru 
puncte neglijate anterior : 

a) dialogul iubirii trebuie continuat, b) acesta va trebui urmat de un dialog teologic, c) 
nu se ştie cât de lung va fi drumul până la unitate, d) comuniunea se va realiza abia odată cu 
unitatea în credinţă . 

Tema a fost reluată într-un articol în care tonul este la fel de categoric: "Vaticanul a 
inventat o altă tactică: el nu mai doreşte un dialog teologic cu ortodocşii, ci propune realizarea 
unei comuniuni euharistice şi prin aceasta o comuniune în toate Tainele cu ortodocşii, cele două 
Biserici rămânând mai departe Biserici diferite şi distincte din punct de vedere dogmatic" , 
scopul final fiind, de fapt, acceptarea primatului papal. 

în concluzie vom spune că în tensiunea actuală, creată de divergenţe doctrinare 
ireconciliabile, împărtăşirea din acelaşi Potir - care înseamnă cuminecarea sacramentală cu 
Cuvântul mărturisit - nu poate deveni un mijloc pentru refacerea unităţii, dar rămâne o mare 
speranţă, ca semn al existenţei unităţii de credinţă şi al vieţii de comuniune desăvârşite. 

D. Rugăciuni - pentru unitate : perspectiva profetică 

"înainte de toate vă îndemn să faceţi cereri, rugăciuni, mijlociri, mulţumiri pentru toţi 
oamenii "( ITim.2,1; cf.F.Ap. 1,14) 

Rugăciunea are "un mare rol unificator" . în studiul intitulat: Rugăciunile pentru alţii 
şi sobornicitatea Bisericii , cu un conţinut deosebit de frumos, Părintele Stăniloae afirmă că 
sobornicitatea este: "opusul singurătăţii" şi de aici deduce marea temă a răspunderii prin care 
"o persoană experiază legătura în care se află cu cealaltă, legătură care nu depinde nici de voinţa 
sa, nici de voinţa celeilalte, ci de structura dialogică imprimată în fiecare persoană" . 
Responsabilitatea creştinului faţă de semeni, răspunsul la cererea lor este obligatoriu, de fapt, 
datorită răspunsului la revendicarea lui Dumnezeu : 

"Cine dintre noi refuză să răspundă lui Dumnezeu cât timp trăieşte pe pământ, va 
răspunde în faţa judecăţii lui Dumnezeu din viaţa viitoare... pentru semenii săi, pentru care, 
nevoind să răspundă în viata aceasta, a voit să scape si de responsabilitatea fată de Dumnezeu" 

Aproapele nostru este orice om, cu atât mai mult unul care se numeşte creştin. Scandalul 
provocat de creştini nu se datorează "unităţii în diversitate", poate nici chiar dezbinărilor în sine, 
ci urii manifestate atât de des (cf.I In. 4,20,21). Legătura dialogică între persoane, sau 
răspunderea unora faţă de celelalte înaintea lui Dumnezeu trebuie să se manifeste prin rugăciune 
şi fapte bune . Şi pentru a rămâne deschişi şi disponibili pentru dialogul cu "ceilalţi", asemenea 
Părintelui Stăniloae, am putea spune că în rugăciune şi în fapte bune se pot întâlni toţi 
credincioşii creştini. Ei se pot ruga împreună în special pentru unitate - se organizează adesea 
astfel de întâlniri, şi, de fapt , scria Lukas Vischer, dimensiunea locală a rugăciunii de mijlocire 
constituie piatra de temelie a pregătirii noastre pentru solidaritate mutuală, ar fi necinstit să ne 
rugăm pentru biserici în general, dacă nu ne referim în primul rând la cele vecine cu noi . Pot 
face împreună fapte bune - există diverse fundaţii şi asociaţii cu scop caritativ în care sunt 
angajaţi şi ortodocşi şi creştini aparţinând diverselor confesiuni sau denominaţiuni. Deci se pot 
uni pe plan local în efortul de-a alina suferinţele de tot felul. S-ar realiza astfel o oarecare 
comuniune, un cadru propice pentru cunoaştere şi respect reciproc, o experienţă ecclesială 
profetică în mişcare spre unitate deschisă tuturor. Bineînţeles că această colaborare practică 
interconfesională nu trebuie să fie confundată cu ecumenismul propriu-zis, adică cu dialogul 
teologic în vederea restaurării unităţii văzute între Biserici pe linie istorică, dogmatică şi 
sacramentală. Mărturia creştină comună, publică crează doar ambianţa dialogului teologic. 
Bisericile ortodoxe au reacţionat contra unei versiuni exclusiviste, socio-politice a 
ecumenismului. 



115 Idem, Dogmatica II, p.208 



""Op.cit. 

U7 Ibid.p.29 

118 Ibid. 

119 Idem. Responsabilitatea creştină, Ortodoxia, nr.2, 1970, p.186 

Idem. Rugăciunile pentru alţii. .., op.cit.p.30 
121 Ilustrativă în acest sens este comunitatea monastică de la Bose (Italia), o obşte formată din călugări şi călugăriţe 
care nu aparţin aceleiaşi Biserici, dar care împreună îl caută pe Dumnezeu în rugăciune, în sărăcie, în feciorie şi în 
ascultare -Enzo Bianchi, Cuvânt şi rugăciune, introducere în lectura duhovnicească a Scripturii, cu o prefaţă de 
Mitropolitul Serafim, Ed.Deisis, Sibiu, 1996 

Lukas Vischer, A Growing Fellowship of Mutual Intercessio", în: The Ecumenical Movement.An Anthology of 
Key Texts and Voices, ed. by Michael Kinnamon and Brian E.Cope, WCC Publications, Geneva, 1997, p.513 

2. Sobornicitatea - universalitatea creştină în formă de koinonia 

Scriind despre Sobornicitatea generală a Bisericii, Părintele Stăniloae se referă la: 
a) Sobornicitatea ca unitate a persoanelor în varietate complementară şi, b) Sobornicitatea ca 
comuniune şi plenitudine în Duhul Sfânt. Dar în primul rând cum se explică termenul 
sobornicitatea Traducătorii slavi ai Crezului niceo-constantinopolitan au redat termenul grec 
catholike prin sobornaia, cuvânt care derivă din verbul sobirati (a aduna la un loc, a reuni, a 
forma o unitate), iar acesta din radicalul sobor (adunare, grupare la un loc). Biserica este 
sobornicească deoarece are misiunea de a aduna într-o unitate, de a uni într-un tot întreaga lume. 
"A trăi în Biserica sobornicească înseamnă a trăi în sobornicitate, adică în unitate internă de 
credinţă şi în unitate externă de fapte şi manifestări, a trăi după rânduiala întregului care înlătură 
izolarea şi rămânerea în afara acestui întreg. Pentru a exprima trăirea în sobornicitate slavii au 
cuvântul "sobornost" care arată tocmai împărtăşirea din sobornicitate" 4 - se ştie, însă, că 
slavofilii au promovat ideea de "sobornost" ca unitate şi comunitarism sub forma unui catolicism 
voalat. Triadologia este baza sobornicităţii Bisericii, dar catolicismul datorită viziunii scolastice 
despre Sfânta Treime, a exacerbat rolul unităţii, ajungând la o viziune ecclesiologică unilaterală 
determinată de naturalism şi esenţialism. De asemenea şi filioquismul a avut consecinţe nefaste 
pentru ecclesiologia catolică, dat fiind faptul că rolul Duhului Sfânt în Biserică a fost substituit 
de autoritatea conştiinţei Bisericii care era reprezentată de infailibilitatea pontifului roman. 
Astfel în ecclesiologia catolică Biserica este concepută ca o instituţie umană nepnevmatizată, 
sfinţenia şi morala creştină au fost reduse la o sociologie umanitaristă sau la un activism social, 
iar catolicitatea şi-a pierdut forţa ei interioară fiind redusă la o extindere a unităţii Bisericii în 
lume. Protestantismul situându-se la polul opus a accentuat aspectul divin al Bisericii ajungând 
la un monofizism ecclesiologic care anulează participarea omului la o viaţă de comuniune şi 
dragoste a lui Dumnezeu Cel Unul în Treime. Bisericile protestante fiind ostile unităţii juridice şi 
formale, impusă de autoritarismul papal, au exacerbat rolul diversităţii şi al individualităţii 
ecclesiologice 125 . 

Numind Biserica "sobornicească" - precizează Părintele Stăniloae - sensul este mai 
apropiat de cel al apelativului "catolică", deoarece se exprimă "modul sinodal de păstrare a 
învăţăturii Bisericii la nivel episcopal, dar şi modul general comunitar al practicării învăţăturii. 
Toată Biserica este un Sinod permanent, o comuniune [koinonia], o convergenţă şi o conlucrare 
permanentă a tuturor membrilor ei, căci numai în această stare se păstrează şi se valorifică 
bunurile ei spirituale. în timpul nostru această sinodalitate generală e redată prin ideea de 
comuniune, [koinonia] care implică pe aceea de complementaritate" . într-un studiu anterior 
menţiona cele trei accepţiuni mai cunoscute ale termenului sobornicitate: cea romano-catolică - 
universalitate, cea anglicană - integritatea doctrinei, din perspectivă ortodoxă se accentuează 
"sensul participării active a tuturor credincioşilor la bunurile spirituale ale lui Hristos în duhul 
deplinei comuniuni, aceasta constituind însăşi Biserica în calitate de organism sau de trup al lui 
Hristos. Sensul ortodox nu exclude, ci le include pe celelalte două: această comuniune ar 
îmbogăţi cu atât mai mult pe fiecare, cu cât ar cuprinde mai mulţi membri, dacă e posibil pe toţi 
creştinii şi pe toţi oamenii" . 

însuşirea de a fi sobornicească arată de ce natură este unitatea Bisericii, aceasta fiind 
"realizată şi menţinută prin convergenţa, comuniunea, complementaritatea unanimă a membrilor 



Sobornicitatea deschisă, op.cit, p.172 

Arhid.Prof.Dr.Ioan N.Floca, Drept canonic ortodox, legislaţie şi administraţie bisericească, vol.I , EIB, 1990, 
p.18 

Ierom.drd. Mihail Filimon, Catolicitatea Bisericii şi implicaţiile acesteia în concepţia teologului Vladimir 
Lossky, Revista Teologică, nr.1,1995, p.41-42 

Dogmatica, II, p.283 
127 Coordonatele..., op.cit., p.516 

99 



Caietele Universităţii „SEXTILPUŞCAR1U" -Braşov Anul II • Nr.2 • vol.IIl - 2002 

ei, nu printr-o simplă alăturare sau printr-o contopire a tuturor într-un tot uniform. Deci 
sinodalitatea sau sobornicitatea implică sensul Bisericii ca întreg organic-spiritual şi prin aceasta 
se apropie de înţelesul adevărat al termenului "catolică", fără să-1 exprime direct. Adică 
sinodalitatea sau sobornicitatea exprimă poziţia şi lucrarea complementară a membrilor Bisericii, 
ca într-un corp adevărat, şi nu cauza ei, cum o exprimă termenul "catolică". O redare directă a 
sensului termenului "catolicitate" ne-ar oferi-o termenul de "întregime" - holon sau de 
plenitudine" 128 . 

Pentru că termenul sobornicitate este echivalat cu cel de sinodalitate considerăm 
necesară referirea la studiul intitulat Natura sinodicităţii, în care Părintele scrie că a ales 
termenul sinodicitate "pentru caracterul general al Bisericii de îmbinare a unităţii cu diversitatea 
armonioasă, pentru a înlocui termenul sobornicitate". Iar despre raportul dintre sinodalitatea 
episcopală şi sinodicitatea Bisericii în sens larg scrie: "Numai în cazul că episcopii fac parte din 
această sinodicitate generală a Bisericii, sau sinodul lor reprezintă această sinodicitate generală, 
hotărârile lor în sinod vor fi valabile, pentru că prin ei se va exprima Biserica" . Prin urmare 
"sinodalitatea" se referă la modul de lucru în sinod, iar termenul sobornicitate a fos înlocuit cu 
cel de sinodicitate . "Bazele" acestei sinodicităţi ar fi : 

- umanitatea ca întreg identic după fiinţă, dar divers în persoanele care îl constituie. 
Omul este fiinţă dialogică, el îşi comunică altora gândurile sale, simţirile sale, doreşte să apeleze 
la ajutorul lor şi să primească de la ceilalţi gândurile, simţirile şi ajutorul lor. 

- din perspectivă teologică natura sinodicităţii în sens larg îşi are temeiul în faptul că 
omul a fost creat de după chipul lui Dumnezeu şi chemat la asemănarea cu El. 

- această sinodicitate naturală, sau creaţională se manifestă atât în familie cît şi pe plan 
mai larg, în fiecare naţiune. Diversele neamuri nu sunt rezultatul păcatului strămoşesc, dar 
păcatul a făcut şi face ca atât unitatea umanităţii cât şi diversitatea persoanelor şi neamurilor să 
fie folosite ca motive de abuzuri, prin accentuarea unilaterală a uneia sau a alteia. "Sinodicitatea 
este echilibrul sănătos între unitate şi diversitate, sau menţinerea şi manifestarea diversului în 
cadrul unităţii, fără slăbirea unităţii, şi fără ameninţarea diversităţii." 

- sinodicitatea în acest sens e realizată în Hristos şi în Biserică, ca adunare a tuturor în 
Hristos. Unitatea acestui trup este realizarea Duhului Sfânt, El fiind "Duhul comuniunii", 
adică al unităţii unui întreg. Unitatea comuniunii este singura în acord cu demnitatea umană, 
singura care nu subordonează o persoană alteia, iar instituţia nu e concepută ca fiind în afara 
persoanelor, sau mai presus de ele, înăbuşindu-le . 

în pofida înlocuirii ulterioare a termenului sobornicitate cu cel de sinodicitate, revenind 
la analizarea studiului Sobornicitatea deschisă, este evident că se va folosi cuvântul 
sobornicitate. "Sobornicitatea trebuie să fie nu numai o teorie, ci şi o practică. Sobornicitatea 
trebuie să fie de fapt o trăire a credinţei într-o comuniune vie; ea e universalitatea creştină în 
formă de comuniune [koinonia]" . Trebuie să cuprindă totul valorizat prin trăire, fiind şi 
"unitatea atotcuprinzătoare a învăţăturii creştine trăite de comunitatea universală şi liberă a 
creştinilor". Mai mult sobornicitatea este văzută ca "soborul a toată lumea, în care toţi creştinii 
îşi aduc înţelegerea întregii realităţi divine revelate şi a întregii realităţi umane văzute în lumina 
revelaţiei integrale, pentru a o împărtăşi tuturor şi pentru ca fiecare să se împărtăşească de 
înţelegerea tuturor. Soborul sufletelor trebuie să realizeze sau să valorifice soborul sau 
sobornicitatea ideilor, o armonie a tuturor înţelegerilor şi a înţelegerii de către toţi a tuturor 



128 Dogmatica, II, p.283, 284 

129 Natura sinodicităţii, Studii teologice,nr.9-10, 1977, p.61 1 

130 Menţionăm că studiul în anliză a fost publicat în anul 1977, şi a fost de strictă actualitate, din moment ce în 
Dogmatica,!! deşi apărută cu un an mai târziu termenul sobornicitate este păstrat-probabil materialul fusese dat la 
tipar înainte, şi nu s-a mai revenit asupra termenului 

Natura sinodicităţii, op. cit. ,p. 605-607 
132 Idem, Sfântul Duh şi sobornicitatea Bisericii, Ortodoxia, nr.l, 1967, p.39 
Idem, Sobornicitatea deschisă,op.cit., p.172 

aspectelor realităţii divine şi umane revelate. Evanghelia în totalitatea cuprinsului ei reflectă 
înţelegerea întregii realităţi umane şi Biserica menţinându-o are în principiu această înţelegere 
universală în formă de comuniune - [koinonia] sau de sobor" . Deşi spune că în principiu 
Ortodoxia păstrează totalitatea învăţăturii creştine - "Biserica Ortodoxă, păstrând şi practicând 
până azi Tradiţia apostolică, a păstrat şi practicat până azi Revelaţia integrală în Hristos prin 
Duhul Sfânt. Prin Tradiţie, credincioşii Bisericii Ortodoxe se bucură de toată lucrarea 
mântuitoare a lui Hristos în cadrul ei, sau de comuniunea cu Hristos în integritatea Lui" 
totuşi, la actualizarea contemporană a acesteia, la înţelegerea ei tot mai concretă, mai amănunţită, 
mai adâncită şi mai vie, corespunzător cu nivelul intelectual general al fiecărui timp, "sunt 
chemaţi să-şi aducă o contribuţie şi tradiţiile altor formaţiuni creştine, chiar dacă ele au reţinut 
aspecte mai puţine sau au accentuat prea exclusiv pe unele din totalitatea realităţii spirituale 
divino-umane a creştinismului" . Prin urmare se pune în acelaşi timp problema depăşirii de 
către toţi a diversităţii modurilor în care se revelează Dumnezeu şi în care îl înţelegem în 
unitatea integrală a Sa, cea mai presus de toate aceste moduri diverse de revelare. Dumnezeu 
face uz, pentru a se face cunoscut, de acte, cuvinte şi imagini mereu diferite, prin toate Se 
revelează, dar fiinţa Sa rămâne mereu incognoscibilă. De aceea "nu trebuie să ne ataşăm la nici 
unul şi nici la toate la un loc ca la ultima realitate, cum spun Bonhoefer şi Congar, căci toate sunt 
numai penultimele . . . .Mai mult trebuie să admitem şi moduri noi de a exprima pe Dumnezeu, 
mai bine-zis legătura noastră cu El. Aceasta înseamnă recunoaşterea tuturor modurilor creştine 
de exprimare de până acum a lui Dumnezeu ca având o valoare, dar şi o anumită conştiinţă a 
nedeplinătăţii, a relativităţii lor. Amândouă aceste atitudini ale conştiinţei creştine ne pot ajuta să 
înaintăm pe drumul unităţii dintre creştini" 

Dar sobornicitatea nu este numai cuprinderea tuturor modurilor de revelare şi de 
exprimare a lui Dumnezeu şi a tuturor modurilor de înţelegere şi a răspunsurilor mereu mai 
aprofundate, ci şi "o deschidere mereu mai înţelegătoare şi mai cuprinzătoare spre Dumnezeu cel 
mai presus de ele, o înaintare continuă în bogăţia Lui spirituală infinită. . . . Sobornicitatea aceasta 
deschisă, transparentă şi continuu depăşită implică însă şi un anumit pluralism teologic sau de 
înţelegere în Dumnezeu (având în vedere că orice înţelegere sau efort de înţelegere în Dumnezeu 
chiar a credinciosului celui mai modest, este o teologie) a tuturor înţelegerilor altora, ca cuprinse 
în misterul apofatic al lui Dumnezeu. Duhul sobornicesc al cuiva implică un anumit pluralism, 
întrucât, înţelegând misterul apofatic al lui Dumnezeu în care sunt cuprinse toate, are o 
deschidere şi pentru cel ce nu are aceeaşi largă înţelegere ca el a tuturor aspectelor realităţii, 
ştiind că şi înţelegerea mai îngustă a lui sesizează tot ceva din Dumnezeu. ...Aşa se produce o 
înţelegere simfonică a tuturor, în care înţelegerile lor se interpenetrează, comunică între ele, fără 
să se uniformizeze. Iar prin aceasta se realizează o înţelegere comună mai corespunzătoare a 
realităţii divine mereu mai presus de orice înţelegere comună realizată. . . .în această sobornicitate 
sau universalitate deschisă, transparentă şi într-o continuă mişcare de depăşire în sens vertical şi 
orizontal, primesc o valoare nu numai chipurile şi formele din Biserică, sau din lumea creştină, ci 
toate ale lumii" - dimensiunea cosmică a creştinismului. 

Dacă ar fi să rezumăm sensul conceptului sobornicitate deschisă credem că am 
putea spune că ar fi: cunoaşterea, înţelegerea, trăirea - experierea, mărturisirea şi 
valorificarea şi actualizarea credinţei Apostolilor în integralitatea sa, la care sunt chemaţi 
toţi creştinii - uniţi după fiinţă, dar diverşi după persoane, familie, neam şi tradiţii, fiind 



134 Ibid.p.l72 

135 Idem, Unitate şi diversitate în Tradţia ortodoxă, Ortodoxia, nr.3, 1970, p.337 
Idem, Sobornicitate deschisă,op.cit., p.172 

137 v.idem, Revelaţia prin acte, cuvinte şi mag/w/, Ortodoxia, nr.3, 1968, p. 347-377 

138 "II Regno", Doeumentazione,15 oct.,1970, p.415 
Sobornicitate deschisă, op. cit, p.173 

140 Ibid., p.178,179 

prinşi în ţesătura dialogică între ei înşişi şi între ei şi Dumnezeu - într-o comuniune - 
koinonia ce poate deveni tot mai accentuată, pe măsură ce ei tind ca toată viaţa lor să se 
desfăşoare "potrivit întregului" - conform plenitudinii (ÂMfa-potrivit, conform; holon- 
întregului, secundum totum, quia per totum est, "exprimă o totalitate care nu este geografică, 
orizontală, cantitativă, opusă oricărei fragmentări a dogmei. Acolo unde este Hristos Iisus, acolo 
este Biserica universală , arată această unitate a plinătăţii care nu depinde nicidecum de 
condiţii istorice, spaţiale şi cantitative". - acesta ar fi sensul catolicităţii Bisericii). 

Aceasta deoarece "Biserica este un întreg organic, un organism sau un corp spiritual, o 
plenitudine care are totul, iar acest tot, această plenitudine e prezentă şi eficientă în fiecare din 
mădularele ei, din actele ei, din părţile ei. înţelesul acesta al Bisericii precizează înţelesul ei de 
"corp" al lui Hristos. ...Biserica are pe Hristos întreg cu toate darurile Lui mântuitoare şi 
îndumnezeitoare şi fiecare Biserică locală şi chiar fiecare credincios îl are întreg, dar numai 
întrucât rămâne în "întregul" corpului. Aşa cum în orice celulă a unui corp e corpul întreg cu 
lucrarea lui, cu specificul lui, aşa este în orice mădular sau parte a ei Biserica întreagă şi prin 
aceasta Hristos întreg, dar numai întrucât respectivul mădular, sau respectiva parte a ei rămâne în 
Biserică. Mădularele nu sunt uniformizate prin aceasta, ci sunt complementare, datorită faptului 
că viaţa corpului întreg, sau Hristos însuşi prin Duhul Sfânt e prezent în mod activ în toate" . 
De aceea, "în loc să dezvolte un concept al adevărul universal înţeles din punct de geografic sau 
cultural, Tradiţia ortodoxă a susţinut universalitatea - catholicity sau adevărul "potrivit 
întregului" - "according to the whole", exprimate în fiecare comunitate euharistică locală. 
Aceasta se datorează lucrării Sfântului Duh, Cel care ne călăuzeşte mereu spre deplinătatea 
adevărului. 

Prin urmare, catolicitatea credinţei apostolice este experiată şi exprimată de fiecare 
comunitate de credinţă locală în contextul său specific. ...Puterea Evangheliei prin credinţa 
apostolică cea unică, ne poate face receptivi la nevoile variate în cadrul aceluiaşi context sau 
între diferite contexte. Astfel catolicitatea credinţei apostolice nu este pusă în pericol sau 
compromisă când Biserica răspunde diferitelor situaţii. Dimpotrivă, Biserica trăieşte şi 
împlineşte credinţa apostolică cu adevărat când arată compasiune şi devotament pentru lumea lui 
Dumnezeu în diferite epoci şi locuri" . 

Sobornicitatea este deschisă tuturor, dar intră numai cei care renunţă la accentuarea 
excesivă a unor părţi din credinţa Apostolilor şi doresc să trăiască "potrivit întregului", în 
Biserica deplină, Biserica Ortodoxă. Fapt posibil de realizat deoarece "o tradiţie nu poate dura 
permanent când e în ea o nedeplinătate, o insuficienţă, pentru că generaţiile următoare îşi dau 
seama de această nedeplinătate şi caută să o depăşească, sau cel puţin să o întregească printr-o 
concepţie mai cuprinzătoare, printr-un mod de viaţă lipsit de nedeplinătatea de care suferea cel 

j » - . „146 

de pana atunci 

Deschiderea aceasta ecumenică nu poate duce nicidecum la relativizarea învăţăturii de 
credinţă, fiindcă "ecumenismul nu înseamnă a trece peste diferenţele doctrinare, o eliminare a lor 
sau o minimalizare a lor, deoarece legea vitală a Creştinismului în general este păstrarea unităţii 
şi integrităţii sale doctrinare", sobornicitatea deschisă nu înseamnă, în nici un caz, o "Dogmatică 
creştină deschisă" . 



Idem, Rugăciunile pentru alţii şi sobornicitatea Bisericii, Studii Teologice, nr. 1 -2, 1 970, p. 32 

142 Sf.Ignatie, Smyrn., 8, 2 

143 Paul Evdokimov, Ortodoxia, trad. din lb.franceză de Dr.Irineu Ioan Popa, arhiereu vicar, EIB, 1996, p. 17 1 

144 Pr.Prof.D.Stăniloae, Dogmatica II, p.284 

Orthodoxy and Cultures, Inter-Orthodox Consultation on Gospel and Cultures, Addis Ababa, Ethiopia, 19-27 
January 1996, Ed. WCC, Geneva, Switzerland, 1996, edited by Ioan Sauca, Final Report, p.l 8 1-182 

146 Pr.Prof.D.Stăniloae, Unitate şi diversitate în Tradiţia Ortodoxă.op.cit., p.333 

147 Pr.Prof.univ.dr.Petru Rezuş, Teologia ortodoxă contemporană, Ed. Mitropoliei Banatului, Timişoara, 1989, 
p.423 

A. Uniatismul - cea mai gravă contra - mărturie pentru koinonia locală şi universală 

Este important să nu fie uitată pregătirea de istoric a Părintelui Stăniloae. In câteva 
studii incriminează, cu o virulenţă uşor de înţeles, acţiunile Romei combinate cu cele ale Vienei, 
care au dus la dezbinarea religioasă a românilor din Ardeal. Am spus că uniatismul este cel mai 
grav atentat la adresa koinoniei deoarece a dus la distrugerea unei străvechi comuniuni de 
credinţă, de limbă, de cult şi de cultură, sau cum spune Părintele: "Spre deosebire de toate 
religiile şi de toate confesiunile creştine, uniatismul nu s-a născut dintr-o aderare a unor mase de 
oameni la o concepţie religioasă deosebită de cea pe care au avut-o înainte, care să răspundă unor 
noi trebuinţe sufleteşti şi să aducă schimbare în viaţa lor spirituală. El a fost rezultatul unei 
îndelungi acţiuni de violentare a conştiinţei religioase a poporului" , de fapt a fost rodul unei 
întreite silnicii : silnicia unei asupriri sociale şi economice; silnicia administrativ-militară 
exercitată de un stat absolutist; silnicia unei confesiuni creştine care stimula silnicia statului şi se 
sprijinea pe ea. Se dezvolă apoi, folosindu-se metodologia unui istoric, aspectele principale ale 
temei: începuturile uniaţiei şi falsurile de documente care însoţesc originea ei, lupta poporului 
din Transilvania pentru a rămânea în Biserica strămoşească şi persecuţiile neîntrerupte suportate 
din cauza aceasta, lupta românilor uniţi pentru unitatea în credinţă cu românii ortodocşi şi dorinţa 
după reîntregirea Bisericii strămoşeşti. 

Intr-un alt studiu, intitulat: Problema uniatismului în perspectivă ecumenică , scria: 
"Unica atitudine creştină şi ecumenică în problema uniatismului este ca şi o parte şi alta să uităm 
trecutul dureros şi să renunţăm la tendinţa de a-1 menţine şi resuscita; iar concomitent cu aceasta 
să înaintăm pe calea pregătirii unei unităţi între Biserica Ortodoxă şi Catolică pe bază de iubire, 
spre o unitate pe care Ortodoxia o înţelege ca o comuniune între aceste două Biserici şi între 
ierarhii lor, în condiţii de deplină egalitate, desigur după înfăptuirea unităţii de credinţă". Din 
concluzii spicuim: 

- problema uniatismului nu se mai pune azi ca o problemă oarecare, în ea însăşi, ci ca 
problemă a sincerităţii ecumenice, a sincerităţii iubirii în raporturile dintre Biserica Romano- 
catolică şi Biserica Ortodoxă 

- uniatismul trebuie considerat ca un semn al lipsei de iubire, iar decizia pentru el ca o 
decizie împotriva iubirii şi a Duhului Sfânt, pentru că uniatismul constituie ipostasul viu al 
contestării unei Biserici de către altă Biserică soră şi pentru că uniatismul devine contestarea 
acţiunii evidente a Duhuluzi Sfânt manifestate în viaţa celeilalte Biserici surori 

- uniatismul este în plus o minciună, pentru că ascunde celor ce sunt atraşi la uniatism 
caracterul prozelitist al acestei acţiuni 

- atât timp cât Biserica Romano-catolică este decisă să promoveze uniatismul, va 
continua să fie socotită decisă pentru contestarea Bisericii Ortodoxe şi nu va putea manifesta o 
atitudine de iubire frăţească sinceră faţă de Ortodoxie 

- chiar dacă între protestanţi şi ortodocşi există diferenţe cu mult mai mari decât între 
ortodocşi şi catolici, ortodocşii şi protestanţi progresează în apropierea lor, deoarece între ei nu 
există un zid de despărţire cum există între Biserica Romano-catolică şi cea Ortodoxă, ca semn al 
contestării, zidul reprezentat de uniatism". 

La fel de tranşant se exprimă Părintele atunci când afirmă că: "exerciţiul libertăţii 
religioase nu are nevoie să se manifeste în acţiunea unei Biserici în paguba altor Biserici, care e 
"de prost gust" mai ales în această epocă de ecumenism, când pe de altă parte se vorbeşte de 
frăţietatea creştină şi de valorile pe care le deţine orice Biserică. Caracterul unui "prozelitism de 



148 Idem, Uniatismul din Transilvania. Opera unei întreite silnicii, Biserica Ortodoxă Română, nr.3-4,1969, p.355 

149 Ibid., p.3555-356 

150 în Ortodoxia, nr.4, 1969, p.616-625 

151 Ibid.p.622 

152 Ibid.p.622-624 

prost gust", care n-are nimic din vibraţia unui misionarism religios, a unei propovăduiri a lui 
Hristos, celor ce nu-L cunosc, este în primul rând uniatismul, ca atragere a creştinilor orientali la 
recunoaşterea primatului papal, fără nici o modificare a vieţii lor religioase, numai cu scopul 
extinderii zonei de influenţă politică a Vaticanului, slăbind o venerabilă Biserică "soră" şi 
dezmembrând grav unitatea unui popor sau altul". 

Din păcate, în pofida discuţiilor de la Balamand (iunie 1993) - unde se concluzionase că 
uniatismul nu se înscrie printre modelele de unire - poziţia papalităţii nu s-a schimbat. 
Comentând unirea de la Brest (1596) papa Ioan-Paul II, face din nou elogiul uniatismului : 

"Unii văd în existenţa Bisericilor Orientale catolice o dificultate pentru ecumenism. 
Interpretând din nou unirea de la Brest, ne întrebăm care este sensul acetui 
eveniment... Bisericile Orientale catolice pot să aducă o contribuţie foarte importantă la 
ecumenism... Biserica greco-catolică din Ucraina dă slavă lui Dumnezeu... pentru fidelitatea ei 
eroică faţă de succesorul lui Petru... Ea înţelege că această fidelitate o aşează pe calea 
angajamentului pentru unirea tuturor Bisericilor" . A aminti suferinţele membrilor Bisericilor 
greco-catolice, în temniţele comuniste este o datorie de memorie pentru toţi. Dar a-i cinsti pe cei 
ce n-au acceptat subordonarea faţă de Roma, şi au suferit pentru păstrarea integrităţii Bisericii 
Ortodoxe, este şi aceasta o datorie ecumenică. 

Vorbind pentru întreaga Ortodoxie, actualul patriarh ecumenic, arată că tezele apărate 
de episcopul Romei în enciclicele recente sunt în ruptură totală cu tradiţia orientală: 

"Am putut să constat cu surprindere că în enciclica papală Lumen Orientale, s-a făcut 
efortul de a se pune pe picior de egalitate comunităţile din Orient şi vechile Biserici Ortodoxe, 
acelea care anume perpetuează fără întrerupere tradiţia autentică a primului mileniu creştin. 
Aceasta înseamnă că regimul în neregulă al uniatismului, acceptat numai după principiul 
iconomiei ecclesiale şi numai în mod provizoriu, a fost considerat de Biserica Romei drept o 
amnistie totală acordată acestuia, cu alte cuvinte: ca o situaţie regularizată definitiv, şi deci ca un 
model ecclesial legitim, ceea ce evident, noi nu vom accepta niciodată, cu toată dispoziţia 
noastră pacifică neschimbată şi voinţa noastră de reconciliere după spiritul Evangheliei". 

Totuşi calea ecumenică, la sfârşitul războiului rece (1945-1989) este redeschisă în alţi 
termeni decât în trecut. Actualul episcop al Romei s-a pronunţat recent în legătură cu tradiţia 
ortodoxă {Lumen Orientale, 1995) şi cu relaţiile cu Bisericile Orientale (Ut Unum Sint, 1995). 
Aceste noi declaraţii nu modifică ecclesiologia catolică, după care Biserica Orientului este 
"rănită" în lipsa unei comuniuni depline cu succesorul lui Petru. Papa apreciază totuşi 
doctrinele şi proprii Orientului. El este conştient de chestiunile misiologice şi ecumenice pe care 
le ridică doctrina primatului papal. Mai mult, într-un capitol din enciclica Ut Unum Sint el 
invită Bisericile să re-examineze problema autorităţii episcopului de Roma în slujirea - 
ministerium unităţii Bisericii universale , fapt fără precedent în istorie. 

Este posibil ca dialogul bilateral între cele două "Biserici surori" să se orienteze în 
direcţii pozitive, şi se speră găsirea unei soluţii în privinţa uniatismului, speranţe ce se nasc şi 
datorită vizitei Papei Ioan Paul al II-lea în România (7-9 mai 1999). Modul desfăşurării vizitei a 
subliniat încă o dată vocaţia ecumenică a românilor, deschiderea lor, virtutea iertării şi uitării 
unui trecut dureros. 



Coordonatele..., op. eit.p. 505 

154 Scrisoarea apostolică a papei Ioan Paul II: Patru sute de ani de la Unirea de la Brest-text francez în: Chretiens en 
Marche, nr.49, 1996, p.5 - la Pr.Prof.univ.Dr.Ion Bria, Teologie dogmatică şi ecumenică, Ed.Universităţii "Lucian 
Blaga" din Sibiu, 1996, p.309 

155 Alocuţiunea patriarhului ecumenic Bartolomeos în timpul întâlnirii cu papa Ioan-Paul II, din 27 iunie 1995, la 
Roma, text francez în :Chretiens en Marche (Lyon), nr.49, 1996, p.4)- la Pr.Prof.Ion Bria, op.cit.p.309-310 

Pr.Prof.Ion Bria, Hermeneutica teologică, noţiuni introductive, curs postuniversitar pentru programul de maşter 
şi doctorat în Teologia Dogmatică şi Ecumenică, Sibiu, 1 999, p.9 1 
*Acest subcapitol a fost dezvoltat de Pr.Nicolae Moga (maşter în Teologie) 

în concluzie Biserica Ortodoxă nu este o confesiune, deoarece nu se fundamentează pe 

157 

vreo mărturisire de credinţă ulterioară epocii apostolice, ci este Biserica Una Sancta. Prin 
urmare nici teologia ortodoxă nu poate fi o teologie confesională, ci o teologie ecumenică, adică 
are ce să transmită oricărei confesiuni deoarece a păstrat întregul tezaur al credinţei apostolice, 
deoarece este Biserica deplină. Această deplinătate va fi simţită şi de "ceilalţi", şi vor fi atraşi de 
ea - se cunosc cazurile atâtor teologi sau credincioşi obişnuiţi care au reuşit ca prin studiu şi 
aleasă viaţă duhovnicească să primească darul lui Dumnezeu şi să îmbrăţişeze credinţa ortodoxă 
şi în măsura în care creştinii ortodocşi îşi vor cunoaşte, înţelege, trăi - experta şi mărturisi 
această revărsare ecumenică a credinţei lor, urmând modelul sfinţilor, şi nu doar declarativ, 
formal, adeseori fariseic. 

Sobornicitatea deschisă are o perspectivă profetică, deoarece insistă asupra însemnătăţii 
unităţii creştinilor pentru reconcilierea lumii, fapt realizabil în măsura trecerii lui Hristos pascal 
în viaţa umană sub "forma Bisericii" depline, întru El nemaifiind nici iudeu, nici elin, nici 
rob , nici liber, nici parte bărbătească, nici parte femeiască, ci toţi devenind una ( Ga/.3,28). 



v.: Pr.Prof.Dr.Ion Bria, Biserica-Una Sancta. De la convergenţele teologice ecumenice spre "comunitate 
conciliară" , în : Revista Teologică., nr.3, 1997 

158 v.şi : Peter E.Gillquist, Becoming Orthodox, A Journey to the Ancient Christian Faith, Conciliar Press, Ben 
Lomond, California, 1992, despre cei peste 2000 de neoprotestanţi americani deveniţi ortodocşi 

159 Pr.Prof.D.Stăniloae, Dogmatica I, p.6 1 , Dogmatica II, p.206 

CUM ESTE PERCEPUTA PERSOANA ŞI OPERA LUI 
DUMITRU STĂNILOAE 
ÎN UNIVERSITĂŢILE PONTIFICALE DIN ROMA 

(ITALIA) 



Prof. Elena I. GHEORGHIU 

Institutul Pontifical Vatican Oriental - Roma 



Studiile recente din domeniul sociologiei religiilor, arată că actuala stare de religiozitate a 
diferitelor societăţi umane poate fi grupată (dincolo de diversitatea implicită) în două mari 
categorii de ordin generic: pluralism religios şi respectiv indiferentism religios (ambele fiind, ca 
orice "ism", stări de fapt ce reflectă o exagerare extremă, deci nefireşti, deci preocupante). 

Este depăşit stadiul în care, cu referire la religiozitatea oamenilor, era conform realităţii a 
vorbi în termeni când de "acism" când de "secularizare": ambele poziţii au lăsat loc astăzi ori 
unui interes exacerbat - dezechilibrat pentru religie, ori unei apatii - indiferenţe absolute din 
partea omului faţă de Dumnezeu ("punctul de gravitate" al tuturor religiilor). 

Fie că este vorba de exacerbare fie că este vorba de neglijare completă a "problemei" 
existenţei lui Dumnezeu, se poate spune că în ce priveşte "problema existenţei lui Dumnezeu" 
omenirea se afla într-o stare de criză evidentă. 

Pluralismul şi indiferentismul - care la nivel macrosocial global sunt astăzi stări 
referitoare îndeosebi la religie - sunt roadele celor mai nebănuite patologii (sau cum se spune în 
limbaj teologic "sminteli" iar în limbaj sociologic "alienări"). 

Iar această stare de criză include şi creştinismul. Pluralism: 
statisticile arată că în lume există la ora actuală 30.000 de confesiuni 
creştine, şi în fiecare săptămână apar în medie 5000 de noi confesiuni 
creştine în întreaga lume, Indiferentism: cercetările din domeniul 
sociologiei creştinismului arată că creştinii înşişi au cea mai mare parte o 
apartenenţă nominală şi nu efectivă la religia creştină (ori nu au acordat 
nici cea mai mică atenţie religiei creştine ca atare necunoscându-i 
conţinutul, ori nu sunt cu totul convinşi de adevărul mărturisit de 
creştinism, ori nu sunt capabili să explice de ce cred în Dumnezeul 
mărturisit de creştinism). 

Pe de altă parte, atunci când de exemplu credinţa în Dumnezeu - Tatăl se verifică efectiv, 
ea este supusă unei puternici critici : majoritatea abordărilor psihologice (îndeosebi abordarea 
freudiană ce leagă această credinţă de complexul lui Oedip) şi sociologice (ca critism aspru 
forme patriahală de societate) a credinţei creştine în Dumnezeu - Tatăl, au avut ca rezultat 



Biolawakij, M., The Philocalical Vis ion..., 1999 

distrugerea imaginii pozitive a lui Dumnezeu - Tatăl, făcând să se producă metamorfozarea lui 
Dumnezeu - Tatăl în Dumnezeu cel uitat. Şi până şi creştinii care spun "Tatăl Nostru" neglijează 
complet orice implicaţie de ordin concret, existenţial, tangibil. 

Asemenea criză a creştinismului invită la o serioasă reflecţie asupra 
conţinutului specific al religiei creştine, respectiv asupra adevărului pe care se 
fundamentează creştinismul. Care sunt motivele consistente pentru a crede în 
modul în care religia creştină propune omului să creadă? Care sunt motivaţiile 
pentru a fi creştin? De ce ar trebui să avem certitudinea că în Sfânta Scriptură 
este obţinut adevărul? De ce ar fi religia creştină mai plauzibilă decât altele ? 
Care este adevărata relevanţă a religiei creştine în sine? 

Sau altfel spus: religia creştină are ceva "într-adevăr adevărat" de spus acestei omeniri în 
criză evidentă, acestei omeniri când absolut apatice când excesiv pluralistice vis-â-vis de 
problema existenţei lui Dumnezeu? Şi dacă da, ce anume? 

Puţini, foarte puţini oameni sunt capabili să răspundă astăzi în mod consistent, lămuritor, 
edificator, fundamentat pe baze teologice, acestei întrebări. 

Printre aceşti foarte puţini oameni este considerat a se afla şi Dumitru Stăniloae: astfel 
este percepută - considerată persoana - opera lui Dumitru Stăniloae în Universitatea Pontificală 
din Roma. 

Vorbind în termeni cantitativi (ca formă de concretizare efectivă a 
acestei recunoaşteri) putem spune de exemplu că despre persoana — opera 
lui Dumitru Stăniloae s-au susţinut, doar în Universitatea Pontificală 
Gregoriană (Roma, Italia), trei lucrări de doctorat în decurs de doi ani 
(1997-1999) - respectivii doctoranzi nefiind nici români nici ortodocşi. 

Vorbind în termeni calitativi, putem cita următoarea consideraţie 
a părintelui Maoiej Blelawskij, călugăr benedictin şi profesor în diferite 
Universităţi pontificale din Roma: "Este ceva cutremurător şi măreţ în 
modul Părintelui Stăniloae de a face teologie (...) In toată creativitatea lui 
teologică Părintele Stăniloae este foarte limpede şi profund. Voce a 
ortodoxiei, teolog foarte român (a introdus ceva din spiritul românesc în 
patrimoniul universal al tradiţiei teologice), teologia lui s-a nivelat a fi în 
timp din ce în ce mai adâncă şi mai profundă (...) Teologia lui Dumitru 
Stăniloae este vocea tradiţiei vii (...) Stăniloae prezintă în teologia sa o 
viziune pur filocalică a lumii" . 

Expunem în continuare, sintetizând dar fără a neglija detaliile relevante, modul în care 
este cunoscută şi considerată persoana - opera lui Dumitru Stăniloae în Universităţile Pontificale 
din Roma - centrul lumii academice catolice. 

Se ştie că Dumitru Stăniloae este un nume devenit cunoscut lumii occidentale relativ 
recent începând cu anul 1974 când A. Plămădeală a publicat un scurt articol privind teologia 
acestuia ("Some lines on Fr. Stăniloae's theology" in The Altar Almanach, London, 1974, 20-29) 
- şi că până atunci apăruseră doar două articole (având caracter mai degrabă informativ şi 
introductiv) referitoare când la teologia când la biografia lui Dumitru Stăniloae, publicate de 
Popan şi C. Ihaskovic (1960), şi respectiv A.M. Allchin (1971). Ulterior I. Bria (1981), D. 



2 Blelawskij M., The Philocalical Vision..., 1999,p.203 

Neeser (1981,1986), Costa de Beauregard (1983), M.Bielawski (1983), J. Jata (1983), O. 
Clement (1986), F. Strazzi şi I. Prezzi (1989) au continuat publicarea a asemenea studii. 

Se consideră că mediul multinaţional şi multiconfesional în care s-a născut şi a trăit, 
studiile teologice la Universitatea din Cernăuţi şi mai apoi la cea din Atena (unde a cunoscut 
trologia neo-greacă) şi din Munich (unde a cunoscut teologia occidentală), au influenţat în mod 
semnificativ gândirea acestuia - rezultatul fiind acela că readucerea în atenţia lumii ortodoxe a 
lui Gregorio Palamas i se datorează lui Dumitru Stăniloae. 

Şi se mai ştie că nu mai puţin l-au marcat anii de închisoare şi apoi de persecuţie din 
perioada postbelică, în timpul cărora s-a dedicat însă traducerii comentate a Filocaliei din greacă 
în română (din 1946 până în 1991 publicând 12 volume ale Filocaliei în limba română) făcând 
posibilă readucerea la viaţă a tradiţiei care agoniza - fapt care a avut ca rezultat concret 
renaşterea vieţii monastice în România . 

Astfel că astăzi Dumitru Stăniloae este cunoscut şi apreciat în special pentru "deosebit de 
matura sa operă asupra gândirii patristice pe care a făcut-o să devină deosebit de actuală pentru 
omul contemporan" . 

Necesitatea îmbinării tradiţiei cu modernitatea sau reactualizarea tradiţiei patristice, este 
considerată ca fiind marea intuiţie a lui Dumitru Stăniloae, intuiţia care i-a permis împlinirea 
unei teologii atât de originală, de "proaspătă", şi de capabilă, să răspundă crizei actuale a 
creştinismului. 

Fascinează faptul că Stăniloae a avut - ca nici un alt teolog contemporan - luciditatea de 
a realiza că gândirea teologică valabilă nu poate fi aceea care rămâne la un nivel pur teoretic şi 
speculativ; ci trebuie în mod necesar să aibă o legătură directă, imediată, implicită cu trăirea 
concretă, ci experienţa personală cotidiană, să intre în viaţa fiecărui om. 

Dumitru Stăniloae: acela de a plasa într-un plan secundar eforturile şi contribuţia lui în ce 
priveşte teologia (punând în prim plan persoana lui în jurul căreia se creează mitul că ar fi 
"teologul" ortodoxiei româneşti sau chiar profetul românilor - tendinţa adesea întâlnită în 
România, într-un mod publicitar, senzaţionalistic, adesea pentru a instrumentaliza persoana şi 
opera lui), şi acela de a-1 considera pe Dumitru Stăniloae drept un simplu "grafoman" sau 
"traducător" de texte patristice. 

Pentru a evita eventuale erori datorate unor asemenea consideraţii extremiste, trebuie ca 
Dumitru Stăniloae - persoana şi opera - să fie plasate în perspectiva istorică globală. Prin viaţa 
sa, a participat la crearea "noii Europe" de după al doilea război mondial: a văzut ideologiile 
distructive care au împânzit Europa în epoca de aproape un secol în care a trăit manipulările 
politice - şi a reflectat asupra consecinţelor antropologice a acestor grave stări de fapt. 

Este impresionant când te gândeşti că o persoană care participă cu propria viaţă la 
dramele istoriei moderne, se întoarce la rădăcinile creştinismului pentru a reflecta şi comunica 
conţinuturile creştinismului oamenilor care împărtăşesc aceleaşi drame. 



4 Mrozek, We believe in God .., 1999 

5 Mrozek, We believe in God .., 1999,p.82 

9 Lupu,S. La stnodaltta e la conciliarita ... ,1999 , p.394 

10 Biolawskij, M., The Phiocalical Vision..., 1999, p.43 

ŞCOALA ROMANEASCA DIN 
SCHEII BRAŞOVULUI 
- începuturi - 



Prof. dr. Vasile OLTEAN 



împrejurările istorice au făcut ca Braşovul - şi când spunem Braşov înţelegem şi 
cartierele mărginitoare: Şchei, Bartolomeu, Blumăna - să fie ancorat în viaţa spirituală, 
favorizat de un tumultos emporiu economic, neguţătoresc, găsindu-şi întotdeauna 
resursele de a răspunde tuturor necesităţilor de natură spirituală, cu care se confrunta. 

învăţământul, în înţelesul său educaţional, formativ şi informativ, trebuie căutat 
încă sub colbul atât de ocult al arheologiei şi mărturiilor sporadice. înţelegem să spunem 
învăţătură şi popor învăţat în momentul în care acesta a devenit creştin şi aceasta coincide 
cu perioada formării noastre ca popor. 

Sunt îndestulate mărturiile cu privire la viaţa creştină pe 
pământul Daciei noastre, în primul mileniu şi în acest sens 
mormintele sfinţilor martirizaţi şi ale creştinilor, care au ţinut piept 
năvălitorilor păgâni, sunt de netăgăduit . In vâltoarea acestor 
vremuri, învăţătura se rezuma la cunoaşterea dogmatică a moralei 
creştine şi ea îşi alimenta informaţiile în baza mărturiilor bizantine 
cu care eram în contact direct înaintea creştinării slavilor de sud 
(an 883) . Spre noi veneau din Bizanţ cărţile de înţelepciune ale lui 
Ioan Gură de Aur, Efrem Şirul, Ioan şi Petre Damaschin, Ioan 
Cantacuzino ş.a. sub formă de Sbornice, Didahii, Parimii, Omilii, 
Cazanii etc, care aveau în egală măsură întrebuinţare bisericească 
şi şcolară. 

în sensul acestei afirmaţii pledează şi o recentă descoperire în Şcheii Braşovului, 
constând dintr-un fragment de Omiliar , datând din veacurile XI-XII, al cărui conţinut 
didactic nu poate fi contestat 3 . Descoperirea acestui manuscris vine să pună un semn de 
întrebare asupra vechimii şcolii din Şcheii Braşovului, căreia, Istoria învăţământului 4 îi 



Mircea Păeurariu, "Istoria bisericii ortodoxe române" Editura Institutului Biblic şi de Misiune al Bisericii 
Ortodoxe Române, vol.I. Bucureşti, 1980; I.G. Coman, "Părinţii protocreştini în epoca străromână", Bucureşti, 
1978. 

2 Boris, conducătorul bulgarilor, devine cumnatul împăratului bizantin Mihai Paleologul, iar Metodiu şi Kiril traduc 
cărţile de cult în limbă slavă, alcătuind mai întâi alfabetul glagolitic, iar urmaşii lor (Naum, Anghelar, Golzbek), 
stilizează alfabetul chirilic, întrebuinţând ca model alfabetul grecesc. 

3 Vasile Oltean, "Şcoala românească din Şcheii Braşovului, Bucureşti, Editura Ştiinţifică şi Enciclopedică, 1989, 
p.14. 

4 xxx "Istoria învăţământului în România", vol.I, Bucureşti, Editura Didactică şi pedagogică, 1983, p.l 13-1 14. 

identifica existenţa în veacul al XVI-lea ca "şcoală umanistă de slavonie", ignorând 
adevărul că în veacul al XVI-lea, prin tiparul coresian din Şcheii Braşovului se înlocuia 
definitiv limba slavonă chiar şi în biserică. Pentru importanţa şi ineditul acestei 
descoperiri. 

Pe de altă parte, cronica bisericii "Sf. Nicolae" din Şcheii Braşovului, spune spre 
înţelesul tuturor că la anul 1495 "s-au zidit sfânta biserică şi şcoala" 5 . 

Aceasta nu exclude existenţa unui lăcaş de învăţătură mai vechi şi ca dovadă, o 
bulă papală emisă de Bonifaciu al IX-lea în 15 decembrie 1399 solicita convertirea 
creştinilor ortodocşi din Şchei la catolicism, aceştia primind învăţătură de la 
"pseudodascăli" ca şi creştinii din episcopiile Milcovului şi Argeşului 6 . 

Considerată până nu demult "şcoală pentru fiii de iobagi" din 
Şcheii Braşovului de la anul 1495 , şcoala din Şchei se dovedeşte aşadar a 
fi mult mai veche. 

Aici activau ca dascăli Gheorghe grămăticul, cunoscut în documentele 
oficiale ale Braşovului între anii 1480-1506; dascălul Dobre ("Dobro 
Scolasticul") şi un alt Gheorghe grămăticul între anii 1531 -1537 . In 
aceeaşi perioadă grămăticul Radu însoţeşte pe popa Coman din Şchei la 
curtea lui Vlad Călugărul (1481-1484) şi un alt Radu grămătic în anul 
1541 se găsea la curtea lui Radu Paisie al Tării Româneşti ; grămăticul 
Oprea, între anii 1536 şi 1542 conduce mai multe solii la curtea lui Radu 
Paisie ; grămăticul Nan la Mircea Ciobanul; grămăticul Costea la acelaşi 
domn, apoi Stoica Dobromir şi dascălii Stoican şi Stanislav la Vlad 
înecatul, dascălul Sava la Alexandru Lăpuşneanul - ca să amintim doar 
câţiva dintre dascălii acestei şcoli, cunoscuţi exclusiv din documentele 
germane oficiale ale Braşovului, care consemnau doar misiunea lor 
diplomatică, îndeplinită în favoarea Cetăţii , 

Bineînţeles că prin prezenţa grămăticilor şi dascălilor, dar mai ales prin legăturile 
pe care aceştia le întreţineau cu voievozii Munteniei şi ai Moldovei, şcoala avea de 
câştigat nu numai material, în baza daniilor şi subvenţiilor, dar şi spiritual prin cărţile şi 
manuscrisele donate bisericii. 

Ca rezultat al acestei bogate vieţi şcolare protejate de biserica voievodală Sf. 
Nicolae şi preoţii cărturari, slujitori ai bisericii şi şcolii, la 1597 se ridică o nouă clădire a 
şcolii, socotită monumentală la acea vreme. 

Din darea de seamă, pe care protopopul bisericii, Mihai, o face pentru autoritatea 
locală, în limbă germană, imediat după terminarea lucrărilor, reiese că a costat 375 
florini, iar în Braşov erau doar 14 case a căror valoare depăşeau 300 florini 11 . 



3 Candid Muşlea, "Biserica Sf. Nicolae din Şcheii Braşovului", vol.I, Braşov, 1943; Octavian Schiau, Livia Bot, 
"Radu Tempea, Istoria sfintei beseareci din Şcheii Braşovului", Cluj-Napoca, 1969; Sterie Stinghe, 
"Documente privitoare la trecutul românilor din Şcheii Braşovului", vol.V, Braşov, 1906, p.177. 

6 Ştefan Barsănescu, "Pagini nescrise din istoria culturii româneşti: sec. XI-XV, Bucureşti, EdituraAcademiei, 
1976,p.33. 

7 Andrei Barseanu, "Istoria şcoalelor centrale gr.or. din Braşov, Braşov, 1902, p.5. 

Pentru această perioadă, cărţile de şcoală, în cea mai mare parte erau reprezentate 
de cărţile bisericeşti, folosite atât pentru învăţătură, cat şi pentru învăţarea scris-cititului, 
servind pentru învăţarea limbii slave şi române, a scrierii chirilice, cat şi pentru iniţierea 
în cunoaşterea şi practicarea ritualului, a textelor cu conţinut filozofic creştin şi a 
pravilelor bisericeşti. Dintre cele încă păstrate în Şchei, menţionăm "Omiliarul" din 
veacurile XI-XII (amintit mai sus),"Scara Sf. Ioan, egumenul mănăstirii Sinai-Athos", 
cunoscută sub numele de "Leasviţa"(ms.l7); "Cuvântările lui Efrem Şirul - carte 
folositoare de suflet"; "învăţături morale din vieţile sfinţilor - pilde de folos sufletesc" - 
toate aparţinând copiştilor locali şi datate pentru veacurile XIV-XV 8 . 

Odată cu aducerea tiparului coresian de la Târgovişte la 
Braşov (1556), nu numai că se asigura şi se dota şcoala cu noi cărţi 
atât de necesare, dar constatăm un număr mare al grămăticilor şi 
dascălilor cărora diaconul Coresi li se adresa direct ("să fie 
grămăticilor de învăţătură" - spunea în Psaltirea din 1577, sau "şi 
am scris cu tipar iul voao fraţilor românilor, săfiepre învăţătură" — 
spunea în "întrebarea creştinească"). Remarcabilă pentru această 
perioadă este activitatea popei Costea (+ 1477); popa Dobre (1541- 
1572 — copist de manuscrise); diacul Oprea (autorul unui Octoih 
românesc la 1570); popa Voicu (1572-1578 - autorul cărţii 
"învăţături morale din vieţile sfinţilor"); protopopul Iane (1575- 
1591 — colaborator coresian, traducătorul Cazaniei a 11-a, autorul 
primei scrisori româneşti la Braşov); protopopul Mihai (1578-1604 
— colaborator coresian, ctitorul scolii de piatră din 1575, amintit 
mai sus) ş.a. 

Din epilogul "Octoihului" copiat la 1570 de diacul Oprea reiese că şcoala din 
Şchei avea două secţii: un curs primar şi altul superior, el fiind "dascăl mai mare 
ucenicilor cine învaţă dăscălie"; alături de limba română se învăţa şi limbile slavonă şi 
latină; şcoala funcţiona atât în clădire proprie, cât şi într-un "salon", menţionat de altfel şi 
în catastifele din Şchei 10 . 

Alături de cărţile menţionate mai sus se folosea şi un Manual de filozofie, 
descoperit recent în arhiva muzeului din Şcheii Braşovului . 

Până în veacul al XVII-lea şcoala din Şchei nu-şi modifică conţinutul educaţional, 
dar în veacul următor ea parcurge drumul către un învăţământ complex, încadrat în 
sistemul şcolilor "naţionale neunite", conduse de la Sibiu de braşovenii Dimitrie 
Eustatievici (1786-1796), autorul primei gramatici româneşti - 1757) şi Radu Tempea V 
(1796-1808 şi el autor al unei gramatici româneşti de structură latină - 1797). 

Depăşind condiţiile unui învăţământ elementar, această şcoală şcheiană 
îndeplineşte atribuţiile sistemului de învăţământ public, specificat în actul oficial al 
Transilvaniei, "Ratio Educationis, 1770-1779 16, înglobând cele trei sisteme didactice: 



8 24.Vasile Oltean, "Şcoala de copişti din Şcheii Braşovului", în "Astra", an.XV,(1980),nr.II,p.4. 

9 25. Vasile Oltean, "Şcoala românească...op. cit.,p.30-43. 

10 26.Arhiva Muzeului Şchei, Fond Protocoale, Catastif 58 ("Catastiful dascălilor"),p.56. 

11 27. Vasile Oltean, "Un străvechi manual de filozofie din arhiva istorică a Muzeului bisericii "Sf. Nicolae" 
din Şcheii Braşovului", în "Mitropolia Ardealului", an XXVIII (1983), p.5-6. 

"şcoală trivială" (elementară) cu 1-2 învăţători; "şcoală capitală", sau "şcoli reale şi 
normale" frecventate de viitorii gimnazişti. 

Documentele din Şchei confirmă existenţa pentru această perioadă a mai multor 
lăcaşe de şcoală, iar vechiul lăcaş se etajează (dovedindu-se neîncăpător) la anul 1760, 
fiind descris în cronicile oficiale "edificium magnum et digestum, sive duarum 
contignationum"(edificiu mare şi bine împărţit, cu două etaje). La rândul său, călugărul 
iezuit Fasching, în trecere prin Braşov, consemna: "A treia suburbie (a Braşovului - 
Şcheiul) se înalţă măreţ pentru valahi, o biserică de rit grecesc şi o şcoală de scris şi 
citit ... şi chiar şi oameni mari şi căsătoriţi sunt în această şcoală..." 12 

După realizarea noului lăcaş, se aleg inspectori şcolari (din rândul negustorilor din 
Şchei), noi dascăli, cunoscuţii cărturari: Petcu Şoanu - autorul primului calendar almanah 
(1731-1739); Radu Duma, Zaharia Duma, Ioan Duma, din Polonia este adus Alexandru 
Polonul şi ca un aspect înnoitor se preda şi limba greacă prin dascălii Necula 
Câmpulungeanu şi Enache, elevii învăţând diferenţiat şi plătind diferenţiat: "copiii care 
vor învăţa la Octoih să dea plată fi. 6; care vor învăţa la Psaltire - 10 fi.; la gramatică - 
20 fi" - se specifică în catastiful dascălilor scris de Radu Duma la anul 1768 ' . Familiile 
de cărturari: Grid, Tempea, Hoban, Baran, Corbea, colaborează cu şcoala în calitatea lor 
de preoţi ai bisericii, dascăli ai şcolii şi autori de manuscrise cu dublă folosinţă şcolară şi 
bisericească. 

Pentru şcoală se scriu, se copiază şi se procură noi cărţi, dintre care 
menţionăm: "Bucoavnă pentru învăţarea pruncilor", Râmnic, 1749; 
"învăţătură creştinească", Blaj, 1756; "Bucvar sau începere de învăţătură 
celor ce vor să înveţe carte cu slove latineşti", Viena 1771; "Ducere de 
mână cătră aritmetică sau socoteală pentru treaba pruncilor româneşti, 
celor neuniţi, ce învaţă la şcolile cele mici sau Aritmetica românească şi 
nemţească", Viena, 1777; "Ducere de mână cătră cinstea şi dreptatea, 
adecă la copiii rumuneşti, cei ce în şcoalele cele mici să învaţă spre cetania 
rânduitei carte", Viena 1777; "Bucvariu pentru pruncii cei rumaneşti, carii 
să află în crăiia ungurească şi în hotarele ei împreunate", Viena 1777; 
"Carte trebuincioasă pentru dascălii şcoalelor de jos, româneşti, neunite", 
Viena, 1785; Ducere de mană cătră aritmetică sau socoteala pentru treaba 
pruncilor rumaneşti, ce se învaţă în şcoalele cele mici", Viena, 1785; 
Gheorghe Sincai, "îndreptarea către aritmetică - întâia carte ", Blaj, 1 785; 
"Bucoavnă pentru pruncii cei rumaneşti carii să află în Marele 
principatum Ardealului", Sibiu, 1788; Ioan Piuariu Molnar, "Retorica, 
adică învăţătura şi tocmirea frumoasei cuvântări", Buda, 1798 ş.a. 

Acest avânt educaţional îşi are sorgintea în curentul iluminist al Ardealului, 
favorizat oarecum şi oficial, căci Curtea din Viena elaborează la 24 mai 1774 "reguli 
directive pentru îmbunătăţirea învăţământului din şcolile elementare sau triviale, sârbeşti 
şi româneşti neunite", conform cărora toţi copiii, între 6 şi 12 ani trebuiau să frecventeze 
şcoala, iar autorităţile bisericeşti erau obligate să raporteze situaţia şcolară. La puţin timp 
(6 decembrie 1774) se elaborează şi "Planul general pentru şcolile germane normale, 



12 29. Andrei Barseanu, "Istoria şcoalelor.. .op. cit.,, p.4-5. 

13 30 Arhiva cit., Fond protocoale, Catastif 3, p.12. 

principale şi triviale", urmat în 1777 de "Organizarea educaţiei şi a întregului învăţământ 
din regatul Ungariei şi provinciile anexate lui Ratio Educationis" 



14 



Intr-o statistică transilvăneană din 1841 se confirmă că în Ardeal erau 1628 şcoli 
în cele 2840 sate, între care doar 298 româneşti (285 ale românilor neuniţi şi 14 ale 
uniţilor), deci aproape jumătate din satele româneşti erau lipsite de lăcaş de învăţătură. 

In Transilvania fiinţau în această perioadă numai două preparandii pentru 
pregătirea dascălilor, cea de la Arad (înfiinţată la 1812) şi cea de la Oradea pentru românii 
uniţi; cea de la Sibiu (înfiinţată de Dimitrie Eustatievici) fiind desfiinţată abuziv. Până la 
revoluţia paşoptistă, învăţământul din Imperiul habsburgic s-a bazat exclusiv pe "Ratio 
Educationis", emis în 1806, prin care se stabileu următoarele tipuri de şcoli: primară; 
gramaticală cu trei clase; gimnazială cu cinci clase; liceul cu 7 clase; academie pentru doi 
ani; universitatea pentru cinci ani. 

Ca urmare, la 1802, folosindu-se de aceste portiţe , românii din Şchei 
înfiinţează o "şcoală capitală cu trei clase", la care "afară de rânduitele şi 
ştiutele învăţături " se însuşeau limbile germană, maghiară latină şi greacă, 
"dascăl mare" pentru şcoala capitală fiind numit poetul iluminist Ioan 
Barac cu obligaţia de "a învăţa pruncii gramaticeşte, ungureşte şi nemţeşte 
şi pe lângă acestea şi alte trebuincioase ştiinţe frumoase", întrucât 
"filozofia deplin a săvarşit-o ". 

Al doilea dascăl, Mihăilă Munteanul "învăţa pruncii învăţătura 
credinţei, temeiurile cele dintâi ale limbii nemţeşti şi ungureşti, învăţătura 
năravurilor celor bune şi alte trebuincioase la al doilea clas învăţături" , 
iar Zaharia Duma, care pregătea clasa a treia, învăţa pe "slovenitorii de 
slove... rumăneşte, ungureşte, greceşte şi nemţeşte, împreună şi a scrie şi 
temeiurile cele dintâi ale aritmeticii, cântările bisericeşti şi altele, la întâiul 
clas trebuincioase ştiinţe" . 

Noua organizare, impusă de directorul şcolilor naţionale, protopopul şcheian Radu 
Tempea V, nu avea să dureze mult, neajunsurile financiare cu care se confruntau 
şcheienii cumulează cu ravagiile provocate de ciuma din anii 1813-1817, când şcoala se 
închide, având să se redeschidă în 1 822 prin noii dascăli Vasile Nergeş şi Eustatie Pop, 
iar pentru "şcoala de fetiţe" dascălul Toma Moldovan, noii inspectori fiind Vasile Lacea 
şi Nicolae Cepescu. 

Lăcaşul de şcoală dovedindu-se din nou neîncăpător, la 1826 se cumpără "casele 
Ciurculeţ" din Piaţa Prundului, care vor adăposti pe şcolarii din Şchei până în preajma 
primului război mondial. 

Până la 1850, când se înfiinţează gimnaziul românesc, şcoala din Şchei suplinea 
toată necesitatea de învăţătură pentru copiii românilor, fiind slujită de dascăli inimoşi, 



14 31. George Bellisimus, "Date despre înfiinţarea şcoalei elementare capitale române gr. or. din Braşov şi 
despre dezvoltarea ei până la 1890", Sibiu, 1890. 

15 32. Andrei Barseanu, "op. cit.", p. 12. 

între care Nicola Nicolau şi fiul său Nicolae Nicolau (pentru o scurtă perioadă Anton 
Pann), Simion Jinarul, Andronic Androne ş.a. 



16 



In ceea ce priveşte predarea limbii greceşti, putem cunoaşte mai 
multe amănunte, întrucât în arhiva muzeului din Şchei se află un manuscris 
copiat de Bucur Popovici din Sohodol-Bran în anul 1 786, pe vremea când 
era elev la şcoala din Şchei şi avea ca dascăl pe Ioniţă Duma. 

Manuscrisul, care poartă pe prima filă titlul: "Cuvinte greceşti", sub forma unui 
glosar, prezintă bilingv (greceşte şi româneşte) părţi ale corpului omenesc (limbă, nas, 
cap...) animale (măgar, vulpe, bou...), obiecte de casă (pat, plapomă, perină, masă, 
cuţite...), culori, numere şi zile ale săptămânii. în partea a doua a manuscrisului găsim 
expresii urmate de exerciţii de formare a propoziţiilor, propuse euristic, cea ce ne permite 
să constatăm nivelul de înţelegere şi învăţare a limbii greceşti la şcoala din Şchei 7 . 

Bineînţeles că în mare parte, succesul de care s-a bucurat şcoala din Şchei în 
această perioadă s-a datorat slujitorilor ei, dascăli plini de dăruire, care şi-au închinat 
viaţa idealului didactic. Circumstanţele de spaţiu nu ne permit şi prezentarea acestora. 



16 33. Vasile Oltean, "Şcoala românească ...op.cit.", p. 139-177. 

17 34. Arhiva cit., Fond carte veche, Ms.1248. 

INDUMNEZEIREA OMULUI IN VIZIUNEA LUI 
DUMITRU STĂNILOAIE 

Mircea ITU 

Rezumat 

Pentru început subliniem importanţa operei şi peronalităţii părintelui Dumitru 
Stăniloaie. Integrăm acestea în contextul istoric al uneia dintre cele mai prestigioase perioade 
din cultura română, dacă nu cea mai valoroasă, formate de generaţia de început de secol XX şi 
de cea interbelică. Apoi precizăm că preocuparea majoră a lui Dumitru Stăniloaie, ca şi a lui 
Mircea Eliade, a fost evidenţierea necesităţii renaşterii spirituale a neamului nostru. 

Religia trebuie să îmbine credinţa în Dumnezeu cu experienţa sacrului, ordo adDeum cu 
ordo ad sanctum, conform cu termenii lui Nathan Soderblom. In această ordine de idei, la Nae 
Ionescu apare distincţia între religiile istorice şi religiile pure, adevărate. Foarte importantă este 
diferenţa dintre religiile cosmice, caracterizate prin viziunea teofanică, a prezenţei lui Dumnezeu 
în natură, în toate, şi religiile istorice, potrivit cărora Dumnezeu e evacuat din cosmos şi adus în 
istorie. De altfel, Dumitru Stăniloaie folosea o expresie devenită celebră: "Se aud paşii lui 
Dumnezeu bubuind prin istorie ". Creştinismul ortodox românesc îşi păstrează specificitatea 
istorică, dar reuşeşte să includă şi paradigma cosmică într-o sinteză sublimă. Scoatem în 
evidenţă că pe ideea creştinismului cosmic au mizat în special Mircea Eliade şi Lucian Blaga, 
primul definindu-l ca fenomen de creativitate folclorică, iar al doilea lansând conceptul de 
transcendent care coboară. Dumitru Stăniloaie i-a acuzat pe ambii de a nu fi creştini în toată 
puterea cuvântului. In ceea ce-l priveşte pe Eliade, teologul ortodox amendează opţiunea 
acestuia pentru istoria religiilor şi marea deschidere spre fenomene spirituale orientale, cu 
predilecţie Yoga. Referitor laBlaga este bine cunoscută polemica faţă de el, axată pe faptul că 
filosoful de la Lancrăm îl numeşte pe Dumnezeu Marele Anonim şi nu împărtăşeşte teza despre 
Dumnezeu personal. Cu toate acestea, Dumitru Stăniloaie, prin îndumnezeirea omului se 
depărtează de concepţia rece teologică, mai degrabă creştină catolică a diferenţei fundamentale 
dintr Dumnezeu şi om şi îmbrăţişează viziunea specific populară şi ortodoxă a creştinismului 
cosmic. 

Raportăm îndumnezeirea firii omeneşti la problema chenozei, ca şi la umanizarea 
divinului. O prezentăm şi prin trimiteri la Sfinţii Părinţi, în special la Ioan Damaschinul, la 
vechii egipteni, la un fragment din Biblie (Evanghelia după Ioan, X, 30), la islam şi hinduism şi 
îndeosebi la mistici ai diverselor credinţe religioase. Ne oprim şi la discuţia despre natura divină 
şi natura umană a lui Iisus Hristos, însă şi la consubstanţialitate. Arătăm, desigur, că iubirea 
este temelia şi puterea îndumnezeirii firii omeneşti. Dumitru Stăniloaie leagă îndumnezeirea de 
dragostea spirituală. 

îndumnezeirea omului conduce la identitatea dintre Dumnezeu şi om, iar aceasta nu este 
o blasfemie, ci adevărul cel mai adânc al existenţei umane, conducând la unitatea supremă şi la 
monism. Identitatea înseamnă echivalenţa dintre şinele individual şi şinele universal, dintre parte 
şi întreg, teofanismul. Dincolo de creaţionism şi evoluţionism vedem universul veşnic, noncreat, 
iar a separa într om şi Dumnezeu înseamnă a cădea în plasa iluziei dualismului, ce este, de fapt, 
incapacitatea omului de a revela divinul în propriul suflet şi, în consecinţă, proiectarea lui într-o 
putere exterioară. Dualismul, până la urmă, conduce la spargerea unităţii fundamentale dintre 
univers şi a atotputerniciei lui Dumnezeu. Dumitru Stăniloaie nu ajunge până la aceste idei, care 
sunt în contradicţie cu linia clasică a teologiei creştine, dar avansând teza îndumnezeirii firii 
omeneşti, subliniind importanţa ei, el se plasează mai curând pe poziţia misticii creştine şi în 
afara dogmelor teologice. 

îndumnezeirea nu ţine de nivele cum ar fi: fizicul, fiziologicul, psihicul, mentalul, ci de 
sfera spirituală. Totodată, indicăm că Dumitru Stăniloaie susţine întemeiat că încercările de 
înţelegere a îndumnezeirii omului sunt încărcate de complexul conceptelor. 

Comunicarea noastră va insista şi asupra uniunii ipostatice, a întrupării lui Dumnezeu în 
Iisus Hristos, a chestiunii legate de un subiect şi două naturi. înaintăm ideea că a miza pe 
consubstanţialitate şi pe o singură natură nu înseamnă panteism, ci teofanism. Păcatul firii 
omeneşti, aşa cum bine avertizează părintele Stăniloaie, nu constă în identitatea Dumnezeu-om 
sau în îndumnezeirea omului, ci tocmai în slăbirea la extrem a legăturilor cu divinitatea, cu 
izvorul vieţii. Dintr-o altă perspectivă, însă, teologul Stăniloaie insistă asupra unor idei cum ar fi 
comuniunea şi unirea, dar refuză contopirea şi identitatea. Identificăm aici teama teologului, în 
ciuda curajului misticului. 

Problema chenozei, a smereniei este şi ea prezentă în comunicarea noastră. Dumitru 
Stăniloaie precizează corect că fără chenoză nu ar fi fost trecută prăpastia dintre Dumnezeu şi 
om nici măcar în Iisus Hristos. Prin ea dumnezeirea a pogorât în umanitate. Avem însă în vedere 
şi drumul invers redat de înălţarea umanităţii la divinitate, căruia părintele nu-i acordă atenţia 
cuvenită. Dumitru Stăniloaie interpretează excelent chenoza ca o autorestrăngere a puterii lui 
Dumnezeu, iar renunţarea la puterea directă conduce la înlocuirea ei cu iubirea. Mai departe, 
însă, părintele forţează şi socoteşte dragostea ca rezervată exclusiv profetului, câtă vreme faţă de 
oameni Dumnezeu nu s-a manifestat prin dragoste, ci prin putere, iar omul ar vedea 
îndumnezeirea în atotputernicie şi în constrângere. Susţinem că acest punct de vedere este numai 
o treaptă, iar omul trebuie să se ridice la modelul exemplar reprezentat de Iisus Hristos şi să 
vadă dumnezeirea în iubire şi nu în frica de Dumnezeu. 



Metafizica, dar îndeosebi mistica sunt disciplinele la care ar fi bine să ne reîntoarcem. 
Nae Ionescu definea ilustru metafizica drept „acea viziune de ansamblu, acea viziune totală a 
existenţei" şi arăta ca ea oferă echilibrul în existenţă „acelora care şi-au ratat mântuirea", dar ea, 
continuă profesorul de metafizică, conduce la împăcare şi nu la mântuire ca experienţa 
religioasă. 

Dacă metafizica descoperă centrul existenţei în interiorul omului, teologia îl plasează în 
afara lui, în Dumnezeu. în atare condiţii, mistica este chemată să le unească, să facă sinteza. 

în ceea ce priveşte mistica, Nichifor Crainic o numeşte „ştiinţa îndumnezeirii omului" şi 
are convingerea că misticii trăiesc realul şi-1 văd pe Dumnezeu în sufletul lor. Experienţa mistică 
este cea mai profundă dintre experienţele umane trăite. De la mistica sufletului se călătoreşte 
iniţiatic spre mistica adâncirii în sine şi a interiorităţii, mistica spiritului, mistica lui Dumnezeu şi 
mistica viziunii unităţii. Mistica nu înseamnă fantezie vizionară, ocultism, spiritism ori foame de 
miracole. Se deosebeşte şi de sensul peiorativ dat cuvântului „misticism". Extazul mistic este 
mai degrabă o enstază şi nu trebuie confundat cu manifestări patologice sau diverse tipuri de 
maladii psihice, esenţialul fiind contemplaţia divină, puritatea sufletească şi sfinţenia vieţii, 
nimic excepţional, ci totul firesc, conducând spre identitatea supremă. Mistica o vedem ca o cale 
de acces către adevărul ultim, care este unitatea supremă şi absolută, identitatea dintre parte şi 
întreg, dintre şinele individual şi şinele universal. 

Filosoful islamic Al-Gazzali sublinia transformarea radicală a omului prin mistică şi 
oferea o utilă definiţie a acesteia: „Dorinţa şi pasiunea se sting, conştiinţa este golită de obiectele 
lumii şi se concentrează asupra lui Dumnezeu, iar în cele din urmă misticul este binecuvântat cu 
viziunea plină de fericire, astfel încât iese din sine şi sălăşuieşte în Realitatea Divină" . 

Nikolai Berdiaev propune o importantă deplasare de accent în mistică scriind 
următoarele: „Misticii propovăduiau taina naşterii lui Dumnezeu în om. Dar există o altă taină - 
taina naşterii omului în Dumnezeu. Există o chemare a omului ca Dumnezeu să se nască în el. 
Dar există şi o chemare a lui Dumnezeu ca omul să se nască în el." Filosoful rus identifica în 
acest punct taina creştinismului, exprimată prin modelul lui Iisus Hristos. Menirea omului este, 
aşa cum citim în Horologium Sapientiae (Cărticica veşnicei înţelepciuni), a lui Heinrich Seuse, 
„per Christum hominem ad Christum deuml " . Aceasta este calea mântuirii potrivit cu discipolul 
lui Meister Eckhart. 

Dumitru Stăniloaie judecă mistica hindusă din perspectiva teologului creştin şi se 
grăbeşte s-o catalogheze, fără să înţeleagă formele ei specifice diferite de creştinism şi mai ales 
comunicarea directă a omului cu Dumnezeu fără necesitatea unui mijlocitor, văzut în creştinism 
în persoana lui Iisus Hristos: „Experienţele mistice pe care le caută astăzi mulţi tineri în yoga sau 
în metafizica hindusă sunt destinate eşecului dacă nu ajung la comuniunea personală cu Hristos, 
la inepuizabila profunzime şi căldură a Persoanei Sale divino-umane" . 

Caracterul personal al lui Dumnezeu este doar un aspect şi nu trebuie absolutizat. 
Interpretarea teologului Stăniloaie în critica lui Lucian Blaga legată de religiile Indiei suferă de o 
lipsă de competenţă în domeniu. Preotul Stăniloaie refuză brahmanismului statutul de religie, 
susţinând că în hinduism doar vedismul este religie deoarece se bazează pe credinţa în zei. 
Numai că religie nu înseamnă numai credinţă în zei sau în Dumnezeu, ci şi experienţa sacrului şi 
acest lucru este evident chiar din traducerea în engleză a lucrării fundamentale a lui Dumitru 
Stăniloaie, prin titlul The Experience of God (Experienţa lui Dumnezeu). După părerea lui 
Dumitru Stăniloaie speculaţiile filosofice upanişadice au religia numai ca punct de plecare. în 
adevăr, însă, religia se regăseşte la baza filosofiei upanişadice şi a brahmanismului, fiind vorba 
de o împletire între metafizică şi mistică, între gnoseologie şi ontologie, între filosofie şi religie, 
în ceea ce priveşte hinduismul, Sarvepalli Radhakrishnan distinge trei tipuri de religie în raport 
cu textele sacre indiene: a) religia naturii (Veda); b) religia legii (Brahmana) şi c) religia 
spiritului (Upanishad) . Ideea îndumnezeirii omului în forma identităţii supreme realizate prin 
echivalenţa dintre şinele individual (omul) şi şinele universal (Dumnezeu) este sinteza supremă 
în Upanişade şi nu i se poate nega religiozitatea. Apoi, Dumitru Stăniloaie îl atacă pe Lucian 
Blaga sub centură că nu ar fi citit o carte de Chantepie de la Saussaye, împrumutată de la 
bibliotecă, întrucât la capitolele despre religia hindusă şi cea chineză paginile erau nedezlipite. 
Numai că Chantepie de la Saussaye este un fenomenolog al religiei şi nu un indolog sau un 
sinolog, iar competenţa lui în religiile Asiei, ca şi în cazul părintelui fenomenologiei religiei 
Gerardus Van der Leeuw, lasă de dorit. Cartea lui Chatepie de la Saussaye nu trebuie luată ca 
sursă incontestabilă şi nici lucrările unor autori de duzină cum sunt A. Jeremias şi Sf. Konov 
despre religiile indiene, citate de Dumitru Stăniloaie pentru a contraargumenta opiniile 
competente de indologie ale lui Lucian Blaga. Teologul Stăniloaie nu înţelege, de asemenea, că 
echivalenţa dintre nirvana şi golul metafizic nu duce spre o „interpretare simplistă şi grăbită 
doctrinei lui Buddha", întrucât nu exprimă „credinţa în ceva pozitiv" . Echivalenţa dintre 
samsara şi nirvana există la Nagarjuna, ca şi expresia sarvam sunyam (totul este nimic), dar 
aceasta nu înseamnă decăderea în nihilism sau într-o credinţă negativă. Buddhismul şcolii 
Mahayana (marea cale) interpretează experienţa mistică prin teoria originii relaţionale (patitya 
samutpada), ca vid, ca sunyata. Vidul sau golul, însă, cum corect arată Hajime Nakamura, „nu 
este neant sau anihilare, ci este acel ceva care se află la mijloc între afirmaţie şi negaţie, existenţă 
şi nonexistenţă, eternitate şi anihilare" . Filosoful japonez avertiza că doctrina vidului în 
buddhism nu înseamnă nihilism, ci o deplinătate a existenţei, nicidecum neantul, vidul fiind 
umplut cu dragoste şi compasiune de bodhisattva . Pe de altă parte, ideea de nirvana salvează 
buddhismul de interpretarea eronată că ar fi nihilist. Credinţa, pe care se fundamentează mistica 
buddhistă că totul este vid exprimă, de fapt, starea de echilibru perfect, de zero dintre cei doi 
poli, pozitiv şi negativ. în concluzie, amendăm nu necunoaşterea religiilor indiene (hinduism şi 
buddhism) de către Dumitru Stăniloaie, ci faptul că se exprimă despre ele în necunoştinţă de 
cauză şi îl atacă nefondat în aceste aspecte pe Lucian Blaga, chiar dacă în alte aspecte Dumitru 
Stăniloaie are dreptate (de pildă opinia greşită a lui Blaga că creştinismul ar fi venit la noi pe 
filieră bizantină şi greacă). 

în definirea religiei, părintele-profesor Dumitru Stăniloaie insistă asupra unei abordări 
integrale şi comparative. îl critică întemeiat pe Lucian Blaga, care risca o suprapunere între 
religie şi cultură şi îndeosebi vedea religia ca subsumată determinărilor stilistice. Dumitru 
Stăniloaie subliniază necesitatea prezenţei următoarelor cinci elemente: 1) credinţa, văzută ca 

universală şi prezentă în toate religiile, nu ca o simplă facultate sau atitudine, ci drept ceva mai 
profund care dă certitudine, ordine şi angajează omul în adevărul celor propovăduite; 2) 

aspectul personal al lui Dumnezeu, căci fără el adeziunea pe care o realizează credinţa nu ar fi 
totală; 3) natura, superioritatea realităţii ultime faţă de ordinea naturii; 4) autorevelarea lui 
Dumnezeu, necesară pentru ca omul să intre în contact şi apoi în comuniune cu Dumnezeu; 5) 
speranţa în mântuire . Calea devoţiunii faţă de Dumnezeu personal şi necesitatea formelor 
pentru ca omul să poată crede şi să se poată mântui considerăm că sunt doar aspecte în religie şi 
nu trebuie absolutizate. Există şi alte căi de eliberare, iar iubirea nu are nevoie de concretizări 
pentru a fi, căci ea este spirituală şi universală. Mântuirea nu are nevoie de revelaţia divină, ci 
este un efort individual, plecat din interiorul omului, nu din afara lui. De asemenea, socotim 
neavenită opoziţia falsă construită de teologul Stăniloaie între mituri şi creştinism, întrucât Biblia 
are un fundament mitic. Combatem şi refuzarea conţinutului de adevăr existent în mit, văzut 
unilateral ca „plăsmuire umană" şi parţial neglijarea interferenţei dintre creştinism şi religiile 
precreştine. Susţinem că revelaţia nu trebuie ruptă radical de mit, aşa cum face teologul român, 
că există şi un anumit tip de revelaţie prin mit, chiar dacă aceasta nu este directă şi nu are forţa 
revelaţiei divine. Teoria revelaţiei şi cea a persoanei nu trebuie să acţioneze ca o ghilotină, cum 
este lăsată adeseori impresia în teologia lui Stăniloaie, ci ca factor ordonator. 

Potrivit lui Oliver Clement, expresiile fundamentale ale doctrinei lui Dumitru Stăniloaie 
sunt: a) echilibrul dintre contemplaţie şi acţiune, b) sensul cosmic al creştinismului, al ţăranilor 
români pentru care lumea este o teofanie, o transparenţă a luminii şi c) umanitatea infinită, 
ilustrată prin îndumnezeirea omului, „car la deification est pour lui la seule voie d'une entiere 
humanisation". 

în mod paradoxal Dumnezeu reprezintă transcendenţa şi imanenţa în acelaşi timp. El este 
unul şi acelaşi fără încetare, indiferent de credinţe şi religii. Chiar dacă unii mistici ca Meister 
Eckhart sau Sankaracarya au făcut o distincţie între Deus şi Deitas la creştin sau între Isvara şi 
Brahman la hindus, totuşi l-au văzut pe Dumnezeu în cele din urmă ca unul, fără atribute, fără 
calităţi, nedeterminat, transpersonal, acelaşi cu şinele individual, cu sălaşul din sufletul omului şi 
de pretutindeni. 

Cu privire la relaţia dintre Dumnezeu şi om, ea se manifestă fie pe calea devoţiunii prin 
rugăciune, fie a misticii prin meditaţie. Trăirea religioasă, cu toate că mult mai mult decât un 
sentiment, are şi ipostaza acestuia, dar într-o îmbinare sublimă a finitului cu infinitul sau, cum 
spunea Friedrich Schleiermacher, a dependenţei absolute cu gustul infinitului. 

între om şi Dumnezeu nu există o diferenţă de calitate, ci de cantitate, aceea dintre parte 
şi întreg. Unitatea calitativă este conferită de spirit. Esenţa spiritului nu se găseşte în afara lui, în 
reprezentare, aşa cum o explica G.W.F. Hegel , ci în subiect nu în predicat, în sine nu în 
exprimarea şi manifestarea staticului. Spiritul există prin el însuşi, nu prin formele sale de 
expresie şi el simbolizează suprema identitate. 

Adevărata identitate a fiecăruia dintre noi este dată de natura divină a sufletului. Ea este, 
de fapt, identitatea supremă dintre şinele individual şi şinele universal, dintre parte şi întreg, 
dintre om şi Dumnezeu. 

în ceea ce priveşte relaţia dintre sufletul uman şi Dumnezeu, Oliver Lacombe distingea 
trei direcţii majore: 1) creştinismul - diferenţa ontologică dintre sufletul uman şi Dumnezeu, deşi 
putem descoperi în Biblie ideea identităţii supreme , 2) hinduismul - sufletul uman este unul şi 
acelaşi cu Dumnezeu (echivalenţa atman = Brahman), 3) buddhismul - doctrina inexistenţei 
sufletului (anatmavada), enunţată de Buddha celo cinci fideli discipoli la Sarnath imediat după 
iluminare . în vechea cultură egipteană găsim aceeaşi idee a identităţii dintre Dumnezeu şi 
sufletul omului în Cartea morţilor, unde se spune la un moment dat: „Eu sunt eternitatea, / eu 
sunt Ra, / care a venit din Noun, / şi sufletul meu este Dumnezeu." La indieni textele 
upanişadice exprimă înţelepciunea identităţii supreme dintre atman şi Brahman îndeosebi prin 
propoziţia sacră „tat tvam asi" (acela tu eşti) din Chandogya Upanishad . La poporul Zulu 

cuvântu ,^imunye" este fundamental şi înglobează sensul identităţii supreme, însemnând 
„împreună" . Dumitru Stăniloaie, în capodopera sa Teologia dogmatică, pune accentul pe iubire 
şi comuniune, pe bucuria de a trăi în Dumnezeu şi a participa la existenţă împreună cu întreaga 
creaţie . 

Scopul nu este unirea cu Dumnezeu, ci reîntoarcerea la unitatea eternă, care-1 are pe 
Dumnezeu drept cel mai reprezentativ model, deci nu un deo unitum (unit cu Dumnezeu), ci cum 
deo unum ac idem (cum Dumnezeu este unul, tot astfel), conform cu terminologia consacrată de 
Meister Johann Eckhart . 

Eliberat de ego, de orice dualitate, multiplicitate, diferenţiere şi diversitate, spiritul 
omului se contopeşte sublim cu Dumnezeu. Aceasta este cea mai adâncă şi cea mai înaltă trăire. 
Nu este greu să ajungi la ea, dar este aproape imposibil s-o păstrezi şi în acest punct rezidă 
suferinţa şi drama umană. 

Relaţia cu divinul, totuna cu sacrul în cele din urmă, este cea care prevalează, întrucât, 
aşa cum susţinea Nathan Soderblom, religia este mai curând ordo ad sanctum decât ordo ad 
Deum. Există două concepte diferite, sacrul şi divinul, das Helige, sacer, la genul neutru şi der 
Helige, sanctum, la genul masculin. Wilhelm Dancă socoteşte că sanctum este valoarea maximă 
a divinului, în vreme ce sacer este valoarea reflectată a divinului . Considerăm că mai degrabă 
sanctum semnifică transcendenţa, divinul, iar sacer - imanenţa, sacrul. In ceea ce priveşte 
raportul dintre sacru şi divin, accentul nu trebuie să cadă nici pe separarea lor ca în religiile 
monoteiste, nici pe confuzia lor ca în religiile primitive, ci pe integrarea lor într-o structură 
unitară. Scopul ar fi revelarea divinului în om, acea „theosis" (îndumnezeire) de care vorbea 
Dionisie Pseudo-Areopagitul. Dar îndumnezeirea, cum bine arăta Dumitru Stăniloaie, „nu stă 
într-o dilatare fizică, substanţială a naturii omeneşti, ci într-o purificare şi intensificare 
spirituală", „o trezire şi o amplificare a puterilor spirituale ce stau amorţite în firea noastră" . 

Omul în viziunea lui Dumitru Stăniloaie este deschis prezenţei lui Dumnezeu, iar 
restaurarea omului înseamnă întărirea acestei comuniuni cu Dumnezeu. însă, omul îşi regăseşte 
umanitatea prin Iisus Hristos. Exagerarea teologului român rezultă din faptul că vede mântuirea 
de realizat exclusiv prin relaţia personală a omului cu Iisus Hristos. întrega teologie a lui 
Dumitru Stăniloaie este înălţată pe ideea comuniunii personale a omului cu Dumnezeu şi mai 
ales pe iubirea drept cale supremă de împlinire spirituală. 

Există pe de-o parte misterul lui Dumnezeu personal şi viu, iar pe de alta misterul lui 
Dumnezeu în comuniune cu omul, conform cu aprecierea lui Ion Bria . Este interesant că 
Dumnezeu în viziunea părintelui Stăniloaie se află dincolo de separarea dintre transcendenţă şi 
imanenţă exacerbată în raţionalismul vestic. Identificăm la teologul român o sinteză trainică între 
transcendenţa lui Dumnezeu şi continua sa prezenţă în istorie, în creaţie şi în umanitate. în 
Dumnezeu coincid absolutul, persoana şi iubirea. De mare importnaţă este distincţia, pe care 
părintele Stăniloaie o preia de la Sfântul Grigorie Palama, dintre esenţă şi energii, simbolizând, 
de fapt, dihotomia dintre transcendenţă şi imanenţă. Sfântul Grigorie Palama este văzut în 
interiorul isihasmului de părintele Dumitru Stăniloaie drept dovada victoriei viziunii moniste 
despre omul chemat pe pământ să se bucure de roadele îndumnezeirii . Potrivit Sfântului 
Atanasie scopul suprem al vieţii omului este îndumnezeirea, realizată prin har şi după modelul 
lui Iisus Hristos . 

îndumnezeirea este văzută de Dumitru Stăniloaie ca o creştere continuă a dragostei din ea 
însăşi. în aceeaşi măsură în care sporeşte dragostea divină, arată părintele profesor, tot astfel şi 
capacitatea de iubire a omului. Dumitru Stăniloaie mizează pe eliberarea îndumnezeirii omului 
de tirania conceptelor şi pe exprimarea ei prin iubire. 

Pentru ca mânuirea omului să fie împlinită, omul are nevoie de căldură şi apropiere în 
relaţia sa cu Dumnezeu, iar ortodoxia realizează aceasta spre deosebire de catolicismul care se 
bazează pe distanţă şi răceală. Preotul Stăniloaie precizează că este necesară intrarea în 
comuniune cu Dumnezeu. După părerea sa, în natură omul se simte înstrăinat, iar aceasta este 

surdă la nevoile sale. Este discutabilă această observaţie mai cu seamă că unele viziuni susţin că 
natura este în consens cu viaţa omului. Dar teologul Stăniloaie nu îmbrăţişează de data aceasta 
creştinismul cosmic, ci creştinismul istoric şi adeseori atacă panteismul, fiind un adept al teoriei 
despre un subiect şi două naturi (una ca persoană şi alta ca ipostas). De altfel, un argument ar fi o 
opinie exprimată de Dumitru Stăniloaie potrivit căreia: „toate filosofiile occidentale sunt 
panteiste şi, deci, atee". Sunt două greşeli grave aici: pe de-o parte nu toate filosofiile occidentale 
sunt panteiste, iar pe de alta panteism nu înseamnă niciodată ateism. Numai că citatul este extras 
dintr-un interviu dat de Dumitru Stăniloaie revistei „Apostrof şi nu poate fi luat ca plauzibil în 
sens ştiinţific, fiind posibil ca părintele să nu fi spus aşa ceva şi să fie o răstălmăcire a ziaristului. 
Teologul Stăniloaie arată că prin identificarea naturii şi istoriei cu Dumnezeu s-a ajuns la 
concepţia ateistă, prin care s-a afirmat că n-ar exista Dumnezeu, iar totul ar fi natura în 
evoluţie . Susţinem că nu poate fi vinovat panteismul de impunerea ateismului în lume, dar 
credem, ca şi părintele Stăniloaie, că e necesară o atitudine împotriva secularizării. Pornind de 
aici, comuniunea în concepţia părintelui Stăniloaie înseamnă uniune ipostatică şi nicidecum 
contopire, teologul temându-se de capătul de drum. De altfel, el îl acuză pe Serghei Bulgakov că 
a dus teoria la extrem şi a căzut într-un panteism direct . Periculos i se pare panteismul pentru 
că el conduce la zădărnicia întrupării. Ascunde, însă, că o altă teorie decât cea panteistă conduce 
la pericolul destrămării unităţii fundamentale din univers şi a atotputerniciei lui Dumnezeu. 
Propunem ca alternative pentru panteism termenii teofanism sau panontism. 

Dumitru Stăniloaie respinge ideea de Dumnezeu ca forţă fatală, impersonală şi panteistă 
şi-1 plasează pe Dumnezeu mai presus de actele sale, conceput ca o fiinţă personală, izvor 
voluntar şi infinit al faptelor, dar neepuizat în acte . Dumnezeu ca principiu suprem, ca înreg nu 
înseamnă forţă fatală şi impersonală în panteism, ci forţă transpersonală, prezentă în toate, căci 
altfel s-ar dărâma unitatea şi s-ar distruge atotputernicia lui Dumnezeu. Prezenţa în om implică 
prezenţa şi în acte, faptul că Dumnezeu este mai presus de bine şi rău, de orice fel de atribute, 
dar rămâne imanent. 

S-a încetăţenit opinia că filosofii îl gândesc pe Dumnezeu ca impersonal, în vreme ce 
teologii cred că este persoană. Pentru a lămuri această diferenţă propunem calea unificatoare a 
religiei care-1 vede pe Dumnezeu nici ca impersonal, nici ca persoană sau şi într-un fel şi într- 
altul, ca două aspecte complementare, şi optează, în cele din urmă, pentru Dumnezeu 
transpersonal, dincolo de orice determinări şi atribute. Calea cunoaşterii aleasă de filosofi şi 
calea credinţei aleasă de teologi ar trebui să nu fie confruntate, ci îmbinate întru desăvârşirea 
spirituală a omului şi mântuirea sa. 

Dumitru Stăniloaie sugerează ca omul să-1 simtă pe Dumnezeu personalistic, să facă din 
rugăciune o convorbire cu „vecinul Dumnezeu" . Din păcate se grăbeşte să excludă meditaţia, 
fără s-o înţeleagă, pentru că meditaţia nu înseamnă „gândire la ceva departe de noi", însingurare 
sau marcă a neputinţei de a intra în contact cu Dumnezeu, ci adâncire în sine, comunicare şi 
contopire cu Dumnezeu şi ea poate fi îndreptată asupra lui Dumnezeu, deşi teologul ortodox are 
impresia că meditaţia se îndreaptă numai spre obiecte create 34 . 

Ideea theosis, a îndumnezeirii, prezentă în creştinismul ortodox, indiferentă 
creştinismului catolic este aprig contestată de reformaţi şi protestanţi, socotită drept naturalizare 
a harului. Dificultăţile receptării ei în teologia reformată şi protestantă sunt identificate de Hans- 
Dieter Dopmann în influenţa nominalismului medieval şi respectiv a lui Immanuel Kant, care 
tranşează prin exprimarea opoziţiei dintre intelect şi sensibilitate, personal şi ontologic, etic şi 
fizic, spre deosebire de patristică 35 . 

Dumitru Stăniloaie aşează la baza îndumnezeirii firii omeneşti problema chenozei, a 
smereniei, cea care preschimbă firea dumnezeiască în fire omenească. El precizează corect că 
fără chenoză nu ar fi fost trecută prăpastia dintre Dumnezeu şi om nici măcar în Iisus Hristos . 
Prin smerenie dumnezeirea a coborât în umanitate. înnobilarea se produce, însă, nu din afară, ci 
dinlăuntrul omului prin îndumnezeirea firii sale. Drumul invers este acela al înălţării umanităţii 

121 



Caietele Universităţii „SEXTILPUŞCAR1U" -Braşov Anul II • Nr.2 • vol.IIl - 2002 

la divinitate, realizat de om, în concepţia profesorului Stăniloaie, prin munca şi viaţa sa firească. 
Ipostasul reprezintă concentrarea esenţei divine şi a totalităţii. De altfel, părintele Stăniloaie, 
dacă prezintă pe Iisus Hristos ca ipostas, ca întrupare, nu îl vede ca hierofanie supremă, ca model 
exemplar pentru om, pentru mântuirea acestuia. 

Dumitru Stăniloaie interpretează excelent chenoza ca o autorestrângere a puterii lui 
Dumnezeu. Renunţarea la această putere directă conduce la înlocuirea ei cu iubirea. Mai departe, 
însă, interpretarea este forţată din nou din pricina grilei teologului creştin care este Stăniloaie. El 
socoteşte dragostea rezervată exclusiv profetuluui. Faţă de oameni, în viziunea lui, Dumnezeu nu 
s-a manifestat prin dragoste, ci prin putere . în consecinţă, omul ar vedea dumnezeirea în 
atotputernicie şi în constrângere. Susţinem că această concepţie este numai o treaptă care trebuie 
depăşită, că omul trebuie să se ridice la modelul exemplar reprezentat de Iisus Hristos şi să vadă 
dumnezeirea în iubire şi nu în frica de Dumnezeu. Părintele Dumitru Stăniloaie admite 
posibilitatea ca, prin excepţie, în anumite cazuri, iubirea şi nu puterea să fie definitorie şi la 
oameni, numai că decizia îi aparţine lui Dumnezeu, care se aşează în acest raport faţă de anumiţi 
oameni prin bunăvoinţa lui . Identificăm aici o nedorită descurajare adusă omului, o piedică în 
calea lui spre mântuire. 

Chenoza ajută la împletirea dintre firea dumnezeiască şi cea omenească, la comunicarea 
şi comuniunea lor şi, totodată, înlesneşte manifestarea îndumnezeirii omului în cele din urmă. 

Dacă Dogmatica se referă la ce este Dumnezeu în sine şi ce a făcut pentru om, Morala se 
axează pe ceea ce are de făcut omul, întărit de Iisus Hristos şi de Duhul Sfânt. Asupra acestui al 
doilea subiect se pronunţă prin excelenţă lucrarea Filocalia, în mai multe volume, cu traducere, 
introducere şi note semnate de Dumitru Stăniloaie. Remus Rus subliniază cele două căi dinspre 
Dumnezeu spre om şi invers prin două elemente de bază ca: „participarea iubitoare şi iertătoare a 
lui Dumnezeu la viaţa omului, dar şi participarea prin dăruire totală a omului la viaţa divină" . 

Este deosebit de important cum părintelui Dumitru Stăniloaie îi apare drept păcat şi 
nefericire umană slăbirea legăturilor cu divinitatea şi nicidecum afirmarea consubstanţialităţii, 
care, de altfel, considerăm că reprezintă marea înţelepciune în existenţa omului. Drept consecinţe 
ale slăbirii acestei legături, autorul identifică tendinţa spre autonomie, ieşirea din ascultarea lui 
Dumnezeu şi, de fapt, depărtarea de izvorul vieţii . 

Originale şi extrem de interesante sunt interpretările lui Dumitru Stăniloaie legate de 
păcat, ca o abdicare a omului de la libertatea dată de Dumnezeu, şi de istorie, ca viaţa care se 
hotărăşte în fiecare clipă şi nu proces care curge . Reţinem, în final, celebra zicere a părintelui 
Stăniloaie care confirmă imaginea istoriei ca teofanie: „Paşii lui Dumnezeu calcă duduind 
magnific prin întreaga istorie" . 

ARHIEREUL ORTODOXIEI ROMANEŞTI 

PĂRINTELE 

DUMITRU STĂNILOAE 

Dr. ist. Ioan ESAN 



Preotul profesor academician Dumitru Stăniloae, una dintre personalităţile reprezentative 
care au impus astăzi spiritualitatea românească în plan universal, a văzut lumina zilei la 16 
noiembrie 1903, în satul Vlădeni, fostul judeţ Făgăraş. După absolvirea Liceului „Andrei 
Şaguna" din Braşov, şi după strălucite studii teologice la Cernăuţi, în Grecia şi Germania, avea 
să fie numit, la numai 26 de ani, profesor la Academia Teologică Andreiană din Sibiu şi director 
al revistei Mitropoliei, „Telegraful Român", pentru ca la treizeci şi trei de ani, în 1936, să devină 
rector. 

După instaurarea regimului comunist, în 1948, a fost silit să părăsească Sibiul şi, implicit, 
catedra. Sosit la Bucureşti, va străbate, asemenea multor intelectuali români, vremuri de restrişte, 
cărora nu va admite să li se supună prin jertfirea credinţei. în 1958, părintele Dumitru Stăniloae a 
fost arestat şi a stat cinci ani la închisoare. A fost închis în Dealul Spirii (Bucureşti), apoi la 
Jilava şi Aiud. 

Arhiereul teologiei ortodoxe româneşti este autorul unei opere remarcabile, publicată în 
ţară (cincizeci de cărţi şi peste o mie de pagini de studii), dar mai ales în străinătate: "Teologia 
dogmatică ortodoxă", în trei volume, dintre care două publicate în Germania, „Priere de Jesus et 
experience de Saint Esprit" (Franţa); „Teology and the Church" (New York); trei cărţi şi 
numeroase studii scrise în greceşte, studiile apărute în revista franceză „Contacte". 

Totodată, este traducătorul a numeroase scrieri din Sfinţii Părinţi greci, precum şi a 
monumentalei opere patristice Filocalia, în douăsprezece volume. Lucrărilor de teologie li se 
adaugă cărţi de caracterizare a neamului nostru: „Ortodoxie şi românism" (1939 - Sibiu) şi 
„Reflecţii despre spiritualitatea poporului român", apărută la Editura Scrisul Românesc în 1945. 

Preotul profesor academician Dumitru Stăniloae este socotit cel mai mare teolog ortodox 
al secolului nostru, personalitatea sa fiind recunoscută în întreaga lume: Doctor Honoris Causa al 
Universităţilor din Salonic, Belgrad şi Atena, al Institutului Teologic Saint Vladimir din Paris, 
deţinător al Premiului Leopold Lucas acordat de Universitatea din Tubingen celor mai distinse 
personalităţi ştiinţifice din lume, ca şi al unui premiu al Arhiepiscopiei Anglicane din Londra. La 
22 iunie 1992 părintelui Dumitru Stăniloae i-a fost acordat titlul de Doctor Honoris Causa al 
Universităţii din Bucureşti. 

Marele fiu al Ţării Făgăraşului, academician Dumitru Stăniloae, s-a stins din viaţă în 
dimineaţa zilei de 5 octombrie 1993, după o grea suferinţă, la Spitalul Fundeni - Bucureşti, 
îndată după trecerea la cele veşnice a părintelui profesor Dumitru Stăniloae, s-a hotărât ca trupul 
său neînsufleţit să fie depus la Biserica Sfânta Ecaterina din apropierea facultăţii de Teologie. 

însă în aceeaşi zi, 5 octombrie 1993, Patriarhia Ortodoxă Română a revenit asupra 
deciziei şi s-a făcut o fericită excepţie: corpul părintelui Dumitru Stăniloae a fost aşezat la 
Catedrala Sfântul Dumitru, care este necropolă patriarhală. Acolo au venit să-şi ia rămas-bun de 
la marele nostru teolog mii de oameni, în zilele de 5,6 octombrie şi la primele ore ale zilei 
următoare. 

Atunci, la orele 9,30, s-a slujit o liturghie arhierească în cursul căreia a fost hirotonisit un 
diacon. Ziua în care a trecut către Domnul părintele Stăniloae a coincis cu prima zi a sesiunii 
Sfântului Sinod al Bisericii Ortodoxe Române. 

Aşa se face că la prohodirea marelui dascăl al Ortodoxiei a slujit un sobor de arhierei care 
întrunea cea mai mare parte din ierarhii Bisericii Ortodoxe Române, adunaţi joi, 7 octombrie 
1993, la prânz, pe treptele reşedinţei patriarhale. în fruntea soborului se afla însuşi PreaFericitul 
Teoctist, întâi stătătorul Bisericii noastre. Veniseră câteva mii de persoane, preoţi, diaconi, 
monahi, numeroşi seminarişti şi teologi, oameni de cultură, credincioşi anonimi... 

Pogrebania s-a slujit în aer liber, pe o vreme caldă, senină. Slujeau Patriarhul, 
Mitropolitul Moldovei, Mitropolitul Ardealului, Arhiepiscopul Clujului, episcopi eparhişti şi 
vicari. 

La sfârşitul slujbei au vorbit despre personalitatea părintelui Stăniloae patriarhul Teoctist, 
părintele profesor Dumitru Radu (prorectorul Facultăţii de Teologie din Bucureşti) şi alţii care au 
arătat că părintele Stăniloae a fost un teolog - mărturisitor, un deopotrivă trăitor şi teoretician al 
Ortodoxiei. După cum a fost nu numai profesor, savant teolog, preot, ci mai ales român. 

Teologia părintelui Stăniloae nu are nimic habotnic ori rigorist, este de un mare optimism 
şi de o autentică seninătate spirituală; este teologia iubirii divine şi divino - umane, este teologia 
persoanei care nu se izolează în individualism dar nici nu se dizolvă în comunitate. Omul este 
unic, irepetabil şi inconfundabil. Părintelui Stăniloae îi aparţine observaţia - nespus de actuală - 
că, „dacă, omul ar fi înconjurat de iubire din toate părţile, ar fi imposibil să mai reacţioneze în 
rău". 

Părintele Stăniloae, teologul Iubirii, s-a dus către Domnul, către Treimea cea de o fiinţă şi 
nedespărţită pe care n-a încetat să o celebreze vreme de o viaţă, repetând că atât Dumnezeu cât şi 
omul sunt Persoane. 

Activitatea sa de teolog nu şi-a încheiat-o decât cu puţin înaintea sfârşitului. Lucra în casa 
din strada Cernica nr. 6, din Bucureşti, la un manuscris, care ajunsese la o mie cinci sute de 
pagini, intitulat „Comentarii la Apocalipsa Sf Ioan Teologul". 

La mijlocul lunii septembrie 1992 părintele Stăniloae mi-a trimis la cerere un scurt 
material care serveşte drept Prefaţă a cărţii de faţă. La sfârşitul scrisorii părintele Stăniloae arăta 
printre altele: „Sacrificiul martirilor din decembrie 1989 trebuie canonizat şi ar trebui să capete 
o semnificaţie mondial - creştină. Să-l pomenească toate bisericile ortodoxe. Martirii noştri ar 
putea fi prăznuiţi fie pe 22 decembrie, fie pe 29, o dată cu pruncii ucişi de Irod". 

DUMITRU STANILOAE - PĂRINTE 
AL NEAMULUI ROMÂNESC 



ION ITU 



Conştiinţa românilor trăieşte la începutul acestui mileniu efectele unei disoluţii 
primejdioase. Este firesc, de aceea, ca, în asemenea momente de răspântie să convocam liderii 
spirituali ai neamului pentru a pune întrebările de căpătâi. 

Şi, înainte de a elabora proiectele pentru societatea de mâine, să ascultăm învăţătura lor. 
Din păcate, de 50 de ani în spaţiul public românesc vorbesc numai liderii politici, iar de 10 ani ei 
fac un vacarm nemaipomenit. Ceea ce poate fi un semn că liderii spirituali sunt încă în temniţă. 
Or, e tocmai timpul să-i readucem în cetate pe Eminescu, pe Eliade, pe Brâncuşi. 

Desigur, în primul rând, pe Dumitru Stăniloae, "puternicul gânditor de la Sibiu", cum îl 
numea Nichifor Crainic. 

Poziţia sa de lider spiritual, de părinte îndrumător de neam, este 
anticipată printr-o biografie exemplară, în care n-a fost scutit de 
experienţa martirică. El aduce cu sine energiile originare ale statului 
românesc de la poalele Carpaţilor, o credinţă neînfrântă, moştenită de la 
ţăranii care au înălţat Vlădeniul său natal, una dintre cele mai falnice 
biserici rurale din Ardeal. îndrumat în şcoli cu mare tradiţie naţională, 
patronate chiar de mitropolitul Andrei de Şaguna - liceul românesc din 
Braşov, seminarul teologic de la Sibiu — el se desăvârşeşte în universităţi 
de faimă pentru trăirea credinţei creştine, cum sunt cele de la Chişinău, 
Atena, Belgrad, Munchen sau Paris. 

în viaţa publică îşi verifică vocaţia de conducător de publicaţii şi instituţii universitare, de 
traducător şi editor savant, dar şi chemarea de dascăl şi de părinte duhovnicesc în Catedrala 
Mitropolitană din Sibiu, unde s-a ridicat şi întâiul patriarh al tuturor românilor - Elie Miron 
Cristea. 

Nu e deloc o exagerare să spunem că tezele acestuia cu privire la reforma iconografiei 
bisericeşti naţionale pe baza creaţiei culturale ţărăneşti şi, fireşte, aplicarea acestor teze la 
construcţia catedralei din Sibiu şi în alte biserici româneşti - între care chiar biserica sătească din 
Vlădeni - au putut juca un rol inspirator în orientarea gândirii lui Dumitru Stăniloae. El va 
examina în profunzime acest fond iniţiatic şi îl va aşterne într-o concepţie teoretică savantă, 
îndeosebi în spaţiul miraculos al legăturii dintre ortodoxie şi românism. 

Ca om a fost un apărător temeinic al valorilor naţionale, atât prin scrisul cât şi prin opera 
sa didactică exepţională. 

A suferit temniţa - ca jertfă de sine şi ca formă de consacrare morală mai bine de cini ani 
(1958-1963) - la Aiud şi la Jilava, pentru uneltire împotriva regimului comunist, împreună cu 
alţi inteletuali de seamă. După care va conchide, în deplină cunoştinţă de cauză: comunismul n-a 
fost o ideologie, a fost o satanologie. 

S-a impus ca important creator de presă româneasă, legându-şi numele de publicaţiile 
Istitutului Teologic şi în mod deosebit de Telegraful Român, pe care 1-a condus timp de un 
deceniu (1936-1946) - ca al 7-lea redactor în istoria publicaţiei - făcând din ea o tribună a 

credinţei strămoşeşti. Ca profesor şi strălucit conducător de doctorate a format nenumărate 
generaţii de părinţi ai neamului. între care, începând cu deceniul şapte - trei mitropoliţi de frunte 

- Nestor Vornicescu al Olteniei, Antonie Plămădeală al Aradului şi Daniel al Moldovei. 

Ca om de ştiinţă a consacrat prestigiul şi demnitatea europeană a gândirii ştiinţifice 
româneşti, fiind aureolat cu titlurile de doctor honoris causa al universităţilor din Salonic, Paris, 
Belgrad, Atena şi, într-un târziu, din Bucureşti. 

Proiect august al culturii naţionale româneşti, opera sa teologică 
este un monument de cultură, care-l aşează între cei mai de seamă 
apologeţi creştini, teologi şi filosofi ai veacului XX. Cercetarea sa 
filocaliă, însumată în 12 volume, împreună cu teologia sa dogmatică şi 
morală este îndeobşte socotită ca una dintre cele mai mari opere ale 
veacului - totodată o nouă viziune în teologia românească şi un reper 
pentru orientarea conştiinţei româneşti în mileniul ce vine. De aceea 
putem spune că este o bucurie şi un privilegiu pentru români să aibă un 
asemenea îndrumător la răscrucea mileniilor. 

Un capitol deosebit în cercetarea ştiinţifică a marelui savant îl formează studiile şi 
reflexiile despre specificul naţional şi specificitatea poporului român. în principal acestea sunt 
publicate în revista "Gândirea", editată de Nichifor Crainic: Ortodoxie şi naţiune (1935), Iarăşi 
despre românism şi ortodoxie (1937), Naţionalismul sub aspect moral (1937), Ortodoxie şi 
latinitate (1939), Ortodoxia, modul spiritualităţii româneşti (1940), Opera teologică a lui 
Nichifor Crainic (1940). Dar şi altele, tipărite în Telegraful român, cum ar fi: Către tinerii de la 
răscruce (1932). Parte din reflexiile pe această temă sunt reunite în volumul Ortodoxie şi 
românism (1939, reeditat în 1992 la Craiova), dar multe se află încă risipite în diverse publicaţii 
şi volume. 

Dumitru Stăniloae începe prin a întreprinde o critică blândă a înaintaşilor, în care arată că 
slujitorii de dinaintea lui au predicat mult despre creşterea vitelor şi a copiilor, că s-au ilustrat cu 
precădere ca învăţători ai gospodăriei ţărăneşti, vorbind prea puţin despre Hristos. 

El pronunţă necesitatea de a concentra predica şi rugăciunea pe conţinutul învăţăturii 
eristice, fără să repudieze deprinderile ţăranului român de a se ruga lui Dumnezeu să-i ocrotească 
maica şi taica, să-i ţină vitele sănătoase şi să-i sporească agoniseala, să-1 ajute şi pe el să nu se 
mai facă de ruşine prin sat. Deoarece asemenea rugăciuni reflectă simţirea fiinţei lui Hristos în 
ipostază umană, care se revelează omului prin cuvânt. 

în cadrul acestei critici generale, Dumitru Stăniloae analizează tensiunile dintre teologie 
şi cultură, datorate lipsei de dialog. în acest cadru el trasează delimitări judicioase faţă de 
Constantin Rădulescu - Motru, de Nae Ionescu sau de Radu Dragnea, deoarece aceştia, spune, 
încorporează naţionalismul în bilologic, nu în ortodoxie. Dar se distanţează, într-o analiză 
strălucitoare, îndeosebi de Lucian Blaga - a cărui filosofie n-a cunoscut însă un cercetător mai 
atent - în special în problematica panteismului impersonal. 

Interesat cu precădere de aprofundarea dimensiunilor ontologice, Dumitru 
Stăniloae va reflecta, în marea sa teologie dogmatică ortodoxă, ce face Dumnezeu 
pentru om. Şi va insista, paralel, în teologia morală ortodoxă, să înţelegem şi ce 
este dator să facă omul pentru Dumnezeu. Pe această bază principală marele 
teolog introduce ecuaţii esenţiale în relaţia dintre ortodoxie şi conştiinţa naţională. 
El formulează în acest sens câteva enunţuri revelatoare, în care arată de ce 
"calitatea naţională, care nu-i altceva decât o formă generală a sufletului nu se 
dizolvă în har, ci harul se lasă turnat în tiparul sufletului naţional, sublimând 
această calitate a sufletului". 

El crede cu tărie "că fiecare neam îşi are felul spiritualităţii", care nu poate 
fi topit într-un internaţionalism indistinct. "Eu cred, scrie părintele, că 
Dumnezeu nu vrea să se anuleze nimic din varietatea creată de el, din istorie 
sau din geografie, ci vrea să le transfigureze, să le înalţe, să le schimbe la faţă. 
Aşa după cum Dumnezeu nu vrea să se unifice persoanele într-una, tot aşa 
nu doreşte o singură naţiune". Dar, consideră el, "naţiunea este un termen 
mai nou", de aceea el îi spune "mai mult neam". Şi explică: "suntem de un 
neam, suntem rude. Naţiunea deja este ceva mai abstract, mai politic, mai rece, 
mărturisind că dacă ar avea "un cuvânt de la neam", l-ar folosi pe acela. "Eu 
ţin la ţara strămoşească", scrie, deoarece ea "îmi spune mai mult decât patria. 
Patria parcă iarăşi este un cuvânt venit de aiurea. Vaterland. Pater. Ţara 
strămoşească, ţara mea, ţara noastră. Am apucat timpurile când Ardealul nu 
era unit. Aproape toţi tinerii din sat spuneau că se duc în ţară." 

Continuând acest exerciţiu filosofic asupra valorilor limbii - cu o intuiţie pe care numai 
Constantin Noica a mai avut-o - Dumitru Stăniloaie explică: eu "cred că, în special limba 
română, ca nici o altă limbă, are un conţinut de o mare dulceaţă duhovnicească. Limba slavă nu 
are aşa ceva, deoarece a rămas o limbă unificatoare pentru toate popoarele slave care trăiau 
despărţite. Grecii, şi ei, au rămas cu o liturghie în limba veche, care n-a intrat în limba poporului. 

La noi s-a petrecut un miracol, ceva unic: "Ortodoxia s-a tradus în toate slujbele 
în limba poporului şi a intrat împreună cu spiritualitatea acestor cuvinte şi viaţa 
lor de toate zilele ". Aproape fiecare cuvânt românesc, spune el, "dacă te uiţi bine 
la el, constaţi că nu este limitat la un conţinut foarte raţional şi foarte precis, ci 
are în el un conţinut de taină ". Şi exemplifică aşa: "Ce apropiat ni-l face pe 
Dumnezeu, drăguţul. Nu drag, ci drăguţul. Parcă-l mângâi. Sau Măicuţa 
Domnului. Noi spunem împărăţie nu regnum. Este extraordinar, împăratul din 
poveşti, plin de taină, de putere, şi totuşi aşa de bun. Ficioară în loc de virgo. 
Virgo este ceva fizic. Fecioară - câtă nevinovăţie! Joc. Jocul este altceva decât 
dans. Occidentalii ştiu de dans, noi ştim de "joc", deoarece joc este "mai 
copilăros, mai curat, mai nevinovat". 

în consens cu judecăţile atât de controversate - enunţate de Mircea Eliade şi de Lucian 
Blaga cu privire la boicotul şi teroarea istoriei - Dumitru Stăniloae vine să confirme asemenea 
prezumţii, valorizându-le din perspectiva rolului bisericii. 

Astfel, în deplin acord cu ceilalţi lideri ai generaţiei lui, marele teolog întemeiază ţintele 
luptei pe valorile credinţei. "Biserica luptă spiritual, duhovniceşte, până la martiriu, arată el. 

Din acest punct de vedere, nu face parte din istorie care, în general, este dominată de 
politic şi de interese materiale, pământeşti. Eu trebiue să trăiesc în istorie, dar oamenii nu trebuie 
să se lase dominaţi în istorie de interesele pământeşti. 

Biserica foloseşte în istorie pe oamenii care apără credinţa, aşa cum i-a folosit pe Ştefan 
cel Mare, pe Mirea cel Bătrân, pe cei care s-au jertfit la Mărăşti, pe cei din ultimul război care au 
mers lângă nemţi să nimicească comunismul pe care îl apăra Occidentul". 

Dar, în contradicţie cu exprimările unor curente de la mijlocul veacului XX - cum sunt 
pesimismul german, care enunţă absenţa şi moartea lui Dumnezeu, sau existenţialismul francez, 
care consideră că Dumnezeu a fost izgonit din istorie şi că trăim sfârşitul istoriei - Dumitru 
Stăniloae susţine o concepţie modernă cu privire la prezenţa fiinţei dumnezeieşti în lume, 
afirmând că "paşii lui Dumnezeu calcă duduind magnific prin istorie". 

Examinând în profunzimi teoretice şi istorice dimensiunile românismului - între 
ontologie şi teologie - marele savant întreprinde o caracterizare judicioasă a ţelului, a misiunii şi 
a mijloacelor de luptă naţională specifice epocii lui. 

Ca şi Eliade, el crede că acum primordială este lupta pentru spiritualitate: "Nu e timpul 
să luptăm cu armele, arată părintele. Acum se impune să luptăm spiritual, cu armele 
teologiei. Astfel ne prăpădim ca neam". în acest context el formulează un mesaj esenţial 
pentru români, în pragul noului mileniu, unde prezumează ţintele spre care trebuie să se înalţe 
aspiraţiile neamului: "curăţirea omului de patimile ce-1 închid în egoismul satisfacţiilor 
trecătoare", "biruirea cu răbdare a patimilor şi slăbiciunilor trecătoare, primite cu 
bunăvoie, suportate cu iubire a duşmanilor până la răstignire pe cruce, care aduce ca 
rezultat învingerea morţii, veşnicia". 

Aşezat, în apropierea centenarului său fericit, între cei mai de seamă apologeţi creştini, 
teologi şi filosofi, este de aşteptat ca Dumitru Stăniloae să fie aprofundat şi de români, pentru 
care a lăsat acest legământ singular: cine vrea sa fie între voi mai mare - să fie slugă. 

DUMITRU STANILOAE: 
ORTHODOXIE ET LATINITE 

[Traducere] 

Asist. univ. ANCA NAN 



Resume 

« Nous sommes dans le monde le seul peuple latin de croyance orthodoxe » affirmait M. 
Sextil Puşcariu. Dans le chapitre « Orthodoxie et latinite » de l'ouvrage « Orthodoxie et esprit 
roumain » pere Dumitru Stăniloae fait une analyse soutenue par un plaidoyer sur V « unicite » de 
notre peuple entre tous Ies peuples d'origine latine du monde. Cette « unicite » est, dans son 
opinion, l'effet de V orthodoxie qui, melangee aux racines latines, donne a V esprit roumain une 
originalite et un charme tout particulier et nous proclame comme une entite distincte de la 
spiritualite humaine. 

A l'occasion du congres FOR de Tg. Mureş (le 27 novembre 1938), M. Sextil Puşcariu a 
prononce l'un de ses discours d'une clarte si classique et de juste et profonde conception dont ii 
nous avait deja habitues et ravis â tous ies congres annuaires de ce genre. Tout en reprenant 
l'idee chere â son âme, que notre peuple represente une synthese entre latinite et orthodoxie, ce 
qui donne â l'esprit roumain une originalite et un charme unique, cette fois-ci ii met en lumiere 
la valeur de cette trame providentielle de l'esprit roumain par la necessite ressentie plus de nos 
jours, que toute nation est appelee â se presenter comme une note distincte dans la musique de la 
spiritualite humaine : 

« Ce qui agrandi notre valeur aux yeux de l'etranger, ce ne sont pas 
aujourd'hui Ies formes exterieures d'une civilisation plus importante que la 
mesure dont nous pouvons l'assimiler, mais c'est ce qui nous distingue de tout 
autre peuple du monde, l'apport d' originalite par lequel nous entrons dans le 
concert des nations civilisees... Notre orthodoxie est aujourd'hui le critere le plus 
sur de distinction, car nous sommes dans le monde le seul peuple latin de 
croyance orthodoxe. Cet accouplement heureux de sang latin et de traits de 
caractere remarquables, herites du levant, nous donne cet ensemble de qualites 
originales qui augmentent la valeur de notre race. » 

L'idee contient, dans sa generalite, tant d'evidence reelle et logique, que pour la 
contester, ii faut se donner dans l'argumentation aux plus bizarres et plus nai'ves des 
speculations. Or, accomplir cette demarche, pour le moniteur de Blaj, ce serait le vrai suicide, 
car lui, ii devait luter sans cesse avec Ies evidences pour donner une apparence de legitimite a 
l'existence de la theorie d'une origine unique. 

Et vraiment, voilâ de quelle maniere la publication «Unirea» (no. 49, 1938) essaye 
d'affaiblir le pouvoir autoritaire de l'argumentation de M. Sextil Puşcariu : 

a) Premierement elle nie notre sang latin. On aurait seulement «langue latine ; structure 
de la raison latine; spiritualite romane». Par cela, la feuille metropolitaine de Blaj 
veut, pour ainsi dire, affirmer que notre originalite dans le concert des peuples latins 
est suffisamment soutenue par notre sang oriental et ii n'y a plus besoin de 
l'orthodoxie comme critere de distinction. Mais elle ne le dit pas d'une facon claire, 
de peur que sa propre argumentation ne devienne pas son propre ennemi et qu'on 
puisse ainsi dire : s'il est necessaire que nous soyons differencies au sein des peuples 

130 



Caietele Universităţii „SEXTIL PUŞCARIU" - Braşov Anul II • Nr.2 • vol.III - 2002 

latins, et que cette distinction soit fondee sur la qualite de notre sang tout special, 

alors montrons cette difference dans le domaine tres visible, tres palpable de la 

culture, de notre conception de vie, de notre spiritualite ; qu'on se mefie donc d'une 

religion commune â celle des peuples latins. 

II est question donc seulement de la necessite d'une difference visible et pas d'autre 

chose. La feuille de Blaj ne l'a pas compris ou elle a fait semblant de ne pas le comprendre et 

elle a essaye, a l'aide d'un petit sophisme, de deconcerter Ies lecteurs : elle a ete d'accord avec 

une certaine difference de sang entre le peuple roumain et Ies autres peuples latins - pour 

tromper avec une satisfaction platonique ceux qui sont convaincus de la necessite d'une 

differenciation - mais tout de suite elle a annihile cette differenciation eventuelle de sang, en 

ajoutant que la langue, la pensee et notre spiritualite sont latines. Donc, ils repoussent ainsi la 

necessite de toute differenciation de notre peuple au cadre de la latinite. 

Est-ce par hasard, un renversement de la theorie de M. Sextil Puşcariu ? 

Pas du tout. Pour un tel resultat ii nous faut des arguments, et la publication sous dite n'en 
apporte aucun, mais elle affirme tout simplement qu'il n'y a pas la peine de nous differencier. 
Ah ! Mais non ! II y a quant meme un argument compris dans l'affirmation que « notre 
spiritualite est romane. » Mais cet argument de l'impossibilite de nous detacher des latins est la 
preuve d'une ignorance totale de la realite d'ou est pârtie le raisonnement de Sextil Puşcariu : 
notre orthodoxie qui est autre chose que le catholicisme des autres peuples latins. 

En bref, la premiere tentative de la feuille de Blaj d'affaiblir la logique de 
l'argumentation, basee sur la realite, de M. Sextil Puşcariu repose sur une affirmation tres simple 
que la differenciation n'est pas necessaire et sur l'affirmation de l'incapacite de nous 
differencier, affirmation toujours si simple, mais aussi contraire aux donnees de la realite qui 
nous envisagent differents. 

b) Et, comme si cette opposition n'avait pas ete si faible, le moniteur de Blaj s'efforce de 
l'affaiblir de plus. Car ii ajoute un peu plus loin : « Oublier sa croyance pour consolider sa race ? 
Mais quelle est notre race ? Car si on a du sang latin, alors, vues toutes Ies theories du monde, on 
est de race latine. Nous devrions donc nous debarrasser de tout ce qui est oriental et etranger, 
pour harmoniser notre âme avec notre sang. » 

Voilâ comment, auparavant la feuille sous dite qui affirmait que nous n'avions pas du 
sang latin (« Sang latin ? Combien ? Surement pas trop») et pourtant elle trouvait notre 
spiritualite entierement romane, maintenant elle ne reconnaît pas â M. Sextil Puşcariu le droit 
d'admettre que le sang peut etre d'une nature et la spiritualite d'une autre. Et elle conclut que, si 
notre sang est latin, alors le catholicisme nous en est aussi. 

Donc, si auparavant elle admettait une certaine difference entre le sang et la spiritualite, 
maintenant elle ne le fait plus. 

Voilâ donc comment elle supprime la premiere tentative de renversement de 
l'argumentation de M. Sextil Puşcariu, par la deuxieme. Les contreverites s'ecroulent 
l'une, l'autre. 

A la fin des fins quelle peut etre l'opinion agree par la feuille de Blaj ? 

Celle qui soutient qu'un sang et une spiritualite d'origines differentes peuvent coexister 
dans le meme peuple ? Dans ce cas ii n'y a plus de motif â s'opposer â M. Sextil Puşcariu, ni 
droit de continuer le plaidoyer contre la spiritualite orientale en raison d'etre peuple latin. 

Ou celle qui soutient que le sang doit imposer la spiritualite d'un peuple ? Mais alors, tant 
que nous n'avons « surement » pas trop de sang latin, nous ne pouvons pas nous approprier le 
catholicisme. 

131 



Caietele Universităţii „SEXTIL PUŞCARIU" -Braşov Anul II • Nr.2 • vol.IIl - 2002 

La publication « Unirea » ne peut accepter aucune des opinions. Pour elle toutes Ies deux 
sont desastreuses. Et alors elle discute ...pour rien. Sans opinions, sans convictions, sans 
objectif. 

Jusqu'â maintenant on savait que l'idee de l'uniate representait une opinion claire, quoi 
qu'elle fut juste ou non: sang latin donc christianisme latin. C'etait son argument fort en faveur 
du catholicisme. 

Maintenant elle n'en a aucune. Pour faire absolument opposition â M. Sextil Puşcariu , 
elle est sortie d'une rade sure et sans le gouvernail d'une conviction, elle flotte affreusement 
dans toutes Ies directions. Cest ainsi qu'il se passe quand un novice ose une discussion avec 
« ceux d'Olympe» : ii perd son equilibre, ii a des nausees et arrive dans un etat miserable, digne 
de pitie, tout en priant Dieu de le sauver d'ou ii est entre tout seul. 



M. Sextil Puşcariu exprime pleinement son point de vue chretien, surclassant, en ce qui 
concerne la verite chretienne de la raison, Ies venerables hamletiens de la publication « Unirea.» 
Lui, ii s'est exprime de la meme maniere â l'occasion d'une enquete faite parmi Ies intellectuels 
par le chanoine Georgescu. A la question, un peu acide, de celui-ci : « Vers quelle direction 
croyez vous que l'esprit roumain doit-il etre oriente : vers la românite occidentale ou vers le 
greco-slavisme oriental ? », M. Sextil Puşcariu repondait : « Vers le Dieu, vers la vraie 
croyance ! » (Je cite de la memoire.) Belle legon pour un chanoine qui avait oublie le critere 
evangelique de l'orientation religieuse ! Donc ii est faux et deplace l'air de femme devote 
affiche par cette publication : « que la croyance soit une conviction religieuse, cela n 'a aucune 
importance pour le FOR ! » 

M. Sextil Puşcariu et tous Ies membres du FOR considerent le motif religieux du 
maintien de l'orthodoxie comme un fondement sur et indiscutable. Et, tant mieux si, â cote de 
celui-ci, dans la vie roumaine l'homme trouve d'autres motifs encore pour l'orthodoxie, mais a 
condition que ces motifs n'entrent pas en contradiction avec le motif principal, que l'orthodoxie 
est bonne par elle - meme pour n'importe quel peuple. Et M. Sextil Puşcariu est, en formulant 
ces autres motifs, tout â fait chretien, par rapport aux chanoines uniates qui font tant de brouit 
pour une raison paîenne (« nous sommes de race latine, donc c'est le catholicisme qui nous va ») 
et en faveur du catholicisme. 



Mais essayons d'insister un peu sur l'analyse de la realite qui nous indique la vision 
juste, mais exprimee pour le moment en lignes generales, de M. Sextil Puşcariu, c'est â dire sur 
la synthese de latinite et orthodoxie que represente notre peuple. 

II y a beaucoup de verite dans l'affirmation que notre peuple comprend beaucoup de 
latinite. Dans le sang, dans la langue, dans le caractere, n'importe ou. (Dans la spiritualite en 
tout cas non, comme le croit « Unirea », parce que c'est l'orthodoxie qui fait pârtie integrante de 
notre spiritualite, dont la presence ne peut pas etre combattue.) Nous avons en nous meme tant 
de latinite que nous nous trouvons dans le grand perii de perdre notre originalite ethnique, en 
nous laissant tentes d'emprunter sans cesse des mots et des formes de vie a l'un des grands 
peuples latins 

C'est ce fait incontestable que M. Sextil Puşcariu a remarque. S'il a dit que notre latinite 
se trouve dans notre sang, cette formule ne doit pas etre prise tel-quel, car dans le meme 
plaidoyer de Tg. Mureş, ii doute s'il y a encore des races pures en Europe et ii declare que notre 

peuple est le resultat des influences climatiques et culturelles qui ont developpe un bouquet de 
qualites specifiques. (« Si, sur l'existence des races pures en Europe, on peut discuter encore, 
personne ne doute que, dans certaines regions sous certaines influences climatiques et 
culturelles, certains peuples ont developpe des qualites, leur melange donnant naissance â un 
certain caractere ethnique. ») 

M. Sextil Puşcariu a vu notre latinite dans ses termes generaux. Et ii a insiste sur l'idee de 
sang latin seulement pour accentuer ce fait profond qui est le caractere roumain. II a vu notre 
caractere latin, mais aussi le perii qui nous guete, celui de voir s'abîmer le relief d'un peuple 
ayant une remarquable originalite. 

Les anticipations tristes de ce perii nous pouvons Ies contempler â vif dans l'aspect 
pitoyable et ridicule que nous affichons assez souvent de peuple qui vit des imitations. Nous 
sommes obliges donc d'arreter cette declive. A la place des sources etrangeres nous devons 
retro uver la notre. Et ou pouvons nous la trouver autre part que dans l'orthodoxie ? 

« Unirea » s'efforce en vain de nous montrer l'exemple des autres peuples latins qui, en 
depit du fait qu'ils ont la meme forme de christianisme, ils ne se sont jamais confondus. 
Premierement nous avons l'ambition ethnique de montrer au cadre de la latinite une note 
exceptionnelle d'originalite face aux autres peuples latins ou, un non-latin aurait de difficultes â 
observer des differences importantes. Et, c'est a cause de notre orthodoxie que nous nous 
trouvons parmi les privilegies de l'histoire en ayant tant d'originalite. 

Deuxiemement, au moment ou nous aurions la mauvaise idee d'adopter le catholicisme, 
en quittant notre deraiere source d'inspiration ethnique, notre destin n'aurait plus la moindre 
chance de se comparer â celui des autres peuples latins. Ceux-lâ sont des peuples qui se sont 
developpes de point de vue culturel synchronique, se trouvant presque tout le temps au meme 
niveau de culture. Ils n'ont pas ete obliges de s'imiter l'un l'autre et le catholicisme comme 
depot culturel a ete cree par la contribution active de chacun et chacun en reconnaît une pârtie 
nee de son propre etre. Mais nous, qui sommes de ceux arrieres, - arrieres d'un certain point de 
vue, celui que nous apprecions seulement la culture des autres tandis que nous rejetons la notre ! 

- nous adopterions un catholicisme developpe seulement par les autres et avec lui, sans le frein 
de l'orthodoxie, la culture entiere de l'un des peuples latins. 

Cette verite nous est confirmee par ce qui s'est passe jusqu'â maintenant, meme sans 
abandonner l'orthodoxie: nous sommes devenus plus Francais que les Espagnols, par exemple. 

On pourrait faire l'objection : Bon, ce sera comme 9a jusqu'â ce qu'on ait assimile toute 
la culture actuelle d'un peuple latin. Mais apres nous allons continuer la marche â cote d'eux, en 
nous creant une culture propre fondee sur la culture empruntee et developpant le catholicisme 
dans un germe de culture roumaine. 

Cet espoir n'est qu'une illusion nai've. Marcher sur les traces d'un peuple latin - et pas 
sur sa propre voie - nous ne parviendrons jamais a l'imiter parfaitement sinon au cas de sa 
propre degeneration culturelle - et alors pourquoi assimiler une culture qui mene a la 
degeneration ? Jusqu'â ce que nous ayons assimile les dernieres nouveautes, ii en produira 
d'autres. Et puis, si une fois nous sommes rompus de notre tradition spirituelle, ou pourrait-on 
trouver l'element propre â notre âme qui, melange avec la culture d'un peuple latin puisse 
donner une synthese specifique ? 

D'ailleurs, qui a pu voir un peuple annulant sa propre tradition spirituelle, detruisant les 
racines du developpement de sa propre culture ? Une vie culturelle reconsideree, sans des liens 
dans le passe, n'est pas possible. Si nous acceptions une telle culture, elle serait fondee 
seulement sur les premisses de la culture du peuple dont nous avons fait l'emprunt, sur son 
passe, sur ses experiences, dans notre cas sur le passe et les experiences du peuple francais. Mais 
peut-on assimiler entierement le passe de quelqu'un, peut-on l'aimer de la meme passion de la 
quelle on aime son propre passe ? Est-il possible de cultiver une culture feconde dans l'esprit 
d'un peuple si elle a germe dans un autre ? Meme si, par hasard elle etait feconde, ses fruits 

seraient similaires â celles du peuple qui Ies a empruntes. (Dans ce sens M. Nichifor Crainic a 
prononce dans ses « Points cardinaux dans le chaos » des verites definitives.) 

L'orthodoxie nous est montree, surtout â la suite des experiences de fortes imitations de 
l'occident du dernier siecle, comme le seul facteur appuyant et createur d'une originalite â 
caractere ethnique au cadre de la latinite. 

Grâce â la synthese entre latinite et orthodoxie, le peuple roumain jouit de l'avantage des 
traits spirituels et d'une culture uniques, d'un charme tout â fait special. 

Tout cela est bien souligne par le fait que Ies tendances modernes, celles de minimaliser 
l'empreinte orthodoxe de notre latinite, de notre culture, de notre langue, menacent le charme de 
notre caractere. L'orthodoxie represente pour notre âme l'air mysterieux, le sentiment du 
mystere. M. Lucian Blaga distingue dans chaque conscience humaine (Art et 
valeur, « Gândirea » du janvier 1939), deux faşons « d'etre »: « l'existence du soi penseur dans 
l'horizon du monde donne et l'existence en tant que mystere dans un horizon de mysteres».(pg. 
31). Plus l'homme agit en animal et ii est preoccupe de sa propre conservation, des conditions 
materielles de sa conservation, plus ii est domine par le soi penseur, raisonnable, analytique ; 
plus l'homme se manifeste en etre humain, plus ii se sent exister comme mystere dans une mer 
mysterieuse .(« L'homme existe sans doute tant dans le monde donne que dans le monde 
animalier, mais seulement dans la mesure de ses manifestations d'animal ; comme etre humain ii 
est doue d'un destin qui le couronne et qui est celui d'essayer la revelation des mysteres, page 
33) 

Sans insister â employer Ies epithetes de M. Blaga pour definir Ies deux formes 
d'existence, nous pouvons affirmer qu'elles coexistent dans chaque homme, mais dans des 
proportions differentes. Mais ces proportions differentes sont observees aussi chez Ies peuples : 
Ies uns se sentent vivre plus dans le mystere, Ies autres plus dans Ies zones « positives » de la 
realite. Dans l'esprit roumain, l'orthodoxie represente le pole mystique de l'existence, tandis que 
la latinite represente le pole positif, pratique, raisonnable, celui des precisions tranchantes et 
dures. 

Notre peuple represente la quintessence d'un parfait equilibre bipolaire, tandis 
que chez Ies autres peuples V equilibre pendule ente l'un ou l'autre des pâles. Seule le 
« rationalisme » roumain n 'est pas un rationalisme ancestral, certitude de la raison, 
mais chancellement de la certitude sous nos pieds et sentiment fulgurant que nous 
marchons sur des vagues. Et « le mysticisme » roumain n 'est pas une vague qui envahie 
la lumiere de la raison et la responsabilite de la conscience, mais la vue claire et timide 
devant le mysticisme. L 'harmonie de l'ăme roumaine est un equilibre permanent sur une 
cime entre Ies deux abîmes, celui de la ration et celui du mysticisme. 

Nous avons l'ironie tranchante, produit d'un aigu sens de l'observation et d'un 
comportement « au froid » avec Ies autres, mais nous avons aussi la complainte populaire pleine 
de tendresse et de mystere meditatif des pressentiments indefmis. La cruaute de l'ironie ne dure 
qu'un instant, laissant la place a la bonte, au regret, â la pitie. Le melange de « froid » et 
d'attendrissement est une manifestation usuelle et specifique de l'âme roumaine. 

Cest â lui que correspond ce sublime enchevetrement de serenite et d'attendrissement 
jusqu'au larmes, manifeste dans tous Ies moments de profonde implication sentimentale, comme 
celle de « Mioriţa », ayant comme resultat l'image d'une enorme tristesse et d'une enorme 
transfiguration statique, de tension interieure menee au maximum. Tout autre peuple aurait 
transforme le motif de « Mioriţa » dans une occasion d'agitation exterieure, de gemissements de 
revolte, de melodrame. Le roumain n'est pas dramatique aux moments culminants de ses 
chagrins, ii surmonte le dramatique en homme courageux, par une volonte surhumaine, trouvant 
toujours lui la bonte de consoler Ies autres. 

Le drame et le tragique roumain sont d'une autre nature que le drame et le tragique de 
toute autre peuple, etant traverses par l'element transformateur du mystere, de la croyance qui 
donne la serenite du regard. Les heros de la souffrance roumaine n'ont pas le visage sombre des 
heros de « Niebelungenlied », aussi non plus une serenite superficielle, mais un engendrement 
de serieux et de reconciliation profonde. 

Nous decouvrons ici une grande capacite de souffrance qui peut etre apparentee â une 
habitude historique, mais aussi â la penetration du vrai christianisme jusqu'aux profondeurs de 
l'âme roumaine. L'individu roumain accepte le tombeau transformant la douleur dans veneration 
festive et statique ou la vision mystique de la vie continuee dans un plan superieur est tres 
presente. 

L'individu roumain este l'esprit le plus analytique, le plus curieux pour les details, mais 
en meme temps ses syntheses sont d'un art superieur. II suffit de regarder son costume populaire, 
synthese de couleurs d'une superiorite absolue par rapport aux autres. Regardez les couleurs de 
l'occident, comme elles sont mal assorties ! Cela est evident aux habits du clerge. Les pretres 
romano-catholiques ne caressent pas l'osil par leurs vetements, au contraire ils sont souvent 
droles. Nous rencontrons par exemple : le blanc quotidien et enfantin ou le rouge ou le violet 
fonce couvrant des gens gros et grands. Les habits du clerge orthodoxe caressent, soulagent, 
induisent la suggestion surnaturelle. 

Cet engendrement de positivisme et de mysticisme nous pouvons le 
rencontrer aussi dans notre langue. Nous avons ă notre disposition par exemple, 
pour exprimer la grande realite du temps, la longueur et la temperature, pas 
seulement le terme geometrique et physique de « timp », comme tous les autres 
peuples latins mais aussi le terme « vreme » pour la connotation affective du 
temps. Les mots « vreme » et «vremelnic» n'ont pas le sens delimite d'une 
maniere precise et positive, mais ils sont portes par desflots de vapeurs, dans une 
atmosphere de significations, de suggestions destinees a creer des sentiments 
profonds de notre etre et pas seulement des sens de la raison. Ces mots sont les 
fenetres de notre caractere vers l'horizon de mysteres. Cest par eux que nous 
respirons l'air frais de l'au-delă de la prison positiviste. 

Dans cette situation nous constatons que les termes religieux du catholicisme, termes 
employes par tous les autres peuples latins, sont depourvus en general de 1' aureole de mystere. A 
ne pas comprendre que nous soutenons l'idee par laquelle seulement les termes d'origine 
slavonne de notre langue auraient la vertu de suggerer les realites mysterieuses. Les termes latins 
anciens de notre vocabulaire ont aussi ce pouvoir. Pas seulement le mot slavon « veşnicie » 
exprime mieux la realite de la vie future, que le terme froid, physique et impersonnel 
« eternitate » (et les exemples sont nombreux), mais aussi le mot latin « Fecioara » a un sens 
beaucoup plus mysterieux et touchant, que le terme catholique, commun aux autres peuples 
latins, « virgina », terme qui a un sens de precision plutot physiologique, etant presque offensant 
pour notre sentiment religieux. 

L'explication ne peut etre que celle par laquelle l'orthodoxie roumaine a muni ses termes 
religieux (que ce soit d'origine slavonne ou latine) de son charme mystique, tandis que le 
catholicisme n'a pas eu ce pouvoir vis-â-vis du vocabulaire de la latinite, qui demeure seculaire 
meme de nos jours. II se peut aussi que la philosophie scolastique raţionaliste ait seche les 
termes religieux catholiques de leur charme mystique, mais cette philosophie elle aussi est un 
produit du catholicisme latin. (Ce qui est interessant est le fait que la pensee allemande, issue 
d'un autre esprit que celui catholique latin, n'a pas seche les termes religieux allemands de leur 
pouvoir de suggerer le mystere, quoi que le mystere protestant soit d'un autre genre que celui 
orthodoxe.) 

Nous ne voulons pas insister ici sur ce caractere lai'c et seculaire du catholicisme. Nous 
allons l'indiquer seulement dans deux de ses dogmes : a) celui de la grâce divine et b) celui du 
pape. 

Si l'orthodoxie accepte la grâce comme la vertu de dieu, en activant dans l'etre humain 
qu'elle lie ainsi â la Divinite, le catholicisme accepte la grâce divine comme une realite cree. 
Donc meme l'homme qui vit dans la grâce divine est separe de Dieu, ii n'est pas uni avec Lui. 
Dieu reste tout â fait inabordable, pas accessible â l'homme. Les ariens du IV- ieme siecle 
envisageaient la meme mentalite. Ils consideraient indigne pour Dieu de descendre parmi les 
hommes, de devenir homme et de communiquer avec eux ; ils disaient que Dieu a cree un etre 
intermediaire, plus honorable que les hommes, mais aussi plus proche d'eux, avec lequel Dieu 
peut garder des relations d'intimite, mais qui peut aussi descendre parmi les hommes. Cest le 
Mot qui s'est incarne et qui nous a sauves. 

Voilâ l'idee soutenue par le catholicisme en ce qui concerne aussi le dogme pour la grâce 
divine que celui pour le pape. Plutot dit ceux deux sont dans une etroite liaison. 

Si nous ne sentons pas Jesus Christ comme grâce divine, nous ne pouvons Le sentir dans 
aucune autre maniere. Une seule personne qui peut garder la liaison avec Lui : c'est le pape. 
Tous les autres individus sont appeles â cultiver la liaison avec le pape afin de jouir, par son 
intermediaire, par 1' intermediaire d'un etre pareil a celui invente par les ariens, de la redemption 
de Jesus Christ. 

La caracteristique fondamentale du christianisme qui est celle de supprimer le mur entre 
Dieu et les hommes, d'unir en secret les deux contraires, Dieu et les hommes, (idee pour laquelle 
le Saint Atanasie a mene une lutte acerbe contre le pretre Arie d'Alexanria), est eliminee d'une 
autre maniere dans le catholicisme. L'assemblee chretienne, l'eglise meme, le corps de Jesus, 
sont separees de l'etreinte de l'amour omnipresent de Jesus Christ et jetees dans un espace 
ontologique tout â fait seculaire, transformees dans une societe lai'que. 

Jesus Christ n 'existe plus partout chez les chretiens, comme quelqu 'un qui 
couvre de my stere chaque point de l' espace. Jesus est en liaison seulement avec 
un seul point de l 'espace et seulement avec une seule personne, le pape de 
Vatican. Pour le chretien ii ne vaut plus la peine de regarder vers le ciel de 
partout ; ii doit chercher et regarder seulement dans une certaine direction dans 
le plan horizontal. Pour trouver et pour garder la redemption realisee par Jesus 
Christ ii est necessaire de bien s 'orienter de point de vue geographique. Essayer 
d'entrevoir mysterieusement quelque realite immediate c'est superflu et sans 
valeur. Tout ce qui compte c'est la dependance juridique d'une personne. Le 
Mystique est transforme en juridique, la vie en Eglise devient une preoccupation 
pour une bonne et constante organisation juridique. Ainsi les mots religieux 
n'expriment plus le my stere d'une experience religieuse, mais ils deviennent des 
termes juridiques, rationnels, des precisions positivistes, laiques. 

Sans continuer â devoiler le caractere positiviste du catholicisme endoctrine dans le 
monde latin occidental, en comparaison avec l'orthodoxie penetree aux fonds de l'âme 
roumaine, une conclusion en est sure, celle qu'un appui trop excessif et trop exclusif sur des 
emprunts des peuples latins et un oubli du facteur qui nous individualise au cadre de la latinite 
serait pour nous un grand perii. 

La latinite est par elle-meme esprit positif, tout comme le catholicisme. 

Pour nous ce caractere est plus accentue, du fait que, en nous fortifiant la latinite par des 
emprunts, ce que nous empruntons n'est plus muni de contenu affectif, mais seulement d'un 
contenu positiviste. 

Sans notre orthodoxie, nous afficherions la latinite la plus vide d'affectivite. 

Mais ce theme est trop vaste et trop riche en suggestions pour etre trăite d'une maniere 
satisfaisante au cadre d'un simple article. II meriterait une attention toute speciale. II devrait etre 
analyse aussi de l'autre point de vue : cette forme de christianisme est une synthese tellement 
interessante et charmante qui est due â sa latinite et que nous ne rencontrons â aucun autre peuple 
orthodoxe que le peuple roumain. Pour tres peu de peuples orthodoxes, l'orthodoxie est un 
element absolument necessaire pour son individualisation, pour le sauvetage de son originalite 
comme ii est pour le peuple roumain . Nous devons aussi considerer comme une benediction 
toute speciale le fait que nous possedions des conditions exceptionnelles pour creer une culture 
d'une originalite distincte. 



Janvier 1939 



Conclusions : 

Sujet tres controverse apres l'acte de l'Union de 1918, l'orthodoxie devient l'objet des 
reactions des intellectuels et des theologiens de l'epoque. Ainsi, le grand theologien Dumitru 
Stăniloae a eu l'intuition que le role de l 'Eglise Orthodoxe est mis en discussion dans cette 
periode de reorganisation des structures spirituelles et sociales. La question devenue facteur 
avec des implications profondes pour la spiritualite roumaine et meme pour l'etat roumain 
etait: en quelle mesure l'idee d' Eglise naţionale est-elle encore valable, et, si l'idee etait 
acceptee, alors V Eglise Orthodoxe Roumaine restait encore V Eglise naţionale des roumains ? 
Pour repondre a cette question, Dumitru Stăniloae trouve dans Ies idees du courent 
« Gândirism », (impose ă l 'epoque comme orientation principale dans l 'etude et la connaissance 
de la nation) Ies temoignes solides de la viabilite de sa vision sur l'importance de l'orthodoxie 
dans la soutenance et l 'affirmation des valeurs roumaines. « Orthodoxie et nation », 
« Christianisme et nation », « Orthodoxie et esprit roumain », « Orthodoxie et latinite », voilă 
des titres, des themes et des theses en meme temps qui soutiennent et expliquent l'attitude de 
notre grand theologien vis-ă-vis de cette question. L'attribut d' « unicite » accorde par M. 
Sextil Puşcariu au peuple roumain donne l'occasion a D. Stăniloae de s'elancer dans un 
plaidoyer acharne en faveur de la synthese entre l 'orthodoxie et la latinite et qui constitue 
l'harmonie et le mystere de notre peuple, le pole mystique et le pole rationnel dans un equilibre 
parfait. 

VIZIUNEA SF. MAXIM MĂRTURISITORUL ŞI A PĂRINTELUI 

DUMITRU STĂNILOAE ASUPRA REVELAŢIEI NATURALE. 

REFLECŢII ASUPRA VALORII TEOLOGICO-ONTOLOGICE A 

PARADIGMEI EXPERIMENT ALISTE ÎN FIZICĂ 



Ioan STURZU 



May 6, 2002 Motto: "Dumnezeu, cunoscând toate şi îngrijindu-se dinainte de folosul 
fiecăruia, a trecut sub tăcere ceea ce n-am putut să purtăm, descoperindu-ne spre cunoaştere 
numai ceea ce este de folos. Pe acestea deci să le iubim şi întru acestea să rămânem, ne-mutând 
hotarele veşnice şi ne-depăşind dumnezeiasca Predanie" (Sf. Ioan Damaschin - Dogmatica) 

1. Introducere 

Părintele Profesor Dumitru Stăniloae, un tâlcuitor şi continuator al operelor Sfinţilor 
Părinţi, cu deosebire al Sfinţilor Dionisie Areopagitul, Grigorie de Nyssa, Maxim Mărturisitorul, 
Simion Noul-Teolog şi Grigorie Palama, a subliniat întotdeauna rolul şi locul Revelaţiei naturale 
în teologie. Pornind de la concepţia Sf. Maxim Mărturisitorul în legătură cu structura relaţională 
a creaţiei, care îşi are originea în Sfatul de Taină al Sfintei Treimi, şi pe care omul este menit să 
o împlinească, realizând pe această cale şi deplina comuniune cu Dumnezeu, îndumnezeirea lui 
şi a întregii creaţii, Părintele Stăniloae este promotorul unui optimism gnoseologic, care pare să 
contrasteze cu realitatea vieţii ştiinţifice contemporane. încercăm în acest studiu să-i trasăm 
coordonatele şi să conturăm starea de fapt a fizicii contemporane, dincolo de falsele optimisme 
de tip new-age (replici în roz sau albastru ale gnoseologiei origeniene), prin care se caută 
aruncarea unui văl asupra problemelor reale. 

2. Relaţia dintre revelaţia naturală şi cea supranaturală 

Piatra de temelie pe care Părintele Dumitru Stăniloae a găsit de cuviinţă să pornească 
tratatul de Teologie Dogmatică Ortodoxă este caracterul neseparabil al celor două concepte de 
tip scolastic ale Dogmaticii, anume Revelaţia naturală şi cea supranaturală. Părintele pleacă de la 
o afirmaţie atribuită Sfântului Maxim Mărturisitorul, după care Revelaţia supranaturală este doar 
încorporarea Revelaţiei naturale în persoane şi acţiuni istorice . Şi dacă această exprimare 
radicală a Sfântului Maxim ar putea genera îndoieli cu privire la valoarea în sine a conceptului 
de Revelaţie supranaturală, Părintele subliniază imediat necesitatea folosirii acestuia, ca urmare a 
persistenţei unei înţelegeri vagi a conceptului de Revelaţie naturală, urmând ca în capitolul 
special destinat, să arate că Revelaţia supranaturală aduce omului conştiinţa păcatului , 
provocându-1 la a deschide auzul pentru chemarea la dialog din partea lui Dumnezeu, şi a da un 
răspuns acestei chemări. Dacă, într-adevăr, Creaţia văzută a fost rostuită, la început, pentru a fi 
mediul prin care Dumnezeu vorbeşte cu omul, şi dacă prin căderea protopărinţilor, ea a devenit 
opacă , atunci putem înţelege cum este această chemare la dialog unică (în sensul că Revelaţia 
este unică), cum de ajunge mesajul lui Dumnezeu la om, pe calea creaţiei, încărcat de zgomote, 



Universitatea "Transilvania" din Braşov - Pr. Prof.. D. Stăniloae, Teologia Dogmatică Ortodoxă, ediţia a Ii-a, 
Editura Institutului Biblic şi de Misiune al Bisericii Ortodoxe Române, Bucureşti, 1996, voi. I, p. 13 

2 Vaguitatea (fuzzinies) conceptului de Revelaţie naturală, în utilizarea curentă, se datorează unei imagini inodore, 
neprovocatoare, seci despre chemarea pe care Dumnezeu o face omului prin intermediul creaţiei 

3 Ibidem, p.21 

4 Ibidem, p.324 

de paraziţi , şi cum a putut Dumnezeu, prin anumite persoane şi acţiuni istorice, să transmită 
omului mesajul coerent, lipsit de paraziţii induşi de mediul, devenit incoerent, al creaţiei. 

Sf. Maxim, în ampla tâlcuire la Cuvântul către Sf. Atanasie al Sf. Grigorie Teologul, 
pune la un moment dat întrebarea: "Care este identitatea legii naturale şi a celei scrise, dată fiind 
trecerea reciprocă a uneia în alta ?" arătând apoi că "legea naturală este aceeaşi cu cea scrisă, 
când ea se diferenţiază şi concretizează înţelepţeşte prin simboluri în făptuire şi iarăşi, cea scrisă, 
aceeaşi cu cea naturală, când devine prin raţiune şi contemplaţie unitară şi simplă şi liberă de 
simboluri în cei vrednici în virtute şi cunoştinţă, [care] s-au arătat duhovniceşte ca cei de sub 
lege, care înlăturau litera ca pe un acoperământ al Duhului" . în literatura teologică, termenul 
Revelaţie (lat. revelo-are) desemnează "lucrarea prin care Dumnezeu se descoperă pe Sine 
lumii" , "căile pe care Dumnezeu - Cuvântul Le-a ales pentru a comunica cu oamenii" . Sigur 
că, dacă prima definiţie acoperă în întregime înţelesul general al conceptului, cea de-a doua se 
limitează mai mult la înţelesul de Revelaţie supranaturală. în realitate, literatura teologică nici nu 
poate risca utilizarea necontrolată a primei definiţii, pentru că "decodorul" amintit mai sus, este 
tocmai mesajul Revelaţiei supranaturale şi atunci suntem forţaţi a discuta în limbajul acestuia . 

Părintele Stăniloae arată că "în urma păcatului, [oamenii] au înclinat să vadă universul ca 
o realitate în sine, nu ca o ţesătură de cuvinte sau de porunci consistente ale lui Dumnezeu [...] a 
fost necesară legea scrisă a poruncilor directe pentru a li se face oamenilor străveziu Dumnezeu 
nu numai prin ele, ci şi prin natură. Numai cei nerobiţi total de păcat au putut vedea în legea 
nescrisă dinainte de legea scrisă cuvintele personale ale lui Dumnezeu [...] Iar la urmă era 
necesar ca, după ce Şi-a făcut auzite cuvintele Sale, să Se arate însuşi Cuvântul, sau Cuvântul cel 
personal, prin întrupare. Legea naturală duce spre cea scrisă (desigur nu prin ea însăşi), iar cea 
scrisă luminează pe cea naturală. [...] Sfinţii dinainte de legea scrisă nu cunoşteau pe Dumnezeu 
în mod simplu, din natură, ci din convorbiri cu Dumnezeu. Sfântul Maxim înţelege prin legea 
naturală aceste convorbiri, [...] pentru că ei se întâlneau cu El oarecum prin natură, văzută cu un 
ochi devenit văzător cu Duhul de care erau umpluţi. Ei înţelegeau din cuvintele puţine [...] 
multitudine de cuvinte sau de porunci [...] legea scrisă face pe Dumnezeu străveziu şi auzit în 
inima celui curat" . 

în privinţa Revelaţiei naturale, Părintele Stăniloae spune că obiectul ei este "cosmosul şi 
omul, dotat cu raţiune, conştiinţă şi libertate [...] Omul este, deopotrivă, şi obiect şi subiect al 
cunoaşterii" . 

Vorbind despre cosmos, Părintele nu se referă la o entitate cu o armonie autonomă sau 
automată (care sunt accepţiuni ale păgânismului antic sau modern), ci la realitatea creaţiei 
văzute, a cărei armonie este dată de permanenta lucrare a lui Dumnezeu, în cele mai intime 
măruntaie ale ei, şi care are ca scop căutarea, trăirea şi înţelegerea ei de către om. Cele trei 



5 5făcându-l inutilizabil în lipsa unui decodor, al unui filtru de zgomote 

6 Sf. Maxim Mărturisitorul, Ambigua, trad. si note de Pr. Prof.. D. Stăniloae, în col. "Părinţi si Scriitori Bisericeşti", 
vol.80, Editura Institutului Biblic si de Misiune al Bisericii Ortodoxe Române, Bucureşti 1983, p.149 

7 Pr.Prof.Dr. Ion Bria, Dicţionar de Teologie Ortodoxă, ediţia a Ii-a, Editura Institutului Biblic si de Misiune al 
Bisericii Ortodoxe Române, Bucureşti 1994, p.336 

8 Idem, Curs de Teologie Dogmatica si Ecumenica, Editura Universităţii "Lucian Blaga", Sibiu 1997, p.73 

9 La fel, în fizica cuantica nu are prea mare importanţa faptul ca microparticulele - în măsura în care exista ca atare - 
nu îşi duc acea existenţa într-o spaţio-temporalitate de tip macroscopic. Faptul că informaţia de la nivelul lor este 
decodificată prin intermediul unor aparate de măsură macroscopice ne obligă să vorbim despre poziţia si viteza 
microparticulelor. Mai mult, la nivel epistemologic, putem înţelege ştiinţele profane si fizica mai ales, ca încercări 
de a interpreta mesajul Revelaţiei naturale utilizând alte decodoare decât cel al Revelaţiei supranaturale, anume ceea 
ce numim teorii (ştiinţifice)(v.infra) 

10 rbidem,p.l50, nota 181 

11 în epistemologia ştiinţelor profane, calitatea omului de subiect al cunoaşterii a permis apariţia ştiinţelor naturale, 
în timp ce calitatea de obiect a permis apariţia matematicii, psihologiei, etc. Nu trebuie să ne surprindă ce se 
întâmplă atunci cunoştinţele naturale ajung la anumite bariere datorate unor limitări ale capacităţilor omeneşti: în 
acel moment omul pare să devină şi el un obiect al cunoaşterii. 

calităţi ale omului, la care se referă Părintele, sunt legate de ceea ce teologii numesc trihotomism 
psihologic ; pornind la dihotomismul fundamental (trup-suflet, minte-simţuri, literă-duh, etc), 
sub asediul ideilor filosofice (platonism, aristotelism şi stoicism) unii dintre scriitorii bisericeşti 
postapostolici (Irineu, Clement, Origen) au susţinut un trihotomism ontologic ("omul este 
alcătuit din trup, suflet şi duh"). Această afirmaţie s-a dovedit însă a fi prea tare (din punct de 
vedere logic) - deşi părea a fi fundamentată scripturistic, iar pericolul iminent al ereziei 
apolinariste a făcut pe Sfinţii Părinţi să nu accepte această variantă ontologică. în acelaşi timp, 
însă, a fost acceptată o altă distincţie, tot de origine platonică, între facultăţile sufletului raţională 
(to âoţikov) ; irascibilă (to Ouuikov) şi poftitoare (to emOv/uriTiKov). Aceasta are meritul de a 
putea sugera cum arată chipul Sfintei Treimi în sufletul omului, fără a face afirmaţii periculoase 
cu valoare ontologică. în cuvintele Sfântului Maxim Mărturisitorul "cele trei zile în cursul cărora 
mulţimile stăruie lângă Domnul în pustie [...] sunt cele trei puteri ale sufletului prin care stăruind 
pe lângă raţiunea dumnezeiască a virtuţii şi cunoştinţei, printr-una adică cercetând, printr-alta 
dorind, şi printr-a treia luptându-se pentru ea, primesc drept hrană nestricăcioasă şi întăritoare de 
minte, cunoştinţa lucrurilor" . Cunoaşterea în sine pretinde ca subiectul ei să dinamizeze toate 
cele trei facultăţi sufleteşti . Mai mult, dacă această trihotomie este o determinaţie a Chipului lui 
Dumnezeu din sufletul omului, lucrarea celor trei facultăţi ar trebui să fie înţeleasă în mod 
perihoretic. Pe de altă parte, Părinţii subliniază că în lucrarea firească a celor trei facultăţi trebuie 
să existe o anumită ierarhie; nu atât cea din metafora carului (partea raţională) tras de doi cai 
nărăvaşi (părţile poftitoare şi irascibilă), cum o prezintă Platon , cât mai ales în sensul propus de 
Sfântul Maxim, în Ambigua 7 b. Aici este introdus pentru termenul naOoq (=patimă, pătimire, 
pasivitate, pasiune) un sens care trece dincolo de "patima din procesul de prefacere sau de 
corupere a puterii, [la] cea care coexistă prin fire cu lucrurile şi fiinţele create. Căci toate câte au 
fost făcute pătimesc mişcarea, ca unele ce nu sunt mişcate sau nu au putere prin ele însele" . 
Lucrarea acestor patimi se face într-o ordine logică cel care "înţelege, desigur că îl şi iubeşte pe 
Cel pe care-L înţelege. Iar dacă îl iubeşte, desigur că pătimeşte şi tensiunea (extazul) spre El ca 
spre Cel iubit" . Vedem că lucrarea sufletului trebuie să se întemeieze pe puterea raţională, ca 
fiind cea care oferă o oarecare siguranţă şi stabilitate; ea trebuie să se facă prin puterea irascibilă 
care deschide sufletul spre ceilalţi, spre lume, dacă respectă condiţiile impuse de raţionalitate şi 
nu încalcă limitele libertăţii; în fine, motorul lucrării este puterea poftitoare, cea care trebuie să 
asculte de raţiune şi să colaboreze armonios cu puterea irascibilă. 

Astfel, Sfântul Maxim spune că sufletul a primit de la Dumnezeu [...] pe lângă simţirea 
înţelegătoare şi pe aceea sensibilă, precum pe lângă raţiunea lăuntrică şi pe cea rostită, iar pe 



Lars Thurnberg, Microcosm and Mediator, C.W.K. Gleerrup, Lund, 1965, pp. 179-220 

13 Sf. Maxim Mărturisitorul, Cele patru sute de capete despre dragoste, în Filocalia sfintelor nevoinţe ale 
desăvârşirii, vol.II, trad. şi note de Pr.Prof.Dr. D. Stăniloae, ediţia a Ii-a, Editura Harisma, Bucureşti 1993, p.102 

14 In termenii psihologiei moderne, cele trei facultăţi ale sufletului corespund,într-o simplificare schematică, la 
intelect, voinţă şi sentiment. Calităţile de raţionalitate, conştiinţă şi libertate apar atunci ca limitele în care poate avea 
loc lucrarea după fire a celor trei facultăţi sufleteşti. In urma căderii, prin opacizarea creaţiei, se poate spune că 
limitele amintite mai sus au devenit greu vizibile pentru ochii sufleteşti; în aceste condiţii, voinţa îşi poate dori robia, 
sentimentul poate trăi bucuria unor stări respinse de conştiinţă, iar intelectul poate argumenta axiologic fapte sau 
acţiuni iraţionale. Atunci când fie numai una din ele lipseşte, sau lucrează în chip nefiresc putem vorbi cel mult de 
cunoaşteri parţiale, cum ar fi cele de tip logic, emoţional şi volitiv (atunci când lucrează solitar numai câte una din 
cele trei facultăţi sufleteşti). In cazul cunoaşterii empirice, avem o bună folosire a inteligenţei şi sensibilităţii, dar 
fără utilizarea concretă a voinţei în timp ce în cazul cunoaşterii de tip experimental voinţa este utilizată, dar într-un 
sens greşit (încălcându-se libertatea de manifestare a creaţiei - v. infra). Cunoaşterea ipotetico-deductivă de tip 
popperian (v. infra) se realizează prin buna întrebuinţare a inteligenţei şi nefolosirea în mod concret a sensibilităţii, 
coroborate cu o bună utilizare a voinţei, în timp ce la cunoaşterea ipotetico-deductivă prin ipoteze ad-hoc (care nu 
permit verificarea), coroborarea se face cu întrebuinţarea tiranică a voinţei 

15 Platon, Opere, vol.IV, Editura Ştiinţifică şi Enciclopedică, Bucureşti, 1983 p.175 (253 c d) Metafora este preluată 
şi de către Părinţii Capadocieni. 

16 Ambigua... op. cit., p.73 

17 Ibidem, p.74 

lângă mintea înţelegătoare şi pe cea pătimitoare". Explicaţiile Părintelui Stăniloae la acest punct 
sunt: "sufletul are minte, raţiune şi simţire. Fiecare din acestea are o funcţie cognitivă îndoită. 
Simţirea are o funcţie înţelegătoare şi una sensibilă [...] o simţire a minţii [...] e o simţire a 
prezenţei lui Dumnezeu [...]. Sfântul Maxim vorbeşte de o senzaţie înţelegătoare care sesizează 
şi întregul producător de senzaţii. Raţiunea pe de o parte defineşte un lucru, pe de altă parte îl 
exprimă [...] de aceea grecii au acelaşi nume pentru raţiune şi cuvânt (Ăoyog). Mintea are o 
funcţie înţelegătoare, prin care sesizează în mod activ o realitate, şi alta pătimitoare, căreia i se 
impune o realitate fără nici o contribuţie activă a ei. Liber de patimi este cel [...] care-i supune 
părţii cugetătoare a sufletului partea irascibilă şi poftitoare, care împreună formează partea 
pătimitoare, după cum cei pătimaşi îşi supun partea cugetătoare, celei pasionale [...]. Desigur, 
această ridicare a puterilor sufleteşti se face prin lucrarea harului"(nota 102) . în cuvintele lui 
Polycarp Sherwood: "orice element al sufletului este dublu (determinat) (twofold): mintea este 
intelectuală şi pasivă (fantezia); raţiunea este imanentă şi transcendentă; simţirea este intelectuală 
şi sensibilă" . Thunberg adaugă: "aceste dihotomii condiţionează mişcările sufletului şi nu 
numai că salvează caracteristicile individuale [ale părţilor sufletului], dar explică, de asemenea, 
şi mişcarea naturală de la cele de jos la cele înalte (from lower to higher). [...] Se vede aici o 
expresie a fidelităţii Sf. Maxim faţă de principiul calcedonian al unirii fără "silnicie (violation) şi 
al diferenţei ca pre-condiţie pentru unire" . Trihotomia cinetică: minte, raţiune şi simţire este 
discutată de Sf. Maxim în Ambigua 10.3: "sfinţii au cunoscut că sufletul are trei mişcări 
generale, adunate într-una: cea după minte, cea după raţiune, cea după simţire. Cea dintâi este 
simplă şi cu neputinţă de tâlcuit; prin aceasta, sufletul mişcându-se în chip neînţeles în jurul lui 
Dumnezeu, nu-L cunoaşte în nici un fel, din nimic din cele create [...]. A doua determină după 
cauză pe Cel necunoscut; prin aceasta sufletul, mişcându-se în chip firesc, îşi adună prin lucrare 
ca pe o ştiinţă toate raţiunile naturale ale Celui cunoscut numai după cauză, raţiuni ce acţionează 
asupra lui ca nişte puteri modelatoare. Iar a treia este compusă; prin ea sufletul, atingând cele din 
afară, adună în sine, ca nişte simboluri, raţiunile celor văzute" . 

Se poate sesiza o relaţie între trihotomia cinetică şi cea a facultăţilor sufleteşti. Dacă 
structura după care lucrează cele trei puteri sufleteşti este cea (static)-ierarhică amintită mai sus, 
înţelegem că mişcarea pe care structura dihotomică a funcţiilor cognitive o poate explica este 
tocmai propagarea naturală a informaţiei de la puterile pătimitoare spre cea raţională. 

Dacă, din anumite motive, această propagare nu se produce, mişcarea naturală a 
sufletului este cea după simţire (în forma intelectuală, dacă structura puterilor sufleteşti este cea 
firească, respectiv în forma sensibilă, dacă ierarhia lor este răsturnată). Dacă propagarea 
informaţiei se produce, înseamnă că structura este cea firească, dar faptul că informaţia trebuie să 
se oprească la partea raţională, mişcarea corespunzătoare este cea după raţiune, în forma 
imanentă - dacă raţiunile seminale ale lumii, modelând sufletul, sunt transmise apoi şi altor 
suflete, într-o formă discursivă , respectiv în forma transcendentă, dacă acelea nu sunt 
comunicate sau comunicabile în exterior. In privinţa mişcării după minte, Părintele Stăniloae 
subliniază un aparent paradox, în cuvintele: "totuşi, Sf. Maxim numeşte mişcare şi această 
experiere indefinibilă a lui Dumnezeu" . O prezentare complexă a acestei mişcări o întâlnim în 
Răspunsuri către Talasie: "orice minte încinsă cu putere dumnezeiască are alături de sine ca pe 



Ambigua ...op. cit., p.l 14 

19 Polycarp Sherwood, The Earlier Ambigua, în Studia Anselmiana, fasc.XXXVI, "Orbis Catholicus", Herder, 
Romae, 1955 p.35 

20 Microcosm... op.cit., p.218 

21 Ambigua ...op.cit., p.l 11 

22 Microcosm... op.cit., p.183 

23 E important de subliniat faptul că mişcarea după raţiune a sufletului nu poate fi identificată nici prin produsele 
cognitive, nici prin structurile sufleteşti implicate, cu ştiinţele profane. Am arătat mai sus că acestea pot oferi cel 
mult cunoaşteri parţiale 

24 Ambigua ...op.cit., p.l 1 1, nota96 

nişte bătrâni sau căpetenii, în primul rând, puterea raţiunii, din aceasta născându-se credinţa 
cunoscătoare [...] şi nădejdea [...]. In al doilea rând are puterea poftitoare prin care ia fiinţă 
iubirea de Dumnezeu [...]. în sfârşit mai are lângă sine puterea iuţimii prin care se aprinde cu 
tărie de pacea dumnezeiască, îmboldind mişcarea poftei spre dorirea lui Dumnezeu" . Cele trei 
puteri sufleteşti conlucrează sub chipul credinţei, dragostei şi păcii. Elementul esenţial este 
astuparea izvoarelor cugetelor care curg în suflet, al chipurilor şi nălucirilor sensibile, precum al 
înţelesurilor lucrurilor materiale, lăsând astfel lucrarea raţională să străbată prin mijlocirea 
percepţiei drumul spre realităţile inteligibile . Caracterul tainic al acestei mişcări, înlesnit de 
izolarea faţă de cele sensibile sau materiale, împreună cu faptul că cele trei puteri sufleteşti nu 
mai formează o structură static-ierarhică, ci conlucrează în chip dinamic ne fac să credem că 
acest mod al mişcării sufletului este unul perihoretic: sufletul este în acest fel o icoană a Chipului 
lui Dumnezeu, al Sfintei Treimi. Dialectica apofatic-catafatic este transparentă aici prin dubla 
funcţie cognitivă a mişcării după minte, anume cea pasivă şi cea intelectuală. 

2.1. Cunoaşterea raţională şi importanţa ei în cadrul Revelaţiei 

în legătură cu opacizarea creaţiei ca urmare a căderii protopărinţilor, Părintele Stăniloae 
arată că neascultarea, mândria şi pofta egoistă au produs o restrângere a cunoaşterii lui 
Dumnezeu, ca şi o restrângere a modurilor de manifestare ale acesteia. "Cunoştinţa restrânsă e 
adaptată înţelegerii lumii ca ultimă realitate [...], pasiunilor şi mândriei umane, sub puterea 
cărora a căzut [...]. Ea vede în creaţie un vast obiect opac şi ultim fără nici o transparenţă, fără 
nici un mister, care o depăşeşte". Această cunoştinţă este adaptată omului nedezvoltat 
duhovniceşte, în acelaşi timp inhibând această dezvoltare. Ea are aparenţa unei completitudini, 
în sensul indicat de afirmaţia ironică din Facere: "Iată acum Adam s-a făcut ca unul dintre Noi, 
cunoscând binele şi răul" (Fac. 3, 22). "Greutatea de a cunoaşte caracterul transparent al creaţiei 
şi al persoanei proprii [...] vine şi din faptul că acestea nu pot opri procesul de corupere" care se 
sfârşeşte prin moartea biologică. Numai prin Hristos, ca Dumnezeu întrupat, părţile divergente 
ale Creaţiei se recompun, făcând posibilă viitoarea transfigurare. Părintele subliniază, însă, 
faptul că în viziunea ortodoxă, lumea nu a luat un chip total opac, iar cunoaşterea nu s-a restrâns 
cu totul la o cunoaştere adaptată unei astfel de opacităţi complete ."Lumea devine 
netransparentă [...] nu numai prin faptele oamenilor, ci şi prin actul lui Dumnezeu, Care-Şi 
retrage unele energii ale Lui din ea". Oamenii nu mai văd lumea ca grădină prin care "umblă 
Dumnezeu" (Fac. 3, 8). Pe de altă parte, iadul este un loc în care opacizarea duce la "întunericul 
cel mai dinafară" (Mt. 8, 12), la "o îngrămădire de umbre halucinante purtate de mişcări 
haotice" 28 . 

Părintele Stăniloae a introdus, cu referire la materie, noţiunea de raţionalitate 
plasticizată. Această intuiţie a Părintelui a fost contemporană cu strigătul de uimire al 
fizicienilor, care, ajungând cu investigaţiile privind structura materiei la o anumită profunzime 
(v.infra), au avut senzaţia că acolo se reflectă cumva chipul sufletului omenesc. Explicaţiile 
Părintelui trimit la sinonimele concret, palpabil, sau vorbesc de plasticizare ca şi "chip al 
nesfârşit-de-complexei raţionalităţi divine". Trupul omenesc este "cel mai complex sistem de 
raţionalitate plasticizată". în acest timp, sufletul este diferit de raţionalitatea plasticizată, fiind 
una conştientă, vie, depărtând şi trupul de la calitatea de a fi o simplă raţionalitate plasticizată. 
Sufletul este produsul Spiritului conştient etern Care, prin gândirea principiilor raţionale ale 
materiei şi plasticizarea lor, creează - legat de acestea - ceva care să gândească de asemenea 



Răspunsuri..., op.cit, pp.192-193 
Ibidem, p.194 

Dogmatica I ..., op.cit., pp.324-325 
Ibidem., p.327 



142 



Caietele Universităţii „SEXTIL PUŞCARIU" - Braşov Anul II • Nr.2 • vol.III - 2002 

aceste principii . Sufletul are capacitatea de a aduna şi influenţa, prin intermediul trupului, 
întreaga lume, în care este inclus şi el însuşi. Aducerea la existenţă a sufletului s-a făcut printr-o 
reduplicare a Spiritului Creator în planul creat şi nu prin simpla gândire şi poruncă a Lui. 
Caracterul de a fi Subiect al lui Dumnezeu se transferă implicit şi omului, împreună cu 
determinaţia necesară a oricărui subiect, adică chemarea la dialog . Temeiul dialogului 
Dumnezeu-om se află în însuşi dialogul dintre Subiectele divine. Conştiinţa creată este adusă la 
existenţă în legătură cu realitatea plasticizată a lumii, pe care, după Creaţie, Logosul continuă să 
o gândească şi să o conducă spre starea în care această conştiinţă creată poate să existe şi să 
funcţioneze. Pentru aceasta, Dumnezeu se foloseşte şi de un impuls spre dezvoltare care există în 
raţionalitatea plasticizată şi a cărui existenţă a fost exagerată de teoria ateistă a evoluţionismului. 

într-adevăr, oricât de pregătită ar fi apariţia trupului uman de către această evoluţie 
naturală spre el, ca trup propriu-zis el nu poate exista decât odată cu sufletul, după cum nici 
sufletul nu poate pre-exista trupului. Acest început concomitent face de neînţeles trupul şi 
sufletul luate separat . Din acest motiv, credinţa ortodoxă preferă să nu vorbească despre spiritul 
uman, ci doar despre suflet. Potrivit Sf. Maxim Mărturisitorul sufletul şi trupul nu se pot uni nici 
sub acţiunea unei forţe exterioare, nici ca urmare a unei afinităţi, ci doar prin Creaţia primordială 
şi apoi prin naştere . Trupul este un aparat de o sensibilitate nesfârşit de complexă, care poate 
percepe toată vibraţia lumii, după cum tot prin el se exprimă relaţia persoanei umane cu lumea. 
Prin trup omul se intercalează în intimitatea naturii, întrerupând procesele naturale şi stabilind 
legături voite - expresii ale libertăţii creatoare, prin existenţa căreia înţelegem că omul nu se 
poate reduce la existenţa trupului material . Pe de altă parte, dacă omul ar fi juxtapunere a 
spiritului cu trupul, primul nu ar putea fi părtaş puterilor pătimitoare, iar trupul nu ar putea fi 
părtaş calităţii de subiect. Credinţa răsăriteană acceptă cunoaşterea directă a lui Dumnezeu, dar 
nu prin intermediul unui voug separat de trup, ci al minţii, a cărei constituţie resimte faptul vieţii 
în trup, desigur, cu condiţia purificării prealabile a trupului. în cuvintele Sfântului Grigorie 
Palama: "Cea mai mare rătăcire elină şi izvorul a toată necredinţa... este a ridica mintea nu din 
cugetarea carnală, ci din trupul însuşi, pentru a o face să se întâlnească acolo sus cu vederile 
mintale [...]. Nu vi s-a spus: "trupurile noastre sunt templul Duhului Sfânt Care locuieşte în noi?" 
(1 Cor. 6, 19). De ce a aşezat Dumnezeu mintea (voug) în trup? A săvârşit prin aceasta un rău? 
Noi socotim că e un rău ca mintea să fie în cugetări rele, dar nu e un rău să fie în trup". Pentru 
Sfântul Grigorie lăsarea minţii în cugetări abstracte, desprinse de fiinţa integrală a omului este o 
rătăcire de la calea spre Dumnezeu . 

în urma acestui excurs prin viziunea Părintelui Stăniloae cu privire la constituţia omului, 
înţelegem o dată în plus importanţa teologică a trupului şi a întregii creaţii văzute, şi de aici 
importanţa cunoaşterii raţionale, ca modalitate esenţială de manifestare a Revelaţiei naturale. 

în legătură cu raţiunile lucrurilor şi distincţia pe care o fac Sfinţii Părinţi între (Aoyog) 
(raţiunea strictă, obiectivă) şi vor/fja- vor/atg (sensul), Părintele Stăniloae introduce distincţia 
între cunoaşterea raţională strictă şi înţelegerea sensurilor printr-un act cunoscător sintetic şi 
direct - intuiţia. Aceste sensuri sunt date de legăturile nesfârşite şi mereu noi care se stabilesc 
între logosurile parţiale ale lucrurilor, logosuri care se adună în logosuri din ce în ce mai 
generale şi în care sunt cuprinse sensurile şi raţiunile componentelor, dar şi al celor cu care sunt 
legate. Sensul unic suprem al tuturor acestor sensuri este Logosul divin ". Lumea se luminează 



29 Idem, Teologia Dogmatică Ortodoxă - pentru Institutele Teologice, ediţia I, Editura Institutului Biblic şi de 
Misiune al Bisericii Ortodoxe Române, Bucureşti, 1978, p.375 

30 Ibidem., pp.376-377 

31 Ibidem., p.378 

32 Ibidem., p.380 

33 Ibidem., p.382 

34 Ibidem., pp.384-385 

35 Teologia Dogmatică I, ...ed.II, op.cit, p. 239 

în relaţia ei ontologică cu Dumnezeu, care este sensul ei suprem. Lumea este deosebită de 
Dumnezeu, dar nu e despărţită de El nici în existenţa ei, nici în sensul ei". între raţiunea strictă şi 
intuiţie nu este o prăpastie gnoseologică, ci raţiunea analitică este călăuzită de sensurile mai 
înalte descoperite de raţiunea intuitivă, progresând în cunoaşterea lucrurilor şi a legăturilor 
dintre ele, convingându-se "la fiecare treaptă că nu a ajuns la explicaţia totală şi finală a 
realităţii". în acelaşi timp raţiunea intuitivă reuşeşte să descopere sensurile mai înalte relative la 
fiecare treaptă atinsă de raţiunea analitică. Avem exprimat aici un optimism gnoseologic total, 
pe care, dacă l-am raporta numai la starea de fapt din zilele noastre, încă dominată de paradigma 
ştiinţei triumfătoare prin eşecuri (v.infra) ar părea chiar naiv. Dar el este fundamentat pe scrierile 
şi experienţa Părinţilor Bisericii, iar condiţiile în care el este operant sunt clar exprimate de 
Părintele Stăniloae prin expresia: "omul care îşi trăieşte complet existenţa sa". 

Mai mult decât atât, această cunoaştere a raţiunilor lucrurilor nu este o "disciplină 
facultativă", ci omul are "datoria faţă de Dumnezeu de a cunoaşte această operă [ce a fost] creată 
la nivelul capacităţii raţiunii umane de a o sesiza [...] în vederea căreia a creat pe om cu o raţiune 
adecvată ei". Raţiunile lucrurilor posedă chiar o anumită permanenţă, necesară pentru 
posibilitatea raţiunii umane (caracterizată de o astfel de permanenţă) de a se adecva lor. Dar 
omul se foloseşte şi de mişcarea naturii, adecvând-o la nevoile sale, care sunt şi ele în 
permanentă schimbare . Faptul că omul poate trăi între lucruri şi le poate adapta permanent 
nevoilor sale, dovedeşte, potrivit Părintelui Stăniloae, atât raţionalitatea lucrurilor cât şi 
elasticitatea lor în cadrul unei raţionalităţi mai generale. "Este imposibil să distingi ce este 
plasticitate sesizată prin simţuri sau ce este structură raţională în lucruri" . Omul reuşeşte să 
gândească şi să vorbească despre lucruri pentru că Dumnezeu le-a gândit mai întâi pe măsura 
omului. Această gândire şi vorbire a omului poate fi considerată un răspuns la vorbirea lui 
Dumnezeu către el prin lucruri. Prin îndemnul pe care Dumnezeu L-a adresat lui Adam de a da 
nume lucrurilor (Fac.2, 19-20), El a iniţializat dialogul cu omul. Activitatea onomatopoetică a 
omului este una constitutiv comunitară (o limbă, sau un limbaj, se învaţă prin efort, dar şi prin 
dialog cu alţii) 38 . 



2.2. Mişcarea: Sf. Maxim vs. Origen 

Problema mişcării (xivr/aig) a fost o permanenţă a filosofiei antice greceşti, soluţia ei 
variind între cele două extreme: cea parmenidiană (mişcarea este o imposibilitate logică) şi cea 
heraclitiană ("fluviul existenţei" - navra prjî), între fidelitatea faţă de paradigma metafizică 
dominantă şi nevoia de înţelegere mai profundă a realităţii imediate. Soluţia de echilibru a fost 
cea platonică, în care se acceptă că sufletul (cel înrudit cu eide -le) este purtător de automişcare 
(avTOKivrjTOv), ceea ce îi conferă calităţile de nemurire şi de sursă a mişcării pentru alte 
lucruri , mergând chiar până la afirmarea existenţei unui siâog pentru Kivr/aig . Mai târziu, 
pentru Plotin, sufletul are o dublă orientare; prin întoarcerea feţei de la Unul (to ev), el devine 
multiplu, şi astfel, generator de mişcare . 

Creştinismul nu a venit ca o altă soluţie pentru astfel de probleme. înainte de întrupare, 
adică înainte de producerea mutaţiei ontologice în structura creaţiei, chiar dacă 
Xoyoi cynepuanKoi reuşeau să indice întrucâtva sensul existenţei create, totuşi Sensul final nu 
era prezent în sânul acesteia, astfel că, după cuvântul Sfântului Apostol Pavel (Rom. 1 , 22-23), 
oamenii au acceptat ca sensuri finale altfel de Ăoyoi născociţi de mintea omenească. Pentru 



36 Ibidem, p.240 
"ibidem, p. 241 

38 Ibidem, pp.242-243 

39 Platon, Opere, voi. IV, Editura Ştiinţifică şi Enciclopedică, Bucureşti, 1983 p.175 (253 c d) 

40 Ibidem, p.365 (254d) 

41 Francis Peters, Termenii filozofiei greceşti, Editura Humanitas, 1993, p.247-248 

lumea elenistică ei au fost daţi de ceea ce am numit mai sus paradigma metafizică. Creştinismul 
nu oferă soluţii pentru problemele omeneşti care să aibă noimă (vor/jua) în această paradigmă: 
"cuvântul Crucii, pentru cei ce pier, este nebunie" ,"Hristos cel răstignit: pentru iudei sminteală; 
pentru neamuri, nebunie" (1 Cor.l; 18, 23). Cauza epistemologică a oricărei erezii ar putea fi 
chiar această persistenţă într-o paradigmă, într-un ansamblu de sensuri şi legături din care 
lipseşte lucrarea Dumnezeului Celui Viu. Aceasta a fost şi problema cu care s-au confruntat 
primii filosofi creştini, adică acei scriitori bisericeşti care, nevoind să rupă legătura cu Biserica, 
au căutat să construiască o punte de legătură cu înţelepciunea acestui veac: Sf. Iustin, Clement 
Alexandrinul, Origen. Succesele sau insuccesele lor nu au depins atât de mult de tipul de 
învăţătură filosofică pe care au încercat să-1 creştineze, cât de modul de abordare al problemei, 
adică de renunţarea la paradigma metafizică. 

în cazul lui Origen se pare că acest lucru nu s-a produs. Condamnarea lui la Sinodul 
endemic din 543 de la Constantinopol, despre care s-a spus că ar fi vizat mai curând 
origenismul, adică influenţa operei lui asupra altor teologi, poate fi înţeleasă chiar în acest sens. 
Pentru că alternativele ipotetice cu conţinut eretic au fost îmbrăţişate ulterior de origenişti 
tocmai ca urmare a rezonanţei cu structura paradigmatică metafizică. "Origenismul vrea să fie 
creştin, dar nu reuşeşte să se sustragă influenţelor elenist-gnostice [...]. Faptul dominant prin 
care spiritele ies din unitate şi se readună în ea este libertatea voinţei şi prin aceasta vrea să fie 
creştin [...]. Dar ce fel de libertate este aceea care le readună pe toate [...] apoi le face să cadă 
iarăşi din unitate, şi aşa, la nesfârşit, conform unei legi implacabile" spune Părintele Stăniloae. 
Se remarcă una din determinaţiile paradigmei metafizice, anume aceea că mişcarea în istorie nu 
poate fi decât ciclică. După Sherwood, Sf. Maxim ar fi evitat să combată în Ambigua 
consecinţele hristologice ale ereziilor origeniste . Părintele Stăniloae arată, însă, că tocmai 
susţinerea pe care monoenergismul o avea în origenism 1-a îndemnat pe Sf. Maxim să aducă în 
discuţie o operă care fusese condamnată deja, cu un secol în urmă . 

în Ambigua 7, Sf. Maxim tâlcuieşte un fragment din "Cuvântul 14 despre iubirea de 
săraci" al Sf. Grigorie Teologul: "... noi, care suntem parte a lui Dumnezeu şi am curs de sus, să 
privim în lupta noastră cu trupul pururea spre El". O hermeneutică facilă (marcată de criteriile 
metafizicii) ar putea identifica aici: Unitatea originară (Henada), mişcarea păcătoasă cauzată de 
o plictiseală metafizică (tcopog), transformarea spiritelor în suflete, în funcţie de îndepărtarea lor 
de Henadă, prin crearea lumii corporale şi legarea lor de trupuri; la urmă, restaurarea universală 
ca urmare a mişcării retrograde şi reabsorbţia spiritelor în Henadă. După prezentarea unei astfel 
de hermeneutici, Sf. Maxim arată că dacă spiritele din Henadă ar fi de o fiinţă cu Unul, nu ar 
putea suferi mişcarea, întrucât aceasta este posibilă numai pentru cele care şi-au primit existenţa 
din nimic . O consecinţă logică a ideii de restaurare a stării iniţiale este, după cum am văzut, 
aceea că nu există nici un motiv ca toată istoria să nu se repete ciclic. în cazul în care această 
ciclicitate este dată de o legitate implacabilă; "ce ar putea fi mai jalnic [...] decât a nu avea şi 
spera nici o temelie nemişcată pentru fixarea lor în bine ?", în timp ce în cazul în care căderile 
sunt datorate libertăţii: "dacă ar spune că pot să se oprească, dar nu vor", "în cazul acesta Binele 
nu va fi dorit de ele pentru el, ca bine, ci pentru contrariul lui, ca unul ce nu e vrednic de iubire 
prin fire, sau în mod direct" . Sherwood identifică în acest loc un argument prin reducere la 
absurd: "întotdeauna va fi o posibilitate de alegere între bine şi rău: dorinţa de a experimenta 
este un motiv (suficient) pentru a determina alegerea răului" , ergo: întotdeauna va fi ales răul; 

dar pentru că, prin definiţie, acesta nu poate fi dorit la nesfârşit, eşecul va determina în final 
alegerea binelui . Concluzia amintită mai sus se deduce de aici. Din absurditatea ei, rezultă 
absurditatea premisei (QED). 

Elementul esenţial în analiza mişcării făcută de către Sf. Maxim este acela că nici un 
lucru creat nu poate "să fie sau să devie după fiinţă fără relaţie sau calitate {(xkoiov) . Acest 
lucru înseamnă că mişcarea creaturilor nu poate înceta, după cum nu poate fi vorba de o 
existenţă a lor anterioară mişcării. Pentru a exprima acest lucru, am văzut că el introduce 
înţelesul de patimă pozitivă . Plecând de la acest înţeles, Sf. Maxim îl tâlcuieşte pe cel al 
libertăţii (avre^ovaiov), care, pe de o parte a fost poarta prin care a intrat la noi "stăpânirea 
stricăciunii" (al cărui efect pervers a fost acela de a plăti exerciţiul libertăţii, tocmai cu roadele 
ne-libertăţii, patimile în sensul restrâns) şi care, în această stare, nu se poate exercita după fire, 
decât într-un singur fel: Dar nu cum Eu voiesc, ci cum Tu voieşti" (Mt.26, 39), deci prin 
alegerea liberă a patimei pozitive, evitându-se astfel şi suportarea patimilor în sensul restrâns. 
Acest argument nu diferă foarte mult de cel prin reducere la absurd de mai sus. Diferenţa este 
însă esenţială, pentru că în primul caz libertatea are de ales între anowv şi noutatea 
determinaţiilor sau relaţiilor multiple, caz în care pericolul plictiselii metafizice este inevitabil, 
pe când în argumentaţia pozitivă alegerea se face între patima pozitivă şi fuga de aceasta (fugă 
urmată de consecinţele amintite mai sus); desigur, plictiseala metafizică este legată de o sărăcie 
a determinaţiilor sau relaţiilor, de unde se poate trage concluzia că un suflet purificat (care are 
discernământul necesar) va căuta să aleagă patima pozitivă, întrucât fuga aduce, în sine, o 
sărăcire a determinaţiilor, un deficient de existenţă. 

Tot aici, Sherwood arată: "logosul natural (Ăoyogcpvascog), voinţa naturală, natura de o 
parte, iar de cealaltă parte: modul de existenţă, voinţa gnomică, alegerea, persoana. Auto- 
determinarea şi libertatea ţin în primul rând de natură, şi numai în mod derivat de persoană [...]. 
O plictiseală de un bine cunoscut cu adevărat devine de neconceput, pentru că experienţa răului 
nu este o împlinire a naturii. Răul este propriu-zis non-existenţă {avvnapţia). Experienţa lui nu 
poate forma un ingredient necesar al dorului nostru după bine, care este prin sine de dorit" . 

Tâlcuind fragmentul amintit din Sf. Grigorie, Sf. Maxim arată că în Dumnezeu "sunt 
fixate ferm raţiunile tuturor [...]. El le cunoaşte pe toate înainte de facerea lor [...]. Fiecare îşi 
primeşte existenţa efectivă la timpul potrivit" . "Deci fiecare dintre îngeri şi dintre oamenii 
mintali şi raţionali este şi se numeşte parte (juoipă) a lui Dumnezeu prin însăşi raţiunea după 
care a fost creat, care este la Dumnezeu . 

2.3. Logosologia Sf. Maxim Mărturisitorul 

Un eseu al teologului american Paul Blowers, sistematizează concepţia Sf. Maxim 
Mărturisitorul despre Logos şi Âoyoi . 

Sf. Maxim a căutat să opună teoriei privind căderea din Henadă a spiritelor 
( vosq; ĂoyiKoi) în trupuri, viziunea unei creaţii bogată şi fundamentată în Sfatul de taină al lui 
Dumnezeu. Mulţimea de Ăoyoi ai creaţiilor inteligibile şi sensibile exprimă voinţa Lui eternă, 
fiind, însă, simple intenţii {OsĂrj/uara) în legătură cu creaturile Sale . Sf. Dionisie le numeşte 



Nu suntem departe aici de exclamaţia Fericitului Augustin: "O, felix culpa!" 

"predestinări si voiri dumnezeieşti", "modele" şi "raţiuni de fiinţă făcătoare şi în mod unitar 
preexistente" . Sf. Maxim spune aici că "Platon a privat pe Dumnezeu în mod nedemn şi 
nevrednic de idei şi modele. Părintele acesta (Sf. Dionisie), s-a folosit de cuvânt şi a explicat 
noţiunea în mod bine-credincios. A socotit voirile dumnezeieşti definitorii şi făcătoare; pe de o 
parte pentru că numai prin voinţa Lui dă existenţă şi face toate; pe de alta, pentru că cele ce sunt 
se fac în chipuri diferite" , în timp ce în Ambigua 7 g subliniază că folosirea acestor termeni de 
către Sf. Dionisie nu implică o predestinare pentru fiinţele raţionale . "Valoarea lor nu stă în 
simpla lor reductibilitate la un singur Âoyog, ci în imaginea pe care o fac în legătură cu mişcările 
stabile şi progresive ale mulţimii [nesfârşit] de bogat-variate de existenţe în cadrul Proniei 
divine" . 

Sf. Maxim vorbeşte şi el despre Aoyoi pentru pronie (npovoia) şi pentru judecată 
(icpiaig), dar cu alte înţelesuri decât la Origen: npovoia nu este planul divin pentru restaurarea 
Henadei, iar Kpiaig nu este decretul de pedepsire al spiritelor căzute. La Sf. Maxim cele două 
cuvinte împreună desemnează planul Logosului de conducere a creaturilor Sale spre deplina 
împlinire ; care este dată de "strălucirea plină de lumină a vieţii" . "Cosmosul nu este o henadă 
degenerată spiritual, care încearcă să-şi revină din urmările unei greşeli preistorice [...], ci un 
compus spiritual-material, care progresează de la un ap/r/ natural la un reĂog supranatural. Prin 
relaţia providenţială Logos - Ăoyoi, eternitatea şi istoria, unitatea şi diversitatea, sunt adunate 
într-un scop divin coerent (şi totodată tainic)". Blowers aminteşte de funcţia profetică şi 
revelaţională a - Ăoyoi-\or ca simboluri ale "viitorului" în raport cu prezentul în cadrul 
Iconomiei divine şi aduce în discuţie analiza Sf. Maxim asupra modalităţii prin care taina 
identităţii Logos-Hristos se descoperă minţii omeneşti, simultan şi alternând creaţia cu scriptura 
"aşa cum e simbolizată prin hainele pline de slavă ale lui Hristos: legea naturală şi legea scrisă 
sunt iconomii integral-relaţionate ale aceleiaşi Revelaţii: creaţia este o carte, şi totodată Scriptura 
este un cosmos" , sau, în cuvintele Sf. Maxim, "fiecare e una în esenţă cu cealaltă [...] fiecare 
descoperă şi acoperă aceeaşi Raţiune [Logos]: o acoperă prin literă şi prin ceea ce se vede, o 
descoperă prin sensul a ceea ce este nevăzut. Căci precum atunci când numim veşminte 
cuvintele Sfintei Scripturi iar înţelesurile lor le cugetăm ca trupuri ale Raţiunii, prin cele dintâi o 
acoperim, prin cele de al doilea o descoperim, tot aşa când numim chipurile şi figurile văzute ale 
lucrurilor veşminte, iar raţiunile după care au fost făcute le cugetăm ca trupuri, prin cele dintâi o 
acoperim, prin cele din urmă o descoperim . Blowers arată că epistemologia simbolică a Sf. 
Maxim îşi are rădăcinile în chiar Taina întrupării: "Hristos-Cuvântul se întrupează sau se în- 
scrie în cuvintele sensibile ale Scripturii ca şi în fenomenele creaţiei, fără să aducă atingere 
dumnezeirii Sale"; în acelaşi timp, Âoyoi scripturii şi creaţiei (luaţi separat) conduc la o oarecare 
cunoaştere a lui Hristos-Cuvântul în manifestarea Sa iconomică de Dătător-al-legii şi de Creator, 
iar prin contemplarea acestor Aoyoi de la nivel sensibil, lumea şi scriptura devin treptat 
transparente pentru Iconomia divină. Funcţia lor simbolică este aceea de a ridica mintea ascetică 
de la cele sensibile la cele inteligibile (dar în acelaşi timp, simbolurile sensibile pot deveni 
capcane pentru cei infirmi duhovniceşte). Acest lucru nu înseamnă că lumea corporală este doar 
un rău necesar scopului spiritual, ci, dimpotrivă, ea ţine de plenitudinea naturală dată de 
întrepătrunderea şi perihoreza realităţilor sensibile şi a celor inteligibile . în cuvintele Sf. 
Maxim: "cosmosul este unul şi neîmpărţit, cu toată deosebirea părţilor sale. Dimpotrivă, el 



38 Sf. Dionisie Areopagitul, Opere complete şi Scoliile Sf. Maxim Mărturisitorul, trad. de Pr. Dumitru Stăniloae, 
Editura Paideia, Bucureşti, 1996, p. 161 

59 Ibidem, p.209 

60 Ambigua..., op.cit, p.88 

61 Răspunsuri..., op.cit, p.254 

62 The Logology..., op.cit.,, p.571 

63 Ambigua..., op.cit, pp. 132-133 

64 The Logology..., loc.cit 

înfăţişează şi deosebirea părţilor [...] făcându-le să se raporteze la unitatea şi neîmpărţirea sa [...] 
fiecare din ele străbătând întreagă în cealaltă şi amândouă împlinindu-1 cum împlinesc părţile un 
întreg, şi el împlinindu-se prin ele ca întreg, în chip unitar şi integral. Căci întreg cosmosul 
inteligibil se arată în întreg cosmosul sensibil în chip tainic, prin formele simbolice, celor ce pot 
să vadă; şi întreg cel sensibil există în cel inteligibil, simplificat în sensurile minţii [...]. Iar dacă 
prin cele ce se văd, se privesc cele ce nu se văd, cum s-a scris, cu mult mai vârtos vor fi înţelese 
prin cele ce nu se văd cele ce se văd, de către cei dedaţi contemplaţiei duhovniceşti" . Pentru 
Thunberg, Sf. Maxim vede ca funcţie simbolică a Ăoyoi-lor aceea de a fi instrumentele de 
sfinţire şi îndumnezeire prin care Hristos-Cuvântul, în calitate de Centru al lumii, dar şi al operei 
de mântuire, aduce mintea spre Sine într-un proces de creştere spirituală. Afirmarea calităţii de 
exerciţiu duhovnicesc a contemplaţiei din creaţie {(pvaiKrj Oeopia) se înscrie în strategia de 
respingere a origenismului . Deşi mintea caută să descopere unitatea în Logos, diferenţierea lor 
nu poate dispărea în întregime, contemplarea naturală fiind afirmarea diferenţierilor existente în 
creaţie şi, în acelaşi timp, un enunţ prin negaţie al unităţii acesteia în Hristos-Cuvântul. în 
Ambigua 10.19 Sf. Maxim tâlcuieşte cele cinci moduri (rponoi) ale contemplaţiei naturale, 
anume: esenţa (ouată), mişcarea (tcivricng), diferenţa (Siatpopa), amestecul (icpaaig) şi 
poziţia (Oeaig). Esenţa este învăţătoarea teologiei, ca fiind purtătoare categoriei cauzalităţii. 
Mişcarea este cea care arată pronia lucrurilor, diferenţa este descoperitoarea judecăţii: amestecul 
este simbolul liberului-arbitru, iar stabilitatea este învăţătoarea moralităţii voluntare. Dacă 
amestecul şi stabilitatea sunt unite cu diferenţa şi mişcarea (respectiv), cei trei rponoi rămaşi, 
sunt, pe lângă o imagine a Sfintei Treimi, şi o imagine a cosmosului: cer, pământ şi diferenţa 
(=omul) . Atributele lui Dumnezeu şi reflectarea lor în structura creaţiei 



3. Atributele lui Dumnezeu şi reflectarea lor în structura creaţiei 

Teologia ortodoxă identifică, într-un fel, atributele lui Dumnezeu cu lucrările, cu 
svspjsiat Lui necreate. Mai exact, spune Părintele Stăniloae, "noi nu cunoaştem atributele lui 
Dumnezeu decât în dinamismul lor, şi în măsura în care ne împărtăşim de ele". Atributele 
"există într-un mod simplu şi neînţeles în Dumnezeu", dar noi nu experiem "decât lucrările Lui 
variate, referitoare la lume, adică în relaţie cu noi" . Mai mult decât atât, ţinând cont de relaţia 
dintre energiile necreate şi Ăoyot, ne aşteptăm la o reflectare a acestor atribute în structura 
Ăoyoi-câ. a creaţiei. 

3.1. Absolutitatea lui Dumnezeu şi structura relaţională a creaţiei 

Părintele Stăniloae spune: "cea mai cuprinzătoare însuşire a lui Dumnezeu este 
absolutitatea. Ea înseamnă independenţa Lui de orice. El nu depinde de nimic şi toate depind de 
El. El e cu totul de Sine. El are în Sine existenţa; mai bine zis plinătatea inepuizabilă şi 
nemicşorabilă a existenţei. El nu are nevoie de nimic din afară de Sine şi nu aşteaptă de la 
nimeni nimic. El nu se află prin fiinţă şi din nevoie cu nimic şi cu nimeni în relaţie (axeaig)" . 

Dumnezeu Si-a dezvăluit această însuşire pentru prima dată lui Moisi, în teofania rugului 
aprins: "atunci Dumnezeu a răspuns lui Moisi: Eu sunt Cel ce sunt" (leş. 3, 15). Despre această 
existenţă, Sf. Maxim spune: "elinii, spunând că fiinţa lucrurilor există împreună cu Dumnezeu 
din veci şi că numai calităţile din jurul fiinţei le au de la El, susţineau că fiinţa nu are nimic 
contrariu si contradicţia este numai între calităţi. Noi însă zicem că numai fiinţa dumnezeiască 



65 Sf. Maxim Mărturisitorul, Mystagogia. Cosmosul şi sufletul - chipuri ale Bisericii, trad. Pr. Prof. Dumitru 
Stăniloae, Editura Institutului Biblic şi de Misiune al Bisericii Ortodoxe Române, Bucureşti, 2000, pp.16-17 

66 Microcosm ...op.cit, p.82 

67 Ambigua ...op.cit.,p p. 132-134 

68 Dogmatica I ..„op.cit., pp. 104-105 

69 Pr. Prof.. D. Stăniloae, Dumnezeu este Iubire, în Ortodoxia, an XXIII, nr.3 (1971), p.374 

148 



Caietele Universităţii „SEXTIL PUŞCARIU" - Braşov Anul II • Nr.2 • vol.III - 2002 

nu are nimic contrariu, ea fiind veşnică şi infinită şi dăruind şi altora veşnicia. Fiinţa lucrurilor, 
însă, are contrară ei neexistenţa. Deci stă în puterea Celui ce este cu adevărat ca ea să existe de-a 
pururea sau să nu existe" 70 . 

Teologia scolastică a denumit această calitate aseitate (ens a se). Părintele Stăniloae arată 
că scolastica nu a dezvoltat până la capăt această idee, pentru că ens a se înseamnă a nu implica 
nimic de obiect în existenţă [...], implică deci caracterul activ, subiectiv al unei existenţe veşnice 
[...] El e Tatăl prin excelenţă al tuturor [...] este Subiectul prin excelenţă, este Persoană absolut 
liberă" . El nu suportă existenţa în mod pasiv, adică înţelesul exact al lui afraOrjg atunci când e 
aplicat lui Dumnezeu (şi nu acela de nepăsător) . Fiind prin fiinţă mai presus de orice relaţie, în 
calitate de Subiect, "poate intra prin voinţă în relaţie cu o lume pe care o creează şi o susţine 
benevol" . Din existenţa legilor rezultă existenţa unui subiect care să fie deasupra tuturor 
legilor, Subiectul pur şi suprem, Tatăl. Argumentaţia Părintelui Stăniloae, continuă prin 
afirmaţia că această calitate de Subiect trebuie să fie deplină, independent de existenţa sau nu a 
creaţiei, deci Tatăl trebuie cugetat împreună cu un Fiu etern, Care să fie şi El lipsit de orice 
obiectualitate. Relaţia între cele două Subiecte trebuie să fie dincolo de orice lege, deci nu poate 
fi decât una de iubire desăvârşită. Această iubire desăvârşită nu se poate închide între Ei (aceasta 
ar însemna contopirea Lor, cum se întâmplă în Filioque), astfel că trebuie să cugetăm şi al treilea 
Subiect. Iubirea intratreimică poate fi gândită în chip perihoretic, soluţie care salvează de 
triteism raţionamentul de mai sus. Cele trei Subiecte trebuiesc gândite ca fiind o Unitate, pentru 
că "absolutitatea nu poate fi proprie unei substanţe compuse prin natura ei şi deci dominată de 
relaţia părţilor" . Dar pentru că noi, ca părţi ale realităţii creată benevol de El, obişnuim să 
numim tocmai această creaţie ca fiind, spunem despre Cel ce există prin Sine că este mai presus 
de fiinţă" 75 . 

Termenul de persoană, pe care teologia modernă 1-a generalizat, fiind folosit atât pentru a 
numi Subiectele Treimii, dar şi subiectele umane, desemna la început (lat. persona, el. 
npoaoKOV) faţa, sau masca unui personaj, sugerând o tendinţă spre sabelianism. Mutaţia 
semantică care s-a produs, a fost aceea că persona a rămas o mască, şi-a pierdut propriul 
conţinut semantic, însuşindu-şi înţelesul grecescului vnoaraaig. Părintele Stăniloae a 
îmbogăţit, de asemenea, conţinutul semantic al acestui termen, utilizând unele intuiţii ale 
personalismului secolului al XX-lea, pe care le-a adaptat moştenirii patristice şi mai ales 
logosologiei Sf. Maxim Mărturisitorul. în acest fel, Părintele a evitat capcanele pe care le 
aminteşte Păr. Diac. Ioan Icăjr.: personalism existenţial (Berdiaev, Bulgakov, Yannaras, 
Zizioulas) sau "metaontologie harică" (Lossky, Panagopoulos) . Pentru Părintele Stăniloae, 
persoana este subiect, iar natura, ca obiect, tinde spre o stare ipostatică determinată. Rolul 
persoanei este de a activa "intenţionalitatea spre comuniune" sau dragostea; "subiectul constă în 
manifestarea dragostei, dar însăşi natura tinde spre această manifestare a dragostei" . 



70 Cele patru sute capete..., op.cit, pp. 107-108 

71 Sf. Dionisie Areopagitul, Opere ... op.cit., p.177 

72 Dogmatica I ..., op.cit., p.108 

73 Dumnezeu este Iubire, ...op.cit., p.374 

74 Ibidem, loc.cit. 

75 Sf. Dionisie Areopagitul, loc.cit. Ce avem aici s-ar putea numi varianta Stăniloae argumentului ontologic. 
Deferenta faţa de scolastică a Părintelui a avut ca suport, se ştie, o erudiţie corespunzătoare; iar Anselm din 
Canterbury nu era ocolit niciodată din analizele colocviale pe care le făcea teologiei de şcoală. Si totuşi, Părintele 
obişnuia de multe ori să recite acest raţionament... Aici (în nota traducătorului la cea de-a şasea scolie la "Despre 
Numirile Divine" aflăm explicaţia: "Scolastica a reluat ideea lui ens a se, dar fără să o dezvolte până la capăt". 

76 De. Ioan Ică jr., Persoană sau/şi ontologie în gândirea ortodoxă contemporană, în voi. Persoană şi comuniune, 
Editura Arhiepiscopiei ortodoxe Sibiu, 1993, p.374 

77 Pr. Prof. D. Stăniloae, Iisus Hristos sau restaurarea omului, ed. a Il-a, Editura Omniseop, Craiova, 1993, 
pp.l 10-127, citat în Persoană sau/şi..., p.376 

"Intenţia lui Dumnezeu a fost ca şi omul să existe ca un eu ireductibil, capabil să-şi apere 
în relaţiile de comuniune vatra intimă a fiinţei sale". Relaţiile dintre persoanele umane arată pe 
de o parte cât de strânsă poate fi comuniunea între ele, dar pe de altă parte ireductibilitatea 
eurilor, în chiar cea mai desăvârşită unire a lor . Iar în 1971, Părintele scrie: persoana e o 
realitate misterioasă în gradul suprem şi imposibil de definit numai ca iubire; ea este focarul 
tuturor însuşirilor, energiilor, manifestărilor..." . 

Personalismul Părintelui a rămas în limitele patristice pentru că este ridicat pe 
logosologia maximiană . Structura Ăoyoi-că a creaţiei este una a nesfârşitei bogăţii de relaţii şi 
sensuri coerente care se unesc şi se armonizează în Logosul suprem, care este Hristos; iar 
conceptul de persoană susţinut de către Părintele Stăniloae este singurul compatibil cu acest 
web, în raport cu care www-ul contemporan este doar o palidă imagine. 

3.2. Infinitatea lui Dumnezeu şi mărginirea creaţiei 

Infinitatea este socotită, în general, o condiţie necesară a absolutităţii. Dacă absolutitatea 
poate fi conceptualizată, infinitatea este, în realitate, o expresie a neputinţei noastre de a 
conceptualiza orice. "Nesfârşitele discuţii despre infinitul actual şi potenţial pornesc de la 
identificarea greşită a aspiraţiei continue spre absolut cu limita acestei aspiraţii. Infinitatea 
actuală a lui Dumnezeu este expresia neputinţei noastre de a exprima bogăţia plenitudinii, în 
care nu există un interval {diaarrnua) de parcurs, la capătul căruia să înceapă alt interval . 
Cuvântul care descrie cel mai bine această plenitudine este olaoig, stabilitatea, dar nu în sensul 
de încremenire, ci "o stabilitate în sensul de persistare în fiinţa proprie [...] o stabilitate care nu 
exclude desăvârşirea" . Omul este chemat să se sălăşluiască în această plenitudine, dar el 
trăieşte într-o lume mărginită, în care stabilitatea este limitată, totul fiind supus mişcării 
transformatoare , care este susţinută de dorul după absolut . Conceptul de infinit potenţial este 
expresia acestui dor. 

Eternitatea lui Dumnezeu şi posibilitatea timpului Eternitatea este o altă condiţie necesară 
a absolutităţii. Părintele Stăniloae arată că "eternitatea nu poate fi lipsită de cea mai esenţială 
dimensiune a caracterului inepuizabil, care trebuie să fie în acelaşi timp o dimensiune a vieţii în 
plenitudine. O eternitate lipsită de viaţa liberă şi conştientă este în cel mai bun caz o eternitate 
ambiguă, lipsită de plenitudinea existenţei, deci în fond o falsă eternitate. Chiar eternitatea unei 
raţiuni pure este o monotonie care ucide şi este deci limitată. Eternitatea adevărată trebuie să fie 
calitatea unei subiectivităţi desăvârşite, căci numai aceasta este total incoruptibilă şi posedă 
dimensiunile cele mai esenţiale ale caracterului inepuizabil şi ale noutăţii infinite de manifestare: 
interioritatea şi voinţa liberă. Numai subiectul este total necompus, inepuizabil în toate 
posibilităţile sale şi liber" . Această plenitudine nu poate fi atinsă decât în comuniunea perfectă 

a Subiectelor perfecte, olaaig este totodată şi xivr/aig unep naaav Kivt]cnv mişcarea 
deasupra oricărei mişcări. Mişcarea automată este identică cu încremenirea . în Dumnezeu nu 
există "o depăşire a comuniunii realizate spre una mai deplină". "Numai pentru că este prin Sine 
plenitudinea mai presus de orice determinare şi devenire, de orice creştere şi descreştere, 
Dumnezeu a putut crea o lume destinată împărtăşirii de eternitatea Sa înţeleasă ca plenitudine a 



idem, Ascetică şi mistică creştină sau Teologia vieţii spirituale, Casa Cărţii de Ştiinţă, Cluj-Napoca, 1993, p.30 
Aceste relaţii nu pot fi descrise decât în limbaj antinomic, subliniază Părintele, citându-1 pe Max Scheller. 

79 Dumnezeu este Iubire, op.cit.,p.378 

80 Pe care a dezvoltat-o în capitolul "Lumea, operă raţională a lui Dumnezeu" din Teologia Dogmatică Ortodoxă 
(v.supra) 

81 Răspunsuri..., op.cit, p.439 

82 Ibidem., p.504 (nota 592) 

83 Ibidem., p.439 

84 Dogmatica I ...,op.cit., p.l 16 

85 Ibidem., p. 122 

86 Ibidem., p. 123 

comuniunii interpersonale [...]• Numai o eternitate în acest sens face posibilă înţelegerea 
timpului" . Despre sfinţi, ştim că se împărtăşesc încă de aici de o pregustare a eternităţii. Astfel, 
despre Melchisedec, cel "fără tată şi fără mamă", care "nu are început zilelor, nici sfârşit vieţii" 
(Evr.7, 3), Sf. Maxim spune că "s-a ridicat peste timp şi fire şi s-a învrednicit să se asemene cu 
Fiul lui Dumnezeu, devenind asemenea prin deprindere, adică după har, pe cât e cu putinţă, aşa 
cum credem că e Dătătorul harului după fiinţă" iar Sf. Grigorie Palama spune că cel îndumnezeit 
devine "fără început" şi "fără sfârşit" . 

Spre deosebire de termenul infinit, despre care am văzut că nu are un conţinut ontologic, 
fiind doar expresia unei neputinţe a creaţiunii, termenul eternitate este asociabil plenitudinei 
comuniunii intratreimice, iar participarea omului la eternitate înseamnă participarea lui la 
această comuniune, în care nu poate intra singur, ci numai împreună cu ceilalţi, "iar deplin îl va 
avea pe Dumnezeu când va fi unit cu toţi semenii săi în iubire" . Această împreună comuniune 
a celor mântuiţi cu Sfânta Treime, şi cu întreaga creaţie îndumnezeită, în eshaton, poate fi 
asociată cu activarea, actualizarea întregii structuri Aoyoi-ce a creaţiei. Eternitatea apare, din 
perspectiva creaţiei, ca o mulţime nesfârşită de relaţii actualizate în sânul ei; posibilitatea 
timpului decurge de aici, pentru că timpul ne apare ca o relaţie de ordine completă , cea mai 
săracă relaţie completă pe care o poate imagina matematica. 

3.3. Atotprezenţa lui Dumnezeu şi spaţialitatea creaturilor 

Spre deosebire de atributul eternităţii, la care am văzut că există o înţelegere 
independentă de aceea a timpului, în cazul supraspaţialităţii, sau atotprezenţei lui Dumnezeu, nu 
o putem gândi decât relativ la spaţiu. Acest lucru nu înseamnă că atributul atotprezenţei este 
lipsit de conţinut ontologic; dimpotrivă, el este o condiţie necesară a absolutităţii, o consecinţă a 
plinătăţii supraexistenţei divine. El este exprimat limpede în cuvintele Sfintei Scripturi: "Unde 
mă voi duce de la Duhul Tău şi de la faţa Ta unde voi fugi? De mă voi sui în cer, Tu acolo eşti. 
De mă voi coborî în iad, de faţă eşti. De voi lua aripile mele de dimineaţă şi de mă voi aşeza la 
marginile mării şi acolo mâna Ta mă va povăţui şi mă va ţine dreapta Ta. Şi am zis: "Poate 
întunericul mă va acoperi şi se va face noapte lumina dimprejurul meu". Dar întunericul nu este 
întuneric la Tine şi noaptea ca ziua va lumina" (Ps.138, 7-12), profetul Iona caută să fugă de la 
faţa lui Dumnezeu, dar nu are unde să se ascundă: nici pe mare, nici în pântecele chitului şi nici 
la umbra vrejului de fasole; de asemenea în rugăciunea adresată Duhului Sfânt: "împărate ceresc, 
Mângâietorule, Care pretutindenea eşti..." 

Ştiinţa priveşte mişcarea, spaţiul şi timpul ca dependente între ele, în sensul în care, dacă 
socotim mişcarea şi timpul ca fundamentale, spaţiul devine o realitate derivată, el ne apare ca 
ceva ce este descoperit, sau produs, sau cucerit ca urmare a mişcării, în timp. Această paradigmă 
gnoseologică este sursa determinismului în ştiinţă şi a predestinaţionismului în teologie. Dacă 
acceptăm, însă, un statut ontologic independent pentru fiecare în parte, se deschide calea pentru 
înţelegerea libertăţii. 



87 Ibidem.,p.l24 
8S Ibidem.,p.l25 

89 Dumnezeu este Iubire, op. cit., p.391 

90 în matematică, relaţiile între doua mulţimi sunt definite ca mulţimi alese de perechi de elemente ale celor două - o 
noţiune care generalizează pe aceea de funcţie (prin fucţie se realizează o asimetrie apriori a celor două mulţimi, în 
timp ce relaţia nu implică obligatoriu o astfel de asimetrie). O relaţie este completă dacă fiecare element implicat 
apare în măcar una din perechi. In general, relaţiile respectă două proprităţi naturale, care sunt reflexivitatea (orice 
element trebuie să fie în relaţie cu el însuşi, dacă nu în sens propriu, atunci măcar în sensul limitei) şi tranzitivitatea. 
Dacă relaţia este şi simetrică vorbim de relaţie de echivalenţă, iar dacă este antisimetrică vorbim de relaţie de ordine 

4. Timpul - interval între chemarea lui Dumnezeu şi răspunsul omului 

4.1 Eternitate, eon şi timp 

In Ambigua, Sf.Maxim defineşte în felul următor aceste noţiuni: "Timpul, când se 
opreşte din mişcare, este eon şi eonul, când se măsoară este timp purtat de mişcare", iar 
"îndumnezeirea este concentrarea şi sfârşitul tuturor timpurilor şi tuturor veacurilor şi tuturor 
celor ce sunt în timp şi în veac". Referitor la aceste definiţii Părintele Stăniloae spune: 
"eternitatea care se va instala la sfârşitul timpului va fi o concentrare a întregului timp, împreună 
cu eforturile făcute de oameni, concentrare penetrată de eternitatea divină, cu care omul a intrat 
în comuniune deplină" . Părintelele arată apoi că deşi timpul a început odată cu lumea creată, el 
trebuie să-şi aibă originea într-o "eternitate preexistentă". "Eternitatea implică timpul". Timpul a 
fost în eternitate ca eon virtual, şi va sfârşi ca eon actualizat şi eternizat, cuprinzând în el toate 
realităţile trăite în creaţie în decursul timpului desfăşurat. Timpul este "o scară întinsă de 
eternitatea lui Dumnezeu". El nu ţine de fiinţa creaturii, ci de condiţia ei nedesăvârşită, care 
impune urcuşul. "Timpul este relaţia dinamică a creaturii cu Dumnezeu cel etern . Timpul nu a 
intrat în desfăşurare numai odată cu căderea protopărinţilor, pentru că în starea primordială, 
omul nu era în condiţie desăvârşită, ci chiar odată cu Creaţia. Rămâne totuşi o întrebare: a 
existat, înainte de cădere, o altă modalitate de desfăşurare a timpului, decât cea de după cădere? 
Şi, mai mult, între judecata particulară şi cea obştească, sufletul omului trăieşte, cumva, un alt 
tip de eon decât cel din eshaton? într-o interpretare Aoyoi-ică, putem identifica eonul virtual 
chiar cu structura Aoyoi-ică, aşa cum a hotărât-o Dumnezeu în Sfatul cel de Taină, iar eonul 
eternizat cu împlinirea acestei structuri în Logosul-Hristos. Timpul este dat, atunci, de dinamica 
Ăoyoi-Xor, astfel că putem accepta faptul că timpul dinaintea căderii ar fi putut avea altă 
desfăşurare decât cea a relaţiei de ordine completă, pentru că şi dinamismul Ăoyoi-Xox trebuie să 
fi fost altul. De asemenea, cunoaştem din Sfânta Tradiţie faptul că la judecata particulară sunt 
cântărite numai faptele persoanei respective, în timp ce urmările acestor fapte sunt judecate abia 
la Sfârşit. Acest lucru înseamnă că între cele două Judecăţi, sufletul nu trăieşte comuniunea 
desăvârşită, deci eonul nu e deplin eternizat. 

într-o lucrare filosofică pe tema timpului, Gh. Anghelescu abordează temă Eternitate, eon 
şi timp, pornind de la un studiu al lui Oscar Cullmann, "Christ et le Temps"; el identifică 
originea iudaică a termenului de aiov în cuvântul olam, şi distinge între aiov-u\ dinaintea 
creaţiei, cel de după "ceea ce se numeşte sfârşitul lumii", şi aiov -ui prezent. Timpul "în linie 
dreaptă" ar fi jalonat de aiov-i , între care ar fi situaţi xaipoi fixaţi de Dumnezeu . Deşi d-sale 
îi pare naivă, viziunea liniară asupra timpului este totuşi fundamentată dogmatic încă de la 
Sinodul al II-lea Ecumenic, în chiar Simbolul de Credinţa: "Aştept învierea morţilor şi viaţa 
veacului ce va să fie", şi în plus, este o realitate palpabilă. Pe de altă parte, aspiraţiile unor 
oameni spre trăirea unui altfel de timp (multidimensional, ciclic, reversibil, etc.) nu justifică 
construirea unor ontologii şi cu atât mai puţin a unor teorii ştiinţifice, care să hrănească astfel de 
iluzii (v. infra: Timpul liturgic). Acest timp liniar, este, după cum am văzut, scara pe care ne-o 
întinde Dumnezeu; mai mult decât atât este chiar o muchie de cuţit pe care mergem, depinde, 
nepăsători sau cutremuraţi de frică, dar întotdeauna sprijiniţi de harul lui Dumnezeu. Şi, chiar 
dacă pare puţin forţat, există şi un argument matematic pentru acceptarea timpului liniar ca 
realitate ontologică a lumii căzute: mulţimea relaţiilor matematice care se pot construi pornind 
de la o mulţime numărabilă de subiecţi este identică cu mulţimea numerelor reale! 



Teologia Dogmatica I...., op. cit., p.127 
92 Ibidem, p.128 
93 Gh. Anghelescu, Timp şi dincolo de timp, Editura Universităţii din Bucureşti, 1997, p.25 

4.2. Creaţia din nimic, în timp 

Ideea creaţiei "ex nihilo" nu a fost explicitată de la început în iudaism. Referatul biblic al 
Facerii, vorbind despre "pământul netocmit şi gol" (Faci, 2) putea lăsa loc speculaţiilor 
metafizice, ceea ce s-a şi întâmplat la contactul cu civilizaţia elenistică. Nu întâmplător, însă, 
tocmai atunci se produce prima mărturie biblică explicită: "Rogu-te, fiule, ca la cer şi la pământ 
căutând şi văzând toate cele ce sunt într-însele, să cunoşti că din cele ce n-au fost le-a făcut pe 
ele Dumnezeu... "(II Mac.7,28 ) 

"Ex nihilo" a fost afirmat cu tărie în Biserică încă de la început , în legătură şi cu faptul 
că prima erezie care a atacat Biserica a fost gnosticismul. în sec. al III-lea, paradigma metafizică 
reuşeşte o adaptare la doctrina "ex nihilo" prin Origen, care susţinea, după cum am văzut, ideea 
unei creaţii din nimic a materiei, ca pedeapsă pentru căderea spiritelor. 

Pr. Moşoiu analizează această învăţătură aşa cum apare la Sf. Maxim Mărturisitorul. 
"Creaţia este total dependentă de Dumnezeu, în timp ce Dumnezeu este absolut independent şi 
transcendent faţă de creaţie". Această deosebire fundamentală, care a fost descrisă în scolastică 
prin afirmaţia că nu există analogia entis, la Sf. Maxim este numită abis (xaoţia) şi descris prin 
categorii ca: deosebire (Siapopa), despărţire (Siaipsaig), distanţă şi separare (Siaaraaigi 
-Siaarri/ja), împrăştiere (SiaaroĂrj) . Toţi aceşti termeni au avut importanţă în disputele 
hristologice, arată Lars Thurnberg. 

Părintele Stăniloae arată că planul Lui Dumnezeu în legătură cu lumea este acela de a o 
îndumnezei. Desigur, îndumnezeirea vizează în primul rând pe om, dar acesta nu poate fi privit 
izolat de restul creaţiei. Numai pornind de aici se poate înţelege creaţia lumii din nimic . 
"Numai dacă lumea este din nimic prin voia Lui Dumnezeu, ea poate fi ridicată la un plan de 
perfecţiune în Dumnezeu tot prin voia Lui atotputernică si prin iubirea Lui, după o anumită 
pregătire a ei pentru aceasta 

începutul despre care vorbeşte cartea Facerii este atât începutul coborârii Lui Dumnezeu 
în timp cât şi începutul timpului. Este un deodată (aTrag) despre care vorbeşte Platon în 
"Parmenide" (156 d) , în sensul în care este lipsit de extensiune. Timpul îşi are originea în voia 
divină, în acest deodată al consimţirii acestei voinţe. Dar această voinţă o conţine şi pe cea a 
eonului, ea "implică persistarea coborârii Lui continui în relaţia cu toată mişcarea lumii în timp". 
Ordinea în care s-a realizat creaţia este mai întâi o expresie a legăturii între obiectele creaţiei , o 
expresie a structurii Âayot-ce implicite. Timpul dintre creaţie şi cădere, dacă a fost în alt fel 
decât cel de acum, îşi găseşte aici o imagine concretă: creaţia s-a făcut deodată, întreagă, din 
punctul de vedere al timpului liniar, dar conţine în sine o desfăşurare plenară a ordinii implicite, 
desfăşurare care ne apare în chipul celor şapte zile ale creaţiei. 

4.3. Timpul liturgic 

Dacă realitatea timpului liniar este, după cum am văzut, implacabilă, timpul liturgic nu 
este nici refugiu, ieşire din istorie, nici comemorare, nici nu poate fi considerat simplu ca 
adevărata realitate a timpului, în vreme ce liniaritatea ar fi o iluzie. 

Noţiunea de timp liturgic nu este o invenţie iudeo-creştină, deşi realitatea sa ontologică a 
devenit posibilă numai după întrupare. Ca invenţie, el aparţine civilizaţiei egiptene şi a fost 
elementul definitoriu care 1-a făcut pe Herodot să-i considere pe egipteni "oamenii cei mai 
religioşi". Ceea ce caracteriza timpul liturgic egiptean erau rigurozitatea, precizia obsedantă şi 



94 Pr. Nicolae Moşoiu, Taina prezenţei lui Dumnezeu în viaţa umană. Viziunea creatoare a Părintelui Profesor 
Dumitru Stăniloae, Editura Paralela 45, Braşov, 2000, p.36, (nota 56) 

95 Ibidem, pp.36-37 

96 Teologia Dogmatica I..., op.cit, p. 223 

97 Ibidem p.226 

98 Platon, Opere VI ... op.cit. p.124 

99 Teologia Dogmatica I ..., op.cit., pp.228-230 

minuţiozitatea , caracteristici pe care astăzi le regăsim în trăirea islamică a timpului. Aceste 
exagerări sunt datorate absenţei suportului ontologic fără de care totul se reduce la o 
comemorare, un spectacol. 

Temeiul timpului liturgic este comunitar, iar comuniunea între oameni se fundamentează 
în structura Ăayoi-câ., care este esenţa timpului. Realitatea timpului liturgic este dată de 
realitatea împărăţiei Lui Dumnezeu despre care Mântuitorul spune fariseilor: "împărăţia Lui 
Dumnezeu nu va veni în chip văzut şi nici nu vor zice: Iată, este aici sau acolo. Căci împărăţia 
Lui Dumnezeu este înlăuntrul vostru"(Lc. 17,20-21). Locul împărăţiei este în Biserică, în trupul 
văzut al Logosului, Sensul spre care tind toate sensurile (Aayoi-i) creaţiei. Timpul liturgic nu 
este un timp ciclic, ci este eonul în desfăşurare plenară spre deosebire de timpul liniar, care 
apare ca o desfăşurare a eonului. Este adevărat că timpul liturgic se proiectează în cel liniar ca 
un timp ciclic, dar nici imaginea spiralei nu este suficientă aici, pentru că sugerează un 
paralelism între timpul liniar şi cel plenar. 

Timpul liniar, timpul simplu polarizat în trecut-(prezent)-viitor, are ca imagine 
antropologică ierarhia puterilor sufleteşti: cea raţională pentru trecutul ce oferă siguranţa, cea 
irascibilă pentru autarhia prezentului, iar cea poftitoare pentru nesiguranţa viitorului. Lucrare 
perihoretică a celor trei puteri în omul despătimit este, atunci, imaginea timpului liturgic. 

îndelunga răbdare a Lui Dumnezeu Care aşteaptă întoarcerea noastră nu vine dintr-o 
virtute naturală a eternităţii. Când Părintele Stăniloae arată că timpul este "intervalul dintre 
chemarea lui Dumnezeu şi răspunsul nostru" , pleacă de la cuvântul Scripturii: "Iată Eu stau la 
uşă şi bat! De va auzi cineva glasul Meu şi va deschide uşa, voi intra la el."(Apoc.3,20). 
Aşteptarea Lui Dumnezeu înseamnă că El nu vrea să intre cu sila în inima noastră, adică pe 
calea timpului liniar. Iar libertatea acceptării noastre declanşează desfăşurarea plenară a 
timpului. 



5. O analiză a valorii teologico-ontologke a paradigmei experimentaliste în fizică 

Prin fizică se înţelege, în general, ansamblul ştiinţelor matematice despre natură ((pvaig). 
Este ştiut faptul ca acestea, chiar atunci când nu au în comun obiectul de studiu, formează un 
domeniu ştiinţific unitar, ca urmare a folosirii unei unice metode de studiu, care poate fi numită 
metoda "experimental - teoretică". Caracterul matematic al lor face referinţă la această anumită 
structură epistemologică pe care o putem descrie astfel: ea presupune existenţa unui model 
matematic, i.e. un ansamblu coerent logic de afirmaţii şi un set de reguli de corespondenţe între 
conceptele modelului şi entităţi ale realităţii externe. Trecerea între nivelul modelului şi cel al 
naturii se face prin ceea ce numim în termeni generali observaţie. Aceasta o înţelegem ca 
mişcarea naturală a informaţiei de la simţuri (sau prelungirile acestora, care sunt aparatele) la 
intelect. Caracterul general al acestui concept constă în faptul că nu explicităm condiţiile în care 
are loc acea propagare naturală a informaţiei. Observaţia conduce la formularea unor enunţuri, 
numite propoziţii empirice, care în principiu nu au strict aceeaşi natură cu cele din logica 
modelului teoretic, numite propoziţii predictive. Elementul esenţial al metodei constă în 
compatibilizarea, din punct de vedere logic, a celor două tipuri de enunţuri, în vederea unei 
operaţiuni de comparare. Rezultatul acestei comparaţii are ca rezultat acceptarea sau respingerea 
modelului teoretic. Dacă operaţiunea de compatibilizare s-ar efectua postfactumn, sarcina ar fi, 
desigur, enorm de grea, iar operaţiunea ar rămâne suspectabilă de maşinaţiuni matematice 
subiective. De acest lucru au fost conştienţi toţi cei care, începând cu Aristotel, s-au îndoit de 
posibilitatea de a matematiza, cumva, ştiinţa despre "lumea sublunară". Matematica a putut fi 



100 Rene Taton, Istoria generală a ştiinţei voi. I, trad. rom., Editura Ştiinţifică, Bucureşti, 1970, pp. 57-58. 

101 Teologia Dogmatica I..., op.cit, pp. 128-134 Dumnezeu este Iubire ...,op.cit, p.381 

adusă în discuţie numai după acceptarea - implicită - a ideii că fenomenele pot fi controlate, 
ceea ce permite obţinerea directă a unor propoziţii empirice compatibile cu cele predictive. 

Fizica din antichitate până la Galilei, înţeleasă numai în determinaţiile sale epistemice, 
pare tributară modului "primitiv" de efectuare a observaţiilor cu finalitate epistemică. Aceasta 
este o idee foarte populară şi impusă aproape ca un truism în cultura comună de astăzi. S-a mers 
până la a nega finalitatea epistemică a observaţiilor ce au condus pe antici la teoriile lor. Lăsând 
la o parte aceste afirmaţii categorice şi neverificabile în fond - ceea ce este în afara îndoielii este 
faptul că observaţiile anticilor se făceau de regulă fără instrumente. Excepţiile (câte cunoaştem: 
Aristarh, Heron, Arhimede), confirmă regula, pentru că rezultatele lor sunt în flagrantă 
contradicţie cu ştiinţa vremii (sau ceea ce cunoaştem astăzi că a fost ştiinţa vremii). Şi dacă ne 
întrebăm de ce nu au folosit anticii în mai mare măsură instrumentele pentru observaţiile lor 
ştiinţifice, nu putem apela la răspunsuri care se refera doar la "slaba dezvoltare a mijloacelor de 
producţie". Şi aceasta pentru că "progresul" este în sine un fenomen "în avalanşă" - care pentru 
a se produce nu are nevoie decât de iniţializare. Singura explicaţie este aceea că existau în 
spaţiul cultural al vremii anumiţi factori inhibitori pentru avalanşa progresului, factori care nu 
puteau fi de natură socio-economică. Este posibil ca limitarea (pe care am amintit-o la începutul 
paragrafului) la determinaţiile strict epistemice ale fizicii antice să fie cauza impasului la care se 
ajunge în analiza bazelor acesteia: în conştiinţa antică exista - în afară de smaTspr] şi Oecopta, 
factor responsabil pentru direcţia generală de extindere a cunoaşterii omeneşti, limitată de 
interacţiunea noethică cu Divinitatea. în viziunea metafizicii heraclitiene (de tip dialectic) 
înţelesurile lucrurilor stau în raţiunile seminale (Ăoyot aKsppanKoi), care sunt copii fidele, în 
miniatură, ale unui Ăoyog general al lumii. Divinitatea, cu totul transcendentă, este străină şi de 
Ăoyog, deşi acesta este văzut ca o divinitate inferioară. Din acest motiv apare o cenzură 
gnoseologică, care este Oecopia. 

Paradigma aristotelică în filosofia naturală s-a menţinut şi în cursul Evului mediu catolic, 
mai ales prin intermediul filosofiei fhomiste, conducând în perioada Contrareformei la atitudinea 
antiprogresistă cunoscută. Este important faptul că evenimentele care s-au produs la naşterea 
fizicii moderne nu au determinat renunţarea, sau îndepărtarea de thomism. Dimpotrivă, filosofia 
lui Thoma d'Aquino a fost aceptată ca filosofie oficială a catolicismului. Potrivit Enciclopediei 
catolice, spaţiul este doar "o entitate conceptuală (ens rationis), deşi nu este o simplă fantasmă, 
fiind extrasă din corpuri, care prin extensiunea lor sunt capabile să construiască spaţii reale. 
Expresia ens rationis este folosită în sensul de a sugera rolul intelectului omenesc în această 
construcţie. Spaţiul este conceput ca un receptacul care conţine corpurile. Astfel spaţiul este 
înţeles ca o cantitate noncalificată (unqualified quantity); aici cantitate desemnează doar 
multiplicitatea părţilor omogene din unitatea unui corp, este manifestarea unei esenţe, în simplă 
determinaţie formală. Spaţiul este mai mult decât un accident modal, este accidentul absolut prin 
excelenţă al unui obiect corporal. Asemănător aristotelismului, teologia catolică modernă 
respinge ideea unei cantităţi goale, afirmând că aceasta este o contradicţie în termeni. Spaţiul nu 
este contradictoriu pentru intelectul uman; contradicţia apare în momentul în care i se atribuie 
existenţa în lumea reală. Spaţiul este tot atât de real şi de obiectiv ca şi lumea corporală , dar 
ca atare, el există doar în mintea omenească. în privinţa noţiunii de timp, se arată că, între cele 
două direcţii de înţelegere, filososofia scolastică aduce o soluţie mediană: timpul este "parţial 
obiectiv, parţial subiectiv". El se manifestă concret în mişcările continue, dar mişcarea devine 
timp numai odată cu intervenţia minţii omeneşti. Definiţia aristotelică este păstrata integral: 
numerous motus secundum prius et posteriorius. Mişcarea, ca obiectiv distinctă de repaus, este 
ceva real, înzestrat cu continuitate (totuşi intelectul uman o împarte în părţi succesive relative la 
un prezent trecător); această continuitate este obiectul real al conceptului de timp. Indiferent de 

gradul său de obiectivitate timpul are unele proprietăţi definitorii: ireversibilitatea (pe care Kant 
o atribuie principului cauzalităţii, iar scolastica naturii proprii a mişcării concrete), 
aplicabilitatea la evenimentele acestei lumi etc. în privinţa infinităţii timpului, Thoma d'Aquino 
acceptă posibilitatea teoretică ca timpul să nu aibă început . 

Observăm că, deşi caută să se depărteze de limbajul aristotelic, scolastica nu se 
depărtează deloc de matricea metafizică aristotelică. Această consecvenţă cu sine a scolasticii 
contemporane nu se datorează unei simple persistenţe în greşelile evului mediu catolic, ci are o 
natură mai adâncă, legată de depărtarea de spiritul patristic. într-o analiză sumară, patristica este 
considerată o soluţie de echilibru între platonism şi aristotelism . în realitate opoziţia dintre 
Platon şi Aristotel a fost inventată mult mai târziu, atunci când apusenii au început să recepteze 
operele filosofice ale antichităţii greceşti prin intermediul civilizaţiei arabe . în Bizanţ, unde 
moştenirea acestora s-a păstrat fără hiatus, aristotelismul nu este văzut ca o doctrină opusă 
platonismului, ci ca o dezvoltare a lui. Putem interpeta acest lucru în sensul moştenirii comune 
parmenidiene, ca definitorie pentru paradigma metafizică; în acest sens locurile în care se pare 
că cele două doctrine se opun nu sunt relevante. Plotinismul, cu dezvoltarea lui porfiriană, este 
astfel, o sinteză coerentă a platonismului cu aristotelismul, şi nu una imposibilă, cum a părut să 
o prezinte apoi toată întâmplarea filosofică ce s-a numit "Cearta Universaliilor". Episcopul de 
Lincoln Robert Grosseteste defineşte universalul ca existând în lucruri, în afara sufletului, ca o 
formă a realităţilor individuale. 

"Unii susţin că universalul nu există decât în suflet sau în intelect şi nicăieri în altă parte. 
Este fals. Dimpotrivă universalul este în lucruri. De fapt, universalul este unul în mai multe 
lucruri aşa cum afirmă Aristotel în Analitica secundă, doar imaginea este în suflet" . 

Doctrina sa este o sinteză între platonism (teoria Ideilor), aristotelism (teoria 
universalului în pluralitate) şi peripatetism (teoria Inteligenţelor). Odată cu Albert cel Mare avem 
o respingere directă a platonismului, dar a unui platonism mutilat, care nu poate face distincţie 
între universalul de comunitate şi cel de predicaţie . 

Ucenicul acestuia, Toma din Aquino este cel care pare să-i continue drumul prin 
deplatonizarea lui Aristotel. Pentru aceasta, el respinge în întregime teoria platonică a Formelor 
separate şi teoria avicenismului latin potrivit căreia intelectul agent acţionează asupra sufletului 
realizând ceea ce se numeşte iluminare. Thoma trebuie să pună în loc justificarea modului prin 
care cunoaşterea umană este dependentă de senzaţie, păstrând însă toată dimesiunea apriorică a 
cunoaşterii. Empirismul său se bazează pe ideea aristoteliană a aprehendării quiddităţilor 
(naturii proprii a lucrurilor). în privinţa universaliilor, Toma reia, distincţia ante rem - 
universalul cauzativ, in re - cel predicativ (natura comună existentă în lucruri) şi post rem - cel 
abstras din lucruri, reducând-o la cea între modum partis şi modul totius, care ar corespunde, 
conform cu Libera, la cea aristolelică între Xoyoq - fiopcpi] şi Xoyoq -formulă . 

Scopul lui Thoma este, însă, antropologic, el urmărind respingerea dualismului, pentru 
care găsea ca vinovat pe Platon . Aristotelismul, cu neutralitatea sa aparentă, apărea ca singura 
cale acceptabilă, desigur în cadrul paradigmei metafizice. Thoma procedează prin eliminare, 
arătând că universalitatea nu se potriveşte nici esenţei luate în sine şi nici esenţei după fiinţa pe 
care o are în singulare, ci doar esenţei după fiinţa pe care o are în intelect. De aici rezultă teza 

109 Ibidem, p.267 

thomistă: natura în suflet este în acelaşi timp universală şi singulară, i.e. un concept este singular 
în sine, şi universal în măsura în care este al mai multor lucruri . 

Respingând vocaţia universală a esenţei în sine, Thoma loveşte de nulitate argumentul 
ontologic, care presupune implicit pe ens a se. Prin aceasta Thoma, nu părăseşte însă paradigma 
metafizică, pentru că nu renunţă la ideea necesităţii argumentelor raţionale privind existenţa lui 
Dumnezeu. Empirismul său constă în încercarea de a pune în lumină structura Âoyoi-că a 
creaţiei, dar demersul său nu este unul de tip patristic, pentru că nu pune accent pe necesitatea 
despătimirii, ca propedentică la cunoaşterea prin făpturi. în loc să descrie calea spre Dumnezeu, 
el preferă să ne prezinte rezultatul particular al căutărilor sale, neîndoielnic autentice 

într-o analiză pertinentă a thomismului Mircea Vulcănescu prezintă argumentele pe care 
acesta le aduce pentru existenţa lui Dumnezeu: l)pentru că omne moves movetur ajungem cu 
necesitate la existenţa unui primum movens; 2)de la faptul că nici o fiinţă nu poate fi causa sui 
(în sensul cauzei eficiente) se ajunge la causa prima; 3)de la contingenţa lucrurilor, la 
necesitatea fiinţei necesare, ens a se necessarius; 4)de la ierarhia conceptelor corespunzătoare 
esenţelor după fiinţa din intelect, la conceptul esenţei supreme; 5)de la rânduiala lucrurilor 
(structura Ăoyoi-ca) la Rânduitorul lor (Logosul) . 

Rezultă de aici că, din nou, nu a fost întâmplător faptul că structura Ăoyoi-câ experiată de 
către Thoma a coincis cu cea aristotelică, în care au fost forţate adevărurile de credinţă creştine. 
Edificiul său grandios este mort, după cum o exprimă şi cuvintele sale, citate de M. Vulcănescu. 
Este mort nu doar în comparaţie cu Adevărul dumnezeiesc, ci pentru că este izolat de acesta. 

Catolicismul a impus această viziune mutilantă despre lume, probabil pentru faptul că era 
singura în care adevărurile de credinţă puteau subzista măcar formal, în limitele paradigmei 
metafizice. Iar nevoia de metafizică ţine de imperialismul său în raport cu Cetatea pământească. 

Deşi considerat de folosofi un realist moderat, Thoma a fost în realitate unul extermist, 
pentru că teza "Aristotel aici, iar Platon în cer", nu lasă loc nici unei posibilităţi de dialog între 
cele două baricade ale filosofiei medievale. 

Această încercare de unire forţată între realism şi nominalism nu a rămas fără răspuns 
pentru că furia nominalistă din secolele următoare poate fi considerată o reacţie la filosofia 
thomistă. Astfel, discipolul lui Robert Grosseteste, călugărul franciscan, Roger Bacon, 
contemporan şi adversar a lui Thoma, este în general considerat părintele ştiinţei experimentale. 
El afirmă că "nu putem cunoaşte nimic din lucrurile acestei lumi dacă nu stăpânim matematica", 
sau: "raţionamentul nu dovedeşte nimic, totul depinde de experienţă", profeţind că în lupta cu 
antihristul, Biserica va trebui să folosească potenţialităţile pe care le oferă ştiinţa experimentală: 
nave fără vâsle, vehicule automobile, maşini zburătoare, submersibile, poduri suspendate, 
instrumete de citit la distanţe mari (vezi www-ul) etc. Continuând cercetările de optică ale 
maestrului său, construieşte instrumente optice (microscop, telescop, cameră obscură) ' . 
împotriva acestui spirit profetic, Bacon a promovat, în astronomie, principiul "salvaţi 
fenomenele" . 



110 Ibidem,pp.284-285 

111 Rugat de ucenicii săi să-şi comenteze textele, Thoma le spune: "Astfel de lucruri mi-au fost dezvăluite, fraţilor, 

încât toate acestea îmi par a nu fi decât paie şi vânt". Citat în: Mircea Vulcănescu, Posibilităţile filosofiei creştine, 

Editura Anastasia, Bucureşti, 1996, p. 92.. 

112 Ibidem,pp.75-81 

113 Era o epocă a unirilor forţate. Pe cea religioasă de la 1274, Thoma din Aquino nu a mai trăit-o 

114 Istoria generală I ..., op.cit., p.609 

115 Roger Bacon s-a adersat papei Clement al IV-lea în 1267, arătândui necesitatea unei reforme a calendarului. între 
1318 - 1344 Jean le Murs, studiind eclipsele, determină cu precizie momentele echinocţiilor şi solstiţiilor. în 1345, la 
cererea papei Clement al Vl-lea (de la Avignon), scrie un tratat în care preconizează măsurile ce vor fi luate în 1582 
de către papa Grigore al XHI-lea. 

116 Ibidem,p. 614 

Augustinianul Petrus Hispanus, devenit papa Ioan XXI, obţine condamnarea, în 1277, la 
Universitatea din Paris a aristotelismului arab, dar şi al celui thomist. Cel care s-a ocupat de 
această condamnare a fost episcopul de Paris Etienne Tempiere; între cele 219 de doctrine 
cenzurate de acesta intră şi respingerea aristotelică a mişcării inerţiale . Am văzut mai sus că 
idea mişcării inerţiale nu îi era străină lui Aristotel, ci aceasta nu era acceptabilă din cauza 
constrângerilor theoretice. Aici Alexandre Koyre polemizează cu Pierre Duhem, care susţine în 
"Sistemul lumii" : "dacă ar trebui să atribuim ştiinţei moderne o dată de naştere, am alege, fără 
îndoială: 1277... înţeleasă ca o condamnare a necesitarismului elen, această condamnare îi va 
conduce pe unii teologi să afirme ca posibile, în virtutea atotputerniciei lui Dumnezeu, poziţii 
ştiinţifice sau filosofice care tradiţional, erau considerate imposibile în virtutea esenţei lucrurilor. 
Permiţând experimente mintale noi, noţiunea teologică de Dumnezeu cu putere nemăsurată a 
eliberat spiritele din cadrul finit în care gândirea elenă închisese universul". Koyre susţine că 
prin această poartă deschisă nu a pătruns nimeni . în schimb el consideră că evoluţia spre 
ştiinţa modernă a fost un proces foarte lent în care identifică etape importante: a) nominalismul 
parizian cu Jean Buridan şi teoria impetusului (izvorâtă, se pare, din discuţiile scolastice legate 
de virtutea supranaturală care se transmite Sfintelor de către un instrument extern) ; b) 
Copernicus, cu modelul naiv al sistemului heliocentric; c) Giordano Bruno , văzut ca un mare 
vizionar, care printr-o intuiţie genială a descoperit că sistemul heliocentric este compatibil numai 
cu un Univers deschis şi infinit, în care Pământul este o planetă oarecare, a cărei mişcare în 
univers este de aceeaşi natură cu cea a unei corăbii pe mare. Trecând însă de această comparaţie, 
Bruno se opreşte la teoria impetusului, care, se ştie, nu este suficientă pentru întemeierea fizicii 
moderne; d) Kepler - cel care aduce soluţia prin care sistemul heliocentric reuşeşte să ofere 
predicţii superioare celor oferite de sistemul ptolemeic, anume traiectoriile eliptice ale 
planetelor. Deşi este cel care introduce termenul de inerţie, el o face numai cu referire la 
rezistenţa opusă mişcării; e) Galileo Galilei , întemeietorul fizicii moderne. Cartea 
fundamentală este " Dialog asupra celor două mari sisteme ale lumii", apărută în 1638 cu 
binecuvântarea papei Urban VIII. Sunt descrise aici două concepte fundamentale, anume 
compunerea mişcărilor independente şi cel al mişcării inerţiale. Pentru ilustrarea lor, Galilei a 
folosit un instrument care urma să fie fundamental în dezvoltarea conceptuală a fizicii: 
experimentul imaginar. Koyre vede aici o influenţă platonică, iar în victoria ştiinţei moderne el 
vede victoria lui Platon asupra lui Aristotel. Cartea naturii este scrisă în limbaj geometric 
("Cei care nu cunosc geometrie să nu intre" - deviza Academiei platonice). Descifrarea acestei 
cărţi presupune însă eliminarea complexităţii interdependenţelor dintre corpurile individuale. 
Acest lucru se poate face în două moduri: a) unul este ceea ce înţelegem astăzi prin experiment, 
anume o observaţie asupra naturii în care fluxul natural al informaţiei de la simţuri (sau aparate) 
la intelect este întrerupt de anumite filtre , care o structurează şi permit repetarea observaţiei în 
condiţii similare de un număr indefinit de ori; b) al doilea mod corespunde direct gnoseologiei 
platonice: experimentul imaginar, spre deosebire de cel practic, nu este constrâns de 
realizabilitatea concretă a filtrelor de informaţii. Importanţa lui este subliniată de pensonajul 
Salviati al Discursului: "nu [ am făcut nici o experienţă] şi nici nu am nevoie să fac, şi pot 



'"Ibidem.pp. 618-619 
118 Ibidem, p.627 

119 Ereticul paniteist condamnat, în pofida retractărilor sale, la ardere pe rug. Emulii scientismului triumfător au 
făcut din el un martir al ştiinţei în lupta cu obscurantismul, chiar dacă motivaţia acestei crime judiciare a fost doar 
de ordin religios 

120 Alexandre Koyre, Galilei şi Revoluţia ştiinţifică din secolul al XVII-lea, trad. rom. Valentin Mureşan, în "Mica 
Bibliotecă Evrika", Bucureşti 1987, pp.5-12 

121 Ibidem, pp.l 1-12 Afirmaţie făcută în "Saggitore" (1623) 

122 Izolarea sistemului de exterior, compensarea influenţelor exterioare atunci când ele sunt cunoscute, 
compatibilizarea informaţiei cu bagajul conceptual cu care lucrează intelectul. 

afirma fără nici un fel de experienţă că lucrurile stau aşa, deoarece ele nu pot sta altfel" . 
Scopul experimentului imaginar este acela de a realiza o analiză conceptuală, iar siguranţa lui 
Salviati nu vine dintr-un dogmatism similar celui profesat de Simplicio, ci din armonia 
sistemului conceptual obţinut, armonie similară sids-lor platonice. 

Mai sus am văzut că, cea ce a făcut antichitatea elenistică să se adopte sistemul fizicii 
aristotelice au fost constrângerile theoretice specifice structurii Âoyoi-ce lipsite de prezenţa 
Logosului întrupat. Cantonarea în acest sistem timp de şaisprezece secole după întrupare s-a 
datorat unor conjuncturi istorice: în perioada patristică şi apoi până la Schisma catolică, creştinii 
au avut, categoric, ceva mult mai important de făcut. Ceea ce le-a permis apologeţilor 
scientismului triumfător să vorbească despre Evul mediul întunecat. Mai târziu, concomitent cu 
implicarea unor ierarhi în politică, monahii aflaţi sub ascultarea lor au început să fie preocupaţi 
într-un mod special de cunoaşterea lui Dumnezeu prin făpturi. Depărtarea de spiritul patristic i-a 
determinat să caute realizarea Reveleţiei naturale cu orice preţ, prin utilizarea unor metode 
cognitive care să asigure certitudinea, independent de Revelaţia supranaturală, dar cu condiţia ca 
rezultatele primeia să nu contrazică deloc, sau până la o măsură aceptabilă adevărurile 
Revelaţiei supranaturale. 

Aceste metode existau deja şi aveau în acel timp o utilitate juridică, alcătuind tipul de 
investigaţie inchizitorial . 

Experimentul ştiinţific modern este construit după o structură similară. Se pleacă de la 
modelul teoretic (care poate fi explicit sau implicit) şi se structurează întrebările conform cu 
acest model. Dispozitivul experimental este construit astfel încât să poată pune aceste întrebări. 
El realizează filtrajul selectiv al informaţiei, despre care am vorbit mai sus, şi poate fi repetat în 
principiu, de un număr indefinit de ori. în funcţie de răspunsul realităţii la aceste întrebări 
modelul este aceptat provizoriu sau este respins. în cazul respingerii se caută modificarea 
modelului în paşi mici sau este necesară o modificare structurală, în aparatul conceptual (care 
poate fi operată cu ajutorul experimentelor imaginare). Acest algoritm este cunoscut ca modelul 
popperian al teoriilor ştiinţifice . Condiţia teoretică esenţială pentru funcţionarea acestui 
algoritm este ca modelele să fie deschise spre falsificare, sau, în imaginea filtrelor de informaţie, 
acestea să nu filtreze tocmai posibilele răspunsuri negative. Afirmaţiile care nu permit, în cadrul 
modelului, falsificarea se numesc afirmaţii ad-hoc. 

De la Galilei la Newton nu a existat o trecere directă şi aceasta pentru că "bunul Galileu 
[...] cu multă trudă matematică a susţinut reintroducerea calităţilor oculte", după cum susţinea 
Roger Cotes, editorul celei de a doua ediţii a monumentalei lucrări: Philosophiae Naturalis 
Principia Mathematica . Drumul a trecut prin preotul francez Pierre Gassendi; antiscolastic şi 
anticartesian, părintele Gassendi numeşte spaţiul " simplă capacitate de primire a lucrurilor" şi îl 
descrie ca fiind "imens, imobil, necorporal şi necesar", iar timpul este "nelimitat, necorporal şi 
necreat"; mişcarea este o simplă trecere dintr-un loc în altul şi are ca motor activitatea cu care 
este înzestrată materia, (alcătuită din atomii democritieni). Matetria este, spre deosebire de timp, 



Thoma acepta idea că rezultatele ştiinţei pot contrazice provizoriu adevărurile Revelaţiei, pornind de la conştiinţa 
precarităţii gnoseologice a ştiinţei profane: nici o legătură aici cu doctrina dublului adevăr. 

125 Potrivit acestuia o persoană acuzată de exemplu de erezie, sau ca practică vrăjitoria, trebuie chestionată conform 
cu un set de întrebări stabilite pe baza prezumţiei de vinovăţie, pentru că viclenia diavolului care îl posedă pe acuzat 
nu poate fi biruită de cât în acest fel. Totul are în spate ipoteza implicită că Dumnezeu lucrează în lume numai prin 
intermediul unor organe specializate cum este tribunalul eclesiastic. Aceiaşi neîncredere în Providenţă îl face, după 
cum am văzut pe Roger Bacon să dorească inventarea acelor maşinări (de care însă, oamenii antihristului, la rândul 
lor, nu s-au sfiit deloc să profite). 

126 Vezi: Karl Ropper - Logica cercetării, Editura Ştiinţifică şi Enciclopedică, Bucureşti 1981 

127 Isaac Newton, Principiile matematice ale filosofiei naturale, traducere din latină de Victor Marian şi Victor 
Vâlcovici, Editura Academiei Române, Bucureşti., 1956, p. 20 

creată de Dumnezeu. Greutatea nu este, ca la Galilei o calitate ocultă a corpurilor, ci o acţiune a 
pământului asupra corpurilor ( pe ca şi-o imaginează ca dată de un lanţ invizibil de particule). în 
1 640 realizează cu succes experimentul legat de independenţa mişcărilor, (ceea ce mai târziu se 
va numi principiul relativităţii) care potrivit lui Galilei nu era realizabil practic din cauza 
rezistenţei aerului. Este primul care enunţă în forma pozitivă principiul inerţiei: un corp situat în 
"spaţiile imaginare", deci sustras oricărei acţiuni externe va rămâne mereu în repaus, iar dacă o 
cauză oarecare îl va scoate din starea de repaus el se va deplasa cu o mişcare uniformă şi fără 
sfârşit 128 . 

După Isaac Newton, în următorii 150 de ani, filosofia experimentală, devenită între timp 
fizică, avea să urmeze strâns programul newtonian al filosofiei experimentale, şi să obţină teoria 
electromagnetismului clasic, elaborată de către J. C. Maxwell şi confirmată experimental la 
sfârşitul secolului al XIX- lea. De aici însă, lucrurile au început să se complice în privinţa 
imaginii newtoniene asupra lumii. Cu tot entuziasmul lui Cotes, teoria newtoniană fusese rapid 
îmbrăţişată şi de către " hoarda necredincioasă, "mai exact reprezentaţii ateismului scientist , 
astfel că August Comte, la mijlocul secolului al XlX-lea periodiza istoria omenirii după cele trei 
paradigme dominante (succesiv): cea religioasă urmată de cea metafizică şi încheiată cu cea 
ştiinţifică. Era epoca scientismului triumfător. Şi ca orice turn Babei el avea să se năruie sub 
povara propriei greutăţi. în momentul în care tehnica experimentală a atins anumite limite, au 
apărut neconcordanţe între predicţiile teoretice şi rezultatele experimentale, care nu mai puteau 
fi anulate prin modificări mici ale modelului. Astfel, la viteze foarte mari principiul relativităţii 
mişcării părea să nu mai funcţioneze; de asemenea, deşi fizica statistică reuşise să explice 
comportamentul termodinamic al sistemelor fizice pornind de la ipoteza structurii atomice a 
materiei, totuşi la energii foarte mici predicţiile teoretice nu erau confirmate. Rezolvarea acestor 
probleme a "urmat" programul popperian, prin construirea a două teorii ştiinţifice noi, anume 
Teoria relativităţii şi Teoria cuantică. într-o reconstrucţie logică a acestora, se constată că la baza 
lor stă exact conceptul de experiment ştiinţific care a trebuit rafinat printr-o analiză operaţională. 
Astfel, măsurătorile poziţiei, timpului, vitezei nu se pot defini în orice situaţie ca o comparaţie a 
mărimii respective cu etalonul, ci în acele cazuri, definiţia operaţională a măsurătorii trebuie să 
cuprindă elemente esenţiale ale teoriei care trebuie confirmată prin măsurătorile respective; 
acuzaţia de petitio principii este deci la îndemână. Şi dacă această obiecţie poate fi respinsă la 
nivel epistemologic (vezi reconstrucţia axiomatică a teoriei cuantice realizată de către Giinter 
Ludwig ) la nivel ontologic ea rămâne valabilă. Rezultă de aici faptul că teoriile moderne ale 
fizicii nu-şi pot revendica decât o valoare epistemologică şi nu una ontologică. Astfel, în cazul 
teoriei relativităţii restrânse, cheia de boltă este faptul că viteza luminii este aceeaşi, indiferent 
de referenţialul în care ar fi măsurată. Dacă nu ar exista rezultatul experimental palpabil al 
fmitudinii acestei viteze, am avea aici o definiţie a infinitului. Dar dacă înţelegem infinitul mai 
degrabă ca expresia unei neputinţe conceptuale, decât ca un obiect matematic concret, atunci 
viteza luminii este în acest sens infinită . în cazul teoriei cuantice neputinţa conceptuală se 
reflectă atât în structura probabilistă a teoriei , cât şi în ceea ce se numeşte "principiul de 
incertitudine al lui Heisenberg, potrivit căruia există o limită a preciziei cu care pot fi măsurate 



Cf. P. Gassendi, Opera omnia , Sttutgard 1964, citat în Istoria Generala II...op.cit.,p. 268-269 

129 E bine cunoscută replica marchizului de Laplace dată lui Napoleon: "nu avem nevoie de această ipoteză ", cu 
referire la Dumnezeu. 

130 G'unter Ludwig, Foundations of Quantum Physics, Springer Verlag, Berlin 1981 

131 în teoria relativităţii există o mărime care exprimă acest lucru, anume o parametrizare a vitezei, dată de expresia 
A = arcth v c . Această mărime devine infinită atunci când viteza v se apropie de viteza luminii c, iar compunerea 
relativistă a vitezelor (diferită de cea galileană) este echivalentă cu compunerea galileană a parametrilor A. Un alt 
exemplu în acest sens este din termodinamica axiomatică, unde temperatura absolută este definită natural ca - 1 T , 
unde T este temperatura absolută definită tradiţional. Aici, ceea ce numim zero absolut considerat ca o temperatură 
inaccesibilă, corespunde la -l deci inaccesibilitatea este evidentă. 

132 Este vorba de un caracter intrinsec, nonsubiectiv al probabilităţii 

simultan anumite perechi de mărimi fizice. Se pare, însă, că avem de-a face cu neputinţa de a 
conceptualiza mărimile fizice de tipul spaţio-temporal în cazul a ceea ce numim microparticule. 

Din punctul de vedere al credinţei creştine, caracterul non-ontologic al acestor teorii este 
foarte important, pentru că, se ştie, imaginea asupra lumii pe care ele o oferă, este în divergenţă 
cu cea patristică, pe care am încercat să o sintetizăm în prima parte a acestei teze. 

Astfel, două din consecinţele teoriei cuantice sunt posibilitatea teleportării (transportarea 
instantanee a unui sistem fizic într-un alt loc din spaţiu) şi a autodinamicii (călătoriile în timp). 
Acestea nu sunt chestiuni exotice, extrapolări ale teoriei dincolo de domeniu de validitate 
verficat, ci consecinţe ale teoriei verificate experimental. în aceste cazuri, ceea ce separă apele 
între epistemic şi ontologic este principiul de individuaţie: teleportarea realizată experimental 
constă în distrugerea unei particule cuantice într-o regiune din spaţiu, şi producerea uneia 
identice, aflată în aceeaşi stare cuantică, într-o altă regiune spaţială; indiscernabilitatea 
cuantică ne permite să vorbim de o individuaţie slabă potrivit căreia este vorba de aceeşi 
particulă, care a suferit o teleportare . Ontologicul, însă, nu poate fi degrevat de varianta tare a 
principiului individuaţiei. Atât timp cât fizica modernă nu revendică un caracter ontologic tare 
pentru aparatul său conceptual nu apar paradoxuri. Altfel, vorbim despre pisica lui Schrodinger, 
prietenul lui Wigner, paradoxul gemenilor (pentru teoria relativităţii), startrack, etc. 

După cum am văzut, structura Ăoyoi-ck a creaţiei are toate caracteristicile unei structuri 
holiste. Dar în acest caz unitatea care este dată de Logos (şi nu de o simplă ordine înfăşurată) 
este una încă potenţială atât cât suntem sub timp. Pericolul teoriilor holiste ale fizicii constă în 
aceea că susţin că ordinea implicată este actuală, deci rolul omului de Mediator între pământ şi 
cer ar fi anulat. 

O altă problemă delicată de la interferenţă teologie-fizică este cea a teoriilor de tip Big- 
Bang ale universului timpuriu. Paternitatea ideii Bing-Bangului este atribuită părintelui Georges 
Lemaître, abate şi profesor de matematică la Universitatea din Bruxelles, la începutul secolului 
al XX-lea 135 . 

El a pornit de la constatarea experimentală a unei modificări în spectrul radiaţiilor 
electromagnetice provenite de la stelele îndepărtate, modificare ce poate fi pusă în legătură cu o 
îndepărtare reciprocă a galaxiilor, cu un fenomen de expansiune globală a Universului 
(expansiunea Hubble); acesta ar putea fi urmarea unei explozii iniţiale, identificabilă tocmai cu 
Creaţia lumii din nimic, în timp. Teoria părintelui Lemaître a fost desconsiderată mult timp, 
până când în 1965 s-a produs o altă constatare experimentală (anume descoperirea existenţei 
unui fond de radiaţie electromagnetic ă cosmică izotropă, a cărei sursă nu pare a putea fi decât o 
astfel de explozie primordială). în cosmologie a avut loc atunci o revoluţie copernicană. Cartea 
lui Steven Weinberg "Primele trei minute ale Universului" prezintă marelui public, în forma 
unui 

scenariu cinematografic, teoria care se închegase deja şi fusese acceptată de marea majoritate a 
cercetătorilor implicaţi în cosmologie. Conform acestui model, aşa numitele găuri negre, în care 



133 Proprietatea microparticulelor identice de a nu putea fi deosebite între ele ("etichetate") prin nici un procedeu 
experimental. Principiul de individuaţie nu este operaţional în teoria cuantică, ceea ce este evident şi din fenomenul 
de nonseparabilitate, care constă în realizarea unui tip de corelaţii între două sisteme cuantice care interacţionează, 
corelaţii care permit interpretarea potrivit căreia cele două sisteme formează un întreg (p,on), chiar dacă ele sunt 
separate spaţial şi nu mai pot interacţiona. In avalanşa (re)interpretărilor se ajunge la holism ca principiu universal. 
Din păcate, din punctul de vedere al epistemologiei popperiene, aceasta nu înseamnă decât introducerea unor ipoteze 
ad-hoc. Este cazul teoriilor de tip new-age ale lui David Bohm şi Fritjof Capra bazate pe cercetările unor Jack 
Serfatti şi Karl Pribran (vezi: Bruno Wurtz, New Age, Editura de Vest, Timişoara, 1992, pp. 167-184) 

134 De aici până la teleportarea sistemelor macroscopice nu ar mai fi decât o chestiune strict tehnică, deci sofismul 
prin care holismul comportării cuantice devine un holism universal, este incheiat. 

135 Nicolae Ionescu Pallas, Relativitate generală şi cosmologie, Editura Ştiinţifică şi Enciclopedică, Bucure şti 1980, 
p.46 

136 Steven Weinberg, Primele trei minute ale Universului, Editura Politică, Bucureşti 1984 

structura spaţio-temporală a teoriei relativităţii generale colapsează într-o singularitate (un 
cuvânt mai elegant pentru infinit), şi care se pare că există în univers (într-un număr care nu 
poate fi apreciat), sunt de aceeaşi natură cu singularitatea de la Big-Bang. în 1981 Stephen 
Hawking (cel care împreună cu Roger Penrose a creat aparatul matematic necesar studiului 
acestor singularităţi), invitat la Vatican de noul Sfânt Oficiu pentru a susţine, împreună cu toată 
lumea, teoria Big-Bangului, nu a găsit nimic mai bun de prezentat decât rezultatele pe care 
tocmai le obţinuse, şi care puneau într-o dificultate principială această teorie . 

Noul model Hawking avea să fie definit în curând: timpul natural, cel cu care fizica 
funcţionază optim, este obţinut din timpul obişnuit prin înmulţire cu factorul imaginar. în acest 
fel timpul natural este de aceeaşi calitate cu spaţiul, împreună alcătuind o varietate hipersferică 
într-un spaţiu euclidian cu cinci dimensiuni. în acest model singularitatea Big-Bangului este 
ocolită, dar el nu funcţionează decât în ipoteza că la momentul iniţial a existat un zero al 
entropiei (care este măsura dezordinei), iar aşa zisa evoluţie nu este decât expresia creşterii 
universale a entropiei (care se încheie într-un Big Crunch, dar în care entropia, deci şi 
dezordinea lumii, devine infinită). 



6. Concluzii 

Un model al lumii care trebuie să sfârşească inevitabil în cel mai mare haos imaginabil 
este inacceptabil în Creştinism; din păcate, însă nu sunt prea multe şanse ca Hawking să se fi 
înşelat sub acest aspect. Oricât ar fi de puternică dorinţa noastră ca fizica să susţină un model de 
univers asemănător celui în care noi credem, e foarte important să ţinem seama de toate 
amănuntele. Nu ne putem permite îngăduinţa de a spune: "singurul lucru care s-ar putea reproşa 
[...] ar fi un uşor panteism ştiinţific " . 

Se pare că, deocamdată, singurul model al fizicii care nu conduce la concluzii aberante 
din punct de vedere al Revelaţiei supranaturale, este modelul fizicii newtoniene, cu toate 
lipsurile sale. Doar optimismul gnoseologic al Sf. Maxim şi Părintelui Stăniloae poate fi un 
sprijin pentru nădejdea într-un un progres ştiinţific real. între pesimismul Sf. Ioan Damaschin şi 
optimismul Părintelui Stăniloae este spaţiul în care putem aştepta sau căuta. 



137 Stephen Hawking, Scurtă istorie a timpului, Editura Humanitas, Bucureşti 1994, p.K 

138 Jean Guitton, Dumnezeu şi ştiinţa Ed. Harisma, Bucureşti 1992, p. 8 22 

INTERPRETĂRI TEOLOGICO - FILOSOFICE 
ASUPRA UNOR DOGME CREŞTINE 



Conf. univ. dr. Alexandru SUCIU 



Creştinismul este religia care se întemeiază pe persoana lui Iisus Cristos. 
Doctrina creştină cuprinde mai multe principii fundamentale printre care: Dumnezeu, 
lumea, omul, Iisus Cristos. 

a) Dumnezeu 

Creştinismul preia şi dezvoltă monoteismul iudaic. în creştinism Dumnezeu este unul 
singur, este unic, este infinit şi atotputernic. Fiind atotputernic Dumnezeu a creat lumea din 
nimic numai prin cuvânt, prin spirit. 

b) Lumea 

Dumnezeu a creat cerul cu soarele, stelele, lumea şi pământul. "La început a făcut 
Dumnezeu cerurile şi pământul" . Pe pământ Dumnezeu făcut oceanele şi mările, munţii, 
dealurile, câmpiile şi apele curgătoare. De asemenea Dumnezeu a creat cetele îngereşti. O ceată 
de îngeri în frunte cu Lucifer s-a răzvrătit. Dumnezeu i-a pedepsit pentru trufia lor 
transformându-i în diavoli. Ei produc dezordinea şi răul din lume. 

Dumnezeu a creat plantele şi animalele, peştii apelor şi păsările văzduhurilor. în a şasea 
zi Dumnezeu 1-a făcut pe om. 

c) Omul 

în teologia creştină omul este centrul şi scopul creaţiei . El se deosebeşte de toate 
celelalte creaturi, atât prin modul prin care Dumnezeu 1-a făcut, cât şi prin rostul lui în lume. 
Omul singur nu a fost creat numai prin cuvântul divin. El a fost modelat din pământ peste care 
Dumnezeu a dat suflare de viaţă, suflet, adică o substanţă spirituală, prin care omul cu ajutorul 
credinţei poate să se ridice până la Creatorul Său. Sufletul omului este nemuritor, deoarece se 
împărtăşeşte din spiritul divin. 

d) Iisus Cristos 

Apostolii, evangheliştii, părinţii Bisericii, teologii creştini susţin că Iisus Cristos este 
întruparea lui Dumnezeu. Evanghelistul Matei arată că Iisus prin naşterea şi înălţarea la cer 
împlineşte prorocirile Vechiului Testament. El este Mesia, care a venit pentru mântuirea lumii . 
Evanghelia după Luca ni-L înfăţişează pe Iisus recunoscut la botez ca "Fiu al Lui Dumnezeu . 
Evanghelia după Ioan se referă în special la dumnezeirea lui Iisus. Ea este mai mult doctrinară 
decât evenimenţială. 

Simbolul botezului lui Iisus trimite la botezul cu Duhul Sfânt, iar simbolul înmulţirii 
pâinilor pentru a hrăni mulţimea de oameni înfometaţi exprimă faptul că El este pâinea vieţii 
celui veşnic. Este indicată aici taina euharistiei, a transformării pâinii şi vinului în trupul Lui 
Cristos . însuşi Mântuitorul mărturiseşte că El este Dumnezeu întrupat. Iisus este mijlocitor între 



Biblia, Genesa (Facerea) . 1:1 

2 Vezi Emilian Vasileseu, Istoria religiilor . Ed. Didactică şi Pedagogică Bucureşti, 1998, p. 396 

3 Biblia, Evanghelia după Matei , 12:17:18 

4 Biblia, Evanghelia după Luca, 3 :22 

5 Vezi Biblia, Evanghelia după Ioan, 6:5 1 : Vezi şi Fernand Comte Cărţile sfinte , Ed. Enciclopedică, Bucureşti, 1994, 
pp. 44-45 

oameni şi Dumnezeu şi dovedeşte aceasta prin cuvânt şi faptă. "Am făcut cunoscut Numele Tău 
oamenilor pe care Mi l-ai dat din lume" . "Creştinismul, scrie O. Clement, înseamnă Iisus în care 
creştinii îl recunosc pe Cristos ="Mesia", Uns al Duhului Sfânt, Cuvântul lui Dumnezeu 
întrupat, Dumnezeu care a luat trup" . Această idee este susţinută şi de J. Bauberot care afirmă 
că mesajul central al creştinismului înseamnă a spune că Iisus este Cristos, trimisul lui 
Dumnezeu Cel care face cunoscut vocea Tatălui . 

Discutând despre istoricitatea şi mitologia lui Iisus, L. Blaga apreciază că în viziunea 
Bisericii creştine prin Iisus Cristos s-au realizat profeţiile Vechiului Testament iar "Biserica vede 
în Iisus Hristos întruparea Fiului lui Dumnezeu" . în lucrările sale: "îndrumare în filosofie" şi 
"Istoria filosofiei" M. Florian subliniază că însăşi fundamentul creştinismului este legat de Iisus 
Cristos. "Iisus este Mântuitorul lumii, în El s-a înfăptuit mântuirea " . 

Filosoful român se referă şi la procesul întemeierii doctrinei creştine care s-a cristalizat 
prin polemici aprinse şi contraziceri, culminând cu rupturi eretice. Dezbaterile doctrinare s-au 
axat pe trei concepte centrale în creştinism: Dumnezeu, Cristos şi Omul. Creştinismul îl concepe 
pe Dumnezeu ca principiu făcător de lume, pe Cristos ca mântuitor al oamenilor, iar pe om ca 
fiinţa vinovată de păcatul originar şi care păcătuieşte în continuare, dar se poate mântui prin 
jertfa lui Iisus Cristos. în înfruntările teologico-filosofice pentru întemeierea dogmaticii creştine 
s-au conturat trei dogme principale: dogma treimii, dogma dublei naturi a lui Iisus, dogma 
păcatului originar şi a graţiei divine . 

înainte de a fi consfinţite de biserică prin organele sale superioare dogmele trebuiau 
formulate şi susţinute prin teze diferite, uneori chiar contradictorii. 

A) Dogma treimii (trinităţii) este una dintre cele mai discutate din istoria 
creştinismului. Pentru constituirea noii religii, care îşi afirmă atât legătura cu 
monoteismul iudaic, dar şi originalitatea sa, era nevoie de clasificări doctrinare şi 
întemeieri dogmatice. Referindu-se la însemnătatea acestei dogme în cadrul tezelor 
doctrinare creştine F. Farango o numeşte "paradigma trinităţii" . în viziunea filosofică 
prin paradigmă se înţelege un model, un arhetip, un "tipar", care orientează gândirea şi 
activitatea umană într-o direcţie predeterminată. 

Primele două concilii ecumenice au discutat dogma treimii. Conciliarul de la Niceea 
(325) a insistat asupra consubstanţialităţii Fiului - Iisus Cristos cu Dumnezeu - Tatăl. 
Presbiteriul Arie, şi după el ariasismul, a susţinut numai divinitatea lui Dumnezeu. 

La acest conciliu s-a adoptat crezul creştin, consfinţind astfel pe cele trei persoane ale 
Treimii. Crezul este chiar simbolul credinţei creştine. 

Conciliul de la Constantinopol (391) adoptă forma definitivă a Treimii, în care cele trei 
persoane divine se află în relaţie fiecare cu celelalte două. în dogma Trinităţii toate cele trei 
persoane poartă atributul divinităţii. Dumnezeu-Tatăl, Dumnezeu-Fiul, Dumnezeu-Duhul Sfânt 
una sunt. Mântuitorul într-o discuţie cu unul dintre ucenicii Săi spune: "Cine m-a văzut pe mine, 
a văzut pe Tatăl" . La fel şi Duhul Sfânt este persoană divină "Căci Domnul este Duhul" . 



Biblia, Evanghelia după Ioan, 17:6 

7 Oliver Clement, Cristos din mărturisirile de credinţă , în Jean Delumeu, Religiile lumii , Ed. Humanitas, Bucureşti, 
1996, p. 11 

8 Jean Bauberot, Biblia şi creştinismul , în Jean Delumau, op. cit , p. 58 

9 Lucian Blaga, Curs de filosofia religiei , Ed. Fronde, Alba Iulia - Paris, 1994, p. 121 

10 Mircea Florian, Filosofia creştina - patristica şi scolastica , în volumul Filosofie. Analize şi interpretări , Ed. Antet , 
1996, p. 57 

11 France Farango, Gândirea fondatoare creştina , în Istoria filosofiei , I, Gândirile fondatoare , coordonata de 
Jaqueline Russ, Ed. Univers enciclopedic, Bucureşti, 2000. p.128 

12 Biblia, Evanghelia după Ioan , 14:9 

13 Biblia, A doua epistola a lui Pavel către Corinteni , 3:17 

Dogma Treimii este dogma capitală, deoarece are implicaţii asupra întregii învăţături 

creştine. 

Cu toate că Duhul Sfânt este etern la fel cu Dumnezeu-Tatăl, dogma despre Duhul 
Sfânt a fost explicată mai târziu de Biserica creştină. K. Barth precizează că această 
dogmă primeşte o explicaţie clară doar în secolul al V-lea . învăţătura despre Duhul 
Sfânt s-a rediscutat în secolul al VH-lea când s-a stabilit că Duhul Sfânt purcede de la 
Tatăl şi de la Fiul. 
Dumnezeu este unul în trei persoane, cu o unică natură, o putere, o bucurie şi energie 

comună celor trei persoane. în interpretare filosofică dogma Treimii se referă la plenitudinea 

infinită a fiinţei divine în care unitatea implică pluralitatea şi reciproca. Acesta este monoteismul 

creştin. 

După înviere, când Iisus se întâlneşte cu apostolii le porunceşte să boteze toate 

neamurile "în numele Tatălui, al Fiului şi al Sfântului Duh". 

B) Dogma dublei naturi a lui Iisus 

Iisus Cristos are o dublă natură: umană şi divină. Pe de o parte, Iisus este Fiul lui 

Dumnezeu, El însuşi Dumnezeu, iar pe de altă parte, este o personalitate 

istorică, născut din Fecioara Măria, în Galileea iudaică într-un anumit timp, 

având deci, o biografie pământească. Arătând că religia creştină este religia 

superioară, în raport cu toate celelalte Hegel constată că dogma dublei naturi a 

lui Iisus este cel mai dificil de înţeles moment din istoria religiilor. 'Această 

determinare potrivit căreia Dumnezeu devine om . . . este cel mai dificil moment 

în religie . . . Natura divină şi natura umană într-una, expresie tare grea ..." . 

în raport cu dogma dublei naturi a lui Iisus, M. Florian constată manifestarea a două 

erezii. Erezia ariană susţine numai divinitatea lui Dumnezeu şi doar natură umană a lui Iisus. 

Opusă acesteia a fost erezia gnostică care înfăţişează numai natura divină a lui Iisus . Dogma 

dublei naturi a lui Iisus a fost susţinută de Cyrillos şi combătută de Nestor, apoi de Eutyches, 

care afirmau exclusiva divinitate a lui Iisus. Ea a fost impusă de sinodul ecumenic de la 

Calcedon (45 1) . în calitate de Fiu al lui Dumnezeu şi născut din Duhul Sfânt şi Fecioara Măria, 

Iisus are o dublă natură: divină şi umană. 

Natura divină este eternă . Prin divinitatea lui Iisus se înţelege identitatea de natură, 
lucrare şi spirit a Dumnezeului-Tatăl cu Dumnezeu-Fiul. Având în vedere consubstanţialitatea 
lui Iisus cu Dumnezeu, apostolul Pavel afirma: "El (adică Iisus - n.n.) este chipul Dumnezeului 
celui nevăzut" şi continuă: "Căci în calitate de Fiu al lui Dumnezeu şi născut din Duhul Sfânt şi 
Fecioara Măria, Iisus are o dublă natură: divină şi umană. 

a) Natura divină este eternă. Prin divinitatea lui Iisus se înţelege identitatea de natură, 
lucrare şi spirit a Dumnezeului-Tatăl cu Dumnezeu-Fiul. Având în vedere 
consubstanţialitatea lui Iisus cu Dumnezeu, apostolul Pavel afirma: "El (adică Iisus - 
n.n.) este chipul Dumnezeului celui nevăzut" şi continuă: "Căci Dumnezeu a vrut ca 
toată plinătatea să locuiască în El" . După înviere Iisus s-a înălţat la cer unde este 
alături de Dumnezeu -Tatăl. 

b) Natura umană a lui Iisus constă în aceea că El s-a născut din Fecioara Măria, a trăit pe 
pământ printre oameni, a pătimit, a fost judecat şi răstignit de oameni. Dar calvarul şi 
crucificarea lui Iisus s-au săvârşit din voia Tatălui pentru mântuirea oamenilor. în 



14 Vezi Karl Barth, Dogmatics in Ontline . SCM Press LTD, London, 1985, p.467 

ls G.W.F. Hegel, Prelegeri de filosofie a religiei, Ed. Humanitas, Bucureşti 1995, pp. 446-447 

16 Vezi Mireea Florian, op. cit ., p. 57 

17 Vezi Mireea Florian, op. cit , p. 57 

18 Ibidem , p. 60 

19 Biblia, Epistola lui Pavel către Coloseni , 1:15,19 

165 



Caietele Universităţii „SEXULPUŞCARm" -Braşov Anul II • Nr.2 • vol.III - 2002 

viziunea filosofului K. Jaspers Iisus şi-a exercitat influenţa asupra oamenilor în două 
direcţii: "El a fost transformat din Iisus în Hristos, Dumnezeu-Om, dintr-o realitate 
omenească într-un obiect al credinţei". A doua direcţie "în întruchiparea sa de om el a 
fost luat drept model pentru a fi urmat" . 

C) Dogma păcatului originar şi a mântuirii 

Păcatul originar este cel făcut de strămoşii noştri Eva şi Adam care au nesocotit porunca 
divină. Cea dintâi pereche de oameni făcută de Dumnezeu a trăit în rai, stăpânind peste toate 
creaturile, cu o singură interdicţie: să nu mănânce din fructele "pomului cunoaşterii binelui şi 
răului". Sub înfăţişarea şarpelui, diavolul i-a ispitit, iar Eva şi Adam au încălcat porunca divină. 
Ca urmare a săvârşirii păcatului originar, au fost alungaţi din rai, trimişi pe pământ unde prin 
"sudoarea frunţii să-şi câştige pâinea cea de toate zilele" 

De la încălcarea poruncii divine şi trimiterea pe pământ, oamenii trăiesc sentimentul 
vinovăţiei. Păcatul a schimbat relaţia lui Dumnezeu cu oamenii din cauza neascultării şi 
vinovăţiei lor. Prin încălcarea poruncii divine oamenii au respins şi iubirea lui Dumnezeu. 

Dogma păcatului originar şi a mântuirii ocupă o poziţie centrală în creştinism. Teza 
despre păcat este legată de ideea mântuirii. Cu toate că oamenii prin păcat au respins iubirea lui 
Dumnezeu, totuşi Dumnezeu nu şi-a întors faţa dinspre oameni. Mântuirea este opera lui 
Dumnezeu făcută din iubire . Pentru a fi răscumpăraţi din păcatul originar Dumnezeu le-a 
promis oamenilor un Mântuitor. Promisiunea a fost mereu reamintită de profeţii Vechiului 
Testament. Dumnezeu îşi sacrifică propriul Fiu, pe Iisus Cristos pentru a-i salva pe oameni din 
păcat. Fiul lui Dumnezeu se naşte om pentru a mântui oamenii din păcatul originar, îi împacă cu 
Dumnezeu şi le aduce din nou dragostea lui. 

Problema mântuirii în şi prin Cristos, după J. Rogues, este una deosebit de complexă care 
pune unele întrebări delicate. Mântuirea este o realitate a zilei de azi sau de mâine? 
Este individuală sau colectivă? Spirituală sau trupească ?" . După părerea noastră acestea sunt 
întrebări rămase deschise, care îşi aşteaptă răspunsuri din partea teologiei dramatice creştine. 

Un prim răspuns posibil la întrebările lui J. Rogues ar putea fi acesta: Mântuirea fiecărui 
creştin nu se înfăptuieşte numai prin jertfa lui Cristos. Fiecare creştin pentru a se mântui trebuie 
să urmeze învăţătura, ritualurile şi practicile creştine. Prin intermediul sfintelor taine creştine, 
credinciosul participă individual, zi de zi la mântuire. 

Iisus în patimile şi crucificarea Sa rămâne devotat Tatălui ceresc rugându-L să-i ierte pe 
oameni. Moartea şi învierea Lui Iisus Cristos le va aduce oamenilor iubirea lui Dumnezeu şi 
viaţa veşnică . 

în doctrina creştină toţi morţii vor învia, la judecata de apoi când trupurile lor se vor uni 
cu sufletele pentru a se înfăţişa în faţa lui Dumnezeu şi în faţa lui Iisus Cristos spre a primi 
răsplata pentru faptele bune şi osânda pentru cele rele săvârşite în lumea terestră. 

Un alt răspuns posibil la întrebările lui J. Rogues ar fi aceasta: învierea va fi la sfârşitul 
lumii pentru toţi oamenii, deci colectivă, dar judecata va fi individuală. Răsplata sau pedeapsa se 
face diferenţiat în funcţie de păcatele cu care este încărcat sufletul fiecărui om. 

Iisus este mijlocitorul între Dumnezeu şi oameni. "Eu sunt calea adevărului şi viaţa. 
Nimeni nu vine la Tatăl Meu decât prin Mine" . în calitate de mijlocitor Iisus stabileşte un nou 
Legământ între Dumnezeu şi oameni. Nu este un Legământ ca între cel dintre Iahve şi poporul 



20 Karl Jaspere, Oameni de însemnătate crucială. Socrate. Buddha, Confucius. Iisus . Ed. Paideia, 1995, p. 160 

21 Vezi Emilian Vasilescu. op. cit , pp. 394,397 

22 Jean Rogues, Existenta creştină şi nădejdea mântuirii , în Jean Delumeau, op. cit , p. 98 

3 Vezi şi Claude Bressolette, Prezentarea creştinismului, în Marile religii , coordonator Philippe Gaudin, Ed 
Orizonturi, Lider, Bucureşti 1995, pp. 228,233 
24 Biblia, Evanghelia după Ioan , 14:6 

"ales" a lui Israel, făcut prin Avraam şi Moise, ci un Legământ între Dumnezeu şi toţi oamenii, 
de toate neamurile. Iisus stabileşte un Legământ între Dumnezeu şi oameni nu prin jertfa de 
animale, ca în ritualurile religiei iudaice ci prin propria Sa jertfă, prin trupul Său frânt pe cruce şi 
prin sângele Său vărsat. Acesta este trupul Meu ...acesta este sângele Meu, sângele 
Legământului celui nou, care se varsă pentru mulţi pentru iertarea păcatelor" . Aceste cuvinte 
rostite de Cristos la cina cu cei doisprezece apostoli (Cina cea de taină) întemeiază Sfânta Taină 
a euharistiei. 



' Biblia, Evanghelia după Matei. 26:26,28 

